
PREFAŢĂ 


Lucrarea prezintă o temă de actualitate, europenizarea societății 
româneşti şi rolul mass-media în construcția mediatică a acestui proces. 

Europenizarea este o realitate edificată, până în prezent, preponderent, 
prin mecanisme formale. Deşi dispune de structuri instituționale, valori şi 
simboluri proprii, impactul Uniunii Europene nu se regăseşte, necondiţionat, în 
atitudini şi comportamente proeuropene. Pentru a deveni viabilă, această 
structură politică are nevoie de cetăţeni care dau sens identității europene. 

Studiul relației dintre mass-media şi europenizarea unei comunități nati- 
onale are în vedere rolul mass-media dintr-o comunitate națională în integrarea 
acesteia în comunitatea europeană. Pentru spaţiul românesc mass-media cunosc 
ele însele o evoluţie împreună cu societatea, deci fac tranziţia de la o societate, 
în care modernitatea a fost şi este mai mult o tendință decât un proces pe deplin 
închegat, la o societate de tip european. Televiziunea este un agent important 
de exprimare a problemelor cetăţenilor față de procesul de europenizare. Rolul 
mass-media în europenizare este determinat de schimbările ce au loc în comu- 
nicarea transnationala, supranationala şi transculturală. 

Această carte se bazează pe cercetări realizate, în perioada 2009-2011, de 
către colectivul de autori, în cadrul grantului CNCS, Construcția mediatică a 
europenizării ca problemă publică în contextul integrării europene a societăţii 
româneşti. Cercetarea s-a desfăşurat pe două direcții: 1. cunoaşterea tipurilor de 
informaţii despre Uniunea Europeană şi analiza dezbaterilor din cadrul campa- 
niei pentru alegerile europarlamentare din 7 iunie 2009; 2. Cercetarea cerințelor 
românilor față de Uniunea Europeană prin ancheta sociologica, bazată pe 
chestionar. 


Studiul Europenizarea societății româneşti şi modernitatea tendentiala 
prezintă o sinteză asupra unor teorii despre europenizare, necesară in intele- 
gerea impactului Uniunii Europene asupra statului naţional şi a rolului mediului 
local în europenizarea societății româneşti în perioada postcomunistă. Se dis- 
cută despre societatea europeană, identitatea naţională, identitatea europeană. 
Europenizarea are loc într-o societate a modernităţii tendentiale, care cunoaşte 
multe decalaje, contradicții şi discrepanțe din cauză că statul a avut şi are la 
dispoziţie resurse limitate, iar actorii sociali români nu au putut accede la 
resurse externe decât în măsură insuficientă. 

Studiul Asteptári şi cerinţe fata Uniunea Europeană prezintă argumente 
empirice despre relaţia dintre europenizarea societăţii româneşti şi cerinţele 


românilor fata de Uniunea Europeană, reliefate de analiza influenței Uniunii 
Europene asupra instituțiilor româneşti prin ancheta sociologică. Europenizarea 
întăreşte mecanismele de elaborare şi punere în practică a politicilor instituţiilor 
europene, acţionând pentru schimbarea cadrului institutional national. Din 
datele cercetării pe un eşantion naţional de 1119 persoane se conturează un 
grup de respondenţi, europeni, prin opiniile lor favorabile Uniunii Europene. 
Aceştia sunt predominant tineri, necăsătoriți, absolvenţi de facultate, cu domi- 
ciliul în oraşele foarte mari, de condiţie materială ridicată. 

În capitolul Televiziunea publică naţională şi sistemul media european 
este analizat procesul de globalizare a mass-media din România prin investiţiile 
străine în trusturi de presă autohtone, precum şi importanţa televiziunii, în spe- 
cial a televiziunii publice în europenizarea societății româneşti. Se subliniază 
ideea că, începând cu anul 2007, s-a produs o polarizare clară a mass-media din 
România. Atât interesele economice, cât şi interesele politice şi relațiile cu 
centrele de putere externe sunt vizibile în sistemul media autohton. 

Capitolul Identitatea europeană şi mass-media demonstrează teza că o 
informare adecvată a cetăţenilor în legătură cu Uniunea Europeană este o 
condiție necesară, însă insuficientă a procesului de creare a unei identități 
europene. Datele anchetei sociologice relevă faptul că identificarea unei iden- 
titáti europene poate fi asociată cu anumite caracteristici demografice (vârstă, 
educaţie, venit) şi cu o atitudine pragmatică fata de Uniunea Europeană. Tinerii 
români, care sunt mai educați, mai înstăriți şi mai dinamici în cadrul Uniunii 
reprezintă nucleul unei noi forme de identitate civică. 

Lucrarea Stabilirea agendei publice referitoare la Uniunea Europeană: 
alegerile europarlamentare din 2009, în România analizează construirea de 
către televiziune a europenizării în contextul românesc, pornind de la teoriile 
legate de agenda-setting. Prin metoda analizei de conţinut, se urmăreşte cu- 
noaşterea temelor europene cele mai vizibile în dezbateri electorale şi în bule- 
tinele de ştiri difuzate de către postul public de televiziune şi cele difuzate de 
posturile de televiziune private. Există câteva teme predilecte, prezente atât 
într-un număr semnificativ de ştiri, cât şi în dezbaterile electorale: Parlamentul 
UE, politici ale UE, fondurile structurale şi moneda euro şi economie. În ceea 
ce priveşte vizibilitatea ştirilor despre UE, televiziunea publică privilegiază 
acest tip de teme, fata de televiziunile private. 

Capitolul Dezbaterile electorale televizate ca surse de stabilire a 
agendei publice analizează programe ale televiziunii dedicate alegerilor 
europarlamentare (iunie 2009) şi gradul în care teme despre europenizarea 
societății româneşti din agenda candidaților au fost reflectate în emisiunile TV. 
În anul 2009, temele europene dominante în campanie au fost legate de 


Parlamentul European, de activitatea europarlamentarilor români, informații 
privind modul de funcționare al Parlamentului European sau probleme legate 
strict de campania electorală, politici ale Uniunii Europene (în prim plan 
situându-se agricultura, justiţia, mediul şi dezvoltarea regională) şi fonduri 
structurale (cu un accent pe subventiile, finantarile UE pentru proiecte 
româneşti). 

Articolul Europenizarea în edițiile online ale ziarelor dintr-o societate a 
modernității tendentiale studiază prezenţa europenizarii în ediţiile online ale 
ziarelor „Adevărul” şi „Cotidianul”, din perioada 2-7 aprilie 2009. Deşi au avut 
loc evenimente importante în Europa în acea perioadă, cea mai importantă ştire 
şi cele mai multe articole au discutat despre scandalul legat de arestarea unui 
cunoscut om de afaceri. Aceată conduită jurnalistică este o ilustrare a moder- 
nitátii tendentiale, caracteristică societăţii româneşti. 

Capitolul /nversarea funcțională ín relația Uniunea Europeană — 
România. O perspectivă asupra alegerilor europene din 2007 şi 2009 pune în 
evidenţă două fenomene specifice manifestate cu prilejul primelor alegeri euro- 
parlamentare: inversarea funcțională a relației dintre un stat membru şi Uniunea 
Europeană şi multiplicarea ofertei electorale, în aşa fel încât tematica internă 
devine prioritară. Inversarea funcţională dezvăluie inexistența unei mize 
româneşti în cadrul Uniunii Europene. România nu poate influenţa politica 
europeană, apartenta sa la structurile Uniunii Europene fiind deocamdată mai 
mult formală. De aceea, discursul european şi abordarea temelor europene au 
rămas în mare parte un fenomen limitat la emisiunile electorale şi la puţinele 
dezbateri publice. 

Ultimul capitol, Legitimánd Europa, legitimati de Europa: construcția 
legitimării ca dublu joc în discursul candidaţilor la alegerile europarlamen- 
tare, analizează modul în care candidaţii la alegerile europarlamentare din iunie 
2009 îşi construiesc legitimitatea prin discursul electoral. Plecând de la teoria 
lui Pierre Bourdieu despre dubla logică a câmpului politic, se discută, la nivelul 
construcției legitimitatii, despre o dublă direcţie a transferului de legitimitate: 
politicienii legitimează Europa şi instituţiile ei prin discursul lor şi se legiti- 
mează pe ei înşişi vorbind pentru Europa, în numele unui grup fictiv a cărui 
adeziune pentru valorile europene este de la bun început presupusă, aşa cum 
rezultă din examinarea construcției legitimitatii şi a transferurilor de legitimi- 
tate pe un corpus de discursuri din campania electorală pentru alegerile 
europarlamentare din iunie 2009. 

Constantin Schifirnet 


EUROPENIZAREA SOCIETĂȚII ROMÂNEŞTI SI 
MODERNITATEA TENDENTIALA 


Constantin Schifirnet 


INTRODUCERE 


În acest studiu' explorez o temă insuficient abordată in lucrările despre 
perioada postcomunistă, anume cercetarea procesului de europenizare a 
societății româneşti în contextul interacțiunii dintre societatea națională şi 
Uniunea Europeană. 

În demersul meu, plec de la teza că evoluţia procesului de europenizare 
în România este strâns asociată cu procesul de aderare la Uniunea Europeană, 
finalizat în urma parcurgerii unui traseu sinuos şi dificil. Încă din decembrie 
1989, după căderea regimului comunist, s-a afirmat direct şi necondiţionat 
necesitatea integrării țării în Europa. Apoi, în timp, s-au adoptat programe şi 
strategii de pregătire a societății româneşti pentru a accede în structurile 
europene. 

Prin extindere, în Uniunea Europeană au intrat tari cu nivele diferite de 
dezvoltare economică şi socială, şi astfel, Comunitatea Europeană şi-a asumat 
toate problemele rezultate din deosebirile dintre membrii ei. Particularitatea 
locală a europenizării este conferită de raporturile dintre noii şi vechii membri 
ai Uniunii Europene din perioada preaderării. Înainte de integrarea altor tari, 
Comunitatea Europeană era alcătuită din economii puternice şi democraţii 
consolidate. Treptat, au fost admise tari cu un nivel mai scăzut de dezvoltare — 
Grecia, Portugalia, Spania —, iar în 2004 şi 2007 au aderat tari europene din 
Centrul şi Estul Europei considerate semi-perifice sau periferice. 

Uniunea Europeană a decis parametrii ce ar urma să fie atinşi de ţările 
Centrale şi Est-Europene pentru a deveni membre, fără a impune o discriminare 


' Lucrarea de faţă reia idei din studii elaborate, în perioada 2009-2011, în cadrul 
grantului de cercetare CNCS nr. 1033 „Construcția mediatică a europenizării ca 
problemă publică în contextul integrării europene a societăţii româneşti”. Titlurile lor 
sunt incluse în secțiunea Bibliografie. 

între ele. În principiu, toate ţările europene, indiferent de nivelul lor de 
dezvoltare, au fost acceptate ca potenţiali membri. 

De fapt, integrarea europeană nu poate evita relaţia dintre Occident — 
Europa dezvoltată şi Est — Europa nedezvoltată. În aceste împrejurări, noile 
membre ale Uniunii Europene au resimţit, într-un fel sau altul, statutul de 
dependenţă de ţările occidentale. Amintim, doar ca exemplu, acquis-ul 
comunitar, ansamblul de drepturi şi obligaţii comune aplicat tuturor statelor 
membre, act inițiat de țările occidentale. Ca poziţie geopolitică şi moştenire 
istorică, România se înscrie în categoria statelor din Estul Europei şi, de aici, 
decurge, evident, particularitatea procesului de aderare şi integrare în Uniunea 
Europeană: diminuarea decalajului dintre membrii Uniunii Europene nu este 
posibilă fără o nouă modernizare a societății naționale. 

Studiul de faţă este organizat în şapte parti. Întâi, prezint o scurtă sinteză 
asupra unor teorii despre europenizare, necesară în înțelegerea impactului 
Uniunii Europene asupra statului naţional. În a doua secţiune analizez contextul 
național pentru a sublinia rolul mediului local în europenizarea societăţii 
româneşti în perioada postcomunistă. În a treia secţiune discut problema 
societăţii europene. Următoarea temă tratată este identitatea naţională şi identi- 
tatea europeană. În a cincea secțiune abordez europenizarea societăţii româ- 
neşti. În a şasea secțiune examinez europenizarea în comunicarea media. În 
ultima secţiune explic raportul dintre europenizare şi modernitate tendentiala. 


1. EUROPENIZAREA 


Dacă înainte de 1990, subiectele despre Comunitatea Europeană erau 
abordate, cu precădere, în lucrări consacrate relaţiilor internaționale, după 
extinderea organizației către Europa Centrală şi de Est s-a constituit un 
domeniu distinct al studiilor despre europenizare. Cu certitudine, europenizarea 
a fost examinată în secolul al XX-lea, dar după căderea comunismului ea 
capătă sensuri noi fiindcă una dintre cele mai importante probleme în noul 
context european este adecvarea cadrului instituţional intern din fiecare ţară 
membră a Uniunii Europene, la normele comunitare. 

În analiza europenizării, multi autori au pornit de la definiţia lui Robert 
Ladrech: „Proces lent care reorientează direcția şi modelează politicile la 
nivelul în care dinamica politică şi economică a Comunităţii Europene devine 
parte a logicii organizaționale a politicii şi deciziei naţionale” (Ladrech 1994: 
69). Perspectiva lui Ladrech distinge conceptul de integrare de cel de euro- 
penizare. În timp ce integrarea europeană reprezintă procesul de cedare a 
suveranității de la nivel national la nivel european, europenizarea provoacă o 
schimbare internă prin deciziile adoptate la nivelul Uniunii Europene. 

În studiul realitatilor europene este necesară delimitarea între integrare 
europeană şi europenizare, datorită multiplelor procese cunoscute de Uniunea 
Europeană. Pe de o parte, transformarea structurilor sociale şi instituționale din 
statele membre ale Uniunii Europene se produce prin presiunea instituțiilor 
comunităţii europene asupra politicilor şi deciziilor interne ale actorilor 
principali, iar pe de altă parte, europenizarea se derulează concomitent cu 
adâncirea interdependentelor dintre statele europene. Cele două procese — 
constrângerile comunitare şi dependenţa reciprocă — sunt strâns asociate. 
Rezultă că integrarea europeană este actul de întărire a influenţei şi puterii 
decizionale a comunității europene, suveranitatea fiind transmisă de la nivel 
național la nivel european, iar europenizarea înseamnă schimbarea produsă în 
contextul intern al fiecărei țări prin impunerea de modele, norme şi politici 
comunitare care implică modificări de substanță în politicile naţionale şi în 
cadrul instituțional de adoptare şi aplicare a acestora. 

Procesul de europenizare este complex şi dificil din cauza implicatiilor 
profunde asupra întregului sistem de raporturi, reguli, norme, tradiţii şi 
obiceiuri din fiecare stat membru al Uniunii Europene. 

Radaelli concepe europenizarea ca proces de „construcție, difuziune şi 
institutionalizare” a regulilor Uniunii Europene, care modelează „discursul 
intern, identitățile, structurile politice şi politicile publice” (Radaelli, 2003: 30). 
Europenizarea ca macro-proces duce la afirmarea europenitatii direct în cadrul 
unui stat. Indiscutabil, valorile europene, europenismul şi tot ce tine de cultura 
şi civilizația europeană au circulat şi circulă în cadrul naţional în procesul firesc 
de aculturatie, cu tradiţie îndelungată în întregul areal european. Criteriile de 
selecție şi opţiunile pentru europenism aparțin indivizilor şi grupurilor dincolo 
de apartenenţa la o comunitate națională şi de tipul de regim politic. 

În exegeza despre europenizare, un accent este pus pe interacțiunea din- 
tre nivelul european şi nivelul naţional, aceasta vizând mecanismele prin care 
are loc impactul europenizării asupra politicii interne (Cowles et al., 2001). 

Se discută despre europenizare ca proces derulat sub egida Uniunii 
Europene, necesar pentru orice stat interesat de aderare la Uniunea Europeană 
(Grabbe, 2003; Papadimitriou şi Phinnemore, 2008). În finalizarea lui, s-a 
acționat în virtutea principiului conditionalitátii, intrinsec programului Uniunii 
Europene de extindere către Europa Centrală şi de Est. Conditionalitatea este 
strategia de negociere a stimulentelor acordate de Uniunea Europeană unui stat 
pentru ca guvernul acestuia să realizeze condiţiile de aderare la Uniunea 
Europeană (Schimmelfennig, Sedelmeier, 2004: 662). Concret, ţările candidate 
trebuie să respecte criteriile decise la summit-ul de la Copenhaga şi să adopte 
acquis-ul comunitar. De altfel, se consideră că europenizarea în cadrul statelor 

membre din centrul şi estul Europei apare mai mult ca act de adoptare formală, 
legislativă şi instituţională a directivelor Uniunii Europene decât în aplicarea 
lor, în identificarea sau corespondența societăţii cu valorile europene 
(Schimmelfennig şi Sedelmeier, 2005: 224-225). Risse (2010) concepe europe- 
nizarea ca acţiune de lărgire a spaţiului Uniunii Europene şi ca implicare a 
cetățenilor europeni în dezbaterea problemelor de interes comun. 

Europenizarea este un proces continuu prin care se realizează adaptarea 
instituţională, adoptarea politicilor comune şi difuziunea culturală transnati- 
onală (Featherstone, 2003). S-a ajuns la concluzia existenţei europenizării 
duale (Heikkilà, Kunelius, 2008; Eder, 2004; Schlesinger, 2007). Euro- 
penizarea este un proces de schimbare instituțională, care constă in adoptarea 
acquis-ului şi in compatibilizarea instituţiilor şi un act de construire a culturii 
europene comune şi a identităţii europene (Pană, 2011). Pe de alta parte, 
integrarea instituțională s-a înfăptuit într-un ritm mult mai rapid mare decât 
integrarea socială (Downey, Koenig, 2006). Aşadar, există un decalaj între 
europenizarea instituţională şi europenizarea societăţii, aceasta din urmă fiind 
influenţată în mică măsură de deciziile luate de instituţii europene. 

Există o varietate de sensuri conferite conceptului de europenizare. De 
pildă, Radaelli (2000) indică trei tipuri de europenizare: negativă (integrare 
economică prin care noilor state membre li se impun reguli prohibitorii pentru a 
atinge criteriile de convegentá economică), pozitivă (integrare instituțională) şi 
de cadru (modificarea credințelor şi aşteptărilor actorilor naționali). 

Un alt autor, Olsen (2002) examinează cinci posibile procese ale europe- 
nizării: 

Europenizarea ca act de modificare în granițele teritoriale externe. 
Continentul Europa devine un singur spaţiu politic, iar europenizarea înseamnă 
extinderea graniţelor sale; 

Europenizarea ca dezvoltare a instituţiilor de guvernare la nivel 
european. Aceasta semnifică un centru cu capacitate de acţiune colectivă, care 
presupune un anumit nivel de coordonare politică şi coerență; 

Europenizarea ca penetrare centrală a sistemelor naţionale şi subna- 
tionale de guvernare. Europenizarea implică diviziunea responsabilitatilor şi a 
puterilor între diferitele nivele ale guvernării. Toate sistemele multilevel de 
guvernare trebuie să realizeze balanţa între unitate şi diversitate, coordonare 
centrală şi autonomie locală. Europenizarea implică adaptarea sistemelor de 
guvernare nationale şi sub-nationale la deciziile centrului politic european şi la 
normele europene; 

Europenizarea ca export de forme de organizare politică şi de guver- 
nanfá care sunt tipice şi distincte pentru Europa dincolo de teritoriul european. 

Europenizarea se referă la relaţia cu actori şi instituții non-europenene şi la 
modul cum Europa îşi găseşte locul într-o lume mai largă. Europenizarea 
semnifică o balanță pozitivă export-import, adică ţările non-europene importă 
mai mult din Europa decât viceversa, iar soluţiile europene exercită o influență 
mai mare în forurile internaționale; 

Europenizarea ca proiect politic ajută la constituirea unei Europe 
unificate şi mai puternice. Nivelul la care Europa devine o entitate politică mai 
importantă este legat de spaţiul teritorial, edificarea centrului său politic, 
adaptarea internă, şi de modul cum dezvoltările europene au impact şi sunt 
influențate de sisteme de guvernare şi de evenimente din afara Europei. 

O altă clasificare face diferenţa între europenizarea directă — impactul 
intenționat al unei iniţiative a Uniunii Europene — şi europenizarea indirectă — 
un impact neintentionat al unei initiative a Uniunii Europene (Bache, Marshall, 
2004). Există o europenizare voluntară şi o europenizare coercitivă. Prima se 
referă la adoptarea promptă a deciziilor Uniunii Europene dintr-un anumit 
domeniu, iar a doua are în vedere adoptarea practicilor şi/sau politicilor din alt 
domeniu. 

Nu e mai puţin adevărat că europenizarea cunoaşte şi alte două modele: 
modelul europenizáni prin inovaţie şi modelul europenizării prin imitație. 
Primul derivă din intima asociere între decizia guvernamentală internă şi 
politica de dezvoltare europeană a societăţii naționale. Cel de al doilea reflectă 
procesul transguvernamental de imitație dincolo de decizia ministerială asupra 
europenizárii (Trondal, 2005). 

Timm Beichelt (2008) reduce varietatea intelesurilor termenului de 
europenizare la trei modele: 1. „modelul nepotrivit” (Misfit Model, numit şi 
“Goodness of Fit Model”), în care procesele politice şi instituţiile se schimbă în 
legătură cu impulsurile venite de la nivelul Uniunii Europene; 2. modelul 
macroproces (Macro-process Model), în care Uniunea Europeană este văzută 
ca structură integrată în procesele politice interne şi transnationale şi în 
instituţiile interne şi externe; 3. modelul mixt: Uniunea Europeană este 
concepută ca o organizaţie care îmbină primele două modele. 

a. Modelul nepotrivit pune accentul pe europenizarea ca proces de 
adaptare indus de către Uniunea Europeană. Există o nepotrivire între 
europenizare şi structurile interne. Majoritatea cercetătorilor văd în 
europenizare o nepotrivire între statul national şi pârghiile Uniunii Europene ca 
parametru central pentru transformarea internă bazată pe influența Uniunii 
Europene. (Risse/Cowles/Caporaso, 2001). Conceptul de nepotrivire exprimă 
compatibilitatea structurilor interne fata de presiunea europenizarii: cu cât este 
mai putin compatibilă, cu atât mai mare este presiunea asupra structurilor 

interne de a se adapta la normele europene. (Bórzel/Risse, 2003: 69). Acest 
model are limite evidente, scrie Timm Beichelt, însă el este folosit pentru a 
semnifica începutul procesului de europenizare. 

b. Modelul de transformare discută despre europenizare ca o condiţie 
suplimentară a proceselor politice interne. „Europenizarea ca transformare” 
este concepută ca extensie a modelului top-down datorită impulsurilor euro- 
pene în schimbările interne. Discutia asupra acestui tip de europenizare este 
justificată de problemele legate de aderarea noilor membri ai Uniunii Europene, 
probleme derivate din moştenirile lor istorice şi de civilizație. 

c. Modelul europenizării ca macro-proces renunță la teza despre 
influența clară a Uniunii Europene asupra instituţiilor interne fiindcă europe- 
nizarea nu este văzută ca un proces linear de adaptare, ci ca o intretesere de 
efecte reciproce rezultată din acţiunea Uniunii Europene asupra instituțiilor 
interne şi din acțiunea statelor naţionale asupra Uniunii Europene. 


Europenizarea nu este uniformă în Uniunea Europeană, pentru că există 
diferite nivele de europenizare în diferite State Membre, în funcție de tradiția 
proprie şi de momentul aderării la Uniunea Europeană. Europenizarea repre- 
zinta institutionalizarea la nivel european a unui sistem distinct de guvernare cu 
instituţii comune şi cu autoritatea de a face, a implementa şi a impune politici 
europene (Risse, Cowles şi Caporaso 2001: 3). Europenizarea include întărirea 
capacităţii organizaționale pentru acţiune colectivă şi socializare, utilizarea 
strategică a normelor şi practicilor cu privire la cetățenie europeană (Checkel 
2001; Checkel 2005). Habermas (2009) propune conceptul de „integrare 
graduală” în explicarea procesului de europenizare în cadrul fiecărei societăți 
din cadrul Uniunii Europene. 

Ideea dominantă a studiilor despre europenizare trimite la afirmarea sa 
odată cu aderarea la Uniunea Europeană. Din acest moment s-ar declanşa 
procesul de europenizare care se va exercita asupra întregii societăți, avându-se 
în vedere că Uniunea Europeană este o structură diferită de cea a statelor 
componente (Outhwaite, 2008). 

Europenizarea cunoaşte noi dimensiuni odată cu fiecare ţară nou intrată 
în Uniunea Europeană, cu toate că țările candidate sau recent integrate in 
Uniunea Europeană „sunt preocupate în primul rând de implementarea noilor 
reglementări” (Beciu, 2007: 58). Toate ţările din Uniunea Europeană cunosc 
europenizarea, fiindcă acest proces nu este doar o simplă translare a valorilor, 
normelor şi practicilor țărilor fondatoare în cadrul naţional al ţărilor care au 
aderat mai târziu. Indiscutabil, pentru noile state membre aderarea înseamnă 
profunde schimbări în structura instituțiilor naționale şi în practicile politice 

interne, urmare a îndeplinirii standardelor Uniunii Europene. Adoptarea lor ofi- 
cială nu este acelaşi lucru cu punerea lor în aplicare. Directivele şi regulamen- 
tele adoptate de Uniunea Europeană încă de la începuturile sale, în 1957, ar 
acoperi aproximativ 100.000 de pagini. (Katzenstein, 2006:20). Pentru cetatea- 
nul european este imposibil să cunoască toate deciziile forului european după 
care el ar trebui să-şi ghideze comportamentul propriu. 

Este adevărat că europenizarea se accentuează odată cu aderarea unei tari 
la Uniunea Europeană, dar trebuie spus că în orice societate există o europe- 
nizare încă din perioada de preaderare. De altfel, în Uniunea Europeană nu au 
fost acceptate societăți care nu au o dimensiune europeană. Ţările ex-comuniste 
sunt tari europene, ele având, în perioada comunistă, relații cu toate celelalte 
tari din spaţiul european. 

Uniunea Europeană este înțeleasă ca un complex de societăți 
multiculturale (Spohn, 2009), o comunitate bazată pe valori şi drepturi a cărei 
formă de guvernare este federația multiculturală şi democratică (Eriksen, 
Fossum, 2004), un spaţiu de flux în care circulaţia bunurilor, oamenilor, 
semnelor şi informaţiilor duce la apariția unor noi practici sociale (Castells, 
2010), un imperiu neo-medieval în care autoritatea şi suveranitatea specifice în 
contexte instituţionale diverse facilitează existența identitatilor multiple 
(Zielonka, 2007), un complex social care este construit pe rețele, un spațiu 
comun $i o civilizaţie comună. (Roche, 2010) 

Uniunea Europeană este alcătuită din cel putin trei grupuri de tari sau 
lumi ale adecvării statului national la cerințele Uniunii Europene: 1. lumea 
respectării legii (world of low observance); 2. lumea politicii domestice (world 
2005). În primul grup se plasează Danemarca, Suedia şi Finlanda, ţări care prin 
decizii şi acţiuni proprii adoptă rapid directivele Uniunii Europene. În al doilea 
grup sunt incluse Germania, Olanda şi Marea Britanie, ţări unde s-a adoptat 
poziţia de rezistență şi amânare a directivelor Uniunii Europene cu care ele nu 
au fost de acord. În al treilea grup intră Grecia şi Portugalia, tari care întârzie să 
adopte directivele Uniunii Europene. 

Procesul de integrare europeană a readus în actualitate teoria centru- 
semi-periferie-periferie (Dragojevic, 2002). Țările europene sunt văzute ca tari 
în tranziţie, de la centrul Europei întruchipat de Occident, prin semi-periferia 
europeană (Europa Centrală, țările baltice) la ţările din periferia Europei 
(Europa de Est şi Europa de Sud-Est). În realitate, europenizarea este 
neuniformă, inegală (Eder, 2004) din cauza existenţei în Uniunea Europeană a 
mai multor Europe: vechea Europa şi Noua Europa, Europa din zona euro sau 

Europa din spaţiul Schengen. Uniunea Europeană este eterogená şi după 
criteriul tradiției democratice, ea fiind un spaţiu al democraţiei multiple. 

Statele naționale au făcut din integrarea europeană în Uniunea Euro- 
peană o componentă a producerii propriei lor democraţii. Integrarea ţărilor can- 
didate în Uniunea Europeană constituie un element fundamental al discursului 
public, care poate produce un anumit tip de democraţie. Există un discurs al 
integrării europene (Raik, 2004: 573) atât în discursurile oficiale, cât şi in 
dezbaterile din spaţiul public. 

Întrebarea este dacă există o asociere organică între democraţie şi 
economia de piaţă în statele ex-comuniste devenite membre ale Uniunii 
Europene? Răspunsul merită o analiză în detaliu, însă pentru subiectul de fata 
se profilează ideea unei anumite desincronizări între democraţia în curs de 
consolidare şi evoluţia societății după criterii ale economiei de piață. Uniunea 
Europeană cuprinde două tipuri de tari: pe de o parte, tari cu democrație conso- 
lidată şi, pe de altă parte, fostele state comuniste actualmente cu democraţie 
formală, ţări în curs de democratizare. Democraţia e o valoare europeană şi un 
criteriu de aderare la Uniunea Europeană. Fostele tari comuniste, membre ale 
Uniunii Europene, au trăit simultan experiența democratizării şi a europeni- 
zării. Alexander (2008: 930) denumeşte noile democraţii din sud-estul Europei 
regimuri hibride în care condiţiile democratice au diferite grade de realizare: 
pluralism politic, presă liberă, respectarea drepturilor civile. Tranzitia de la 
guvernarea comunistă la guvernarea democratică a avut loc prin modificarea 
instituţiilor preluate din societatea socialistă. 

În plus, în majoritatea ţărilor ex-comuniste din centrul şi estul Europei, 
tranziţia la societatea bazată pe statul de drept şi economia de piață s-a produs 
concomitent cu adoptarea strategiilor de europenizare a societăţii interne 
(Ladrech, 2010: 38). Cazul țărilor europene în tranziţie este în mod clar diferit 
de alte economii de piaţă în curs de dezvoltare. Comparativ cu ţările dezvoltate, 
toate aceste tari cunosc un deficit de dezvoltare instituțională. Cu toate acestea, 
reunificarea Europei după căderea regimurilor comuniste a oferit un impuls 
puternic în ceea ce priveşte dezvoltarea instituţiilor democratice (Melnykovska, 
Schweickert, 2011). Pentru explicarea europenizării în ţările în tranziţie eu 
folosesc termenul modernitate tendentiala pentru a descrie tipul de societate în 
care modernitatea nu este o formă dominantă şi ea coexistă cu traditionalismul. 
După cum vom analiza in subcapitolul final, procesul de europenizare este 
asociat cu modernitatea tendentialá (Schifirnet, 2009b, 2009d, 2011a). În 
acelaşi mod, am putea vorbi chiar de o europenizare tendentialá în acele 
societăți unde modernizarea nu a cuprins toate componentele ei. 

La puţin timp după începerea tranziţiei spre o societate democratică şi 
o economie de piaţă, țările din sud-estul şi centrul Europei au declanşat pro- 
cesul de aderare la Uniunea Europeană, ceea ce a necesitat crearea instituțiilor 
comunitare la nivel naţional. Un rol foarte important în democratizarea noilor 
state membre este jucat de influența externă exercitată de Uniunea Europeană 
şi/sau de NATO (Alexander, 2008), ceea ce dovedeşte că simultaneitatea pro- 
ceselor de democratizare a adus beneficii țărilor care au trecut prin aceasta 
experienţă. Diversitatea culturală, inegalitatea în dezvoltarea economică, 
incapacitatea de a formula o politică externă comună sunt considerate cauze 
pentru explicarea limitelor proiectului de unificare a Europei (Zielonka, 2007). 

În viziunea lui Delanty şi Rumford (2005) evoluţia Uniunii Europene 
poate să se îndrepte în trei direcții: întoarcerea la Vechea Europă a statelor- 
națiune, construirea Noii Europe federale şi post-nationale sau construirea unei 
Europe universale, aliate cu Statele Unite ale Americii. 

Accesul la Uniunea Europeană a fost pregătit cu deosebire în ce priveşte 
democratizarea țărilor candidate, proces în care dimensiunea internaţională a 
jucat un rol decisiv în ţările din Europa Centrală şi de Est. Uniunea Europeană 
a fost cel mai influent factor extern în această regiune (Raik, 2004: 567). 

Uniunea Europeană a folosit instrumente de promovare şi susținere a 
democraţiei în ţările candidate, unul dintre ele fiind asistenţa financiară. În anii 
'90, numai 1% din totalul fondurilor oferite de Uniunea Europeană acestor tari 
a fost direcționat către acţiunile de sprijin al democraţiei (Wedel, 2001: 87.). 

Există un deficit de europenizare în toate cele 27 de state ale Uniunii 
Europene, nu doar în ţările intrate în Uniunea Europeană după 2004. Procesul 
de europenizare poate fi frânat de constrângerilor locale din fiecare stat, dar, în 
acelaşi timp, politicile naţionale sunt modelate şi modificate prin actele de 
integrare europeană (Featherstone, Radaelli, 2003). Politicile de europenizare 
au avut în vedere proceduri de implementare de sus în jos a unor măsuri 
legislative şi administrative, fără a ţine cont de modelele culturale interne din 
fiecare societate. 


2. CONTEXTUL NAȚIONAL 


Orice analiză a europenizării societăţii româneşti trebuie să pornească de 
la realităţile istorice parcurse de statul român în perioada de dinainte de 1989. 
Spre deosebire de alte state ex-comuniste, România s-a remarcat prin o politică 
proprie față de Comunitatea Economică Europeană (Piaţa Comună) mergând 
până la recunoaşterea oficială a acestei organizații internaţionale. 

Ca expresie a politicii externe independente, în 1 ianuarie 1974, România 
a fost prima tara comunistă inclusă în Sistemul Generalizat de Preferinte al 

Comunităţii Europene, fapt ce a permis exportul produselor agricole româneşti 
pe pieţele ţărilor din CEE (Papadimitriou şi Phinnemore, 2008: 18). În timp, 
prin o serie de acorduri cu CEE au fost facilitate schimburile comerciale. De 
asemenea, odată cu semnarea Acordului privind crearea Comisiei mixte 
România — CEE, în 26 iulie 1980, România a fost singura ţară comunistă care a 
recunoscut de facto şi de jure Comunitatea Economică Europeană, ca entitate 
internațională. Mărturie stă şi Acordul asupra Produselor Industriale. 

Datorită propriei experiențe cu Comunitatea Europeană, după 1990 
România ar fi trebuit să aibă un alt traseu în relația cu Uniunea Europeană 
decât celelalte state ex-comuniste, fiindcă ea a fost singura ţară din spaţiul 
comunist care a avut relații comerciale şi diplomatice cu Piaţa Comună. Statul 
român dispunea în acel moment de un corp profesional calificat în problemele 
Comunităţii Europene, de diplomaţi şi specialişti din diverse sectoare conexe 
cu organizaţia europeană. 

Deşi oficializate, raporturile cu CCE au stagnat din cauza că regimul 
comunist a adoptat, în anii '80, poziţia de izolare şi a neglijat noile tendinţe în 
relaţiile economice şi politice internaționale, a căror expresie a fost globalizarea 
ca proces de interconectare a tuturor dimensiunilor vieţii social-economice 
contemporane. Relaţia cu CCE se axa pe relaţii economice dar, în plan politic, 
regimul comunist din România era divergent cu sistemul politic din ţările 
membre ale CCE. 

Astfel, România a cunoscut paradoxul pierderii câştigurilor din situația 
de partener privilegiat în raporturile cu Comunitatea Europeană, înainte de 
1989. De altfel, nu este singulară această ipostază a României. Este suficient de 
menţionat cazul Iugoslaviei, de dinainte de 1989, cu cea mai liberală politică de 
deplasare a cetățenilor săi în spațiul european, dar care nu a contat în deciziile 
luate de CCE în evenimentele petrecute în spaţiul ex-iugoslav in anii ’90. În 
schimb, alte ţări ex-comuniste s-au bucurat, după 1990, de un tratament 
favorabil din partea Comunităţii Europene şi au avut beneficii mai mari din 
partea acestei organizaţii, deşi aceste state nu au recunoscut oficial şi nu au 
avut raporturi economice puternice, înainte de 1989, cu Piaţa Comună. 
România a fost nevoită, imediat după 1989, să acceadă de la statutul de tara 
europeană marginalizată la cel de membru al Uniunii Europene. 

Nu este fără semnificaţie faptul că regimul comunist a conferit României 
statutul de tara în curs de dezvoltare din cauză că economia ei, la începutul 
anilor '60, era, în pofida planurilor de industrializare accelerată, predominant 
agrară, o moştenire preluată din societatea antebelică. Se recunoştea explicit 
decalajul de dezvoltare dintre România şi statele europene occidentale. Din 
această poziție s-au derulat raporturile cu CCE. 

Vom reține o anumită evoluţie a poziţiei României în ce priveşte 
raporturile ei cu Uniunea Europeană, cu efect direct asupra procesului de euro- 
penizare. Schimbările produse după 1989 au creat cadrul pentru continuarea 
relațiilor României cu Comunitatea Economică Europeană, dar într-un alt 
context politic şi geopolitic. S-au stabilit, încă din 1990, relaţiile diplomatice 
între noul regim de la Bucureşti şi CCE. A fost semnat Acordul de Comerţ şi 
Cooperare în 1991, dar intrarea lui în vigoare a avut loc abia în februarie 1995. 

Un eveniment cu consecințe semnificative a fost semnarea, la 21 iunie 
1995, de către liderii partidelor parlamentare din România, a Declaraţiei de la 
Snagov, document care a stabilit strategia naţională pentru pregătirea aderării 
României la Uniunea Europeană. Cererea oficială de aderare la Uniunea 
Europeană a României a fost înaintată la 22 iunie 1995, împreună cu Strategia 
Naţională de Pregătire a Aderarii României la Uniunea Europeană. 

În Declarația de la Snagov s-a afirmat necondiţionat: „Obiectivul stra- 
tegic național al aderării României la Uniunea Europeană îl constituie un punct 
nodal al solidaritatilor şi convergentelor forțelor politice si sociale ale ţării, 
reprezentând o şansă istorică de a promova idealurile şi interesele fundamentale 
ale poporului român, identitatea şi tradiţiile sale, într-o largă deschidere inter- 
națională, posibilitatea ca prin eforturi proprii, susţinute de o amplă cooperare, 
să poată fi atenuate şi eliminate în timp decalajele fata de țările avansate, să se 
realizeze modernizarea României, în pas cu exigenţele tranziţiei la societatea 
informatică şi crearea, pe această bază, a condiţiilor pentru ridicarea nivelului 
de trai şi a calităţii vieţii tuturor cetăţenilor României.” (Postolache 1995) 

Deşi instituțiile publice, organizaţiile non-guvernamentale, mass-media 
au acţionat pentru ca problematica aderării şi integrării în Uniunea Europeană 
să devină o prioritate a societății româneşti, instituţiile Uniunii Europene expri- 
mau multe cerințe privind admiterea României în structurile europene, mai ales 
cu privire la informarea opiniei publice asupra condiţiilor de acces a țării în 
Uniunea Europeană, unele destul de restrictive. 

Se pornea în acţiunea de pregătire a aderării la Uniunea Europeană de la 
premisa unei tari situate până atunci în afara spaţiului european, ceea ce era 
fals. Se ocolea, fără nici o motivaţie, acea moştenire a statului român rezultată 
din raporturile oficiale ale României cu Comunitatea Europeană. Până şi 
această moştenire a fost aruncată peste bord din rațiuni ideologice, în mod 
straniu, mai ales de către grupuri de interese din interiorul țării. 

Totuşi, este probabil că la nivelul Uniunii Europene a contat în decizia 
de admitere a României experienţa ei în raporturile cu statul român de dinainte 
de 1989, însă s-a impus în noul context necesitatea parcurgerii unor etape în 


20 


pregătirea pentru aderarea la Uniunea Europeană. Dacă, înainte de 1989, 
CCE era percepută doar ca o organizație internațională cu care statul român 
coopera prioritar în domeniul economic, astăzi relațiile dintre cele două entități 
sunt aşezate pe alte principii şi cu obiective diferite. Din 2007, ca ţară 
aparținând unui anumit spaţiu geopolitic, adică tara est-europeaná, România a 
devenit membru al comunității europene, participantă direct la deciziile asupra 
spaţiului european şi mondial. În consecinţă, aderarea la Uniunea Europeană 
are ca efect, în principal, conformitatea societăţii româneşti la structurile 
instituţionale ale Uniunii Europene, pe baza unei logici dominante a confor- 
mitatii. Ca referential alternativ pentru viziunile şi acţiunile dedicate integrării 
europene se profilează logica dominantă a proactivitatii (Dragomirescu, 2007: 
12), care are avantajul de a evidentia calitatea integrării drept o variabilă-cheie 
a modelului românesc de dezvoltare. 

Noua europenizare a României a trecut prin faze de adaptare a mediului 
intern la standardele Uniunii Europene: intrarea în vigoare a Acordului de Aso- 
ciere la Uniunea Europeană (februarie 1995), prezentarea cererii oficiale de 
aderare la Uniunea Europeană (iunie 1995), începerea negocierilor de aderare 
cu Comisia Europeană (februarie 2000), încheierea acestor negocieri (decem- 
brie 2004), semnarea tratatului de aderare (aprilie 2005) şi aderarea propriu- 
zisă (1 ianuarie 2007). După cum se vede, procesul a fost complex şi dificil 
pentru o tara cu o evoluție modernă specifică, despre care vom vorbi mai jos. 

Deşi România a avut, după cum am spus, o experienţă de decenii în 
relațiile cu Uniunea Europeană şi a fost printre primele tari care a cerut 
aderarea la Uniunea Europeană, acceptarea ei ca membru al Uniunii Europene 
a fost amânată cu aproape trei ani fata de cele 10 tari primite în anul 2004. 

Un exercițiu de integrare şi de cunoaştere a mecanismelor de europe- 
nizare l-a reprezentat derularea de proiecte comune în cadrul Programelor- 
cadru IV, V şi VI de cercetare-dezvoltare, al programelor PHARE, TEMPUS, 
Socrates sau e-Europet. Scopul de atins a fost cunoaşterea de către 
organizațiile româneşti şi, prin ele, de către societate a regulilor şi normelor de 
funcţionare a instituțiilor comunitare. Constituirea de consortii cu parteneri 
europeni a fost o cale importantă de învăţare, mai ales în materie de bune 
practici, din experienţa cooperării în proiecte comune. 

Să spunem că şi de această dată românii au fost obligați să adopte norme 
care nu le aparţin deoarece ei au intrat într-o organizație cu reguli stabilite de 
cei care au edificat-o. Unele din aceste norme au intrat, inevitabil, în conflict cu 
valori, stereotipuri şi mentalități locale, dar şi cu moştenirea istorică. În acest 
fel, s-a cerut renunţarea la unele particularități fiindcă nu coincideau cu 
direcţiile principale ale aderării la Uniunea Europeană. 

În acest sens, remarcăm că discursul despre integrarea europeană 
cuprinde o retorică şi o terminologie al căror înţeles real este dificil de sesizat 
de către opinia publică românească. Cu toate acestea, sondajele, fie cele 
realizate de institute româneşti, fie Eurobarometrele indică existenţa unui mare 
număr de români favorabili accesului României la structurile Uniunii 
Europene. Întregul interval de pregătire pentru aderare a avut loc într-un 
context dominat de presiunea din partea instituțiilor Uniunii Europene şi de 
aplicarea deciziilor luate la Bruxelles. Fără a diminua rolul contextului intern, 
îndeosebi al celui politic, opinia publică românească a consonat la ideea 
aderării la nivel declarativ şi mai puţin la nivel de conduită şi mentalitate 
europene fiindcă acestea erau şi sunt încă nestructurate. 

Se cuvine a face diferenţa între opinia favorabilă pentru aderarea la 
Uniunea Europeană şi atitudinea reală faţă de integrarea europeană. Imaginea 
pozitivă asupra Uniunii Europene este în strânsă legătură cu ceea ce ea 
înseamnă în plan personal. În România nu a fost organizat un referendum de 
consultare a populaţiei asupra acceptării aderării la Uniunea Europeană, cum a 
fost de pildă în Estonia, unde 67 % dintre cetățeni au exprimat acordul lor 
pentru intrarea ţării lor în Uniunea Europeană (Raik, 2004: 586). 

O particularitate a spaţiului public românesc rămâne lipsa euroscep- 
ticilor. De altfel, este aceeaşi situație ca şi în cazul modernităţii; cultura română 
nu a cunoscut o lucrare antimoderná şi antioccidentalá ci doar lucrări ce 
exprimau disputa între traditionalisti şi modernisti. 


3. SOCIETATEA EUROPEANĂ 


În continuare, abordez o temă încă puţin cercetată, cea a societăţii 
europene, temă relevantă pentru toate țările din Uniunea Europeană fiindcă 
europenizarea are drept consecinţă constituirea unei societăți diferite în spațiul 
european fata de societăţile nationale. Discutăm despre această societate 
pornind de la teze formulate de Trenz (2008) şi Diez Medrano (2008). 

În alcătuirea unei structuri europene, părinții fondatori ai Europei au fost 
ghidaţi de viziunea largă a unei societăţi europene, înainte de toate prin cons- 
truirea unei pieţe comune ca un catalizator pentru unificarea popoarelor din 
Europa. Stabilirea pieţei comune ar fi trebuit să fie asociată cu crearea unui stat 
european şi, implicit, a unei societăţi europene. Următoarele acțiuni ale acestei 
structuri supranationale au dat consistență ideii de stat european prin adâncirea 
integrării europene. Astfel, Actul Unic European din 1986 a stabilit calendarul 
pentru realizarea pieţei comune, care să cuprindă regimul de comerț liber, 
circulaţia lucrătorilor şi a capitalului şi uniunea monetară (Trenz, 2008). 
Tratatele de la Maastricht şi Amsterdam, din 1992 şi 1996, au extins 

competențele organismelor europene prin adoptarea de noi politici de 
reglementare pentru toti membrii Uniunii Europene în domenii privind mediul, 
educaţia, cultura, asistența socială, drepturile sociale, imigrația, securitatea, 
apărarea şi politica externă, sectoare de care răspund şi statele naţionale. 
Uniunea Europeană a devenit un organism cu putere de decizie coerentă, 
sistematică, legitimă, permanentă şi obligatorie pe întregul ei spațiu, ceea ce are 
impact profund asupra asupra locuitorilor şi grupurilor sociale. 

Europa post-Maastricht poate fi descrisă în termeni de tranziție de la 
constituirea pieței comune la construirea unui regim politic, angajat într-un 
proiect de construire a societăţii europene, percepută ca un deziderat normativ, 
indispensabil pentru a face fata deficitelor de legitimare a proiectului de 
integrare europeană (Trenz, 2008). 

Studiile asupra Uniunii Europene acordă un loc insignifiant societății 
europene şi mai ales, cum spune Trenz, au pierdut din vedere transformările 
care afectează societățile europene contemporane. Accentul cercetării a fost pus 
pe proiectarea instituţională şi constituțională, dar nu şi pe dinamica socială şi 
pe mecanismele care conduc la integrarea europeană. Societatea a fost 
concepută doar ca o variabilă contextuală, dar nu ca un factor care intervine în 
procesul de integrare europeană. 

Din punctul meu de vedere, în această perioadă de construcție institu- 
tionala şi constituțională europeană apar o serie de disfunctionalitati derivate 
din decalajul dintre raționalismul abstract al instituţiilor europene şi realitățile 
complexe din fiecare ţară membră a Uniunii Europene. Putem observa cum 
acest institutionalism european încearcă să reglementeze raporturi juridice şi 
politice pentru societăţi şi state naţionale, dar nu plecând de la experienţa unui 
stat şi a unei societăţii europene naturale, iar consecința ar fi deformarea 
sensurilor reale ale europenitatii şi ale europenizării. S-ar putea ajunge la 
fenomenul cunoscut de societatea românească în procesul de modernizare, 
anume cel al formelor fără fond. Prin introducerea unor forme străine, nu s-a 
ajuns la înlăturarea efectelor negative ale celor vechi, dimpotrivă, ele au fost 
accentuate. (Schifirnet, 2007) 

Precizăm că, în lipsa unor studii, nu putem acredita teza despre existenţa 
unor forme fără fond în Uniunea Europeană, ci doar sesizăm că această 
construcție instituțională se produce fără a fi susținută de o societate europeană. 
Aşa cum modernizarea a fost întreprinsă de stat în unele din ţările membre ale 
Uniunii Europene (includ aici România) la fel europenizarea accentuează 
adoptarea de structuri politico-juridice decise la Bruxelles, fără ca ele să fie 
rezultatul unei cerințe pornite şi afirmate constant din partea unor grupuri 
sociale. În Occident, modernitatea s-a produs de jos în sus, în timp ce în 

România ea nu a fost realizată de societatea însăşi, ci a fost impusă de statul 
național prin structurile sale instituţionale. Nu este foarte clar cărui tip de 
raționalitate socială răspunde europenizarea. Procesul de „europenizare a 
societăților naţionale”, aşa cum este descris de către Diez Medrano (2008:5) se 
distinge prin activităţile economice şi politice ale cetăţenilor naţionali, ca 
urmare a interdependentei economice şi politice tot mai strânse a statelor 
membre în cadrul Uniunii Europene. 

Se impune distincția între două procese determinate, probabil, de 
accelerarea integrării europene în ultimii 20 de ani. Primul proces vizează 
europenizarea societăților nationale, o extindere a domeniului de aplicare a 
activităților naționale economice şi politice ale cetăţenilor care, direct sau 
indirect, au rezultat din deciziile instituţiilor economice şi politice ale Uniunii 
Europene. Al doilea proces este apariția unei societăţi europene corespunză- 
toare, una care transcende afilierii nationale si sub-nationale şi există prin 
coagularea unor grupuri sociale europene, acestea fiind grupurile transnationale 
de cetăţeni europeni ale căror conştiinţă şi comportament denotă o solidaritate 
diferită de cea naţională. 

Diez Medrano aduce exemple de căi care pot contribui la apariția unei 
societăți europene: identificarea cu grupuri europene, căsătoria, acţiunile poli- 
tice comune, modele distincte de consum şi strategiile sociale transnationale. 

Europenizarea este o condiţie prealabilă pentru apariția unei societăți 
europene, prin relaţiile stabilite în diferite tari europene de către turişti, 
studenţi, muncitori migranti, publicul mass-media, participanţi la conferinţe 
internaționale, reprezentanţi ai firmelor şi companiilor. Fără aceste contacte, 
solidaritatile care constituie grupurile sociale nu s-ar putea dezvolta. (Medrano: 
5) Sunt puţine argumente concrete care să susțină existenţa unei societăți 
europene deoarece impactul evoluţiilor politice şi economice instituţionale, din 
ultimele decenii în Uniunea Europeană, cu privire la apariția unei societăți 
europene este nesemnificativ. Datele din Eurobarometre oferă dovezi 
concludente că transformări ale Uniunii Europene în ultimii douăzeci de ani şi 
europenizarea societăților nationale nu au avut niciun impact asupra gradului 
de identificare cu Europa de către cetăţenii europeni. Gradul de identificare cu 
Europa a rămas mai mult sau mai puţin constant prin intermediul actelor de 
integrare europeană şi de europenizare. În contextul actual al crizei economico- 
financiare care a cuprins Uniunea Europeană, apare întrebarea firească: este 
posibilă o societate europeană? 

Istoria Europei, cu deosebire cea modernă, contribuțiile fiecărei culturi 
nationale la afirmarea unor valori europene pe o perioadă de aproape 200 de 
ani, relaţiile economice şi inclusiv actuala criză sunt factori care obligă la o 

viață asociativă a locuitorilor din spaţiul Uniunii Europene şi, implicit, la o 
viața socială europeană. 

Sociologic, instituţiile europene reprezintă norme comune, şi pun astfel 
baza pentru încrederea şi solidaritatea între membrii societăţii. Nu este suficient 
să identificăm ordinea normativă din Europa doar prin studiul modului adecvat 
şi legitim de formare a Uniunii Europene, ci şi prin cunoaşterea tipului de 
norme şi a felului în care îşi desfăşoară activitatea instituţiile în cadrul Uniunii 
Europene. De pildă, în ceea ce priveşte procesul de constitutionalizare în 
Uniunea Europeană, analiza s-ar putea orienta către integrarea europeană ca 
element al unei societăţi europene, constitutient al unui anumit tip de sistem 
politic, care îi dă legitimitate. (Fossum şi Trenz, 2006) 

Societatea europeană nu este omogenă, hibridă sau transnationala fiindcă 
ea nu există ca o realitate preformată (societatea europeană „la pachet”) care 
mai trebuie doar catalogată intr-o categorie sau alta. De aceea, europenizarea 
are loc, întâi, instituțional ca proces concret cu evoluții complexe, contra- 
dictorii în funcţie de contextele naţionale dar şi dependent de evenimente inter- 
naţionale, cum este de pildă criza economico-financiară. Aşa cum românizarea 
societății româneşti s-a produs o dată cu Unirea Principatelor în 1859 prin 
instituţiile moderne ale statului naţional, la fel instituţiile europene generează 
europenizare în societățile din Uniunea europeană. Ca orice instituţii, acestea 
pot da naştere la forme de rezistență si adaptare. În relaţia dintre Uniunea 
Europeană şi statele sale membre, statele ca şi cetăţenii lor nu sunt receptoare 
pasive ale cerinţelor europene de schimbare internă. Mai ales prin elite şi 
opinia publică internă, ele pot propune alternative la politicile europene, 
instituţiile şi procesele la care au să se adapteze mai târziu. 

Prin europenizare, se va ajunge la o societate europeană, care să 
evolueze conform unor legi generale, încât ar trebui să nu se mai discute despre 
societatea din Europa Centrală, din Europa Occidentală sau din Europa de Est. 
Pentru atingerea unui asemenea obiectiv, întregul cadru instituțional din fiecare 
stat va funcționa la fel ca în orice altă zonă a Uniunii Europene. 


4. IDENTITATEA NAȚIONALĂ, IDENTITATEA EUROPEANĂ 


Înainte de a ne pune problema dacă românii trăiesc sau nu o criză iden- 
titară din cauza aderării ţării la Uniunea Europeană, trebuie să ştim ce sens dám 
identității naţionale, care nu este o construcție teoretică, apartinând mai multor 
ştiinte sociale, ci un concept care exprimă conduite, atitudini şi mentalități. 
Dacă abordăm identitatea națională cu referire doar la tradiţii, obiceiuri si 
ritualuri străvechi, nu mai putem discuta de o identitate precum cea din secolul 
al XIX-lea sau din secolul precedent. Astăzi, cand vorbim despre identitatea 


25 


națională, trebuie să ne referim obligatoriu la contextul în care ea se afirmă, 
desigur şi la realitățile postcomuniste, dar mai ales la noua calitate a României, 
cea de stat membru al Uniunii Europene (Schifirnet, 2009e). Mai mult, libera 
circulaţie pe întregul spaţiu al Uniunii Europene determină construirea unei alte 
imagini despre identitatea națională şi, implicit, despre identitatea europeană. 
Şi atitudinea faţă de conationali, față de minorităţi, dar şi fata de ceilalți 
europeni face parte din identitatea naţională. Uniunea Europeană presupune, în 
sine, o anume omogenitate şi respectul pentru norme comune, aceleaşi de la 
Altlantic la Prut. În orice discuţie a identităţii naţionale şi europene trebuie 
avute în vedere trei segmente: România profundă, România euro-navetistilor şi 
România celor care fac parte din structuri supranationale. 

Identitatea naţională este regândită ca proces fundamental in tari 
integrate de decenii în toate structurile din Uniunea Europeană. De pildă, în 
Olanda, ţară fondatoare a Uniunii Europene, elitele politice reinventează 
propria identitate naţională, deşi ele sunt puternic europenizate şi implicate 
direct în politicile comunitare. Identitatile nationale vor fi redefinite printr-un 
proces complex de renegociere a locului culturilor naționale pentru ca ele să nu 
dispară în cadrul identităţii globale. (Lechner, 2007: 357) În plus, Occidentul se 
confruntă, pentru prima oară în istoria sa, cu chestiunea punerii în discuţie a 
suveranităţii. Esticii au fost nevoiţi să-şi afirme permanent identitatea şi 
suveranitatea, ceea ce nu se întâmpla în Vest fiindcă aici nu era contestată 
suveranitatea naţională. 

Prezența unor tari din Estul Europei, ca România si Bulgaria, predomi- 
nant ortodoxe, determină o reevaluare a identităţii europene, după cum previ- 
zibila aderare a Turciei la Uniunea Europeană ar obliga la o regândire a identi- 
tatii europene bazate pe o cultură comună. Acestă nouă identitate europeană se 
va clădi pe realitatea unei Europe poli-nationale, poli-etnice şi multi-centrice. 
De aceea, ideea de Europa a devenit astăzi incompletă şi post-occidentala. 
(Delanty, 2003) Ea a pierdut poziţia de model tradiţional în instituţii şi proce- 
sele de modernitate ca istorie, etnicitate, geografie, religie şi a devenit un dis- 
curs pluralist, alcătuit din mai multe limbi, modele de civilizaţie şi proiecte 
politice. 

Identitatea naţională se defineşte prin trăsăturile proprii, am spune unice, 
ale unei naţiuni, cum ar fi limbă, cultură, religie, dar şi prin respectarea 
obiceiurilor, tradițiilor, cutumelor specifice comunităţii nationale. (Schifirnet, 
2009c: 31-32) Astăzi identitatea naţională şi identitatea europeană sunt discu- 
tate din perspectiva varietatii sferei publice: „europeană”, „globală”, ,,natio- 
nalá" sau „locală”. (Koopmans şi Statham, 2010: 38) 

Construcţia structurilor europene implică aceeaşi conduită din partea 
tuturor membrilor Uniunii Europene, prin atitudini şi practici specifice. Identi- 
tatea europeană nu are loc prin procese transnationale sau prin expunerea la 
instituţiile europene ci la nivelurile naţionale prin care europenitatea este 
gradual încrustată în identitățile naţionale. (Risse, 2005: 305) Aderarea unui 
nou stat la Uniunea Europeană nu înseamnă că acesta trebuie să adopte o 
identitate europeană pre-formatá. Fiecare nou stat membru adăugă la identitatea 
europeană noi elemente din identitatea sa naţională. 

Întrucât sensurile proceselor naţionale şi colective sunt cruciale în 
înțelegerea europenizării identitatilor nationale, aceasta va conduce la nivele 
inegale şi variate prin care Europa poate fi imprimată în identitățile colective. 
Compatibilitatea între identitatea europeană şi identitățile naţionale variază de 
la tara la ţară în raport cu intensitatea integrării europene la diferite nivele. 

Referindu-se la identitatea europeană, Manuel Castells (2004) afirmă 
că ea derivă din practici culturale şi sociale împărtăşite de europeni datorită 
mecanismelor care acţionează în spațiul Uniunii Europene. Acestea ar fi 
educaţia, Internetul, politica lingvistică paneuropeană, politica media paneuro- 
peană, mobilitatea geografică şi o piaţă europeană a muncii, multietnicitatea şi 
multiculturalismul, rețelele de organizaţii de afaceri, de asociaţii culturale. 

Conceptul de identitate europeană a fost introdus pe agenda politică în 
1973. (Strâth, 2002: 387) Identitatea europeană are nevoie să fie construită şi 
înțeleasă ca un concept politic şi nu ca o realitate culturală sau ca moştenire 
care ar trebui să fie descoperită şi reformulată din tradiţiile istorice ale Europei. 
Ceea ce lipseşte în prezent este un nivel suficient de identificare a cetăţenilor ei 
cu Uniunea Europenă ca un sistem de organizare de care ei aparțin şi ai căror 
membri sunt. 

Problema identităţii europene nu poate fi rezolvată printr-o identificare 
numerică. Se cuvine a face diferenţa între identificarea numerică şi identitatea 
calitativă. (Kantner 2006: 507) Identitatea europeană se naşte din experienţele 
pozitive şi din situațiile critice ale convieturii împreună a europenilor. Ea 
derivă, întâi, din identitățile colective şi, prin urmare, nu poate fi creată 
artificial. Omul european nu este un artefact, consecinţă a unei identități cons- 
truite. Cetăţeanul obişnuit vorbeşte rar de identitatea colectivă. El nu a găsit 
încă răspuns la unele probleme din agenda politică a Uniunii Europene, cum 
sunt politica constituțională, politica redistribuirii sociale, securitatea şi 
apărarea, imigrația, securitatea internă, politicile privind biotehnologia. 

În studiul identității europene nu putem trece peste modul în care 
indivizii îşi reprezintă noua comunitate, cea europeană, la care ei se raportează 
şi îşi exprimă ataşamentul fata de ea. Receptarea valorilor europene la nivel 

individual ţine, indiscutabil, de funcționalitatea spațiului public european, care 
să susțină o dezbatere permanentă şi vie asupra noii identități. (Schifirnet 
2007a: 39) 

Identitatea europeană nu se poate constitui spontan sau urmare a unei 
voințe instituţionale sau de grup. Ea este, ca orice alt tip de identitate, un proces 
desfăşurat, în timp mai mult sau puţin îndelungat, de către colectivități umane 
şi sociale concrete. Ea se construieşte într-un context european, alcătuit din 
opinia europeană, cadrele de interpretare europene, interesul general european 
şi referentialul „noi”. (Beciu şi Perpelea, 2011: 12) Nu de puţine ori, identitatea 
europeană este descrisă, în mass-media, prin evenimente triviale „care ar putea 
fi descrise ca forme fără fond”. (Trandafoiu, 2006: 96) 

Există situaţii cum ar fi crizele economice şi financiare, care pot conduce 
la apariția unei tensiuni între identitatea naţională şi identitatea europeană. Dar 
şi în asemenea circumstanţe, identitatea europeană este asociată cu identitatea 
națională, fiindcă identitatea naţională nu poate fi îndepărtată şi înlocuită. 
Identitatii europene îi lipsesc deocamdată legăturile sale cu valori şi simboluri 
culturale profunde şi, de aceea, identitatea europeană a eşuat tocmai acolo unde 
identitățile nationale au reuşit să se impună: dimensiunea emoţională. Întrucât 
limba, miturile şi simbolurile naţionale evidenţiază mai degrabă diferenţele 
decât unitatea, valorile comune europene, precum raționalismul, individu- 
alismul sau democraţia stau la baza „patriotismului constituțional”, dar nu pot 
crea solidaritatea umană. Spre deosebire de identitățile naţionale, care se 
bazează pe solidaritate susținută de o cultură şi istorie comune, ataşamentul fata 
de Uniunea Europeană se poate baza doar pe solidaritatea fata de un corp 
legislativ, construit şi consolidat de o sferă publică de o cultură politică 
împărtăşită de toti cetăţenii europeni. (Habermas, 2001) 

Studierea chestiunii ataşamentului european pune în relief trei direcții 
prin care oamenii dau sens Europei: cultural-nationala, cultural-transnationala 
şi functional-utilitarianá. Sensul cultural-national reflectă Europa prin indici 
specifici statului naţional cum este izomorfismul între teritoriu şi identitate. 
Calea cultural-transnationalá prezintă Europa ca model normativ şi un model 
de globalizare pentru restul lumii, ca societate mai mult socială şi mai puţin 
liberală, exponentă a umanitarismului şi a păcii internationale. Acceptia 
functional-utilitarianá percepe Europa ca un spațiu care ar putea ajuta individul 
sau colectivitatea în sporirea bunăstării, un spațiu postnational dincolo de 
izomorfismul dintre teritoriu şi identitate. (Antonsich, 2008: 691) 

Însuşi discursul politic din fiecare tara europeană accentuează, în măsură 
nesemnificativă, conştiinţa identității europene. Aşa cum relevă o analiză de 
conţinut a discursurilor politice din ziarele de calitate (3.000 de articole) din 

cinci state membre ale Uniunii Europene (Austria, Danemarca, Franţa, 
Germania, Marea Britanie) modelul principal de transnationalizare îl reprezintă 
europenizarea segmentată. Cercetătorii au ajuns la concluzia că în fiecare sferă 
publică apar indici nesemnificativi privind dezvoltarea europeană treptată a 
conştiinţei de „noi”, şi nu se dezvoltă un discurs comun în Europa şi nici un 
sens semnificativ al apartenenţei la aceeaşi comunitate de comunicare 
(Brüggemann et al., 2006: 25; Brüggemann, Kleinen-von Kónigslów, 2009). 

În ceea ce-i priveşte pe români, ei se văd pe ei înşişi mai degrabă ca 
membri ai statului național decât drept cetăţeni europeni. O cercetare asupra 
identității în oraşul Sibiu, în anul 2007 când urbea ardeleană a fost capitala 
europeană a culturii, confirmă teza că românii se identifică înainte de toate ca 
români. Doar 4% dintre respondenţi au afirmat că au o identitate europeană fata 
de 33,6% care se identifică cu nivelul naţional, 27,7% cu nivelul regional, 
24,1% cu nivelul identitatilor locale. Românii nu pot încă percepe o identitate 
europeană, urmare a integrării în Uniunea Europeană care ar limita 
suveranitatea statului naţional. (Dragoman, 2008: 74) 


5. EUROPENIZAREA SOCIETĂȚII ROMÂNEŞTI 


Aşa cum am spus, cele mai multe studii concep europenizarea ca acţiune 
directă sau indirectă a instituţiilor europene asupra instituţiilor interne. Se 
discută doar tangential despre interesele, motivațiile şi aspirațiile societății 
româneşti de a se europeniza, despre contextele economice, sociale şi istorice 
interne, în care se produce şi se afirmă europenizarea în România. Prioritar, 
este abordată europenizarea politică, fără a se da atenţie altor tipuri de 
europenizare — socială, culturală, economică. 

Europenizarea în România înseamnă o construcție instituţională şi nu 
doar politică, având în vedere particularitatile sale de evoluţie istorică. Procesul 
de europenizare cuprinde un evantai foarte larg de acţiuni: urbanizare, instruire, 
industrializare, mijloace de comunicare, democraţie, stabilitate, diferenţiere 
structurală, modele de dezvoltare, integrare europeană, înlăturarea decalajelor 
interne şi a discrepantelor fata de alte state europene. 

România modernă s-a constituit ca urmare a trebuintelor interne, a căror 
rezolvare s-a făcut numai într-un context european favorabil. Statul naţional 
român s-a constituit în etape. În anul 1859, s-au unit două state: Moldova şi 
Tara Românească, pentru a alcătui statul român. A fost nevoie de o perioadă de 
românizare, prin omogenizare culturală, politică şi teritorială, act ce urma să 
schimbe radical mentalitatea şi conduita locuitorilor din cele două Principate, 
integrati într-o altă societate, total nouă, ce trebuia edificată şi susținută prin 
toate mijloacele. După Unire, direcţia fundamentală de acţiune a noului stat a 

fost, înainte de orice, unificarea reală, la nivelul tuturor grupurilor sociale, cu 
conservarea valorilor şi tradiţiilor perene din cele două Principate. Unificarea 
nu s-a făcut fără dificultăţi, ceea ce dovedeşte că locuitorii celor două 
Principate nu au acționat, convergent, imediat după 24 ianuarie 1859. 

În anul 1918, a avut loc o nouă Unire, de această dată a Regatului 
României cu provinciile româneşti: Transilvania, Banat, Bucovina şi Basarabia. 
În acel moment, a fost nevoie de o nouă omogenizare, deci de o naţionalizare 
culturală în teritoriile ce au aparţinut, înainte de 1918, unor imperii. Să 
menționăm că actele de românizare s-au realizat conform principiului nationa- 
litatilor, principiu european, în temeiul căruia s-au constituit statele nationale. 

Societatea românească cunoaşte, de aproape 200 de ani, procesul moder- 
nizării în ritm lent şi inegal, impus atât de necesități interne, cât şi de provocări 
externe. Românii au acţionat pentru o dezvoltare modernă prin edificarea 
organismului politico-juridic necesar în atingerea unor obiective strategice 
esențiale: câştigarea independenței şi unirea tuturor românilor în aceleaşi 
structuri statale. Procesele de modernizare interne s-au orientat, la începutul 
fiecărei etape de tranziţie, de la regimurile vechi la cele noi, către schimbarea 
profundă a vechilor instituții, dar acțiunile concrete de modernizare s-au 
realizat, din diferite cauze, prin adoptarea legilor şi imitarea instituţiilor 
occidentale, în lipsa unui proiect de cunoaştere şi evaluare critică a situaţiilor 
specifice din societatea românească. 

Românii au avut de suportat consecințele propriilor mosteniri istorice din 
cauza multiplelor tranzitii: moştenirea otomană, moştenirea fanariotă, moste- 
nirea paşoptistă, moştenirea din cele două principate după Unirea din 1859, 
moştenirea celor patru civilizaţii ale provinciilor ce au fost integrate, prin 
Unirea din 1918, în statul român, moştenirea interbelică în perioada comunistă, 
moştenirea comunistă după 1989. Remarcăm, tot ca o moştenire istorică, 
fragilitatea vieţii politice şi a regimului democraţiei parlamentare, civismul 
scăzut al unei intinse parti a populaţiei, constrângerile interne şi externe cărora 
societatea şi liderii ei trebuie să le găsească soluţii. Dar, în toate aceste 
perioade, orientarea generală a fost către idei şi valori din spaţiul european. 

Europenizarea este un proces complex şi îndelungat, mai ales într-o tara 
ca România, care a cunoscut, într-un interval destul de scurt, procesele de 
naționalizare sau de românizare. Românismul exprimă sentimentul naţional al 
românilor, iar europenitatea reflectă sentimentul românilor pentru valorile 
europene. Societate a modernităţii tendentiale, România se confruntă cu 
probleme de integrare şi de europenizare, necunoscute de către alte state 
europene, cărora trebuie să le dea răspuns conform cu cerinţele noii poziţii de 
membră a Uniunii Europene şi situaţiile concrete din comunitatea autohtonă. 

Europenizarea se produce într-un spaţiu public național dominat de acto- 
rii sociali „europenizaţi”, cum sunt elitele intelectuale şi politice, organizațiile 
multinaționale, grupurile de lucrători români din alte tari europene, dar în mică 
măsură cu efect real asupra marilor grupuri sociale şi opiniei publice româneşti. 

Europenizarea societăţii româneşti ar trebui să se focalizeze pe rezolva- 
rea problemelor sociale, care nu şi-au găsit o soluţionare de-a lungul perioadei 
moderne. Instituțiile româneşti europenizate se instituiau ca mijloace de ridi- 
care a condiţiei sociale şi materiale a majorității populaţiei, alcătuită din ţărani. 
O altă direcţie a europenizării o constituie edificarea unei societăţi moderne, 
conform unor principii şi norme europene şi nu doar prin adoptarea unui 
anumit model, cum a fost, de pildă, modelul francez de administraţie puternic 
centralizată. Societatea românească a fost continuu supusă presiunii din afară 
de a-şi schimba cadrul instituțional. 

Europenizarea societăţii româneşti se concretizează într-un spaţiu public 
autohton care dezbate şi deliberează asupra întregului areal al Europei şi nu are 
ca referential doar civilizația şi cultura apuseană. Proiectele, strategiile şi solu- 
tiile de dezvoltare sunt raportate la principii şi norme europene. Europenizarea 
societății româneşti porneşte de la fondul de europenitate câştigat în relaţiile cu 
toate țările de pe continentul european. Procesul de europenizare cuprinde toate 
țările din Uniunea Europeană. Există, firesc, diferenţe între societatea româ- 
nească şi țările europene, după cum există şi similarități derivate din moştenirea 
latină, din schimburile culturale, economice şi tehnologice care au avut loc de-a 
lungul timpului. 

Europenizarea societăţii româneşti se petrece în contextul creării unei noi 
identități europene, diferită de identitatea europeană de dinainte de lărgirea 
Uniunii Europene, întrucât ea dă expresie conservării trăsăturilor fundamentale 
ale unui nou tip de european şi ale unei noi comunități. 

Europenizarea societăţii româneşti se înscrie ca o direcție fundamentală 
de dezvoltare din perioada post-aderare, bazată pe consensul tuturor grupurilor 
sociale. Cum se construieşte acest proiect? Evoluţia evenimentelor interne de 
după 2007 evidenţiază lipsa unei viziuni proprii asupra europenizării. Ca o 
consecinţă, politicile de dezvoltare au la bază recomandări şi principii ale insti- 
tutiilor internationale, acestea având foarte putin de a face cu particularitatile 
istorice ale românilor. 

Trebuie să menționăm că nu s-a elaborat o teorie propriu-zisă a 
dezvoltării României ca țară membră a Uniunii Europene, şi aceasta se explică 
prin faptul că nu se iau în seamă particularitatile ei de dezvoltare economică şi 
socială. S-au inființat nenumărate instituții, institute, agenţii europene, de con- 
sultantá, fundaţii morale şi religioase, însă acestea acordă o atenţie scăzută 

strategiilor de dezvoltare europeană a României. Societate agrară, transformată 
rapid într-una industrială în perioada comunistă, dar care a cunoscut un 
puternic proces de dezindustrializare în perioada postcomunistă, cu o pondere 
foarte ridicată a sectorului agrar şi a mediului rural, societatea românească este 
evaluată după standarde şi criterii europene. 

Dacă actul de constituire a statului național românesc şi românismul au 
avut la bază modelele occidentale înrădăcinate în principiul naționalităților, 
europenizarea este un proces definit ca apartenență la un spațiu comun al 
societății europene. 

Societatea românească, pe cale de a se europeniza, nu poate sări imediat 
la o etapă superioară de dezvoltare. Europenizarea societății naționale stăruie în 
viziunea unor largi categorii de populație ca act de susţinere a circulaţiei 
capitalului, de pe urma căreia doar unele grupuri au de profitat. În 
europenizare, un rol important îl au companiile multinaționale, care au devenit 
proprietare ale industriei şi resurselor naturale din România. Europenizarea nu 
este produsă sau realizată numai de intelectuali, ci şi de grupurile de lucrători 
români care muncesc in tari din Uniunea Europeană. În noul context, al 
postaderării, instituţiile europene ar trebui să înțeleagă că europenizarea 
societății româneşti poate fi benefică atât pentru români, cât şi pentru toti 
europenii numai în măsura în care răspunde trebuintelor reale ale românilor şi 
ale europenilor. 

Europenizarea este deplină numai din momentul în care societatea 
românească depăşeşte ea însăşi mentalitatea de periferie a Europei, dominată de 
o structură oligarhică şi cu o populaţie care este obligată la un nivel de viata 
scăzut, neintalnit în ţările fondatoare ale Uniunii Europene. 

Este limpede că societatea românească este supusă influenței globali- 
zării, care a modificat profund sensul şi evoluţia civilizaţiei industriale din cele 
două tipuri de societate din epoca modernă: capitalismul şi comunismul. Aceste 
transformări influențează direct viata românilor de astăzi, iar, ca de fiecare 
dată, elita noastră intelectuală este defazată, fiind orientată spre dezbaterea unor 
teme vetuste. Problema României nu este lupta împotriva comunismului, ci 
decalajul de dezvoltare economică, mai proeminent ca niciodată, fata de 
celelalte state din Uniunea Europeană. 

O temă relevantă este aceea că, prin integrarea în Uniunea Europeană, 
România are, pentru prima dată în istoria ei, mijloacele adecvate de a atinge 
standardele modelului european de dezvoltare, factor esenţial în depăşirea 
sentimentului românilor că sunt europeni de categoria a doua din cauza 
frustrărilor, complexelor şi handicapurilor din trecut (Schifirnet, 2007b). 

În acelaşi timp, se poate observa o predilecție pentru dezbaterea despre 
stat ca actor principal de modernizare, dar mai puţin se accentuează pe rolul 
important al intelectualilor în funcționarea eficientă a statului. 

Odată cu aderarea la Uniunea Europeană ar fi fost de aşteptat ca procesul 
de europenizare să fie susținut de intelectuali, în primul rând de către noile ge- 
neratii de intelectuali. În realitate, resursele intelectuale ale societăţii româneşti 
s-au îndreptat către spaţii europene dezvoltate unde pot avea un nivel de viata 
ridicat şi, mai ales, condiții de exercitare a profesiei. Principalii beneficiari ai 
aderării ţării la Uniunea Europeană sunt tinerii din toate categoriile sociale şi 
profesionale, însă cu efecte profunde asupra echilibrului social şi demografic al 
societății româneşti, dar cu consecințe pozitive pentru ţările de primire, cu 
deosebire în rezolvarea problemelor de îmbătrânire. Câştigate sunt, deci, statele 
fondatoare ale Uniunii Europene şi, mai putin, noile state membre, ceea ce 
duce la diminuarea masei critice necesare de actori sociali implicaţi în 
schimbarea societăţii din România. 

Să recunoaştem că Occidentul a fost prezent în spaţiul românesc prin 
cultura sa şi în timpul comunismului. Oricât ar părea de straniu, sub diferite 
forme, cultura şi civilizaţia occidentală au pătruns în societatea românească 
comunistă. O parte dintre elitele comuniste, dependente formal de spaţiul 
sovietic, îşi îndreptau atenţia spre Occident. În timpul regimului comunist, au 
existat evident elite şi intelectuali, dar, din cauza contextului ideologic intern, 
ele au fost lipsite de mijloacele necesare de afirmare şi, astfel, s-au integrat în 
mică măsură în reţeaua internațională de cercetare şi de învățământ. 

Unul dintre paradoxurile intelectualitatii româneşti de astăzi este că 
modelul cultural şi de dezvoltare nu este, prioritar, Europa, ci SUA. Spaţiul 
public autohton este dominat de dezbateri orientate către valori şi idei din 
cultura americană, cultura europeană fiind mai mult premisa de la care se dis- 
cută despre lumea de astăzi”. Preluarea de idei şi experiențe din S.U.A. nu 
înseamnă americanizarea societății româneşti, după cum aplicarea normelor 
europene nu înseamnă occidentalizarea acesteia, iar conservarea unor tradiții 
româneşti în spaţiul european nu înseamnă orientalizarea sau balcanizarea 
Europei. 

În analiza europenizării, se neglijează istoria relaţiilor fiecărei tari din 
Uniunea Europeană cu instituţiile europene, istoria participării ei la evenimente 
şi procese comune întregii Europe. Deşi există o moştenire istorică şi culturală 


? Nu este lipsit de interes de a aminti despre tezaurizarea producţiei ştiinţifice si 
culturale a intelectualilor români mai mult în biblioteci şi reviste americane decât în 
cele europene, mărturie fiind în acest sens indexarea în catalogul mondial WorldCat 
(disponibil la www. worldcat.org). 

asociată cu valorile europene, regăsită în fiecare societate internă, sunt puține 
studii despre contribuţia europenizării la modelarea opiniei publice şi la 
schimbarea rolului şi semnificației societăţii civile în aceste procese, la căile 
prin care se produce europenizarea, în context naţional, prin formarea rețelelor 
societății trans-nationale. 

Istoric, s-a dovedit direcția europeană a României, de-a lungul perioadei 
moderne. Încă din zorii modernităţii a fost adjudecat, am spune necondiţionat, 
trendul evoluţiei moderne europene. lată de ce este improprie considerarea 
României tara balcanică, ca argument pentru justificarea amânării datei de 
aderare la Uniunea Europeană, ceea ce a fost calificat drept execeptionalism 
balcanic (Papadimitriou, Gateva, 2009). Exceptionalismul balcanic ar deriva 
din ideea ca tarile balcanice ar reprezenta ceva unic din cauza traditiei lor 
culturale si politice, a istoriei lor comune. Asocierea celor doua tari, Romania 
şi Bulgaria, de către Uniunea Europeană, in decizia pentru aderare la aceeaşi 
dată, nu are nimic cu apartenenţa la României la spaţiul balcanic. Incontestabil, 
România aparține Europei Centrale, iar decuplarea ei în 2004, de la aderarea 
odată cu cele 10 tari intrate în acel an în Uniunea Europeană, are o motivație ce 
ține mai mult de vecinătatea ei cu state ex-sovietice şi relaţiile acestora cu 
Uniunea Europeană. Prin aceasta, nu vrem să negăm semnificația nivelului 
economic mai scăzut al României în procesul de integrare europeană. Dacă 
facem o comparaţie cu Cipru, nu este greu de observat că această ţară nu a 
răspuns la toate standardele de aderare, şi totuşi a fost acceptată să adere la 1 
mai 2004. 


6. EUROPENIZAREA ÎN COMUNICAREA MEDIA 


O direcţie principală a studiilor despre impactul mass-media cu euro- 
penizarea o constituie semnificația naţională a discursului mediatic despre 
Europa. Se vorbeşte de o domesticire a ştirilor transmise de mass-media despre 
evenimentele europene şi deciziile Uniunii Europene. 

S-a afirmat teza despre necesitatea schimbării viziunii asupra impactului 
mass-media cu poziţiile anti-europene ale publicului intern (Trenz, 2004: 2), 
teză valabilă preponderent pentru presa de calitate din țările occidentale. Puţine 
referinţe sunt despre susținerea europenizării de către presa din ţările estice. 

Rolul mass-media în modelarea atitudinilor fata de Uniunea Europeană 
este asociat cu procesul de adaptare a problemelor Europei de către mass-media 
internă la cerinţele cetățenilor dintr-o ţară. Această adaptare a fost numită 
“domestic adaptation with national colors" (Risse et al. 2001: 1) sau transferul 
unui mesaj din exterior spre interior, din afara statului-natiune in statul-natiune 
(Slaatta, 2006: 12). 

Din cauza lipsei de ştiri şi dezbateri publice, cetățenii sunt în impo- 
sibilitatea de a participa la dezbateri despre problemele europene sau pentru a 
atribui responsabilitate politică unor actori şi instituții din cadrul Uniunii 
Europene, ceea ce poate conduce la o stagnare sau un declin în sprijinul acordat 
unei construcții trans-nationale, şi în identificarea cu Uniunea Europeană. 
Comunicarea prin mass-media naționale a problemelor europene poate avea ca 
efect întărirea viziunii specifice, locale asupra europenizarii. 

Mass-media româneşti nu reflectă decât în mică măsură sau uneori în 
mod deformat dificultățile oamenilor în adaptarea lor la provocările de trans- 
formare a societăţii, generată de aderarea României la Uniunea Europeană, şi 
care dau naştere la noi modele de organizare socială, economică şi politică. 
Mass-media reflectă aceste transformări fie prin modalități preluate de la mass- 
media occidentale, fie prin o abordare strict locală. În ambele situaţii, sunt 
evitate problemele reale ale europenizării societăţii româneşti. 

Emisiunile de ştiri transmit acele ştiri pe teme europene care au legătură 
cu agenda politicii interne. Una din cauzele care determină ca mass-media să 
accentueze dimensiunea naţională a problemelor europene o reprezintă dezba- 
terea lor de către actorii principali din societatea românească doar prin referire 
la situaţii concrete din cadrul national. 

Mass-media naţionale pot contribui la europenizarea dezbaterilor publice 
în trei forme: „Europenizarea supranationalá: un rol crescut pentru actori si 
instituţii de la nivel european în cadrul dezbaterilor publice în mass-media 
națională de ştiri. Europenizarea verticală: atunci când actorii naţionali se 
adresează sau se referă la instituţiile, cadrul juridic, normele şi identitățile 
europene. Europenizarea orizontală: se acordă o atenţie sporită pentru actori şi 
instituţii din alte tari europene în mass-media de ştiri nationale. (Koopmans, 
2007: 186). Ponderea temelor despre europenizare diferă puternic de la un 
domeniu la altul. În domeniile în care problema competenţelor europene este 
necesară (de exemplu, politică, moneda euro şi agricultură), dezbaterile publice 
au un accent european: actori de la nivel european şi actori din tari europene 
apar frecvent în mass-media într-un cadru european de referință. În alte 
domenii (imigrație, pensii şi pensionare, educaţie) tendinţele europenizării au 
fost mai puţin marcate, fapt datorat nu atât lipsei de interes al mass-media 
pentru problemele europene cât situaţiei cá multe decizii în aceste domenii au 
rămas până acum la nivel national. (Koopmans, 2007: 187). Presa s-a axat pe 
perspectiva nationala daca puterea de decizie pentru rezolvarea unor probleme 
revine instituţiilor nationale, fără ca acest fapt să însemne că mass-media nu va 
sprijini integrarea în Uniunea Europeană (Pfetsch, 2008: 36). În acelaşi timp, 

mass-media ar putea împiedica procesul de europenizare, în cazul în care ele 
decid să restrângă dezbatere publică la cadrul naţional. 

Mass-media ajută la întărirea democraţiei şi susțin europenizarea. Euro- 
penizarea este un proces care are loc numai în societățile moderne democratice. 
Mass-media ar putea juca un rol activ în promovarea procesului de integrare 
europeană, dacă ar trece de la reflectarea particularitatilor istorice la reflectarea 
evoluţiei moderne a fiecărui stat membru şi ar transmite ştiri despre probleme 
transnationale de interes pentru publicul din Europa. Influenţa mass-media în 
procesul europenizării are loc pe un fundal de raționalitate socială locală care 
este diferită, dacă nu chiar opusă celei cerute de europenizare. Există tipare 
culturale interne care au impact puternic asupra mass-media (Schifirnet, 2009b: 
57). Deocamdată, mass-media se implică, nesemnificativ, în informarea asupra 
realitatilor din Uniunea Europeană şi în formarea opiniei publice privind 
europenizarea ca principiu de funcționare internă a societăţii nationale şi de 
construcţie a sferei publice europene. 


7. EUROPENIZARE SI MODERNITATE TENDENTIALA 


Aderarea la Uniunea Europeană este însoţită obligatoriu de procesul de 
europenizare a întregului spaţiu al noii entităţi. Întrebarea este dacă europeni- 
zarea este o continuare a modernizării derulate istoric în fiecare ţară sau ea de- 
clanşează o nouă modernitate care cuprinde întregul areal al Uniunii Europene? 
În spaţiul Uniunii Europene se desfăşoară acte de modernizare întruchipate de 
procesul de europenizare, cu efecte asupra politicilor interne, structurilor, 
normelor, relațiilor stat-societate şi constitutiilor interne din Europa. 

Aşa cum am afirmat mai sus, europenizarea este un proces cunoscut de 
toate țările membre ale Uniunii Europene, deoarece el se produce într-un 
context cultural care continuă să perpetueze mentalități şi conduite specifice 
conştiinţei si identității nationale. Transformările instituționale de nivel 
european au loc, prioritar, ca urmare a aplicării deciziilor instituțiilor europene. 
Dacă în ţările occidentale, modernitatea a fost organică, efect al schimbării 
mentalitátii si conduitelor de la nivelele de bază ale societăţii, nu acelaşi traseu 
cunoaşte europenizarea, ea fiind cauzată de un proces derulat de sus. 

Toate discursurile din spațiul public românesc asociază invariabil 
europenizarea cu o nouă modernizare, ceea ce arată existența unui deficit de 
modernizare, ce se aşteaptă să fie depăşit prin dezvoltarea de tip european. 
Această modernizare este, în realitate, un proces economic, social şi 
instituțional de durată, care va face din România un stat integrat organic în 
spaţiul european. 

Impactul europenizării cu societatea românească se produce în contextul 
unui anumit tip de modernitate, modernitatea tendentialá. România se distinge 
printr-o succesiune de tranzitii, niciuna finalizată, fiindcă modernizarea a fost şi 
este încă un proces de construcție politică instituţională, care are prioritate fata 
de dezvoltarea economică. Modernitatea tendentialá este o modernitate provo- 
cată, rezultat al unei modernizări în ariergardă şi nu al uneia în avangardă. 
Ideea de modernitatea tendentialá presupune mai mult o separare între idee sau 
proiecte şi acţiuni sau politici. În acest caz ideile sunt finalizate, dar nu şi 
acțiunile aferente ideilor (Schifirnet, 2009a, 2009d, 2011a). Modernitatea 
tendentiala se referă la acţiunile şi ideile despre modernizare derulate în 
societatea românească, acțiuni şi idei care însă rămân parțiale şi nefinalizate, 
iar modernitatea este mai mult o aspirație, un tel de atins, dar niciodată pe 
deplin realizat. 

Modernitatea tendentialá derivă din actele de modernizare din cadrul 
unui stat național şi este măsura gradului în care statul naţional produce 
modernitate. Statul român a acordat prioritate construcţiei naţionale, iar 
problemele legate de dezvoltarea economică şi socială au fost amânate sau 
subordonate chestiunii nationale. Esentialá rămânea conturarea unei identități 
nationale în contextul geopolitic în care fiinteazá națiunea română. Europeni- 
zarea accentuează un alt tip de identitate, identitatea europeană axată pe valori 
comune întregului spaţiu al Uniunii Europene. Integrarea României la Uniunea 
Europeana are ca primă consecinţă directă o modernizare a statului. 

Modernitatea tendentiala explică direcția către europenizare în contextul 
în care societatea românească a cunoscut şi cunoaşte încă o succesiune de 
tranziţii, niciuna finalizată. Europenizarea este ea însăşi o tranziţie însoțită de 
multe aspecte necunoscute, încât am putea vorbi de o europenizare tendentiala. 

Dacă europenizarea țărilor dezvoltate din Uniunea Europeană urmează 
trendul celei de a doua modernitáti sau a postmodernitátii, europenizarea 
societății româneşti se derulează sub traiectul unei modernitáti diferite de cea 
occidentală, modernitatea tendentiala. 

Un argument al acestui tip de modernitate este conferit de Declaraţia de 
la Snagov din 21 iunie 1995 semnată de către reprezentanţii tuturor partidelor 
parlamentare, document politic de susținere a Strategiei Natională de Pregătire 
a Aderării României la Uniunea Europeană. În acest document se afirmă că pia- 
ta comună a Uniunii Europene a fost creată de state situate la un nivel relativ 
egal de dezvoltare tehnologică şi bogăţie şi primirea de tari ex-comuniste ar 
conduce la funcționare unei structuri de state cu nivele diferite de dezvoltare. În 
consecință s-a recunoscut că România, ca nivel de dezvoltare şi implicit de mo- 
dernizare, în 1995, se afla la un nivel de 1:6 față de media Uniunii Europene şi 

1:4 față de Grecia şi Portugalia, țările mai putin dezvoltate ale Uniunii Europe- 
ne, tari din zona sudică a Europei. Se sublinia, astfel, dificultățile pe care le pu- 
tea întâmpina România în stabilirea momentului de aderare în jurul anului 2000. 

Modernitatea tendentialá rezultă şi din faptul că societatea românească 
adoptă, în raport cu Uniunea Europeană, cam aceleaşi viziuni şi conduite de 
dinainte de aderare, dominate de mentalitatea etatismului national. Desi 
România a fost prima tara ex-comunistá care a prezentat in 1995 o schiță de 
strategie pentru aderarea la Uniunea Europeana, nu s-a reusit valorificarea 
acestei initiative, şi astfel înaintea ei, încă din 2000, alte tari au deschis toate 
capitolele de negociere cu Uniunea Europeană. Bulgaria a deschis 19, iar 
România numai 9. Nodul gordian al pregătirii pentru aderarea la Uniunea 
Europeană a fost incompatibilitatea economiei româneşti cu economia Uniunii 
Europene, datorată în primul rând ritmului lent de privatizare din cauza lipsei 
de capital. În consecință, europenizarea are un rol important în diminuarea 
decalajelor economice dintre România şi celelalte tari din cadrul Uniunii 
Europene. 

Aşa cum am afirmat mai sus, evoluția modernă a românilor s-a concre- 
tizat, în principal, în construcția instituțională politică, şi nu în edificarea 
cadrului economic, deoarece particularitatile de evoluţie istorică nu permiteau o 
dezvoltare economică de tip capitalist. Într-adevăr, în România, modernizarea a 
fost prioritar politică, realizată de grupuri politice a căror mentalitate şi con- 
duită erau moderne, dar fără fundamentul economic necesar. Această direcție 
de modernizare se întretaie astăzi cu europenizarea societății româneşti, acest 
din urmă proces derulându-se cam în aceeaşi parametri ca modernizarea. 

Unele tari membre ale Uniunii Europene, cu deosebire din Sudul Conti- 
nentului au experimentat modernitatea tendentiala. Din cauza particularitatilor 
istorice, aceste tari au regiuni, de exemplu Sudul Italiei unde lipsesc organizati- 
ile civice, ceea ce explică ineficienta instituțiilor politice (Putnam, 1993), care 
sunt încă în faza unei modernităţii tendentiale întrucât multe elemente de mo- 
dernitate nu se pot coagula ca structuri stabile în toate sectoarele sociale. 
Modernitatea pătrunde greu şi lent printr-o reţea complicată de structuri socio- 
instituţionale ale societăţii tradiționale. (Schifirnet, 2008, 2009d). 

Căderea regimului comunist a creat imense şi nebănuite speranțe, multe 
dintre ele fiind stimulate intens la o populație puternic frustrată din cauza 
multor privatiuni impuse în perioada de dinainte de 1989. Una din speranțe a 
fost libera circulație în Europa. 

Factori noneconomici interni au influențat evoluţia postcomunistă în 
lipsa unei economii de piață cu adevărat funcționale în toate structurile 
societății. Unul din cei mai puternici factori noneconomici a fost şi este 

politicul. Perioada postcomunistă a relevat importanța competiţiei politice în 
funcţionarea societății pe principiile şi standardele democraţiei. 

Expresia modernităţii tendentiale se regăseşte în specificul procesului de 
alternanță a puterii în România. Votul pentru schimbare nu a aparţinut unei 
opoziții puternice la partidul de guvernământ ci el s-a exercitat ca reacție 
negativă fata de guvernanti. Nu au fost votate programe de guvernare, acestea 
fiind de altfel foarte putin discutate de competitorii politici şi de opinia publică. 

Se pune întrebarea dacă europenizarea în România, în acest context 
istoric, nu pare a fi mai mult un experiment decât un proces de modificare a 
gândirii, conduitei individuale a unei mase mari de români? Referirea la 
experiment are în vedere translarea unor consecinţe rezultate din constrângerile 
europenizării către alte grupuri a căror conştiinţă europeană este neînchegată. 
Populaţia nu este informată şi nici consultată despre problemele privind 
integrarea şi europenizarea. 

O altă trăsătură a modernității tendentiale este dată de vizibilitatea slabă 
a reformatorilor în spaţiul public şi în actul deciziei politice sau guverna- 
mentale. Mai mult, când au ajuns la putere, unii dintre reformatori au acționat 
birocratic mergând până la a neglija sau chiar de a respinge critica față de 
actele lor. 

Modernitatea tendentialá este cel mai bine ilustrată de atitudinea gru- 
purilor conducătoare fata de modul cum trebuie puse în valoare beneficiile 
rezultate din statutul de membru al Uniunii Europene. Există un sistem 
clientelar, istoriceşte constituit, perpetuat şi după aderarea ţării la Uniunea 
Europeană, de fapt o continuare a statului patrimonial şi neopatrimonial unde 
centrul puterii politice şi administrative este dependent „de arbitariul feudalilor 
locali” (Taranu, Stanciugelu, 2009: 10). De pildă, votul uninominal şi legiti- 
mitatea populară directă, valori democratice, sunt deformate astfel încât ele 
contribuie la creşterea puterii locale prin apariţia de instituții informale paralel 
cu instituţiile formale de administraţie. 

Deşi ar trebui să fie o nouă modernizare rezultată din schimbări struc- 
turale în societatea românească, derivată din calitatea de membru al Uniunii 
Europene, europenizarea are loc în beneficiul propriu al unor grupuri cliente- 
lare pentru care, de pildă, atragerea de fonduri europene ar trebui să întărească 
propriile poziţii nu doar în România ci în spaţiul european. Acesta este un 
argument de a califica europenizarea, în context românesc, ca europenizare 
tendentiala. 

Procesul de modernizare s-a produs intr-o societate agrara, lipsita de 
surse financiare, deci de capital, si de resursele pentru o dezvoltarea capitalista, 
ceea ce a determinat ca modernitatea sa fie tendentiala. 

Este de discutat faptul că actul de aderare ar aparţine doar elitelor unei 
națiuni fără a se sublinia elementele fondatoare ale unei asemenea decizii. Când 
spunem elite ne referim la toate categoriile de elite: politice, ştiinţifice, 
culturale, financiare, economice etc. Într-o societate a modernității tendentiale, 
elitele tind spre o conformare mai puternică la deciziile stabilite în afara 
cadrului national. De altfel, astăzi asistăm la organizarea spațială a elitelor în 
structuri speciale. Elitele tehnocrate, financiare reclamă cerinţe spatiale 
specifice în ce priveşte suportul material al intereselor şi practicilor lor: „Pe 
scurt, elitele sunt cosmopolite, oamenii sunt ai locului. Spaţiul puterii şi al 
bogăției se proiectează în întreaga lume în timp ce viata şi experiența maselor 
se înrădăcinează în locuri, într-o cultură, într-o istorie“ (Castells, I, 2010: 446). 
Deşi înclinate către exterior, elitele româneşti nu sunt pe deplin cosmopolite, 
ele oscilează între cosmopolitism şi localism. O parte dintre elite aparține 
rețelelor cosmopolite, însă nu au suficientă forță in a influenţa decisiv euro- 
penizarea. În societatea românească, aflată în stadiul modernității tendentiale, 
acțiunea maselor pare să fie mai puternică decât presiunea venită din partea 
elitelor. 

S-a argumentat, pentru explicarea proceselor din perioada postco- 
munistă, rolul elitelor în europenizarea din societățile ex-comuniste, dar aceste 
elite au internalizat cultura politică negativă orientată către populism şi nati- 
onalism (Gallina, 2007: 75). Fiindcă înlocuirea guvernării comuniste cu guver- 
narea democratică s-a făcut prin adaptarea instituțiilor, deja existente în vechea 
societate, la noul trend social, comportamentul elitelor din aceste tari este unul 
imoral şi de luptă pentru puterea politică, fiind în contradicție cu principiile 
democraţiei liberale. În acest context se discută despre europenizarea pozitivă 
şi europenizarea negativă. Prima este conferită de aderarea la Uniunea 
Europeană, iar a doua se conturează din accentuarea caracterului naţional al 
problemelor politice. 

Tendintele „europenizării negative” se pot întâlni in Polonia, Ungaria, 
Cehia, Slovacia. Asemenea tendinţe nu includ doar euroscepticismul, ci toate 
conduitele de respingere a proiectelor şi actelor de integrare în Uniunea 
Europeană. Europenizarea negativă derivă din politicile interne concrete bazate 
pe populism, polarizare socială şi naționalism. (Gallina, 2007: 84). Elitele 
româneşti nu sunt eurosceptice, cu adevărat, probă că nu există un partid cu un 
program antieuropean, la care să adere electoratul. Prin clientelismul unei bune 
parti din elitele conducătoare se deformează spiritul european, şi astfel ele 
produc o „europenizare negativă”. 

Fiindcă societatea românească s-a înscris, istoric, într-un modelul de mo- 
dernizare în bună parte diferit de cel occidental s-a ajuns ca poziţia României în 

Uniunea Europeană să se manifeste prin inhibitii şi chiar pasivitate în afirmarea 
clară a cerinţelor ce decurg din statutul membru al Uniunii Europene. Nu există 
nici măcar la elitele conducătoare acea conştiinţă de european, regăsită în con- 
duita adecvată de membru de facto şi nu doar de jure a comunităţii europene. 
În spaţiul public românesc, se dezbat idei despre Uniunea Europeană, euro- 
penizare şi dezvoltare dar acestea nu se traduc în acțiuni de influențare a 
politicilor europene cu efecte directe asupra României. 

Despre dezvoltarea modernă românească s-a discutat mai mult de către 
elita literară şi artistică, orientată spre valorile modernităţii. Aceeaşi elită este 
astăzi purtătoarea mesajelor europene însă nu şi a europenizării. Există un 
hiatus între clamarea europenismului, ca standard al intelectualilor, şi euro- 
penizare ca proces de transformare structurală a societăţii româneşti integrată în 
Uniunea Europeană. În noul context al României, post-aderare, susţinerea 
europenismului fără o profundă europenizare este superfluă. 

Este clar că europenizarea înseamnă şi costuri. Cine le suportă? Dacă 
modernizarea de dinainte de aderare la Uniunea Europeană s-a făcut cu costuri 
susținute mai ales de țărănime, astăzi europenizarea se realizează prin efortul 
întregii populaţii. Toate aceste modificări au efect direct asupra vieţii cotidiene 
a fiecărui individ. Pentru foarte mulți, aceste schimbări au însemnat noi 
nesigurante şi chiar pierderi, in timp ce pentru alţii, destul de puțini, ele le-au 
adus şanse şi câştiguri reale. Europenizarea societăţii româneşti are loc în 
contextul în care noile structuri şi instituţii apărute după aderare au creat 
sentimentul unei inegalităţi între indivizi, între grupuri sociale, între regiunile 
țării. Europenizarea societății româneşti ar trebui să diminueze distanţele dintre 
categoriile sociale. 

Recentele controverse privind repatrierea romilor au declanşat dezbateri 
care nu au amintit nimic despre europenizare. Intelectualii publici nu au încă în 
vedere că orice discuţie despre evenimente din tara şi din Europa trebuie să fie 
abordate plecând de la criterii şi elemente ale europenizării. În ceea ce priveşte 
problema romilor, este necesară o clarificare a proceselor privind europeni- 
zarea. Deciziile unor guverne europene fata de prezența romilor exprimă 
limpede refuzul europenizarii. Nu se înţelege sau nu se acceptă că europeni- 
zarea cuprinde întregul spaţiu al Uniunii Europene nu doar societăţile din țările 
recent intrate în Uniunea Europeană. Un aspect neglijat de intelectualii români 
îl constituie schimbarea atitudinii la nivel politic, dar şi al opiniei publice 
privind identitatea europeană, care, indiscutabil, nu poate fi una occidentală. 
Europenizarea nu se reduce la o dimensiune occidentalo-centristă. 

Factorul fundamental cu influență directă asupra europenizării îl 
constituie perpetuarea în timp a civilizaţiei şi culturii rurale rezistentă la 

valorile moderne. Europenizarea se desfăşoară, în principal, la nivel politic şi 
institutional într-o societate cu o viata rurală puternică dominată de alte valori 
decât acelea caracteristice unei societăţi cu modernitate organică. După cum am 
afirmat deja, timp de două sute de ani s-a amânat luarea unor decizii clare în ce 
priveşte agricultura şi satul (Schifirnet, 2007, 2009d, 201 la). România a cunos- 
cut transformări moderne, unele substanţiale, dar ele nu au atins decât în mică 
măsură comunitatea rurală. Aceasta se explică prin faptul că nu s-a acceptat 
„exproprierea țăranilor şi transformarea lor în proletari agricoli” (Georgescu, 
1992: 143). Modernizarea s-a făcut numai în beneficiul real al unui grup mino- 
ritar, iar restul populaţiei, predominant rurale, a trebuit să suporte costurile 
exorbitante de întreţinere a unor instituţii care nu contribuiau la modernizarea 
în beneficiul satului. 

Europenizarea societății româneşti se exercită asupra satului contem- 
poran, supus unor schimbări haotice din cauza deficitului de modernitate rezul- 
tat din renunțarea la marea proprietate agricolă, şi revenirea la proprietatea 
individuală, generatoare de tensiuni şi deformări, de subdezvoltare şi sărăcire. 
Se manifestă un conflict latent între direcţiile Uniunii Europene de susținere a 
marii proprietăți agricole şi conservarea micii proprietăți agricole în România. 
Strategiile de finanţare a agriculturii româneşti, inclusiv din partea Uniunii 
Europene s-au dovedit în bună măsură ineficiente, dată fiind ponderea 
agriculturii în PIB şi a populaţiei ocupate în acest sector — 40%. 

Europenizarea se desfăşoară într-o societate care cunoaşte multe deca- 
laje, contradicții şi discrepanțe din cauză că statul a avut şi are la dispoziţie 
resurse limitate, iar actorii sociali români au putut accede la resurse externe 
insuficiente. Statul a controlat şi controlează încă orice act privind alocarea de 
resurse, inclusiv fondurile europene. Fiindcă prin privatizare marile sectoare ale 
economiei au fost transferate în proprietatea unor companii străine, statul 
român este lipsit de forţa propriei economii şi producţii. Astăzi statul român 
administrează doar o agricultură subdezvoltată şi servicii publice precare 
(Schifirnet, 2009d, 201 la). 

Nu este lipsit de semnificaţie că o parte din România profundă a apucat 
calea europenizării, prin angajarea directă în munca în spațiul european, pentru 
realizarea aspirațiilor profesionale. Migraţia pentru muncă în străinătate are la 
bază nu nivelul veniturilor ci experienţe legate de locul de muncă (Sandu, 
2005: 567). Cu această masă critică se va realiza, probabil, europenizarea. Dacă 
modelul indigen de modernizare a fost aplicat de către elite obligând masele la 
schimbare, europenizarea se face de către cohortele de lucrători în ţările 
europene. 

România se modernizează şi se europenizează în ritmuri diferite în 
funcţie de mediul social. O parte a sectorului privat se europenizează mai 
repede decât sectorul de stat. Oraşele mari au o viteză de modernizare 
europeană mult mai accentuată decât oraşele mici. Cea mai grea situaţie o are 
satul, din cauza acumulării de deficite de modernizare, datorate în primul rând 
neadaptării lui la evoluţia economică şi tehnologică de astăzi. 


CONCLUZII 


Europenizarea este procesul de schimbare în societatea națională prin 
conformarea cu decizii ale Uniunii Europene şi se produce în contexte diferite 
de la tara la tara. Dar, europenizarea nu se poate reduce la acțiunea de punere in 
practică a deciziilor luate de la Bruxelles, fiindcă astfel pot apărea reacţii de 
respingere a Europei din cauza instituirii convingerii, la nivelul opiniei publice, 
privind europenizarea ca o modernizare birocratică, bazată pe scheme şi 
planuri, care nu ar oferi răspuns provocărilor rezultate din evoluţia societăţii 
româneşti în noul context al integrării europene. Important rămâne ca 
instituţiile europene să înțeleagă că europenizarea societății româneşti poate fi 
benefică atât pentru români, cât şi pentru toţi europenii numai în măsura în care 
răspunde trebuintelor reale ale românilor. Dacă această nouă schimbare se va 
face doar prin aplicarea strictă a regulilor Comunităţii Europene, ea riscă să 
producă o europenizare tendentialá, aşa cum modernizarea indigenă a generat 
forme fără fond. 

Deoarece, şi după integrarea europeană, România va continua să fie o 
societate în tranziţie, problema critică priveşte dependenţa societăţii din 
România de societăţile europene puternice. Întrebarea este dacă în societatea 
românească există o masă critică disponibilă la europenizare. În aceste 
circumstanţe, chestiunea este dacă România va fi o periferie a Europei sau o 
comunitate naţională cu un standard european de dezvoltare. Europenizarea 
constituie scopul fundamental al proceselor de modernizare a societăţii 
româneşti, dar europenizarea, în sensul ei real, nu înseamnă „occidentalizare”. 

Prin aderarea la Uniunea Europeană România are şansa să pună capăt 
tranzitiilor succesive cunoscute de-a lungul istoriei ei moderne, generatoare de 
modernitate tendentiala. România are de valorificat avantajele sale nationale în 
participarea ei activă la europenizare şi globalizare. Oricum, pentru integrarea 
europeană, românii nu au altă cale decât europenizarea societăţii în toate 
componentele ei. 

AŞTEPTĂRI SI CERINȚE 
FATA DE UNIUNEA EUROPEANĂ 


Constantin Schifirnet 


INTRODUCERE 


Studiul prezintă argumente empirice referitoare la cerințele românilor 
privind europenizarea şi Uniunea Europeană, pornind de la ideea că integrarea 
europeană depinde de contextul naţional. În acest fel, conturăm cadrul 
explicativ al modului în care mass-media, în special televiziunea, construieşte 
mesajul despre europenizarea societăţii româneşti, aşa cum va rezulta din 
studiile din acest volum. 

Dar, trebuie spus că studiile empirice privind impactul europenizării cu 
societatea naţională sunt relativ puţine, iar multe dintre ele folosesc un limbaj 
functionalist pentru care europenizarea este un proces mecanicist, produs de 
instituţiile de la Bruxelles prin deciziile lor, iar agenţii interni din statele 
membre le receptează şi le aplică. În general, atitudinile şi opiniile românilor 
despre Europa sunt studiate de către Eurobarometre. 

Europenizarea se realizează în timp, printr-o multitudine de căi institu- 
tionale şi neinstitutionale. Instituţiile publice ale statelor membre ale Uniunii 
Europene sunt influențate de ceea ce se decide la Bruxelles. Spaţiul public 
românesc este deja dominat de mentalitatea că salvarea vine de la Bruxelles, 
numai că aceste decizii se aplică în concordanţă cu cadrul national. Impactul 
Uniunii Europene asupra statelor membre se exercită, mai puternic, asupra unor 
segmente ale societăţii, în primul rând asupra vieții politice şi instituţiilor 
politice şi administrative, dar şi asupra economiei. Europenizarea cunoaşte 
două nivele. Primul nivel este procesul declanşat de jos în sus, de către societa- 
tea însăşi, în funcţie de tradiţiile şi practicile naționale. Al doilea este procesul 
de sus în jos, prin care deciziile Uniunii Europene influenţează direct sau 
indirect societatea locală şi instituţiile sale. 

Se ridică întrebarea dacă instituţiile naționale exercită o puternică influ- 
entá asupra procesului de europenizare internă, declanşat de reglementările 
comunitare şi prevederile cuprinse în documentele adoptate de Uniunea Eu- 
ropeană. Europenizarea este însoţită de reformă, mai ales în ţările recent intrate 

în Uniunea Europeană cu deosebire în ceea ce priveşte asigurarea unei guver- 
nării democratice. Unii autori pun la îndoială capacitatea transformatoare a 
Uniunii Europene de a aduce schimbări pentru a satisface cerinţele politice sta- 
bilite Consiliul European de la Copenhaga în iunie 1993. (Haughton, 2007: 9) 

Pentru a deveni stat membru, o tara candidată a trebuit să îndeplinească 
criteriile de la Copenhaga: să deţină instituţii stabile democratice, să fie un stat 
de drept, să respecte drepturile omului şi să protejeze minoritățile, să aibă o 
economie de piață funcţională, precum şi capacitatea de a face fata presiunilor 
concurentiale de pe piaţa internă şi să aibă capacitatea de a-şi asuma obligaţiile 
de stat membru, inclusiv prin adeziunea la obiectivele politice, economice şi 
monetare ale Uniunii Europene. În 1995, Consiliul European de la Madrid a 
decis că o ţară candidată trebuie să fie capabilă să pună în practică regulile şi 
procedurile comunitare. Aderarea presupune ca ţara candidată să dispună de 
condiţiile necesare pentru integrarea sa, prin adaptarea structurilor sale insti- 
tutionale. Cu toate că este important ca legislaţia Uniunii Europene să fie 
transpusă în legislaţia naţională, la fel de important este ca legislaţia să fie 
aplicată corect şi respectată, prin intermediul structurilor administrative şi 
juridice corespunzătoare. Aceasta este o condiție necesară în vederea aderării 
(http://ec.europa.eu/enlargement/the-policy/conditions-for-enlargement/index_ 
ro.htm. Accesat la 1 noiembrie 2011). 

Grabbe (2006) afirmă că puterea de influenţă a Uniunii Europene a fost 
limitată acolo unde au lipsit modele instituționale proprii, Uniunea Europeană 
având un rol limitat în guvernarea statelor membre. Instituţiile interne şi cele 
europene trebuie să fie flexibile şi transparente pentru a răspunde cerințelor 
reale ale cetățenilor din fiecare stat european. Alte cercetări au adus dovezi 
empirice în sprijinul ideii că procesul de aderare a fost un instrument puternic 
în facilitarea consolidării democraţiei în ţările candidate prin impulsul dat 
transformărilor economice şi întăririi capacităţii statului de a construi un mediu 
mai sigur şi eficient de reglementare, facilitând consolidarea statului de drept. 
(Ekiert, 2008: 23) 

Aşa cum s-a remarcat (Cowles et al., 2001; Olsen, 2002; Checkel, 2005; 
Flockhart, 2010), prin europenizare se exprimă o varietate de lucruri diferite în 
contexte naţionale diferite. Diversitatea de structuri de guvernare, norme şi 
stiluri de politică între statele membre constituie un factor important al adap- 
tării structurilor nationale la politica europeană (Risse et al., 2001). Desi pro- 
cesul de europenizare joacă un rol-cheie în transformarea sistemelor nationale 
de guvernare şi în îmbunătățirea capacităţii lor instituţionale, instituţiile interne 
au un impact puternic în modelarea acestui proces. Europenizarea ar trebui să 
fie privită ca o problemă, nu ca o soluţie (Radaelli, 2004). 

Cu o administraţie şi o economie care nu îndeplineau criteriile de 
aderare, România devine, în 2007, stat al Uniunii Europene, membru al celei 
mai mari comunități economice, o structură de state dezvoltate, unele dintre ele 
cu instituții moderne de peste 200 de ani. Aderarea României a fost însoţită de 
o serie de măsuri specifice, pentru a preveni sau pentru a remedia deficienţele 
în domeniile siguranței alimentelor, fondurilor agricole, reformei sistemului 
judiciar şi luptei împotriva corupţiei. În cazul existenței unor deficiențe grave 
în transpunerea şi punerea în aplicare a acquis-ului comunitar, Tratatul de 
aderare prevede adoptarea de măsuri de salvgardare într-un termen de până la 
trei ani de la data aderării. Prin aderarea la Uniunea Europeană, România a 
acceptat să îşi asume drepturile şi obligațiile care revin fiecărui stat membru, 
iar Comisia monitorizează aplicarea legislaţiei pentru a se asigura de 
respectarea acestor obligaţii. (Puşcaş, 2007). Să amintim că în perioada 1992- 
2000, de pildă, Comisia Europeană a lansat 1.500 de acțiuni juridice pentru a 
forța statele membre să se conformeze regulilor pieţei unice (http://ec. 
europa.eu/Románia/news/articole si dialoguri/art piata unica ro.htm. Accesat 
la 25 octombrie 2011), iar Acquis-ul comunitar, cu 80.000 de pagini de 
legislaţie, a fost rareori, obiectul unei dezbateri publice atât de necesară în 
înțelegerea de către toate categoriile sociale a scopurilor şi funcțiilor Uniunii 
Europene şi a instituțiilor sale. 

În perioada postaderare nu a fost diminuată influenţa instituţiilor eu- 
ropene asupra factorilor de decizie din România. Dimpotrivă, ea s-a accentuat. 
În plus, criza economico-financiară globală a evidenţiat importanţa rolului 
instituţiilor Uniunii Europene în luarea de decizii necesare privind limitarea 
efectelor, mai ales in tari care cunosc nivele mai scăzute de dezvoltare eco- 
nomică, şi aici includem Sudul Europei, România şi Bulgaria. (www.fisd.ro) 

Există mai multe modele teoretice despre integrarea europeană. În peri- 
oada 1950-1960, functionalistii au conceput integrarea ca proces care începe de 
la sectoare mici către schimbări ample şi ambitioase (Wallace, Pollack şi 
Young, 2010: 17). În perioada următoare, dominant este interguvernamenta- 
lismul, care încearcă să explice de ce procesul de integrare nu s-a desfăşurat aşa 
cum sperau fondatorii Comunităţii Europene. După anul 2000, au fost dezvol- 
tate noi teorii (neoinstitutionalismul sau perspectiva alegerii rationale şi cons- 
tructivismul) care au subliniat alte implicații ale politicilor Uniunii Europene. 

Abordarea noastră se înscrie în paradigma constructivistă, pentru care 
instituţiile sunt structuri cu reguli formale şi norme informale, iar aceste reguli 
şi norme au un rol în formarea identităţii şi opţiunilor actorilor sociali, 
modelate şi remodelate, la rândul lor, de mediul social (Pollack, 2005: 365). 
Doctrina institutionalistá a alegerii rationale sustine că Uniunea Europeană 

facilitează schimbările interne, prin transformarea structurilor de oportunitate 
pentru actorii interni. Într-o primă etapă, se creează cereri de adaptare internă 
pentru a armoniza cerințele Uniunii Europene cu contextul intern. Într-o a doua 
etapă, adoptarea politicilor şi instituţiilor Uniunii Europene de către statele 
membre este condiționată de calculul cost/beneficiu al actorilor strategici, ale 
căror interese sunt în joc (Bórzel, 2010: 6). 

Încercăm să explicăm impactul intern al Uniunii Europene prin cele trei 
mecanisme ale europenizării: conformitatea instituţională, posibilitatea de 
schimbare internă a structurilor, sistemul de credinţe şi aşteptări interne (Knill, 
Lehmkuhl, 2002). 

Prin conformitatea instituţională, politica Uniunii Europene stabileşte un 
model instituţional la care un stat trebuie să se adapteze. În consecință, 
politicile europene ar putea declanşa schimbarea internă prin cerinţele concrete 
instituţionale prescrise, obligatorii pentru toate statele membre. Al doilea 
mecanism de europenizare este întruchipat de evoluţia structurilor interne de 
oportunitate. Influenţa Uniunii Europene se limitează la modificarea struc- 
turilor interne de oportunitate, la distribuția puterii şi a resurselor între actorii 
interni. Un al treilea mecanism îl reprezintă europenizarea prin sistemul de 
convingeri şi aşteptări interne. Sub forma politicilor europene instituționale se 
încearcă ajustări ale obiectivelor de reglementare ale Uniunii Europene, mai 
mult în mod indirect, şi anume prin modificarea credințelor şi aşteptărilor 
actorilor interni, care pot afecta strategiile şi preferinţele actorilor interni, şi, în 
consecinţă, aceste schimbări produc adaptări instituționale. Poziţia dominantă a 
acestui mecanism poate fi observată, în special, în politicile europene al cărui 
scop este, în principiu, să pregătească terenul pentru politicile ulterioare, iar 
aceste politici sunt concepute pentru a schimba climatul politic intern prin 
stimularea şi consolidarea sprijinului global pentru reforme europene. Apariţia 
unor astfel de politici de integrare este posibilă mai ales atunci când contextul 
decizional european permite adoptarea unor politici care sunt doar vagi, mai 
mult sau mai puțin simbolice, având în vedere conflictele de interese care stau 
la baza relațiilor dintre statele membre, cum este, de exemplu, politica 
comunitară în domeniul căilor ferate. (Knill, Lehmkuhl, 2002) 

Steunenberg (2010) susţine că transpunerea politicilor europene este 
rezultatul configurării preferințelor interne şi marjelor de manevră oferite de 
Comisia Europeană în supravegherea sa în acest proces. Dacă actorii interni pot 
cădea de acord asupra unor abateri de la conținutul directivei oficiale, 
necontestate de către Comisie, ei vor pune în aplicare acea decizie. În toate 
celelalte cazuri, actorii locali se vor limita la o interpretare literală a directivei 
Comisiei Europene. 

Acesta ar fi mecanismul specific de europenizare, care urmează să fie 
luat în considerare atunci când se investighează impactul intern al diferitelor 
politici europene. Astfel, lipsa prescriptilor referitoare la conformitatea internă 
a modelelor instituționale este o caracteristică specială, care favorizează 
impactul intern al schimbărilor provocate în structurile de oportunitate şi în 
credinţele din cadrul naţional. Cu alte cuvinte, aceste mecanisme de 
europenizare afectează politicile interne, prin efectele lor asupra poziţiilor 
strategice şi cognitive ale actorilor interni, dar fără ca acestea să implice 
cerinţele cu privire la rezultatul reformelor nationale. (Knill, Lehmkuhl, 2002) 

Europenizarea întăreşte mecanismele de elaborare şi punere în practică a 
politicilor instituţiilor europene, acţionând pentru schimbarea cadrului 
instituţional național. 


Scopul cercetării 

Pornind de la aceste premise teoretice, am cercetat aşteptările şi cerinţele 
românilor față de Uniunea Europeană prin ancheta sociologică bazată pe 
chestionar. 


Obiectivele cercetării 

1. cunoaşterea direcțiilor de evoluție în România şi Uniunea Europeană; 

2. studiul influenţei deciziilor Uniunii Europene asupra instituţiilor din 
România; 

3. cunoaşterea gradului de informare a românilor cu privire la aspectele 
generale ale Uniunii Europene (număr de state membre, instituţiile şi 
simbolurile Uniunii Europene etc.); 

4. cunoaşterea efectelor aderării României la Uniunea Europeană asupra 
condiţiilor de viata ale românilor; 

5. cunoaşterea gradului de încredere ale românilor în instituțiile Uniunii 
Europene; 

6. cunoaşterea percepției respondentilor cu privire la cele mai importante 
probleme cu care se confruntă societatea românească; 

7. cunoaşterea modului în care românii îşi percep viitorul ca cetăţeni ai 
unui stat membru al Uniunii Europene. 

Aceste obiective au fost urmărite în cercetarea din 2011, în cadrul 
grantului CNCS nr. 1033 „Construcţia mediatică a europenizării ca problemă 
publică în contextul integrării europene a societăţii româneşti”. 

Ipoteza 

Europenizarea societăţii româneşti este condiționată de congruenta 
deciziilor şi politicilor Uniunii Europene cu anumite cerințe ale românilor fata 
Uniunea Europeană. Concret, este de aşteptat ca domeniile legate de standardul 
de viaţă al populaţiei şi starea economică a ţării să fie asociate cu influenţele 
Uniunii Europene asupra societății româneşti. 


Metoda 

Datele au fost culese prin anchetă sociologică’. Instrumentul cercetării a 
fost un chestionar cu întrebări închise şi deschise. Chestionarul a inclus şi 
întrebări preluate din Eurobarometre, în scopul comparării cu datele din 
cercetarea noastră. 


Eşantionul 

Cercetarea a cuprins un eşantion de 1199 de persoane, reprezentativ la 
nivel naţional. Criteriile şi stadiile de stratificare ale eşantionului au fost: 1. 
regiunile de dezvoltare, 2. mărimea localităţii (oraş mare, oraş mic, comună sau 
sat) şi 3. ponderea populației tipului de localitate în regiune. 

Ca metodă de eşantionare, a fost utilizată eşantionarea stratificată, trista- 
dială, proporţională cu structura populaţiei pe tipuri de localități şi pe zone de 
dezvoltare. 

Esantionul este alcătuit din 47,7% subiecti de de gen masculin şi 52,3% 
respondenţi de gen feminin. 

Structura eşantionului pe grupe de vârste este următoarea: 18-24 ani — 
170 (14,2%), 25-34 ani — 244 (20,4%), 35-44 ani — 218 (18,2%), 45-54 ani — 
186 (15,5%), 55-64 ani — 174 (14,5%), 65 şi peste — 207 (17,3%). În ceea ce 
priveşte genul social şi grupele de vârstă, diferenţele între structura populaţiei 
şi cea a eşantionului sunt sub 1% pe fiecare segment de populaţie. 

Structura eşantionului pe ocupații este următoarea: pensionat(ă) sau în 
incapacitate de muncă pe caz de boală — 337 (28,1%), muncitor — 13,9 (calificat 
— 130 (10,8%); muncitor necalificat — 37 (3,1%), responsabil(ă) cu treburile 
casei, efectuează cumpărăturile — 133 (11,1%), student(ă)/elev(ă) — 104 (8,7%), 
şomer sau temporar fără loc de muncă — 101(8,4%), fermier, agricultor — 26 
(2,2%), profesiuni liberale (avocat, medic, contabil, arhitect etc.) —16 (1,3%), 
proprietar de magazin, meseriaş, altă persoană pe cont propriu — 26 (2,2%), 
deținător al unei afaceri, proprietar (unic sau asociat) — 13 (1,1%), specialişti 


' Ancheta sociologică bazată pe chestionar a fost realizată de Cult Market 
Research. 

angajaţi (medic, avocat, contabil, arhitect etc.) — 26 (2,2%), manager general 
sau o persoană care ocupă o funcție de conducere — 9 (0,8%), persoană ocupând 
funcţie de conducere la nivel mediu şi inferior — 45 (3,8%), angajat lucrând în 
birou — 68 (5,7%), angajat lucrând în teren (agent de vânzări, şofer) — 30 
(2,5%), angajat lucrând în domeniul serviciilor dar nu la birou — 55 (4,6%), 
supraveghetor — 11 (0,9%), nu răspund — 30 (2,5%). 

În raport cu tipul de localitate, respondentii sunt din Bucuresti — 104 
(8,7%), oraş mare, cu peste 200.000 locuitori — 162 (13,5%), oraş mare, cu 
100.001-200.000 locuitori — 92 (7,7%), oraş mic, cu 30.000-100.000 locuitori — 
246 (20,5%), oraş foarte mic, sub 30.000 locuitori — 49 (4,1%), Sat, centru 
comună — 377 (31,4%), Sat — 169 (14,1%). 

Eşantionul se structurează astfel după ultima şcoală absolvită: fără 
şcoală — 24 (2,0%), şcoala primară (4 clase) — 65 (5,4%), şcoala generală (8 
clase) — 181 (15,1%), şcoala profesională/liceu neterminat — 254 (21,2%), liceu 
(12 clase) — 373 (31,1%), studii postliceale — 67 (5,6%), facultate / studii 
postuniversitare — 214 (17,8%), nu răspund 21 (1,8%). Predomină absolvenţii 
de liceu, de şcoală profesională şi de facultate. 

Respondentii se distribuie în raport cu veniturile actuale ale gospodariei 
după cum urmează: veniturile nu le ajung nici pentru strictul necesar — 376 
(31,4%), le ajung numai pentru strictul necesar — 469 (39,1%), le ajung pentru 
un trai decent, dar nu îşi permit cumpărarea altor lucruri — 252 (21,0%), reuşesc 
să cumpere şi unele bunuri mai scumpe, dar cu restrângeri — 66 (5,5%), reuşesc 
să aibă tot ce le trebuie — 5 (0,4%), nu ştiu — 10 (0,8%), nu răspund — 21 
(1,8%). 70% dintre subiecţi au un venit insuficient sau un venit pentru 
supravieţuire. 

Structura eşantionului după starea civilă este următoarea: căsătorit(ă) cu 
acte — 703 (58,6%), căsătorit(ă) fără acte/concubinaj — 57 (4,8%), divortat(a) — 
43 (3,6%), căsătorit(ă) cu acte dar separat(ă) — 8 (0,7%), necăsătorit(ă) — 260 
(21,7%), văduv(ă) — 116 (9,7%), altă situaţie — 12 (1,0%). Predomină respon- 
dentii căsătoriți. 

După mărimea localității, respondentii provin din oraşe mari (cu peste 
100.000 locuitori) — 358 (29,9%), oraşe mici (sub 100.000 locuitori) — 295 
(24,6%), comune şi sate — 546 (45,5%). 

După regiunea de dezvoltare, respondentii sunt din: NORD-EST — 208 
(17,3%), SUD-EST — 157 (13,1%), SUD — MUNTENIA - 183 (15,3%), SUD- 
VEST — OLTENIA - 126 (10,5%), VEST- 108 (9,0%), NORD-VEST - 152 
(12,7%), CENTRU - 140 (11,7%), BUCURESTI — ILFOV — 125 (10,4%). 

Eşantionul este reprezentativ pentru populaţia de 18 ani şi peste 18 ani 
din România, rezidente în locuinţe neinstitutionalizate din toate localitățile 

urbane si rurale ale României. Eroarea maxima de esantionare este de + 2,8% 
la un coeficient de încredere de 95%. Culegerea datelor a avut loc în perioada 
15-30 mai 2011. 


Rezultate 

1. Direcţia evoluţiei în România şi în Uniunea Europeană 

Orice discuţie despre cerințele românilor privind impactul Uniunii 
Europene asupra țării nu poate ocoli una dintre problemele centrale ale 
societății româneşti: direcția în care merg lucrurile în România comparativ cu 
direcţia în care merg lucrurile în Uniunea Europeană. Datele cercetării arată că 
pentru 75,4% dintre respondenţi, în România lucrurile merg într-o direcţie 
greşită (tabelul 1). Un sondaj de opinie realizat de Institutul Român pentru 
Evaluare şi Strategie (IRES), în septembrie 2011, evidenția că 79% dintre 
subiecți cred că în România lucrurile merg într-o direcţie greşită. 


Tabelul 1. Direcţia de evoluţie a lucrurilor în România 
şi în Uniunea Europeană 


ay ee România Uniunea Europeană 
% % 

Lucrurile merg în 219 18,3 433 36,1 
direcția corectă 

Lucrurile merg în 904 75,4 483 40,3 
direcția greşită 

Nu ştiu 69 5,8 2d ans 
Nu răspund 7 0,6 = 2 
Total 1199 100,0 m ae 


Conform Eurobarometrului 74 (noiembrie 2010, 30), 53% dintre euro- 
peni continuă să creadă că, în tara lor, lucrurile merg in direcţia greşită. Putin 
peste un sfert din respondenţi cred că lucrurile merg în direcţia bună (27%) şi 
17% au răspuns „nici una, nici alta” (precizăm că în cercetarea noastră nu a fost 
inclus itemul „nici una, nici alta”). Respondentii din România (77%), Spania 
(72%), Irlanda (71%), Franţa (69%), Grecia (69%,), Slovenia (62%), 
Danemarca (58%) şi Italia (57%) sunt convinşi că lucrurile merg în direcția 
greşită. O pondere mai ridicată a respondentilor, care cred că lucrurile merg in 
direcția bună, este din Suedia (61%), Luxemburg (46%), Polonia (46%), 
Finlanda (45%) şi Estonia (45%). 

Revenind la cercetarea noastră, remarcăm cá pentru 40,3% dintre 
respondenţi lucrurile merg în direcția greşită în Uniunea Europeană, iar pentru 
36,1% direcţia este corectă (tabelul 1). 

Este uşor de constat exprimarea unui optimism mai mare din partea 
românilor în ce priveşte evoluţia lucrurilor în Uniunea Europeană. În acelaşi 
timp, remarcăm că o cincime din lot nu ştie ce să răspundă la întrebarea despre 
direcţia în care merg lucurile în Uniunea Europeană. 

Conform Eurobarometrului 74 din noiembrie 2010, 39% consideră că 
Uniunea Europeană se îndreaptă într-o direcție greşită, iar 30 % dintre europeni 
cred că Uniunea Europeană merge în direcția cea bună, în timp ce 19% au 
răspuns că direcţia nu este „nici bună, nici rea”. 

Prezint în continuare asocierile rezultate din tabele de contingenta între 
întrebarea privind direcţia în care merg lucrurile în România şi în Uniunea 
Europeană cu indicatorii psihosociali. 

Întâi, reținem că genul social nu este corelat semnificativ cu distribuirea 
opiniilor despre direcția în care merg lucrurile în România şi în Uniunea 
Europeană (nivelul de semnificaţie observat pe care îl vom nota în continuare 
cu p, pentru testul chi patrat, este p. > 0.05). 

Din perspectiva ocupaţiei ca variabilă independentă, subiecţii care 
consideră în proporţie de peste 85% că, în România, lucrurile merg în direcția 
greşită se încadrează în categoriile: pensionar, agricultor, specialişti angajaţi 
(medic, avocat, contabil, arhitect etc.), lucrători în domeniul serviciilor. La 
antipod, se află categoriile profesionale cele mai optimiste în raport cu 
îndreptarea României în direcţia corectă: proprietar de magazin, meseriaş, 
deţinător al unei afaceri, proprietar (unic sau asociat), manager general sau o 
persoană care ocupă o funcţie de conducere. Totuşi, chiar şi în cadrul acestor 
categorii de ocupaţii, proporţia celor încrezători că România se îndreaptă în 
direcţia corectă este destul de mică — între 30,4% şi 33,3%. Ocupaţia este 
asociată semnificativ cu opinia despre direcția în care merg lucrurile în 
România (y2=26.891, p<0,05, N=1094). 

Raportarea subiecţilor, din perspectiva ocupației, fata de evoluţia Uniunii 
Europene este mai optimistă. Astfel, există câteva categorii în care subiecții cu 
o raportare pozitivă sunt majoritari — manager general sau o persoană care 
ocupă o funcţie de conducere (71,4%), deţinător al unei afaceri, proprietar (unic 
sau asociat) (69,2%), angajat lucrând în birou (66,7%), persoană ocupând 
funcție de conducere la nivel mediu si inferior (62,9%) etc. La polul opus, se 
situează respondentii de ocupaţie agricultor (26,3%) şi angajat lucrând în 
domeniul serviciilor (35,9%). Ocupaţia este asociată semnificativ cu opinia 

despre direcția in care merg lucrurile în Uniunea Europeană (y2= 36.477, 
p<0,01, N=890). 

În mediul rural şi în oraşele mici, peste 80% dintre respondenţi cred că 
direcţia în care merg lucrurile în România este greşită (Figura 1). Există o 
asociere semnificativă între opinia despre direcţia în care merg lucrurile în 
România şi mărimea localității. (y2—7.750, p<0,05, N=1123). 


Figura 1. Direcţia în care merg lucrurile în România şi mărimea localității 


Marime localitate directie 


Comune, sate pup. 
S 19.3% 


Orase mici (sub 851396 
100.000 locuitori) 14.7% 


Marime localitate 


Orase mari (peste 76.3% 
100.000 locuitori) 123.7% 


0% 10.0% 20.0% 30.0% 40.0% 50.0% 60.0% 70.0% 80.0% 90.0% 


Legenda: Roşu — direcţie greşită; albastru — direcţie corectă 

Cei mai mulţi subiecţi care cred că, în Uniunea Europeană, lucrurile 
merg într-o direcție corectă sunt rezidenţi în oraşele mari (cu peste 100.000 
locuitori) — 55,9%, față de 42,8% dintre rezidenții din comune şi sate. 
Abordarea respondentilor din oraşele mici (sub 100.000 locuitori) este mai 
apropiată fata de cea a sătenilor chestionati, în sensul că doar 44,2% dintre 
subiecţii din această categorie consideră că, în Uniunea Europeană, lucrurile în 
merg, în direcţia corectă. Există o asociere semnificativă între opinia despre 
direcția în care merg lucrurile în Uniunea Europeană şi mărimea localității 
(X27 12.676, p<0,01, N=916). Nici corelatia între starea civilă şi opinia despre 
direcţia în care merg lucrurile in România şi nici corelatia între starea civilă şi 
opinia despre direcţia în care merg lucrurile în Uniunea Europeană nu sunt 
reprezentative statistic: p. > 0.05. 

Asocierea cu regiunea de dezvoltare este semnificativă (y2=28.590, 
p<0,01, N=1123). Se poate observa că ponderea cea mai ridicată a 
respondentilor care considera că în România lucrurile merg in direcția corectă 
se află în regiunile CENTRU (29,9%), VEST (25,3%) şi SUD-VEST — 
OLTENIA (22,4%), dar numai 8,8% dintre respondentii din SUD-EST şi 

13,1% dintre cei din SUD — MUNTENIA împărtăşesc aceeaşi opinie. Trebuie 
remarcat faptul că peste 70% dintre respondenti din fiecare regiune de 
dezvoltare au convingerea că România se îndreaptă într-o direcție greşită. 

Opinia subiecţilor despre evoluţia lucrurilor în Uniunea Europeană este 
asociată semnificativ cu regiunea de dezvoltare (y2= 42.885, p<0,01, N=916). 
Respondentii din cele mai multe regiuni consideră, majoritar, că lucrurile merg 
într-o direcţie corectă în Uniunea Europeană: VEST (56,1%), NORD-EST 
(55,1%), NORD-VEST (54,5%), BUCURESTI - ILFOV (53,8%), CENTRU 
(52,2%), spre deosebire de respondentii din regiunile SUD-EST (26,8%) si 
SUD — MUNTENIA (32,6%), zone în care numărul celor care consideră că 
Uniunea Europeană se îndreaptă într-o direcţie greşită este mult mai mare. 

Există o corelaţie semnificativă între variabila şcoala absolvită şi opinia 
despre evoluția lucrurilor în România (y2=16.733, p<0,01, N=1105). Cei mai 
multi dintre respondentii care consideră că în România lucrurile merg în 
direcţia corectă fac parte din categoriile de absolvenţi de şcoala primară (4 
clase) — 29,5%, facultate— 24,9% şi fără şcoală — 22,7%. La polul opus, în 
categoriile absolvenţilor de şcoală profesională / liceu neterminat şi şcoală 
generală (8 clase) se regăsesc cei mai puţini subiecţi care consideră că lucrurile 
merg, în direcția corectă — 12,9%, respectiv 15,4%. La nivel general, majoritar 
sunt subiecţii (peste 70%) care susțin că România se îndreaptă într-o direcție 
greşită, indiferent de studiile pe care le-au finalizat. 

Variabila şcoala absolvită este asociată semnificativ cu opinia despre 
direcţia în care merg lucrurile în Uniunea Europeană. Distribuţia răspunsurilor 
despre Uniunea Europeană, indică faptul că 59,6% dintre respondentii care au 
studii postliceale şi 55,7% dintre cei care au terminat o facultate sau au studii 
postuniversitare consideră că lucrurile în Uniunea Europeană merg într-o 
direcţie corectă. De remarcat este faptul că doar 36,8% din categoria „fără 
şcoală” şi 38,3% din grupul celor fără şcoală generală (8 clase), consideră 
corectă direcţia în care se îndreaptă Uniunea Europeană. 

Din perspectiva veniturilor gospodăriei proprii, există o asociere 
semnificativă cu opinia despre direcția în care merg lucrurile în România 
(x2737.302, p<0,01, N=1096). Cei mai multi dintre cei care consideră cá, in 
România, lucrurile merg într-o direcţie corectă fac parte din categoriile: „Ne 
ajung (veniturile) pentru un trai decent" (28,9%) şi ,,Reusim să cumpárám şi 
bunuri mai scumpe, dar cu restrângere” (26,7%), dar aceeaşi apreciere o fac 
numai 10% dintre cei cărora banii nu le ajung decât pentru strictul necesar. Şi 
la acest item, tendința este una negativă în măsura în care răspunsurile 
majorităţii subiecților din fiecare categorie subscriu variantei că lucrurile merg 
în România în direcția greşită. 

Introducând în analiză variabila veniturilor, constatăm o asociere 
semnificativă cu opinia despre direcția în care merg lucrurile în Uniunea 
Europeană (y2= 17.629, p<0,01, N=896). Cu cât veniturile gospodăriei sunt 
mai mari, cu atât creşte proporţia subiecților care consideră că în Uniunea 
Europeană lucrurile merg în direcția corectă. 

În ce priveşte grupele de vârstă, ele se asociază semnificativ cu opinia 
despre direcţia în care merg lucrurile in România (y2=15.901, p<0,01, 
N=1123). În rândul respondentilor cu vârste între 25 şi 34 de ani se remarcă cei 
mai multi subiecți care consideră că în România lucrurile merg în direcţia 
corectă (26,2%), pe locurile doi şi trei aflându-se subiecții cu vârste între 45 şi 
54 de ani (22,3%) şi cei cu vârste între 35 şi 44 de ani (19,8%). Spre deosebire 
de aceştia, pensionarii şi subiecţii cu vârste de peste 65 de ani, în marea lor ma- 
joritate — 87,8% consideră greşită direcţia în care se îndreaptă lucrurile în tara. 

Din acelaşi unghi al grupelor de vârstă, remarcăm asocierea lor 
semnificativă cu opinia despre direcția în care merg lucrurile în Uniunea 
Europeană (y2= 20.175, p<0,01, N=916). Respondentii din categoria 18-24 de 
ani sunt majoritar în favoarea ideii că Uniunea Europeană se îndreaptă în 
direcţia corectă (61,9%). În cazul celorlalte grupe de vârstă, subiecţii care 
consideră că Uniunea Europeană se îndreaptă în direcţia greşită sunt majoritari, 
proporția cea mai mare a acestor respondenţi înregistrându-se în rândurile 
persoanelor peste 65 de ani (64%). 

În ce priveşte tipul de localitate, asocierea este la limita reprezentativită- 
tii statistice, pragul de semnificație fiind aproape egal cu 0.05. Prin urmare, 
27,7% din respondentii din oraşele mari (cu peste 200.000 locuitori), 23,6% din 
oraşele mari (cu 100.001-200.000 locuitori), 21,7% din sate, 18,2% din satele 
centru de comună, 17,0% din Bucureşti, 15,6% din oraşele foarte mici (sub 
30.000 locuitori) şi 14,6% din oraşele mici (cu 30.000-100.000 locuitori) decla- 
ră că în România lucrurile merg în direcţia corectă. 85,4% dintre subiecții din 
oraşele mici (cu 30.000-100.000 locuitori), 84,4% din oraşele foarte mici (sub 
30.000 locuitori), 83,0% dintre respondentii din Bucureşti, 81,8% din satele 
centru de comună, 78,3% din alte sate, 76,4% din oraşele mari (cu 100.001- 
200.000 locuitori) şi 72,3% din oraşele mari (cu peste 200.000 locuitori) afirmă 
că în România lucrurile merg în direcţia greşită. 

Se constată că tipul de localitate este asociat semnificativ cu opinia des- 
pre direcţia în care merg lucrurile în Uniunea Europeană (y2= 15.063, p<0,01, 
N=916). Respondentii care considera că lucrurile în Uniunea Europeană merg 
în direcţia corectă au o proporție majoritară: 58,3% în oraşele mari (cu peste 
200.000 locuitori), 56,9% în oraşele mari (cu 100.001-200.000 locuitori) şi 

51,2% în Bucureşti, fata de 36,4% dintre respondentii din oraşele foarte mici 
(sub 30.000 locuitori) şi 41,8% din sate sau centre de comună. 

Se pot contura anumite similitudini între opiniile eşantionului din 
cercetarea noastră şi datele din Eurobarometre. De pildă, în Eurobarometrul 74 
(toamnă 2010) a fost inclusă întrebarea „Auzind despre prioritățile Uniunii 
Europene credeţi că Uniunea Europeană merge în direcţia corectă sau în direc- 
tia greşită pentru a ieşi din criză si de a face fata noilor provocari?”. Datele pe 
eşantionul european reliefează diferențe naţionale pronunțate: în şaptesprezece 
state membre, o majoritate absolută consideră că Uniunea Europeană merge în 
direcția cea bună, inclusiv aproximativ două treimi dintre respondentii din 
Polonia, Bulgaria, Slovacia şi Suedia, în timp ce această opinie este împărtăşită 
de patru din zece respondenţi în Spania, Marea Britanie, Italia, Portugalia şi 
Grecia. În Grecia, punctul de vedere contrar este dominant (45% cred că 
Uniunea Europeană merge în direcția greşită, comparativ cu 32% care cred că 
se duce în direcția cea bună). Variabilele socio-demografice au un rol important 
în configurarea opiniilor cu privire la direcţia în care Uniunea Europeană o va 
lua pentru a ieşi din criză. De exemplu, respondentii mai tineri, mai bogaţi şi 
mai educati sunt de părere, în proporție mai mare, că Uniunea Europeană 
merge în direcţia cea bună: 53% dintre cei de vârstă 15-24 ani, 53% dintre 
manageri, 51% dintre cei care nu au probleme cu plata facturilor proprii şi 56% 
dintre cei situaţi în partea de sus a scării sociale consideră că Uniunea 
Europeană este pe drumul cel bun, comparativ cu 42% dintre persoanele cu 
vârsta de sau peste 55 de ani, 34% dintre cei care au părăsit şcoala înainte de 
vârsta de 16 ani, 40% dintre şomeri şi 41% dintre cei care se situează în partea 
de jos a scării sociale. (Eurobarometer 74 Economic governance in the 
European Union: 28). 


2. AŞTEPTĂRI PENTRU URMĂTOARELE 12 LUNI 


Pentru cunoaşterea cerințelor despre instituţiile europene am investigat 
aşteptările faţă de unele aspecte ale evoluţiei personale în următoarele 12 luni 
precum şi aşteptările privind situația economică în România şi situaţia 
economică din Uniunea Europeană (tabelul 2). 

Tabelul 2. Aşteptări pentru următoarele 12 luni 


. Situatia Situatia Situația g 
. Viata IR '. ., Loculdvs. economică din 
Tip de „economică financiară a 3 : 
- personală , mi HE de muncă Uniunea 
apreciere în România familiei dvs Luropeand 
N % N % N % N % N % 
d FH! ^ 288 240 194 162 266 222 188 157 305 25,4 


Spre mairáu 522 43,5 640 53,4 501 41,8 301 25,1 347 28,9 


Nuseva — 345 288 307 256 367 306 453 37,8 295 246 
schimba 


Nu stiu 44 37 4l 34 43 3,6 181 15,1 222 18,5 
Nu răspunde  - - 17 1,4 22 1,8 76 6,3 30 2,5 
Total 1199 100,0 1199 100,0 1199 100,0 1199 100,0 1199 100,0 


În ce priveşte opţiunea pentru „evoluţia spre mai bine”, remarcăm pon- 
derea mai ridicată la respondentii care indică: „situaţia economică din Uniunea 
Europeană” — 25,4%, „viaţa dvs. în general” — 24,0%, iar cea mai mică pondere 
o reprezintă subiecţii care menționează „locul propriu de muncă” — 15,7%. 

Nu la fel se structurează opiniile la itemul „evoluţia spre mai rău” la care 
care 53,4% indică „situaţia economică in România”; 43,5%, „viaţa lor în 
general”; 41,8%, „situaţia financiară a familiei”; 25,1%, „locul lor de muncă”, 
însă 37,8% consideră că nu se va schimba locul lor de muncă, iar 30,6% 
apreciază că nu vor interveni modificări în situația financiară a familiei. 18,5% 
dintre subiecți nu ştiu dacă locul lor de muncă şi situaţia economică din 
Uniunea Europeană se vor schimba în bine sau în rău. 

Se observă o mare diferenţă între opiniile privind itemul „situaţia eco- 
nomică în România” despre care peste jumătate dintre subiecți cred că aceasta 
evoluează spre mai rău şi distribuirea relativ egală între opiniile despre 
„Situaţia economică din Uniunea Europeană”, la toate tipurile de răspuns. 

Comparând datele cercetării de faţă cu informaţiile din Eurobarometrul 
74 (toamnă 2010), rezultă că numărul celor care cred că viaţa lor va fi mai bună 
în următorul an a crescut de la 16% în primăvara anului 2010, la 22% în 
toamna aceluiaşi an, iar cercetarea noastră, realizată în luna mai 2011, arată că 
24% cred că viaţa lor va fi mai bună în următoarele 12 luni. 

Eurobarometrul 74 evidenţiază că în ceea ce priveşte aşteptările privind 
evoluţia viitoare a situaţiei economice din România doar 14% cred într-o 

îmbunătăţire a acesteia în următoarele 12 luni. În anul 2010 se poate constata o 
reducere de la 61% la 44% a ponderii celor care se aşteaptă la o inráutátire a 
situatiei economice. În cercetarea noastră, 53,4% indică faptul că situaţia eco- 
nomică în România cunoaşte o „evoluţie spre mai rău”, ceea ce explică, în 
raport cu alte tari europene, că România continuă să fie una dintre ţările in care 
speranţele în rândul populaţiei în legătură cu redresarea economică sunt printre 
cele mai mici (Eurobarometru 74 Raport naţional. România: 8). 

Spre deosebire de Eurobarometrul 74, din care rezultă că în 2010, 41% 
dintre români apreciază situația economiei europene ca fiind bună, cercetarea 
noastră indică doar 25,4% dintre respondenţi cu opinia că situaţia economică 
din Uniunea Europeană cunoaşte „evoluţia spre mai bine”, procent apropiat de 
cel la nivelul Uniunii Europene — 26%. Percepția negativă este mai accentuată 
în Portugalia, Grecia sau Spania, unde 88%, 86%, şi respectiv 82% dintre 
subiecti apreciază situația economiei europene ca mai degrabă proastă sau 
foarte proastă. În toate celelalte tari se constată o îmbunătăţire a percepției 
asupra situaţiei economiei europene, Germania fiind şi de aceasta dată tara cu 
cea mai amplă schimbare de percepție (cu o creştere de 13% a numărului celor 
care apreciază situația economiei europene ca bună). 

18% dintre respondentii Eurobarometrului 74, faţă de 22,2% din 
cercetarea noastră sunt de părere că situația financiară a gospodăriei proprii va 
evolua în bine în următoarele 12 luni. 12% dintre români (fata de 10% în 
Irlanda, 6% în Grecia şi 6% în Portugalia) în Eurobarometrul 74, şi 15,7% în 
cercetarea noastră apreciază că situaţia locurilor de muncă va evolua în bine în 
următoarele 12 luni. 

În comparaţie cu celelalte state membre ale Uniunii Europene, România 
se plasează în rândul țărilor cu cele mai reduse aşteptări privind îmbunătățirea 
situaţiei locurilor de muncă. În Suedia, Finlanda, Danemarca şi Estonia, peste o 
treime dintre cetăţeni se aşteaptă la o evoluţie viitoare pozitivă în ce priveşte 
locurile de muncá(http://ec.europa.eu/public opinion/archives/eb/eb74/ eb74_ 
ro ro nat.pdf. Accesat la 1 noiembrie 2011). 


2.1. Viata personalá 

Genul social reprezintá o variabilá asociatá semnificativ cu opinia despre 
evoluţia vieţii personale (y2=11.197, p<0,05, N=1155). 28,9% dintre bărbaţi si 
21,3% dintre femei declară că viata lor va evolua spre mai bine, în timp ce 
40,9% dintre bărbați şi 49,2% dintre femei declară că viaţa lor va evolua spre 
mai rau, iar 30,3% dintre bărbați şi 29,5% dintre femei declară că viata lor nu 
se va schimba. 

Ocupaţia este asociată semnificativ cu opinia despre evoluția vieții 
personale. (y2=122.766, p<0,01, N=1125). Ponderea mai ridicată de subiecti 
care consideră că viaţa lor va evolua spre mai bine se încadrează în categoriile: 
profesiuni liberale (56,3%), studenţi sau elevi (49,0%), iar peste 50% dintre 
pensionari, agricultori sau casnice declară că viaţa lor va evolua spre mai rău. 
Peste 40% dintre proprietarii de magazin şi angajaţi în domeniul serviciilor 
susţin că viaţa lor nu se va schimba. 

Din perspectiva mărimii localităţii, observăm asocierea ei semnificativă 
cu opinia despre evoluţia vieţii personale (y2=19.066, p<0,01, N=1155). Cei 
mai multi dintre respondentii care consideră că viata lor va evolua spre mai 
bine fac parte din categoria oraşele mari (cu peste 100.000 locuitori) — 27,6% şi 
locuitori ai comunelor — 27,6%, în timp ce 50,3% dintre respondentii care 
locuiesc în oraşele mici (sub 100.000 locuitori) declară că viata lor va evolua 
spre mai rău. 

Opinia despre evoluția vieţii personale se corelează semnificativ cu 
starea civilă a respondentilor (y2= 94.958, p«0,01, N=1155). 41,1% dintre 
persoanele necăsătorite declară că viaţa lor va evolua spre mai bine față de 
14,9% dintre văduvi. 57,1% dintre cei căsătoriți fără acte, 54,4% dintre văduvi 
şi 50,2% dintre respondentii căsătoriți considera că viata lor va evolua spre mai 
rău. 32,7% dintre cei necăsătoriți şi 30,0% dintre cei căsătoriți cred că viaţa lor 
nu se va schimba. 

Asocierea variabilei independente şcoală absolvită cu opinia despre 
evoluţia vieții personale este semnificativă (y2= 43.194, p<0,01, N=1134). 
37,1% dintre absolvenţii de facultate declară că viaţa lor va evolua spre mai 
bine. Cei mai multi dintre respondentii care consideră că viata lor va evolua 
spre mai rău fac parte din categoriile: fără şcoală — 54,2%, şcoală generală (8 
clase) — 53,7%, şcoală profesională/liceu neterminat — 52,9%, şcoala primară (4 
clase) — 52,5%. 

Variabila venituri se corelează semnificativ cu opinia despre evoluția 
vieţii personale (y2= 90.119, p<0,01, N=1127). 51,7% dintre respondentii care 
reuşesc să cumpere bunuri mai scumpe, şi 36,6% dintre subiecţii cărora 
veniturile le ajung pentru un trai decent, dar nu-şi pot permite cumpărarea altor 
bunuri declară că viaţa lor va evolua spre mai bine. În schimb, 59,3% dintre cei 
cărora banii nu le ajung decât pentru strictul necesar afirmă că viaţa lor va 
evolua spre mai rău. 


Grupele de vârstă se corelează semnificativ cu opinia despre evoluţia 


vieţii personale (y2= 89.298, p<0,01, N=1155). În grupa respondentilor cu 
vârste între 18 şi 24 de ani, 44,9% consideră că viaţa lor va evolua spre mai 

bine, urmaţi de 33,1% dintre subiecţii cu vârste între 25-34 ani. Numai 11,5% 
dintre subiecţii de peste 65 de ani indică acest item. 57,2% dintre subiecţii cu 
vârste 55-64 ani, 54,5% cu vârste de peste 65 ani şi 53,6% cu vârste între 45 şi 
54 ani susțin că viata lor va evolua spre mai rău. 34,0% cu vârste de peste 65 
ani consideră că viaţa lor nu se va schimba. 

În ce priveşte tipul de localitate, corelatia cu opinia despre evoluţia vieţii 
personale este semnificativă (y2= 33.484, p<0,01, N=1155). 33,7% din 
Bucureşti, 30,1% din oraşele mari (cu peste 200.000 locuitori), 27,9% din alte 
sate, 27,5% din satele centru de comună, 17,6% din oraşele mici (cu 30.000- 
100.000 locuitori), 16,5% din oraşele mari (cu 100.001-200.000 locuitori), 
12,8% din oraşele foarte mici (sub 30.000 locuitori) declară că viata lor va 
evolua spre mai bine. 55,3 % din oraşele foarte mici (sub 30.000 locuitori), 
49,4% din oraşele mici (cu 30.000-100.000 locuitori), 46,9% din satele centru 
de comună şi 44,8% din alte sate, 44,0% din oraşele mari (cu 100.001-200.000 
locuitori), 43,6% din Bucureşti, 34,0% din oraşele mari (cu peste 200.000 
locuitori) susțin că viata lor va evolua spre mai rău. 39,6% din oraşele mari (cu 
100.001-200.000 locuitori) afirmă că viaţa lor nu se va schimba. 

Variabila regiunea de dezvoltare nu este corelată semnificativ cu 
distribuirea opiniilor despre evoluţia vieţii personale. Nivelul de semnificaţie: 
p. > 0.05. 


2.2. Situaţia economică în România 

Asocierea dintre opinia despre evoluția situației economice din România 
şi genul social este reprezentativă statistic (y2= 6.492, p<0,05, N=1141). 19,7% 
dintre bărbați şi 14,4% dintre femei declară că situația economică din România 
va evolua spre mai bine, în timp ce 58,9% dintre femei şi 53,1% dintre bărbaţi 
declară că situaţia economică din România va evolua spre mai rău, iar 27,2 % 
dintre bărbaţi si 26,7% dintre femei consideră că situaţia economică din 
România nu se va schimba. 

Şi asocierea ocupației cu opinia despre evoluţia situaţiei economice din 
România este reprezentativă statistic (y2=47.133, p<0,01, N=1112). Respon- 
dentii care consideră că situaţia economică din România va evolua spre mai 
bine se încadrează în categoriile: profesiuni liberale (46,7%), iar peste 50% 
dintre pensionari, agricultori, şomeri sau casnice declară că situaţia economică 
din România va evolua spre mai rău. 34,7% dintre studenţi şi elevi, 34,7% 
dintre şomeri şi 34,6% dintre angajaţii în servicii susţin că situația economică 
din România nu se va schimba. 

În ceea ce priveşte mărimea localităţii, cei mai multi dintre respondentii 
care consideră că situația economică din România va evolua spre mai bine fac 
parte dintre locuitorii comunelor — 18,7%%, ai oraşelor mari (cu peste 100.000 

locuitori) — 18,3%, în timp ce 55,8% dintre respondentii care locuiesc în 
oraşele mici (sub 100.000 locuitori) declară că situaţia economică din România 
va evolua spre mai rău. 31,8% dintre subiecţii care trăiesc în oraşele mici (sub 
100.000 locuitori) apreciază că situaţia economică din România nu se va 
schimba. Mărimea localităţii este asociată semnificativ cu opinia despre situația 
economică din România (y2=12.960, p«0,05, N=1141). 

Opinia despre evoluţia situaţiei economice din România se corelează 
semnificativ cu starea civilă a respondentilor (y2=40.992, p<0,01, N=1141). 
27,3% dintre cei căsătoriți fără acte şi 21,4% dintre divortati declară că situaţia 
economică din România va evolua spre mai bine față de 60,0% dintre cei 
căsătoriţi fără acte, 58,6 % dintre văduvi, şi 58,1% dintre persoanele căsătorite 
cu acte consideră că situaţia economică din România va evolua spre mai rău. 
33,9% dintre cei necăsătoriți, 27,0% dintre văduvi şi 26,0% dintre cei căsătoriţi 
cred că situaţia economică din România nu se va schimba. 

Variabila venituri se corelează semnificativ cu opinia despre evoluția 
situației economice din România (y2= 36.036, p<0,01, N=1115). Retinem cá 
26,6% dintre respondentii care reuşesc să cumpere şi bunuri mai scumpe 
declară că situația economică din România va evolua spre mai bine. 63,3% 
dintre cei cărora banii nu le ajung decât pentru strictul necesar afirmă că 
situația economică din România va evolua spre mai rău. 

În ce priveşte tipul de localitate asocierea este semnificativă (y2— 40.006, 
p<0,01, N=1141). 22,3% dintre cei care trăiesc în oraşele mari (cu peste 200.000 
locuitori), 21,9% din satele centru de comună, 17,4% din oraşele foarte mici (sub 
30.000 locuitori), 16,5% din oraşele mari (cu 100.001-200.000 locuitori), 13,4% 
din Bucureşti, 11,7% din alte sate şi 11,4% din oraşele mici (cu 30.000-100.000 
locuitori) susțin că situaţia economică din România va evolua spre mai bine. 
70,0% dintre respondentii din sate, 66,0% din Bucureşti, 56,5% din oraşele mici 
(cu 30.000-100.000 locuitori), 53,3% din satele centru de comună, 52,2% din 
oraşele foarte mici (sub 30.000 locuitori), 48,4% din oraşele mari (cu 100.001- 
200.000 locuitori), 46,5% din oraşele mari (cu peste 200.000 locuitori) declară că 
situaţia economică din România va evolua spre mai rău. 35,2% din oraşele mari 
(cu 100.001-200.000 locuitori) declară că viaţa lor nu se va schimba. 

După cum se poate constata din aceste asocieri, evoluția situației 
economice din România are consecințe asupra genului social, stării civile, 
mărimii veniturilor din gospodăria proprie şi tipului de localitate. În schimb, nu 
există o asociere semnificativă între variabilele independente: şcoală absolvită şi 
grupele de vârstă cu opinia despre evoluţia situaţiei economice. La ambele 
cazuri, nivelul de semnificaţie observat este p. > 0.05. 

2.3. Situaţia financiară a familiei proprii 

Genul social este asociat semnificativ cu opiniile despre evoluţia situaţiei 
financiare a familiei proprii (y2=10.853, p<0,01, N=1134). 26,3% dintre băr- 
bati şi 20,8% dintre femei declară că situaţia financiară a familiei proprii va 
evolua spre mai bine, în timp ce 48,7% dintre femei şi 39,2% dintre bărbaţi 
declară că situația financiară a familiei proprii va evolua spre mai rău, iar 
34,4% dintre bărbaţi si 30,5% dintre femei declară că situaţia financiară a 
familiei proprii nu se va schimba. 

Ocupaţia este asociată semnificativ cu opinia despre situaţia financiară a 
familiei proprii (X2=83.130, p<0,01, N=1105). Subiectii care consideră că situ- 
atia financiară va evolua spre mai bine se încadrează în categoriile: profesiuni 
liberale (50,0%), studenti sau elevi (43,096), iar peste 51,2% dintre pensionari, 
56,0% dintre agricultori, 49,5% dintre şomeri şi 49,2% dintre casnice declară 
că situaţia financiară a familiei proprii va evolua spre mai rău. 45,8% dintre 
proprietarii de magazin, 45,8% dintre profesiunile liberale si 40,096 dintre 
angajaţii în domeniul serviciilor susțin că situaţia financiară a familiei proprii 
nu se va schimba. 

Mărimea localităţii este asociată semnificativ cu opinia privind situaţia fi- 
nanciară a familiei proprii (y2=15.912, p«0,01, N=1 134). Cei mai multi dintre res- 
pondentii care consideră că situația financiară va evolua spre mai bine trăiesc în 
oraşele mari (cu peste 100.000 locuitori) — 28,6% şi în comune şi sate — 24,5%, în 
timp ce 49,1% dintre respondentii care locuiesc în oraşele mici (sub 100.000 
locuitori) declară că situația financiară a familiei proprii va evolua spre mai rău. 

Opiniile despre evoluţia situației financiare a familiei proprii se corelea- 
ză semnificativ cu starea civilă a respondentilor (y2=63.234, p<0,01, N=1134). 
36,2% dintre respondentii necăsătoriți declară că situaţia financiară a familiei 
proprii va evolua spre mai bine fata de 16,7% dintre văduvi. 53, 6% dintre 
persoanele căsătorite fără acte, 51,9% dintre văduvi şi 50,2% dintre cei căsă- 
toriti, 50,0% dintre divortati consideră că situaţia financiară a familiei proprii 
va evolua spre mai rău. 34,5% dintre cei căsătoriţi cred că situația financiară a 
familiei proprii nu se va schimba. 

Asocierea cu variabila independentă şcoală absolvită se corelează semnifi- 
cativ cu opiniile despre evoluţia situației financiare a familiei (y2=28.902, 
p<0,01, N=1113). Astfel, 32,4% dintre absolvenţii de facultate declară că situația 
financiară a familiei proprii va evolua spre mai bine. Cei mai multi dintre respon- 
dentii care consideră că situația financiară a familiei proprii va evolua spre mai 
rău fac parte din categoriile: şcoală generală (8 clase) — 52,0%, şcoală profesi- 
onală/liceu neterminat — 51,9%, fără scoală — 45,8%. 

Cu privire la variabila veniturile gospodăriei proprii (tabelul 3), reținem cá 
38,1% dintre respondentii care reuşesc să cumpere şi bunuri mai scumpe, dar cu 
restrângere şi 38,1% dintre subiecţii pentru care veniturile le ajung pentru un trai 
decent, dar nu-şi pot permite cumpărarea altor bunuri declară că situaţia 
financiară a familiei proprii va evolua spre mai bine. În schimb, 58,7% dintre cei 
cărora banii nu le ajung decât pentru strictul necesar afirmă că situaţia financiară 
a familiei proprii va evolua spre mai rău. 39,7% dintre respondentii care reuşesc 
să cumpere şi bunuri mai scumpe cred că situaţia financiară a familiei proprii nu 
se va schimba. Veniturile se asociază semnificativ cu opinia despre evoluţia 
situaţiei financiare a familiei proprii (y2= 90.119, p<0,01, N=1107). 


Tabelul 3. Evoluţia situaţiei financiare a familiei corelată cu veniturile gospodăriei 


Cum credeți ca va evolua situatia financiară a familiei dvs. in 
următoarele 12 luni? 


Cum apreciaţi Spre mai EREI Nu se va Total 
veniturile bine P schimba E 
gospodariei N " N " N % N % 
dumneavoastra? 


Celor cărora nu le 
ajung nici pentru 30 8,6 205 58,7 114 32,7 349 100,0 
strictul necesar 


Ne ajung numai 
pentru strictul 110 247 203 455 133 29,8 446 100,0% 
necesar 


Ne ajung pentru 

un trai decent, dar 

nu ne permitem 3 
cumpárarea unor 

bunuri mai 

scumpe 


381 68 27,9% 83 340% 244 100,096 


Reuşim să 

cumpărăm şi 

bunuri mai 24 
scumpe, dar cu 
restrângeri în alte 

alte domenii 


38,1 14 22,2 25 39,7 63 100,0 


Reusim să avem 
tot ce ne trebuie, 


fără să ne 3 60,0 2 40,0 - - 5 100.0% 
restrangem de la 

ceva 

Total 260 23,5 492 444 355 324 1107 100,0 


Grupele de vârstă diferenţiază semnificativ opiniile despre evoluţia 
situaţiei financiare a familiei proprii (y2=63.191, p<0,01, N=1134). În grupa 

respondentilor cu vârste între 18 şi 24 de ani se remarcă cei mai multi subiecți 
— 40,0% care consideră că situația financiară a familiei proprii va evolua spre 
mai bine, urmaţi de 29,8% dintre subiecţii de vârste între 25-34 ani. Numai 
10,0% dintre persoanele de vârste între 55-64 ani indică acest item. 55,8% 
dintre subiecţii de vârste între 55-64 ani, 47,9% cu vârste de peste 65 ani şi 
48,9% cu vârste între 45 şi 54 ani susţin că situaţia financiară a familiei proprii 
va evolua spre mai rău. 38,1% cu vârste de peste 65 ani consideră că situația 
financiară a familiei proprii nu se va schimba. 

În ce priveşte tipul de localitate asocierea este semnificativă (y2= 
32.990, p<0,01, N=1134). 35,8% din oraşele mari (cu peste 200.000 locuitori), 
27,1% din satele centru de comună, 24,7% din București, 20,9% din oraşele 
mari (cu 100.001-200.000 locuitori), 19,0% din sate, 16,6% din oraşele mici 
(cu 30.000-100.000 locuitori), 8,7% din oraşele foarte mici (sub 30.000 
locuitori) declară că situația financiară a familiei proprii va evolua spre mai 
bine. 49,8% din oraşele mici (cu 30.000-100.000 locuitori), 49,1% din alte sate, 
48,4% din oraşele mari (cu 100.001-200.000 locuitori), 45,7% din oraşele 
foarte mici (sub 30.000 locuitori), 44,3% din Bucureşti, 41,6% din satele centru 
de comună şi 33,1% din oraşele mari (cu peste 200.000 locuitori) cred că 
situația financiară a familiei proprii va evolua spre mai rău. 45,7% din oraşele 
foarte mici (sub 30.000 locuitori) declară că situaţia financiară a familiei 
proprii nu se va schimba. 

Variabila regiunea de dezvoltare nu este corelată semnificativ cu opinia 
despre evoluția situaţiei financiare a familiei proprii. Nivelul de semnificaţie 
observat este p. > 0.05. 


2.4. Locul de muncă 


Ocupaţia este corelată semnificativ cu opinia despre evoluţia locului de 
muncă (y2= 96.268, p<0,01, N=915). Un număr mai mare de subiecţi care 
consideră că locul lor de muncă va evolua spre mai bine se încadrează în 
categoriile: profesiuni liberale (57,1%), studenţi sau elevi (38,6%), iar 54,5% 
dintre agricultori, 41,7% dintre cei care au o afacere, 40,5% dintre şomeri şi 
42,4% dintre casnice declară că locul de muncă va evolua spre mai rău. 62,5% 
dintre angajaţii care lucrează în birou, 61,9% dintre proprietarii de magazin, 
50,0% dintre profesiunile liberale susţin că locul de muncă nu se va schimba. 

Din perspectiva mărimii localității, aceasta se asociază semnificativ cu 
opinia despre evoluţia locului de muncă (y2=13.320, p<0,01, N=942). Cei mai 
multi dintre respondentii care consideră că locul de muncă va evolua spre mai 
bine locuiesc în oraşele mari (cu peste 100.000 locuitori) — 26,%, locuitori ai 
comunelor şi satelor — 17,9%, în timp ce 38,2% dintre respondentii care 

locuiesc în oraşele mici (sub 100.000 locuitori) declară că locul de muncă va 
evolua spre mai rău. 

Opinia despre evoluţia locului de muncă se corelează semnificativ cu 
starea civilă a respondentilor (y2= 62.820, p<0,01, N=942). 75,0% dintre 
persoanele căsătorite, 34,5% dintre persoanele necăsătorite declară că locul lor 
de muncă va evolua spre mai bine. 37,8% dintre persoanele căsătorite fără acte, 
35,1% dintre divortati, 34,6% dintre cei căsătoriţi consideră că locul lor de 
muncă va evolua spre mai rău. 51,9% dintre văduvi şi 50,4% dintre cei 
căsătoriți cred că locul de muncă nu se va schimba. 

Asocierea opiniei despre evoluţia locului de muncă cu variabila 
independentă şcoală absolvită este semnificativă (y2=25.028, p<0,01, N=926). 
31,7% dintre absolvenţii de facultate declară că locul de muncă va evolua spre 
mai bine. Cei mai multi dintre respondentii care consideră că locul de muncă va 
evolua spre mai rău fac parte din categoriile: fără şcoală — 38,1%, şcoală 
primară — 37,2%, şcoală generală (8 clase) — 36,3%. O pondere mai ridicată din 
ansamblul opiniilor care afirmă că locul de muncă nu se va schimba se află în 
grupurile respondentilor fără şcoală — 52,4% şi la absolvenţii de şcoală 
profesională — 51,3%. 

Există o asociere semnificativă între variabila venituri şi opinia despre 
evoluţia locului de muncă (¥2=69.855, p<0,01, N=921). 39,1% dintre respon- 
dentii care reuşesc să cumpere şi bunuri mai scumpe, dar cu restrângere declară 
că locul de muncă va evolua spre mai bine. În schimb, 48,8% dintre cei cărora 
banii nu le ajung decât pentru strictul necesar afirmă că locul de muncă va 
evolua spre mai rău. 

Între grupele de vârstă şi opinia despre evoluţia locului de muncă se 
constată o asociere semnificativă (y2=76.661, p<0,01, N=942). În grupa res- 
pondentilor cu vârste între 18 şi 24 de ani se remarcă cei mai multi subiecţi — 
37,3% care consideră că locul lor de muncă va evolua spre mai bine, urmaţi de 
29,6% dintre subiecţii de vârste între 25-34 ani. 43,1% dintre subiecții de vârste 
între 55-64 ani, 38,4% cu vârste între 45 şi 54 ani susţin că locul de muncă va 
evolua spre mai rău. 50,4% cu vârste între 55-64 ani consideră că locul de 
muncă nu se va schimba. 

În ce priveşte tipul de localitate, asocierea este semnificativă 
(y2=35.404, p<0,01, N=942). 32,5% de respondenţi din oraşele mari (cu peste 
200.000 locuitori) şi 23,2% din Bucureşti declară că locul lor de muncă va 
evolua spre mai bine. 41,3% din oraşele mici (cu 30.000-100.000 locuitori), 
37,4% din alte sate decât satele centre de comună, 34, 6% din oraşele mari (cu 
100.001-200.000 locuitori), 28,6% din satele centru de comună, 28,3% din 
oraşele mari (cu peste 200.000 locuitori) cred că locul de muncă va evolua spre 

mai rău. 64,9% din oraşele foarte mici (sub 30.000 locuitori), 57,3% din 
Bucureşti, 53,4% din satele centru de comună, 46,2% din oraşele mari (cu 
100.001-200.000 locuitori), 44,6% din alte sate, 41,8% din oraşele mici (cu 
30.000-100.000 locuitori), 39,2% din oraşele mari (cu peste 200.000 locuitori) 
declară că locul de muncă nu se va schimba. 

Genul social şi regiunea de dezvoltare nu sunt asociate semnificativ cu 
opinia despre evoluţia locului de muncă. Nivelul de semnificație: p. > 0.05). 


2.5. Situaţia economică din Uniunea Europeană 

Asocierea dintre mărimea localității şi opinia despre evoluţia situației 
economice din Uniunea Europeană este semnificativă (y2=9.527, p<0,05, 
N=947). Cei mai multi dintre respondentii care consideră că situația economică 
din Uniunea Europeană va evolua spre mai bine locuiesc în oraşele mari (cu 
peste 100.000 locuitori) — 38,3%, din oraşele mici (sub 100.000 locuitori) — 
30,5%, în timp ce 40,6% dintre respondentii, locuitori ai comunelor şi satelor 
declară că situația economică din Uniunea Europeană va evolua spre mai rău. 
34,6% dintre cei care locuiesc în oraşele mici (sub 100.000 locuitori) susțin că 
situația economică din Uniunea Europeană nu se va schimba. 

Opinia despre evoluţia situaţiei economice din Uniunea Europeană se co- 
relează semnificativ cu starea civilă a respondentilor (y2=26.462, p<0,01, 
N=947). 38,9% dintre respondentii necăsătoriți, 38,6% dintre cei căsătoriți fără 
acte declară că situaţia economică din Uniunea Europeană va evolua spre mai 
bine. 46,3% dintre văduvi, 39,1% dintre persoanele căsătorite consideră că situa- 
tia economică din Uniunea Europeană va evolua spre mai rău. 34,6% dintre neca- 
satoriti cred că situația economică din Uniunea Europeană nu se va schimba. 

Variabila regiunea de dezvoltare se asociază semnificativ cu opinia 
despre evoluţia situaţiei economice din Uniunea Europeană (y2=31.544, 
p<0,01, N=947). Cei mai multi dintre respondentii care consideră că situația 
economică din Uniunea Europeană va evolua spre mai bine se află în regiunile 
Bucuresti-Ilfov (39,4%), SUD-VEST — OLTENIA (38,2%) şi VEST (36,7%). 
În schimb, 47,9% dintre respondentii din SUD-EST, 43,8% dintre cei din 
NORD-VEST şi 38,4% dintre cei din SUD — MUNTENIA împărtăşesc opinia 
că situaţia economică din Uniunea Europeană va evolua spre mai rău. 41.9% 
dintre respondentii din NORD-EST sunt de părere că situaţia economică din 
Uniunea Europeană nu se va schimba. 

Asocierea cu variabila independentă scoala absolvită evidenţiază o 
asociere semnificativă (y2= 21.195, p<0,05, N=932). 40,4% dintre absolvenţii 
de facultate, 37,0% dintre absolvenţii de studii postliceale declară că situaţia 
economică din Uniunea Europeană va evolua spre mai bine. Cei mai multi 

dintre respondentii care consideră că situaţia economică din Uniunea 
Europeană va evolua spre mai rău fac parte din categoriile de absoventi: şcoală 
generală (8 clase)- 46,9%, şcoală profesională — 37,2% şcoală primară — 37,2%. 
O pondere mai ridicată de opinii care afirmă că situaţia economică din Uniunea 
Europeană nu se va schimba se află în grupul respondentilor fără şcoală — 
38,1% şi al absolvenţilor de studii postliceale — 37,0%. 

Cu privire la variabila venituri, asocierea este semnificativă (y2= 16.298, 
p<0,05, N=931). 42,4% dintre respondentii care reuşesc să cumpere şi bunuri 
mai scumpe, dar cu restrângere declară că situația economică din Uniunea 
Europeană va evolua spre mai bine. În schimb, 40,0% dintre cei cărora banii le 
ajung doar pentru strictul necesar, 39,9% dintre cei cărora banii nu le ajung 
pentru strictul necesar afirmă că situaţia economică din Uniunea Europeană va 
evolua spre mai rău. 

Grupele de vârstă diferenţiază semnificativ opinia lotului cercetat 
(2=30.556, p<0,01, N=947). În grupa respondentilor cu vârste între 18 şi 24 de 
ani se disting cei mai mulți subiecți — 41,4% care consideră că situaţia econo- 
mică din Uniunea Europeană va evolua spre mai bine, urmaţi de 39,4% dintre 
subiecţii de vârste între 25-34 ani. 45,3% cu vârste între 45 şi 54 ani, 44,1% 
dintre subiecţii de vârste între 55-64 ani susţin că situaţia economică din Uniu- 
nea Europeană va evolua spre mai rău. Nu există diferenţe între grupurile de 
vârstă în ceea ce priveşte itemul „situaţia economică din Uniunea Europeană nu 
se va schimba”. 

Variabilele: tipul de localitate, genul social şi ocupația nu se asociază 
semnificativ cu opinia despre evoluția situaţiei economice din Uniunea 
Europeană. Nivelul de semnificație: p. > 0.05. 


3. EFECTE ALE ADERĂRII ROMÂNIEI 
LA UNIUNEA EUROPEANĂ 


3.1. Schimbări în Situaţia socială a românilor 

Un factor important în susținerea de către români a aderării României la 
Uniunea Europeană a fost speranța că prin câştigarea acestui nou statut al țării, 
situația lor socială va cunoaşte progrese concrete. Pornind de la această 
premisă, cercetarea a inclus întrebarea „Comparativ cu situaţia dvs. de dinainte 
de aderarea României în 2007 la Uniunea Europeană, situația dvs. prezenta s-a 
îmbunătăţit? (tabelul 4). 

Tabelul 4. Situaţia socială după aderare 


Tipuri de răspuns N % 
S-a îmbunătățit 155 12,9 
S-a înrăutățit 637 53,1 
A ramas la fel 379 31,6 
Nu stiu 24 2,0 
Nu raspund 4 0,3 
Total 1199 100,0 


Mai mult de jumătate (53,1%) dintre respondenţi declară că, în compara- 
tie cu situația de dinainte de aderarea României in 2007 la Uniunea Europeană, 
situația lor s-a înrăutățit. Doar 12,9% afirmă că situaţia lor s-a îmbunătățit. 
31,6% susțin că situaţia lor a rămas la fel ca înainte de aderare. 

Genul social reprezintă o variabilă cu semnificaţie statistică referitor la 
situația personală după aderarea României la Uniunea Europeană (y2=11.076, 
p<0,01, N=1171). 15,9% dintre bărbaţi şi 10,8% dintre femei afirmă că situaţia 
personală după aderarea României la Uniunea Europeană s-a îmbunătățit, față 
de 58,6% dintre femei şi 49,8% dintre bărbaţi care apreciază că situaţia perso- 
nală după aderarea României la Uniunea Europeană s-a înrăutățit. 34,3% dintre 
bărbați şi 30,6% dintre femei sunt de părere că situaţia lor personală, după 
aderarea României la Uniunea Europeană, a rămas la fel ca situaţia de dinainte 
de aderare. 

În ceea ce priveşte ocupaţia, respondentii care consideră că situaţia lor 
personală s-a îmbunătăţit după aderarea României la Uniunea Europeană fac 
parte din categoriile: profesiuni liberale (37,5%), iar 73,1% dintre agricultori, 
60,5% dintre pensionari, 60,0% dintre casnice declară că situaţia lor personală, 
după aderarea României la Uniunea Europeană, s-a înrăutățit. 50,0% dintre cei 
care au o afacere pe cont propriu, angajaţii care lucrează în birou, 38,5% dintre 
proprietarii de magazin, 36,4% dintre angajaţii care lucrează în domeniul 
serviciilor declară că situația lor personală, după aderarea României la Uniunea 
Europeană, a rămas la fel ca situaţia de dinainte de aderare. Există o asociere 
semnificativă între ocupaţie şi opinia despre situația personală după aderarea 
României la Uniunea Europeană (72= 57.709, p<0,01, N= 1139). 

Din perspectiva mărimii localității, aceasta se asociază semnificativ cu 
opinia despre situaţia personală a respondentilor după aderarea României la 
Uniunea Europeană (y2=16.826, p<0,01, N=1171). 18,6% dintre cei care 
locuiesc în oraşele mari (cu peste 100.000 locuitori), 12,5% din oraşele mici 
(sub 100.000 locuitori), 10,1% dintre subiecţii, locuitori ai comunelor şi satelor 

consideră că situaţia lor personală s-a îmbunătăţit. 57,8% dintre cei care 
locuiesc în oraşele mici (sub 100.000 locuitori), 57,0% dintre locuitori ai 
comunelor şi ai satelor, 47,6% din oraşele mari (cu peste 100.000 locuitori) 
declară că situaţia lor personală s-a înrăutățit. 33,8% dintre cei care locuiesc în 
oraşele mari (cu peste 100.000 locuitori), 32,8% dintre locuitori ai comunelor şi 
satelor, 29,8% dintre rezidenții din oraşele mici (sub 100.000 locuitori) susţin 
că situaţia lor personală nu s-a schimbat. 

Opinia despre situaţia personală după aderarea României la Uniunea 
Europeană se asociază semnificativ cu starea civilă a respondentilor 
(¥2=35.072, p<0,01, N=1171). 23,8% dintre respondentii divortati declară ca 
situația lor personală s-a îmbunătăţit. 64,6% dintre vaduvi, 57,5% dintre 
persoanele căsătorite consideră că situaţia lor personală s-a înrăutățit. 39,8% 
dintre persoanele necăsătorite cred că situaţia lor personală nu s-a schimbat. 

Variabila regiunea de dezvoltare se asociază semnificativ cu opinia 
despre situația personală după aderarea României la Uniunea Europeană 
(y2=48.511, p<0,01, N=1171). O pondere mai mare a subiecţilor care considera 
că situaţia lor personală s-a îmbunătăţit locuieşte în regiunile NORD-VEST 
(22,9%) şi BUCURESTI-ILFOV (22,0%), înregistrându-se o pondere mai mică 
de 7,7% in zona SUD-EST. În schimb, 69,9% dintre respondentii din SUD- 
EST, 59,0% din VEST şi 57,0% dintre cei din SUD — MUNTENIA sunt de 
părere că situația lor personală s-a înrăutățit. 39,5% dintre subiecții din zona 
SUD-VEST - OLTENIA, 36,5% din CENTRU si 36,0% din NORD-EST 
apreciază că situaţia lor personală nu s-a schimbat. 

Opinia despre situația personală după aderarea României la Uniunea 
Europeană se asociază semnificativ cu variabila independentă şcoală absolvită 
(y2= 33.019, p<0,01, N=1151). 22,4% dintre absolvenţii de studii postliceale şi 
21,399 dintre absolvenţii de facultate declară că situația personală s-a 
îmbunătățit. Cei mai multi dintre respondentii care consideră că situaţia 
personală s-a înrăutățit întâlnim la următoarele categorii de absolvenţi: şcoală 
primară — 64,5%, şcoală profesională — 59,1%. O pondere mai ridicată de opinii 
care afirmă că situația personală nu s-a schimbat se află în grupurile 
respondentilor fără şcoală — 43,5%. 

Cu privire la variabila venituri, reținem asocierea ei semnificativă cu 
opinia despre situația personală după aderarea României la Uniunea Europeană 
(y2=68.575, p«0,01, N=1143). Retinem că 34,9% dintre respondentii care 
reuşesc să cumpere şi bunuri mai scumpe declară, că situația lor personală s-a 
îmbunătăţit. 66,7% dintre cei cărora banii le ajung doar pentru strictul necesar 
afirmă că situația personală s-a înrăutățit. 

Grupele de vârstă diferențiază semnificativ opiniile lotului cercetat 
(y2=28.345, p<0,01, N= 1171). În grupa respondentilor cu vârste între 18 si 24 
de ani se remarcă cei mai multi subiecţi — 18.9% care consideră că situația lor 
personală, după aderarea României la Uniunea Europeană, s-a îmbunătățit. 
65,9% dintre subiecţii de vârste între 55-64 ani, 57,9% de vârstă peste 65 de ani 
susțin că situaţia lor personală s-a înrăutățit. La itemul „situaţia personală nu s- 
a schimbat” nu există diferenţe între grupurile de vârstă. 

În ce priveşte tipul de localitate, asocierea cu opinia despre situaţia perso- 
nală după aderarea României la Uniunea Europeană este semnificativă 
(y2=35.404, p<0,01, N=942). La itemul „situaţia personală s-a îmbunătățit” nu 
sunt diferente mari fata de media pe eşation (13,2%), doar 21,7% din oraşele 
foarte mici (sub 30.000 locuitori), 20,4% din oraşele mari (cu peste 200.000 
locuitori), 20,4% dintre bucureşteni dețin pondere mai ridicată. La itemul „situa- 
tia personală s-a înrăutățit”, proporţia este mai mare la respondentii din oraşele 
foarte mici (sub 30.000 locuitori) — 58,7%, din oraşele mici (cu 30.000-100.000 
locuitori) — 57,6%, din satele centru de comuná- 57,5%, din alte sate — 56,1%, 
din oraşele mari (cu 100.001-200.000 locuitori) — 55,1%. 36,9% dintre locuitorii 
municipiului Bucureşti declară că situația lor personală nu s-a schimbat. 


3.2. Evaluarea apartenenţei României la Uniunea Europeană 

Pentru 46,3% dintre subiecţi este un lucru bun că România face parte din 
Uniunea Europeană, 33,8% apreciază ca fiind nici bine nici rău faptul că 
România face parte din Uniunea Europeană, iar 14,5% declară că este un lucru 
rău că România face parte din Uniunea Europeană. 5% dintre subiecți declară 
că nu ştiu dacă este bine sau rău. La această întrebare, există printre cele mai 
mici ponderi de răspunsuri de tipul „nu ştiu” (5%) fata de alte întrebări. 
Totodată, menţionăm că doar 5 persoane din eşantionul de 1199 nu au răspuns 
la această întrebare, un argument în plus pentru interesul față de această temă in 
rândul românilor. O proporție mai mare dintre tineri, dintre bărbaţi, dintre 
respondentii cu venituri mari, şi subiecţii din zona Bucuresti-Ilfov declară cá 
apartenența României la Uniunea Europeană este un lucru bun. 

Putem spune că la nivelul opiniei lotului cercetat, mai puţin de 
jumătate dintre respondenţi percep ca pe un aspect pozitiv includerea României 
în Uniunea Europeană, comparativ cu datele din Eurobarometrul 72 (toamnă 
2009) care arată că două treimi (64%) dintre români cred că este un lucru bun 
faptul că România este stat membru al Uniunii Europene, în timp doar 8% cred 
că este un lucru rău, iar 23% consideră că nu este nici bine, nici rău. Cercetarea 
noastră evidențiază o scădere a procentului majoritar al populaţiei care 
apreciază in mod pozitiv apartenența ţării la Uniune față de noiembrie 2009 

când România se plasa peste media europeană (53%) şi, de asemenea, peste 
media noilor state membre ale Uniunii Europene (55%). 


3.3. Evaluarea beneficiilor de pe urma apartenenţei 

la Uniunea Europeană 

Din cercetare rezultă că 53,5% dintre respondenţi declară că România 
beneficiază de avantaje ca urmare a faptului că este membră a Uniunii 
Europene, dar 31,2% susţin că România nu beneficiază de avantaje, 14,2% nu 
ştiu, şi 1,2% nu răspund. O proporţie mai mare dintre tineri, dintre bărbaţi, 
dintre respondentii cu venituri mari, şi subiecţii din zona Bucuresti-Ilfov si 
Nord-Est susțin că România beneficiază de avantaje ca membră a Uniunii 
Europene. 

Potrivit Eurobarometrului 75 (p. 34), ponderea opiniilor (52% dintre 
europeni) despre beneficiile statutului de membru al Uniunii Europene a 
crescut uşor în primăvara anului 2011 faţă de eurobarometrele din 2010, dar 
37%, dintre europeni cred că ţara lor nu a beneficiat de statutul de membru al 
Uniunii Europene. În 22 de state membre există o majoritate care susține că 
statutul de membru european este benefic, îndeosebi în Irlanda (78%), Polonia 
(73%), Luxemburg (73%), Slovacia (72%), şi Danemarca (70%). În schimb, 
această opinie este minoritară în patru tari: Marea Britanie (35%), Ungaria 
(40% ), Grecia (47%), şi Austria (44%). În Letonia respondentii sunt împărţiţi 
în mod egal (47% versus 47%). 


3.4. Imaginea despre Uniunea Europeană 

Imaginea pozitivă despre Uniunea Europeană se regăseşte la 53,5% 
dintre respondenţi, dar 16,2% declară că au o imagine negativă despre Uniunea 
Europeană. 26,7% dintre subiecţi au o atitudine neutră fata de aceasta imagine, 
2% spun cá nu ştiu cum este imaginea despre Uniunea Europeană, 1,6% nu 
răspund. O proporţie mai mare dintre tineri, dintre bărbați, dintre respondentii 
cu venituri mari, şi subiecti din zona Bucuresti-Ilfov şi Nord-Est afirmă că au o 
imagine pozitivă despre Uniunea Europeană. 

Conform Eurobarometrului 75 (p.46), patru din zece europeni (40%) 
declară că au o imagine pozitivă a Uniunii Europene, o creştere cu două puncte 
față de Eurobarometrul 74 din toamna anului 2010, iar 38% au o imagine 
neutră asupra Uniunii Europene şi 20% au o imagine negativă. Ponderi mai 
ridicate de opinii pozitive decât media europeană sunt în 13 state membre, în 
special în România (56%), Bulgaria (55%) şi Irlanda (54%). Sub media 
europeană se situează 14 state membre, în special Marea Britanie (22%), 
Letonia (26%) şi Republica Cehă (29%). Proporția opiniilor pozitive despre 

imaginea Uniunii Europene a crescut cel mai semnificativ în Cipru (9 puncte), 
Spania (8 puncte), România (7 puncte), Irlanda (6 puncte) şi Germania (6 
puncte). În schimb, a existat o scădere semnificativă în Polonia (-8 puncte), 
Malta (-7 puncte), Slovacia (-5 puncte), Portugalia (-5 puncte) şi Lituania (-5 
puncte). 


4. INFLUENȚA DECIZIILOR UNIUNII EUROPENE ASUPRA 
INSTITUȚIILOR DIN ROMÂNIA SI ASUPRA INDIVIZILOR 


4.1. Influenţa asupra unor sectoare ale vieţii sociale şi individuale 

Impactul mare sau foarte mare al deciziilor Uniunii Europene asupra 
unor secvenţe ale vieții sociale si individuale este indicat în ordine: 54,3% 
pentru situaţia economică în România, 53,4% pentru deciziile politice din 
România, 47,1% pentru nivelul de trai, 46,9% pentru legislaţia internă, 35,1% 
pentru felul în care gândesc românii, 25,3% pentru activitatea la locul de 
muncă. Este de reţinut că 17,1% din eşantion (ponderea cea mai ridicată fata de 
celelalti patru itemi) afirmă că nu ştiu dacă deciziile Uniunii Europene au vreo 
influență asupra activității la locul de muncă. Explic această situaţie prin faptul 
că eşantionul cercetării noastre a inclus un număr mare de pensionari (28,1%, 
N=337), categorie socială neintegrată în câmpul muncii. 

Corelarea opiniilor despre „activitatea la locul de muncă” cu opiniile 
despre influența deciziilor Uniunii Europene asupra altor domenii este 
semnificativă după cum urmează: Situaţia economică în România — r= .480, 
p<0,05, N=925; Nivelul dvs. de trai: r= .515, p<0,05, N=924; Legislaţia internă 
r= .469, p<0,05, N= 889; Deciziile politice din România: r= .410, p<0,05, 
N=900; Felul în care gândesc românii: r= .428, p<0,05, N= 896; Preşedinţia: r= 
„339, p<0,05, N=902; Partidele politice: r= .313, p<0,05, N=899; Poliţia: r= 
.337, p<0,05, N= 894; Armata: r= .322, p<0,05, N=893. 

Corelarea itemului „Situaţia economică în România” cu opiniile despre 
influența deciziilor Uniunii Europene asupra altor domenii este relevantă 
statistic: Nivelul personal de trai: r = .731, p<0,01, N=1085; Legislaţia internă r 
= „661, p<0,05, N= 1040; Deciziile politice din România: r = .705, p«0,01, 
N=1060; Felul în care gândesc românii: r = .470, p<0,05, N=1048; Preşedinţia: 
r = 501, p<0,05, N=1059; Guvernul: r = .510, p<0,05, N= 1064; Parlamentul: r 
= „507, p<0,05, N= 1059; Partidele politice: r = .441, p<0,05, N=1055; Poliţia: 
r = .340, p<0,05, N=1041; Armata: r = .319, p<0,05, N=1039. 

Corelarea itemului „nivelul dvs. de trai” cu opiniile despre influenţa de- 
ciziilor Uniunii Europene asupra altor domenii este relevantă statistic: Legisla- 
tia interna: r= .676, p<0,05, N=1042; Deciziile politice din România: r= .664, 

p<0,05, N=1063; Felul în care gândesc românii: r= .536, p<0,05, N=1053; 
Preşedinţia: r= .489, p<0,05, N=1059; Guvernul: r= .485, p<0,05, N=1065; 
Parlamentul: r= .463, p<0,05, N=1061; Partidele politice: r= .410, p<0,05, 
N=1053; Politia: r= .359, p<0,05, N=1043; Armata: r= .332, p<0,05, N=1039. 

Corelarea itemului „legislaţia internă” cu opiniile despre influența 
deciziilor Uniunii Europene asupra altor domenii (felul în care gândesc 
românii, activitatea la locul de muncă, Preşedinţia, Guvernul, Parlamentul, 
Partidele politice) este de nivel mediu. 

Corelarea itemului „Deciziile politice din România” cu opiniile despre 
influența deciziilor Uniunii Europene asupra altor domenii este relevantă 
statistic: Felul în care gândesc românii: r= .533, p<0,05, N=1037; Preşedinţia: 
r= .535, p<0,05, N=1033; Guvernul: r= .537, p<0,05, N=1040; Parlamentul: r= 
„526, p<0,05, N=1036; Partidele politice: r= .461, p<0,05, N=1030; Poliţia: r= 
„349, p<0,05, N=1015; Armata: r= .321, p<0,05, N=1014. 

Corelarea itemului „Felul în care gândesc românii” cu opiniile despre 
influența deciziilor Uniunii Europene asupra altor domenii este relevantă 
statistic: Preşedinţia: r= .367, p<0,05, N= 1023; Guvernul: r= .322, p<0,05, 
N=1028; Parlamentul: r= .352, p«0,05, N=1024; Partidele politice: r= .370, 
p<0,05, N= 1018; Politia: r= .334, p<0,05, N=1009; Armata: r= .268, p<0,05, 
N= 1007. 

Toate corelatiile de mai sus evidenţiază, în grade diferite, asocierea 
dintre secvente ale vietii sociale si individuale aflate sub incidenta deciziilor 
Uniunii Europene. 


4.2. Influenţa deciziilor Uniunii Europene 

asupra instituţiilor politice din România 

Pentru ceva mai mult de jumătate dintre subiecți, deciziile Uniunii 
Europene influențează în mare măsură Guvernul (54,4%), Parlamentul (52,4%) 
şi Preşedinţia (52,2%) şi în pondere ceva mai mică partidele politice (44,9%) 
(tabelul 5). Am putea spune că pentru aceşti respondenţi, Uniunea Europeană 
acționează, în egală măsură, asupra instituţiilor politice. Procentele pentru „nu 
ştiu” se încadrează între 8,1% şi 8,9%. 

Remarcăm numărul foarte mic de nonrăspunsuri (sub 10 persoane) la 
această întrebare, fapt ce reflectă interesul fata de impactul deciziilor Uniunii 
Europene cu instituţiile politice din România. 

Tabelul 5. Înfluenţa deciziilor Uniunii Europene asupra instituţiilor politice 


Preşedinţia Guvernul Parlamentul Partidele 

Tip de răspuns politice 

% % % % 
În foarte mică măsură 108 9.0 93 7,8 98 8,2 122 10,2 
În mică măsură 146 12,2 155 129 164 13,7 179 149 
Nici în mică, met os owe 197 164 201 16,8 256 21,4 
mare masura 
În mare măsură 379 31,6 405 33,8 401 33,4 347 28,9 
Tafoarte mare 247 20,6 247 20,6 228 19,0 180 15,0 
masura 
Nu ştiu 103 86 97 8,1 100 83 107 89 
Nu răspund 5 04 5 04 7 06 8 07 
Total 1199 100,0 1199 100,0 1199 100,0 1199 100,0 


4.3. Influența deciziilor Uniunii Europene asupra instituțiilor ordinii 


publice şi de apărare din România. 


Deciziile Uniunii Europene influenţează în mare măsură: justiția — 


35,5%, armata — 35,2% şi poliţia — 33,8% (tabelul 6). Dacă în ceea ce priveşte 
armata şi poliţia presiunile instituţiilor europene nu s-au exercitat sistematic şi 
consecvent după aderarea ţării la Uniunea Europeană, nu acelaşi lucru se poate 
spune despre justiţie, supusă permanent monitorizării de către Comisia 
Europeană. Cercetarea noastră arată că doar ceva mai mult de o treime indică 
influența deciziilor Uniunii Europene asupra justiției, o explicație fiind, 
probabil, lipsa unor rezultate concrete şi durabile în acest domeniu. 

Tabelul 6. Influenţa deciziilor Uniunii Europene 
asupra instituţiilor ordinii publice şi de apărare din România 


Poliţia Armata Justiţia 
Tip de răspuns 
% % % 
În foarte mică măsură 146 12,2 165 13,8 173 14,4 
În mică măsură 199 166 190 15,8 172 14,3 


Nici in mica, nici in 


ae 321 26,8 292 244 302 25,2 
mare măsură 


În mare măsură 290 24,2 293 244 294 245 
În foarte mare măsură 115 9,6 129 10,8 132 11,0 
Nu stiu 122 10,2 123 10,3 113 9,4 
Nu raspund 6 0,5 7 0,6 13 1,1 
Total 1199 100,0 1199 100,0 1199 100,0 


4. 4. Influenţa deciziilor Uniunii Europene 

asupra instituţiilor civile din România 

Deciziile UE influenţează în mare măsură, şcoala — 30,7%, sindicatele — 
26,7%, Biserica — 21,1% (tabelul 7). Între 10% şi 11% dintre subiecți declară că nu 
ştiu cum se exercită influența Uniunii Europene asupra acestor instituţii. 


Tabelul 7. Influenţa deciziilor UE asupra instituţiilor civice din România 


i , Biserica Scoala Sindicatele 

Tipuri de ráspuns 
% % % 

În foarte mică măsură 305 25,4 200 16,7 185 15,4 
În mică măsură 216 18,0 201 168 232 19,3 
NICA a lee GEI MORS 279 233 303 253 322 269 
másurá 
Ín mare másurá 177 148 263 219 237 19,8 
Ín foarte mare másurá 76 6,3 105 8,8 80 6,7 
Nu stiu 132 11,0 122 10,2 130 10,8 
Nu raspund 14 1,2 5 0,4 13 1,1 
Total 1199 100,0 1199 100,0 1199 100,0 


Intr-adevar, există puţine reglementări ale instituțiilor europene privind 
organizarea şi funcționarea a două din cele trei instituţii civice: biserica şi şcoala. 
De pildă, în domeniul educaţiei, Uniunea Europeană nu are competenţe directe şi 

nu intervine în conţinutul programelor din învăţământ, dar acționează pentru 
crearea un spațiu european al educaţiei prin dezvoltarea mobilităţii studenților şi 
a cadrelor didactice şi prin încurajarea schimburilor între actorii sistemului de 
învățământ. Cât priveşte sindicatele, activitatea acestora este cuprinsă în diferite 
acte normative date fiind strategia şi programul Uniunii Europene pentru 
întărirea Europei sociale, dar ea nu este percepută de mulți români ca fiind 
influenţată de deciziile instituţiilor europene. 


4.5. Influenţa deciziilor Uniunii Europene 
asupra mass-media din România 


Deciziile Uniunii Europene influenţează în mare măsură: televiziunea — 
27,9%, presa scrisă — 27,9%, radio — 26,6% (tabelul 8). Unul din zece subiecți 
declară că nu ştie cum să evalueze impactul Uniunii Europene cu mass-media. 


Tabelul 8. Influenţa deciziilor UE asupra mass-media din România 


idle Televiziune Radio Presa scrisă 
% % % 
În foarte mică măsură 169 14,1 182 15,2 175 14,6 
În mică măsură 213 17,8 204 170 212 17,7 
Nici in micá, nici in mare másurá 348 29,0 357 29,8 337 28,1 
Ín mare másurá 242 202 220 18,3 241 20,1 
Ín foarte mare másurá 92 7,7 99 8,3 93 7,8 
Nu stiu 119 9,9 121 10,1 122 10,2 
Nu răspund 16 1,3 16 1,3 19 1,6 
Total 1199 100,0 1199 100,0 1199 100,0 


În finalul analizei influenţei deciziilor Uniunii Europene asupra institutii- 
lor româneşti, se cuvine să tragem câteva concluzii. Întâi este de reținut că in- 
tensitatea influenţei descreşte de la instituțiile politice către cele civile. Astfel, 
ceva mai mult de jumătate din respondenţi indică pe primele locuri: guvern, 
parlament, preşedinţie, partide politice. O treime dintre respondenţi mentio- 
nează justiţia, poliţia şi armata. Sub 30% dintre subiecți consideră că influenţa 
Uniunii Europene ar fi exercitată asupra şcolii, sindicatelor şi bisericii. Cea mai 
mică pondere a răspunsurilor o întâlnim la subiecții care cred că biserica este 
supusă deciziilor Uniunii Europene (21,1%). Rezultă că, în opinia unei parti a 
eşantionului cercetat, europenizarea prin influența deciziilor UE este 
predominat politică. Aceste fapt este confirmat şi de corelatiile semnificative 
despre care am amintit mai sus. 

5. TEMERI FAŢĂ DE UNIUNEA EUROPEANĂ 


Cercetarea noastră evidențiază următoarea ordine a temerilor legate de UE 
(tabelul 9): Probleme în plus pentru agricultorii români — 58,0% (N=696), O creşte- 
re a traficului de droguri şi a crimei organizate — 57,5% (N=689), O contribuţie fi- 
nanciară a României din ce în ce mai mare la Uniunea Europeană — 57,5% 
(N=690), Pierderea beneficiilor sociale 48,5% (N=598), Sfârşitul monedei natio- 
nale (a leului) — 49,9 % (N=581), Transferul locurilor de muncă spre alte state 
membre 43,8 % (N=525), Pierderea identității nationale şi a culturii nationale 
42,0% (N=504), O pierdere de putere pentru statele mici 42,0% (N=504), Folosirea 
din ce în ce mai puţin a limbii române 38,0% (N=456). 


Tabelul 9. Temeri faţă de Uniunea Europeană 


Îmi ; 
î ; N 
T . este iue i Nu stiu His d Total 
emer teamă P 
% % % % % 


Probleme in plus pentru 


: » Hs 696 58,0 318 265 171 143 14 1,2 1199 100,0 
agricultorii románi 


O crestere a traficului de 


Da INA RA : 689 57,5 379 31,6 120 1060 11 0,9 1199 100,0 
droguri si a crimei organizate 


O contribuţie financiară a 
României din ce în ce mai 690 57,5 325 27,1 170 142 14 1,2 1199 100,0 
mare la Uniunea Europeana 


Pierderea beneficiilor sociale 598 49,9 398 33,2 188 15, 15 1,3 1199 100,0 


Sfarsitul monedei nationale 


: 581 48,5 430 35,9 171 143 17 1,4 1199 100,0 
(a leului) 


Transferul locurilor de 
muncá spre alte state 525 43,8 480 40,0 181 15,1 13 1,1 1199 100,0 
membre 


Pierderea identităţii nationale 


; TIE 504 42,0 510 42,5 169 14,1 16 1,3 1199 100,0 
şi a culturii naționale 


O pierdere de putere pentru 


he 504 42,0 493 41,1 186 15,5 16 1,3 1199 100,0 
statele mici 


Folosirea din ce in ce mai 


Set E 456 38,0 584 48,7 148 123 11 0,9 1199 100,0 
putin a limbii române 

Datele din Eurobarometrul 65 (primăvara 2006) pun în evidenţă faptul că 
îngrijorarea majoră a românilor legată de integrarea europeană se referă la 
sporirea problemelor pe care le vor avea agricultorii (57%), pondere regăsită, 
relativ egal, în toate țările Uniunii Europene. Pe locul al doilea este teama de 
sporire a taxelor după aderarea la Uniunea Europeană. Sporirea traficului de 
droguri este teama de rangul al treilea pentru români. După patru ani de la ade- 
rare, constatăm menținerea pe primul loc a aceleiaşi temeri a românilor fata de 
Uniunea Europeană, anume problemele în plus pentru agricultorii români, ur- 
mată de îngrijorarea privind creşterea traficului de droguri şi a crimei orga- 
nizate şi contribuția financiară a României din ce în ce mai mare la Uniunea 
Europeană, păstrându-se ierarhia lor din Eurobarometrul din anul 2006. 


6. CEA MAI IMPORTANTĂ PROBLEMĂ 
CU CARE SE CONFRUNTĂ ROMÂNIA 


Pentru mai putin de jumătate dintre respondenţi, cea mai importantă 
problemă cu care se confruntă România, în acest moment, se referă la creşterea 
preţurilor şi la situaţia economică. Un grup ceva mai mic de subiecti indica 
sistemul de sănătate şi şomajul. Aproape o treime dintre respondenţi cred că 
taxele şi impozitele sunt cea mai importantă problemă a românilor, iar o 
cincime dintre subiecti menţionează criminalitatea, 18,6% sistemul de pensii si 
11,9% sistemul educaţional (tabelul 10). 

Problema locuinţelor, apărarea, terorismul, imigrația (străinii care 
lucrează în România), problemele de mediu şi energia sunt probleme 
importante pentru un număr mic de subiecți. 

Tabelul 10. Problemele cu care se confruntă România 


Tip de problemă N % 
Creşterea prețurilor / Inflația 588 49,0 
Situaţia economică 569 47,4 
Sistemul de sănătate 472 39,3 
Şomajul 435 36,3 
Taxele şi impozitele 375 31,3 
Criminalitatea 254 21,2 
Sistemul de pensii 223 18,6 
Sistemul educaţional 142 11,9 
Problema locuinţelor 92 7,7 
Apararea 67 5,2 
Terorismul 45 3,9 
Imigratia (străinii care lucrează în România) 29 2,4 
Problemele de mediu 20 1,8 
Energia 17 1,4 
Altele 17 1,4 


7. CONTACTUL CU SPATIUL UNIUNIT EUROPENE 


Unul dintre obiectivele cercetarii a fost cunoasterea referitoare la comu- 
nicarea cu alti europeni in ultimele 12 luni. Datele sunt următoarele (tabelul 
11): 84,1% dintre respondenţi nu au folosit Internetul pentru a cumpăra un 
produs sau un serviciu dintr-o altă ţară din Uniunea Europeană, 79,5 % declară 
că nu au citit o carte / un ziar / o revistă într-o altă limbă decât limba maternă, 
77,6% afirmă că nu au vizitat o altă tara din Uniunea Europeană, 75,4% nu au 
urmărit programe TV într-o altă limbă a Uniunii Europene (alta decât limba 
maternă) şi 71,4% nu au discutat cu oameni dintr-o altă ţară din Uniunea 
Europeană. Rezultă că mai mult de două treimi din eşantion nu au avut legături 
cu spațiul european în intervalul discutat. Se conturează, din aceste date, un 
anumit profil al majorității românilor în raport cu calitatea lor de membri ai 
Uniunii Europene, calitate care decurge din apartenența formală la Uniunea 
Europeană şi nu din poziţia unui cetăţean european, puternic integrat în spațiul 
Uniunii Europene. 

Tabelul 11. Dimensiuni ale prezenţei în spaţiul Uniunii Europene 
în ultimele 12 luni 


Da, de Nu ştiu 


Tip de ră Nu pus mai multe Nu Total 
IPCE ăi lau ori răspund 
% % % % % 


Folosit Internetul pentru a 

cumpara un produs sau 

un serviciu dintr-o altă 1008 84,1 85 7,1 83 6,9 23 1,9 1199 100,0 
tara din Uniunea 

Europeană 


Citit o carte / un ziar / o 
revistă într-o altă limbă 953 79,5 112 9,3 116 9,7 18 1,5 1199 100,0 
decát limba materná 


Vizitat o altá tará din 


i ~ 931 77,6 148 12,3 106 8,8 14 1,2 1199 100,0 
Uniunea Europeana 


Urmarit programe TV 


ineo alia limoa a Uniunii ga cud See "psc del 15.0 26725: 11991000 
Europene (alta decát 


limba maternă) 


Discutat cu oameni dintr- 
o altă tara din Uniunea 856 71,4 117 9,8 20 17,3 19 1,6 1199 100,0 
Europeană 


Eurobarometrul New Europeans pune în relief câteva dimensiuni 
semnificative ale conduitei românilor față de spaţiul european. Din eşantionul 
de respondenţi, nici unul din Bulgaria şi România nu s-a născut în alt loc decât 
cel de rezidență. Procente mai mici se întâlnesc Ungaria şi Polonia (fiecare cu 
1%), Republica Cehă şi Slovacia (fiecare cu 2%), Italia şi Malta (fiecare cu 
3%). Cele mai mari procente de respondenţi născuţi într-o altă tara decât tara 
lor de reşedinţă se află în Luxemburg (35%), Germania (13%), Spania şi Marea 
Britanie (fiecare cu 12%), Belgia şi Irlanda (fiecare cu 11%). Toate aceste tari, 
cu excepția Spaniei, au fost state membre ale Uniunii Europene, începând cu 
1973 sau înainte de 1973. 

Ţările în care cei mai puţini respondenti au un părinte născut în 
străinătate sunt: România (1% atât pentru mame şi tati), Bulgaria (2% si 1%), 
Italia (2%, ambii), Polonia (2% şi 3%, ambii) şi Ungaria (3%, ambii). 

Cele mai mici proporţii de persoane intervievate, cu toti cei patru bunici 
născuţi în străinătate, se găsesc în România, Bulgaria şi Malta (fiecare cu 1%), 
Italia, Portugalia, Ungaria şi Finlanda (fiecare cu 2%). 

Aceeaşi cercetare arată că cel mai mare număr de respondenţi cu cel 
putin un bunic născut cu altă cetăţenie decât cea a țării de reşedinţă se găsesc în 
Luxemburg (61%), Letonia (40%), Austria (32%), Estonia (31%) şi Franţa 
(28%), acestea fiind ţările cu cei mai multi intervievaţi care au familii de 
migranti, iar cele mai mici proporții au fost întâlnite în Italia (5%), România 
(6%), Ungaria (8%), Malta (9%) şi Cipru (10%). 

Din Eurobarometrul New Europeans, reiese că cea mai mare proporţie de 
respondenţi cu prieteni în străinătate se află în Luxemburg (69%) şi Suedia 
(57%), Danemarca, Irlanda şi Slovenia (fiecare cu 42%). Ţările cu cel mai mic 
procent de respondenţi cu prieteni în străinătate sunt Bulgaria (10%), Polonia 
(11%), România (14%) şi Lituania (15%). 

Munca în străinătate — inclusiv voluntariat şi stagii — pentru cel putin o 
perioadă de trei luni a fost menționată de respondentii din Irlanda (27%), din 
Luxemburg (27%), din Suedia (23%) şi din Danemarca (22%). Proportiile cele 
mai mici de respondentii cu experiență de muncă în străinătate se întâlnesc în 
Republica Cehă (6%), Italia (7%), România (8%) şi Ungaria (9%). 

Eurobarometrul New Europeans evidenţiază ponderea mare a respon- 
dentilor din Luxemburg (46%) care au trăit în străinătate pentru a studia aici cel 
putin un semestru, urmati de cei din Cipru (21%), Suedia (16%), Irlanda (15%), 
Spania (14%), Marea Britanie (13%), Danemarca şi Olanda (fiecare cu 12%) şi 
Finlanda (10%). În contrast, cele mai mici procente se regăsesc în România 
(1%), Polonia (2%), Bulgaria (2%), Slovacia, Ungaria, Lituania, Letonia şi 
Republica Cehă (fiecare cu 3%), toate aceste din urmă ţări fiind primite recent 
în Uniunea Europeană. 

Respondentii care au trăit în străinătate pentru alte motive decât să 
studieze sau să lucreze timp de cel puţin trei luni consecutive sunt cei mai 
numeroşi în Luxemburg (34%), în Suedia (20%) şi Irlanda (18 %). Cele mai 
mici procente de respondenţi care au trăit în străinătate pentru alte motive sunt 
înregistrate în Republica Cehă şi Bulgaria (fiecare cu 3%), Polonia şi Ungaria 
(fiecare cu 4%), Slovacia, România şi Italia (fiecare cu 5%). 

Studiul relevă faptul că o mare majoritate de intervievaţi care urmăresc 
în mod regulat ştiri, viata culturală sau sportivă din altă tara decât cea în care 
trăiesc se află în Luxemburg (84%) şi Malta (81%), urmate de Olanda (68%) şi 
Cipru (59%). Cele mai mici procente de respondenţi interesaţi de ştiri, viata 
culturală sau sportivă din altă ţară sunt în Polonia (17%), România (20%) şi 
Italia (21%). 

Analiza relevă faptul că respondentii care îşi petrec vacantele în mod 
regulat sau la sfârşit de săptămână într-o altă ţară decât tara lor de reşedinţă 
sunt cei mai numeroşi în Luxemburg (78%), Olanda (51%), Belgia (48%), 
Slovenia (45%) şi Austria (43%). Ţările cu cele mai mici proporţii de 

respondenţi care îşi petrec timpul liber în străinătate în mod regulat sunt 
Bulgaria (1%), Ungaria (3%), Polonia, Letonia, Grecia (fiecare cu câte 4%), 
România (5%), Portugalia (6% ), Lituania (8%) şi Cipru (9%). 

Am acordat o extensie mai mare datelor din Eurobarometrul New 
Europeans cu scopul de a sustine acel profil conturat din analiza informaţiilor 
din cercetarea noastră, anume că un număr mic de români dispune de exercițiul 
convietuirii cu ceilalți europeni. În fapt, ei se confruntă, la fel ca toti cetăţenii 
țărilor recent intrate în Uniunea Europeană, cu un nou mod de relationare în 
spaţiul european, diferit de cel din spațiul naţional. 


8. SEMNIFICAȚIA UNIUNII EUROPENE 


Pentru cei mai multi dintre respondenţi, Uniunea Europeană reprezintă 
libertatea de a călători, studia şi munci în orice parte a Uniunii Europene, diversi- 
tatea culturală, Democraţie, Moneda euro, Pace, O voce mai importantă în lume. 
Toate aceste opţiuni depăşesc 50% dintre răspunsuri (tabelul 12). Între 40% şi 
49% dintre respondenţi cred că Uniunea Europeană reprezintă prosperitate eco- 
nomică, protecţie socială, şomaj, risipa de bani, mai multă criminalitate, biro- 
cratie. Cele mai puţine răspunsuri se orientează spre ideea că Uniunea Europeană 
ilustrează controlul insuficient la graniță şi pierderea identității culturale. 


Tabelul 12. Ce reprezintă Uniunea Europeană 


Tip de răspuns N % 

Libertatea de a călători, studia şi munci în orice parte a UE 938 78,2 
Diversitatea culturală 784 65,4 
Democraţie 775 64,6 
Moneda euro 765 63,8 
Pace 722 60,2 
O voce mai importanta in lume 642 53:5 
Prosperitate economicá 590 49.2 
Protectie socialá 578 48,2 
Somaj 555 46,3 
Risipa de bani 496 41,4 
Mai multá criminalitate 486 40,5 
Birocratie 481 40,1 
Insuficient control la granitá 446 37,2 
Pierderea identităţii culturale 385 32,1 

Din datele Eurobarometrului 73 (septembrie 2010) rezultă că 45%, din 
eşantionul de europeni au menţionat libertatea de circulaţie, 40% au indicat 
euro, 24% pacea, 23% risipa de bani, 22% o voce mai importantă in lume, 21% 
diversitatea culturală, 21% birocratie, 19% democraţia, 15% şomaj, 15% 
controlul insuficient la graniță, 14% prosperitate economică, 14% mai multă 
criminalitate, 12% pierderea identității culturale, 9% protecție socială. 
Eurobarometrul 75 din primăvara anului 2011 evidenţiază aceeaşi ierarhie, 
ponderea cea mai ridicată (45%) având-o respondentii care menţionează 
libertatea de a călători, studia şi lucra în cadrul Uniunii Europene. 

În acelaşi Eurobarometru 73, itemii cu ponderea cea mai ridicată la 
nivelul eşantionului european: libertatea de a călători, studia şi lucra oriunde in 
Uniunea Europeană şi moneda euro ocupă întâietatea în subeşantioanele din 
toate țările participante la studiu. Libertatea de a călători, studia şi lucra oriunde 
în Uniunea Europeană deţine prima poziţie în 17 ţări, şi în special în Europa de 
Est şi Europa Centrală şi Nordică. Moneda euro este prima opţiune în alte 10 
state membre ale Uniunii Europene, toate fiind membre ale zonei euro. 


DISCUȚII SI CONCLUZII 


În acest studiu am întreprins analiza influenţei deciziilor Uniunii Europe- 
ne asupra instituţiilor româneşti, ca o cale de europenizare a societăţii româ- 
neşti. Cercetarea noastră a pus în evidență doar unele aspecte ale relaţiei dintre 
Uniunea Europeană şi instituţiile româneşti. Este clar că europenizarea nu se 
reduce la presiunea instituțională fiindcă ea se produce, inevitabil, prin implica- 
rea oamenilor într-o diversitate de contacte transnationale, necunoscute până la 
momentul aderării la Uniunea Europeană. Prin intermediul media, dar mai ales 
prin experienţele personale sau de grup cunoscute de un număr din ce în ce mai 
mare de români, mai ales de vârstă tânără, românii isi largesc orizonturile cog- 
nitive şi normative despre spaţiul european, despre relaţiile cu ceilalți europeni, 
despre beneficiile ce decurg din poziţia de cetăţean al Uniunii Europene. 

Am putea spune, în consens cu alte cercetări (Mau, Mewes, 
Zimmermann, 2008), că transformările sociale în curs de desfăşurare în spaţiul 
Uniunii Europene determină cetăţeanul să devină conştient de problemele care 
decurg din convietuirea sa cu alti europeni în rețele transnationale economice, 
sociale sau culturale. Europenizarea are loc în condiţiile globalizării care poate 
oferi alternative la oportunitățile europene. De exemplu, s-a observat că, în 
comparaţie cu alte grupuri sociale, indivizii din clasele înalte, educati şi tinerii 
se îndreaptă spre spaţii dincolo de graniţele europene. În ceea ce priveşte 
experienţa transfrontalieră a oamenilor din clasele de jos, pentru cei mai puţin 

calificaţi şi vârstnici ea este limitată la spațiul european (Favel et al., 2011: 33). 

Cercetarea noastră conturează un grup de respondenţi, europeni prin 
opiniile lor favorabile Uniunii Europene. Aceştia sunt predominant tineri, 
necăsătoriți, absolvenţi de facultate, cu domiciliul în oraşele foarte mari, de 
condiție materială ridicată. Este de semnalat că apartenența la genul social nu 
este asociată semnificativ cu privire la distribuirea opiniilor despre direcția în 
care merg lucrurile în România şi în Uniunea Europeană. Orientările spre 
spaţiul european aparțin deopotrivă femeilor şi bărbaţilor deoarece există 
aceleaşi aspirații şi motivații față de zona europeană. 

Funcționarea instituţiilor europene este dependentă de modul cum se 
distribuie responsabilitatile între Uniunea Europeană şi statele membre în 
procesul de europenizare. Şi alti autori au ajuns la concluzia că, în cazul în care 
cetăţenii sunt informati cu privire la Uniunea Europeană şi vor fi informati de- 
spre avantajele politicilor acestei organizaţii, ei vor acorda credit Uniunii Euro- 
pene. Sprijinul popular este o condiţie necesară pentru ca iniţiativele Uniunii 
Europene să fie aplicate în contexte naţionale (Cerniglia, Pagani, 2011). 

Toate partidele din România includ, în programele lor, promovarea 
dimensiunii europene a strategiilor şi acţiunilor politice interne şi externe, însă 
fiecare partid politic are propria „strategie postaderare”, neracordată la un 
program national de tip consensual între principalele forte politice, similară 
Strategiei naționale pentru pregătirea aderării României la Uniunea Europeană, 
adoptată la 21 iunie 1995, de către liderii partidelor parlamentare din România. 
În realitate, europenizarea societăţii româneşti nu se înscrie printre obiectivele 
partidelor politice, tendinţa lor fiind accentul pe programe nationale sau locale. 
Or, dacă ne referim la europenizare ca acţiune de aplicare a deciziilor 
instituţiilor europene, atunci partidele politice româneşti au responsabilitatea 
politicilor în a realiza acest proces dificil şi complex. În aceste circumstanţe, 
„procesul de integrare a României în Uniunea Europeană a rămas să meargă pe 
pilotul automat stabilit de Comisia Europeană, iar aceasta, ca orice instituţie 
birocratică, a fost mulțumită cu acceptarea pasivă a conditionalitatilor sale”. 
(Institutul Ovidiu Şincai, 2009: 6). 

Din acest motiv nu este foarte clară strategia post-aderare în România, 
care ar trebui să contureze direcțiile politice şi administrative de europenizare a 
societății româneşti. Se merge, în continuare, pe principiul aplicării deciziilor 
Uniunii Europene mai mult formal şi nu în funcţie de contextele reale al 
statului român. Atenţia instituţiilor politice româneşti este prioritar orientată 
spre reacția fata de atitudinea corpului birocratic de la Bruxelles decât spre 
satisfacerea cererilor şi aşteptărilor românilor față de obiectivele politicii 
europene. 

Multi cetăţeni nu înţeleg deciziile politicienilor din statele membre şi nu 
percep adecvat nici soluţiile instituţiilor europene. Din această cauză conduita 
decidentilor apare ca duplicitară, derivată din orientarea europeană afirmată în 
cadrul instanțelor europene, dar în acelaşi timp, din accentuarea de către 
aceeaşi decidenti a rolului statului national în rezolvarea problemelor propriului 
electorat. 

Cerinţele Uniunii Europene pentru aderare au obligat țările candidate să 
reformeze statul şi economia, să reducă rolul statului în economie, să crească 
eficienţa instituţiilor de stat. Cu toate acestea, în multe domenii, aplicarea 
strictă a normelor europene a fost limitată la adoptarea acquis-ului, fără a 
reforma administrația publică. 

România a fost considerată ca o ţară care a întâmpinat dificultăți de 
aderare, în primul rând din cauza unei complicate tranzitii post-comuniste. De 
aceea, schimbările politice din societatea românească au avut loc sub presiunea 
puternică a Uniunii Europene. (Pridham, 2007: 347) După 2007, anul aderării, 
continuă să se afirme mentalitatea de stat în curs de aderare, ignorandu-se 
necesitatea de a pune accentul pe contribuţia tuturor forțelor româneşti la 
elaborarea şi susținerea politicii europene în perioada post-aderare. Influențele 
externe (actori, resurse, norme şi modele administrative) au afectat reforma 
instituţională în Europa Centrală şi de Est, o regiune care de secole a fost 
dominată de puteri străine. (Pridham, 2008: 382) 

Cerinţele şi aşteptările faţă de Uniunea Europeană ar trebui să cuprindă 
acele sectoare deficitare, preluate ca atare după aderare. În fiecare din cele 12 
state, admise în Uniunea Europeană după 2004, presiunile schimbării s-au 
intensificat în domeniile: protecția mediului, infrastructura de transport, politica 
regională, educaţia şi sănătatea, implementarea strategiei Europa 2020, ţinând 
cont de toate cele cinci obiective stabilite prin această strategie: creşterea cu 
75% a gradului de angajare pentru populaţia cu vârstă cuprinsă între 20 şi 64 de 
ani, ameliorarea şanselor de angajare pentru tineri, persoane în vârstă sau 
necalificate, precum şi integrarea imigranților legali; creşterea ponderii 
investiţiilor în domeniul cercetare-dezvoltare, până la 3% din PIB; reducerea 
emisiilor de gaze cu efect de seră cu 20% fata de 1990, dar şi creşterea cu 20% 
atât a ratei de utilizare a energiilor alternative, cât şi a eficienței energetice; 
diminuarea ratei abandonului şcolar cu 10% şi sporirea nivelului de educaţie; 
promovarea incluziunii sociale, prin reducerea sărăciei şi eliminarea riscului de 
a fi exclus din comunitate pentru cel putin 20 de milioane de oameni. 
(http://europa.eu/press_room/pdf/complet en barroso___ 007 - europe 2020 
.- en version.pdf. Accesat la 31 octombrie 2011). 

După cum se poate observa, este menționată mai sus chestiunea relaţiilor 
dintre cerere şi ofertă politică. Aceasta este o problemă complexă în Uniunea 
Europeană, în măsura în care cetățenii au un control redus asupra celor 
autorizaţi cu gestionarea politicilor publice europene. Numirea în organismele 
de decizie politică ale Uniunii este în mică măsură condiţionată de opiniile 
electoratului, care este, de asemenea, lipsit de posibilitatea de a contesta, prin 
intermediul procesului de votare, acțiunile liderilor europeni atunci când este 
nemulțumit de activitatea lor, situație pusă în evidență de de cercetări asupra 
alegerilor europarlamentare. (Comşa, Gheorghiţă, Tufiş, 2010) Chiar dacă 
preferinţele cetăţenilor sunt transmise de către reprezentanţii lor în Parlamentul 
European, aceştia din urmă au doar un control limitat asupra deciziilor 
adoptate. În plus, alegerile europene, dominate de dezbateri pe problemele 
naționale, nu au efect în structurarea activității instituționale, aşa cum se 
întâmplă într-un stat național democratic. 

Legitimarea acţiunilor Uniunii Europene presupune o conexiune ce 
poate fi stabilită între activităţile instituțiilor europene şi aşteptările cetățenilor. 
În cazul în care instituţiile Uniunii Europene nu se ocupă cu problemele de 
interes pentru cetățeni, aceştia din urmă vor fi reticenti să accepte constran- 
gerile pe care aderarea la Uniunea le impune lor. 

S-a întreprins o evaluare a convergentei între cerere şi ofertă, din 
compararea informaţiilor privind prioritățile cetăţenilor europeni preluate din 
Eurobarometre. (Dehousse şi Monceau, 2009) În anii 2001 şi 2002, europenii 
din cele 15 state membre au apreciat că acţiunile Uniunii Europene ar trebui să 
acorde prioritate problemelor de securitate (menţinerea păcii şi securităţii în 
Europa, lupta împotriva criminalităţii organizate, a traficului de droguri sau a 
terorismului) şi problemelor socio-economice (şomajul, lupta împotriva 
sărăciei şi a excluziunii sociale). Europenii din acea perioadă nu au luat în 
considerare faptul că aspecte, cum ar fi extinderea şi reforma instituţională, ar 
trebui să fie priorităţile Uniunii Europene şi aceasta în ciuda lansării de către 
Convenţia privind Viitorul Europei a unei dezbateri majore cu privire la 
modificările care urmează să fie efectuate în structura instituțională a Uniunii 
Europene, având în vedere extinderea ei. 

Tendinţe identice au fost observate în Eurobarometrele din anii 2004- 
2006. Europenii au indicat problemele economice şi sociale ca priorităţile de 
acțiune ale Uniunii Europene în anii următori, dar reformarea instituţiilor 
europene nu a fost considerată o urgenţă a Uniunii Europene. 

Din primăvara anului 2007, Eurobarometrele pun în evidenţă noi 
priorităţi ale Uniunii Europene în opțiunile respondentilor: imigrația şi mediul. 
Aşteptările în ceea ce priveşte Uniunea Europeană nu par a fi puternic 

influențate de competențele ei instituționale deoarece subiectele cele mai des 
invocate de către respondenţi par a fi legate de viaţa lor cotidiană decât de 
viziunea lor asupra Europei, un mesaj nu foarte diferit de cel pe care ei îl 
comunică şi despre instituțiile naţionale. 

Dehousse şi Monceau explică decalajul dintre cerere şi ofertă. În primul 
rând, competențele Uniunii Europene nu sunt nelimitate: ea poate interveni 
numai în domeniile în care tratatele o autorizează să acționeze. Chiar şi în cazul 
reglementărilor stabilite prin tratate, guvernele statelor membre nu sunt 
întotdeauna în favoarea extinderii capacităţii Uniunii Europene de a acţiona 
autonom. Acest fapt este valabil în special în domeniul politicii sociale şi 
ocupării forței de muncă. În acest domeniu, care este unul de la care cetăţenii 
europeni au aşteptări dintre cele mai ridicate, guvernele sunt reticente în a 
accepta cadrul flexibil conferit de către reglementările europene. 

Există o cerere clară pentru intervenția instituţiilor europene în 
rezolvarea problemelor europenilor, cum este, de pildă, criza economico- 
financiară. Pe de altă parte, trebuie subliniat că activitățile legislative ale 
instituţiilor Uniunii Europene se concentrează mai mult pe reglementări asupra 
integrării economice, deci nu pe aspecte ale functionalitatii societății în fiecare 
din cele 27 de state. 

Atitudinile cetăţenilor față de Uniunea Europeană sunt favorabile doar 
dacă prioritățile instituţiilor europene se înscriu în agenda lor şi pot fi percepute 
numai în măsura în care le aduc beneficii concrete în viaţa personală şi social. 

Aderarea, ca şi integrarea europeană sunt procese lente, şi este clar că 
rezultatele aşteptate în cazul statelor europene, recent admise, nu sunt încă 
identificate în integralitatea lor (Glencorse, Lockhart, 2011:5), mai ales în 
accelerarea reformelor. 

Odată cu aderarea la Uniunea Europeană, se intră într-o structură 
politică, ce depăşeşte cu mult dimensiunea oricărui stat naţional european şi 
astfel creşte complexitatea politicilor publice. Uniunea Europeană reglemen- 
tează un număr de sectoare într-un mod care nu era cunoscut noilor state 
membre înainte de începerea procesului de aderare, şi de aici noile provocări 
cărora trebuie să le facă fata. Capacitatea fiecărui stat şi a instituțiilor sale de a 
influența elaborarea politicilor este influențată de accesul la resursele 
economice, de inegalitatea economică, de diferenţele culturale. Aderarea la 
Uniunea Europeană ar trebui să se concretizeze în egalitatea de şanse pentru 
toti locuitorii săi. Or, realitatea arată cá, deşi Uniunea Europeană ar trebui 
găseacă soluţii care să respecte interesele tuturor actorilor sociali, aderarea la 
Uniunea Europeană poate duce la creşterea inegalitátii între societățile 
componente. Din acest motiv, oamenii cu mai multe resurse vor avea mai multe 

beneficii din aderarea la Uniunea Europeană decât persoanele cu resurse 
limitate. (Kalnină, 2004) În acest sens există câştigători şi perdanti în procesul 
de integrare europeană. (Dăianu et al., 2001) 

Ipoteza de bază a cercetării noastre este confirmată: europenizarea 
societății româneşti este condiţionată de congruenta deciziilor şi politicilor 
Uniunii Europene cu cerințe ale românilor fata Uniunea Europeană. 
Dezideratele legate de standardul de viață al populației şi starea economică a 
țării sunt asociate cu influenţele Uniunii Europene asupra societății româneşti. 

Datele cercetării noastre pot fi relevante pentru dezbaterea despre rolul 
instituţiilor Uniunii Europene în europenizarea societății româneşti. Deoarece 
multe decizii aparțin instituțiilor supranationale, este de analizat in ce condiții 
acestea pot dobândi legitimitate şi sprijin într-un context naţional cu norme so- 
ciale, valori culturale şi aşteptări specifice. Se ştie puţin, totuşi, despre transfor- 
mările induse de Uniunea Europeană în societăţile statelor sale membre. (Diez 
Medrano, 2010: 15) 

Atunci când vorbim despre o societate românească europeană nu ne 
referim numai la o simplă „standardizare” sau adaptare la aceleaşi decizii sau 
proceduri administrative şi birocratice valabile pentru toate statele membre ale 
Uniunii Europene. O societate europená se edifică prin funcţionarea 
instituţiilor, prin căutarea şi folosirea fiecărei oportunităţi de a satisface nevoile 
membrilor săi. Percepția românilor despre beneficiile aderării la Uniunea 
Europeană se va schimba atunci când ei vor fi convinşi că integrarea în 
Uniunea Europeană se concretizează în condiţii de viață socială şi personală 
conforme standardelor europene în cadrul societăţii româneşti. 

TELEVIZIUNEA PUBLICĂ NAȚIONALĂ 
ȘI SISTEMUL MEDIA EUROPEAN 


Jon Stavre 


Dezvoltarea televiziunii publice după 1989 a urmărit două direcții 
fundamentale: 1. dezvoltarea editorială, care cuprinde ştiri, emisiuni sociale, 
politice, economice, anchete jurnalistice, divertisment diferit calitativ de cel 
oferit de televiziunile comerciale, filme documentare, telenovele; 2. dezvoltarea 
tehnologică, care a însemnat imediat un salt de la filmul de 16 mm pentru ştiri 
la camere video beta şi apoi la tehnologia digitală, televiziunea HD şi 
platformele multimedia, care includ operatori de telefonie mobilă. 

Dezvoltarea televiziunii publice, după 1989, este strâns legată de 
evoluţia televiziunilor comerciale. În primul rând pentru că a apărut o 
concurenţă reală pentru televiziunea publică, mai ales pe tronsonul ştirilor şi a 
emisiunilor de divertisment. Mai este legată de evoluţia televiziunilor comer- 
ciale, prin circulația personalului între televiziunea publică şi televiziunile 
comerciale. Deşi ar fi putut contribui mult mai mult la reconstrucția societății 
româneşti, ar fi putut accelera transformarea democratică a României, prin 
oferirea de modele sociale autentice, dezvoltarea editorială a televiziunii pu- 
blice a întârziat. Influenţa trusturilor private de televiziune asupra televiziunii 
publice poate fi identificată ca acţionând prin numirea în funcţii cheie a unor 
persoane care au lucrat în trusturile respective, care pot controla editorial şi 
achiziţiile de echipamente ale televiziunii publice. Televiziunea publică este 
singura televiziune din România care nu a produs după 1989 seriale, teleno- 
vele, filme documentare notabile. Practic, la ora actuală, prin politica editorială 
a ultimilor 20 de ani, televiziunea publică nu poate oferi spre vânzare pieţei 
interne sau externe niciun produs editorial de calitate pentru că personalul cu 
potenţial de originalitate, creativitate a fost respins sistematic sau în cel mai 
bun caz a fost „îndrumat” către televiziunile private. 

În acest capitol analizăm procesul de globalizare a mass-media din 
România prin investiţiile străine în trusturi de presă autohtone, precum şi 
importanţa televiziunii şi în special a televiziunii publice în europenizarea 
societății româneşti. 

1. SFERA PUBLICĂ EUROPEANĂ ŞI MASS-MEDIA. 
DEFINIȚII ŞI DELIMITĂRI CONCEPTUALE 


Experiențele diferite trăite în vestul şi estul Europei după cel de al doilea 
război mondial au condus la ridicarea unor bariere de înţelegere între cele două 
parti ale Europei şi acest lucru a fost foarte vizibil după căderea zidului 
Berlinului. Odată cu integrarea în Uniunea Europeană, fostele tari comuniste au 
început să adopte valorile europene, într-un ritm mai mult sau mai puţin alert, 
din dorința de a fi incluse cât mai repede în spaţiul europeangi de a avea 
drepturi egale cu ceilalți membri (Marju, 2007: 398-399). De fapt, Europa 
occidentală a exercitat un miraj al tărâmului fágáduintei, unde prosperitatea şi 
libertatea păreau că domnesc etern, fiecare parte având despre cealaltă o 
percepţie bazată inevitabil pe clişeele propagandei din timpul războiului rece. 
Cea mai mare dorință a Estului, după prăbuşirea Uniunii Sovietice, era să se 
alăture Europei occidentale, aşa cum fusese cazul înainte de apariţia Cortinei de 
fier. Cea mai bună cale părea a fi integrarea în UE, ceea ce însemna 
participarea la structurile instituțiilor publice europene, la dialogul cultural 
european, la evenimente comune. Integrarea europeană permitea, cel puţin la 
nivel de proiecție, accesul la tehnologie, la dezvoltare, accesul la sfera publică 
europeană, dreptul de a participa la dezbateri despre problemele europene, era 
un alt semn de reîntoarcere la Europa (Marju, 2007: 400). Formarea unei sfere 
publice europene este percepută de anumiţi actori sociali drept o misiune 
imposibilă. De exemplu, jurnaliştii au, în general, o atitudine rezervată cu 
privire la acest aspect, situaţie relevată în interviul nr. 2 din cadrul cercetării. 
Motivul este acela că ştirile despre Europa sunt tratate ca ştiri externe, care au 
în general o pondere editorială redusă. Pentru dezvoltarea unei sfere publice 
europene, strategia de comunicare a Uniunii Europene cuprinde diverse 
modalităţi prin care cetăţenii pot accesa informaţii pe Internet cu privire la 
instituţiile UE sau participând la diferite campanii europene. 

În viziunea lui Habermas, pentru a reuşi dezvoltarea unei veritabile sfere 
publice europene, sunt necesare atât reforme instituţionale profunde, cât şi 
schimbări în cultura politică (Habermas, 2005: 231-232). Publicul larg se 
implică, de obicei, în probleme europene doar atunci când există şi un interes 
național. 

În timp ce, în Vest, retorica utilizată de istorici conţine termenii nazism, 
naționalism, Germania, Holocaust, în partea de Est discursul este presărat cu 
termenii comunism, Uniunea Sovietică, Gulag (Prin urmare, dialogul dintre 
democratiile vechi şi cele noi trebuie să evite subiectele sensibile, mai ales cele 
raportate la problemele istorice. 

Aşa cum a precizat Risse, „putem vorbi de o sferă publică europeană 
dacă şi doar atunci când oamenii discută despre aceleaşi probleme în acelaşi 
timp folosind acelaşi criteriu de relevanţă şi fiind conştienţi de punctele de 
vedere ale fiecăruia”. (Risse, 2003: 5) 

Pe lângă lipsa existenţei unei limbi comune, o altă cauză importantă care 
impune bariere de comunicare la nivel european este nivelul scăzut de 
încredere între membrii cu experienţă şi cei nou intraţi în UE. Cum s-ar putea 
câştiga acest capital de încredere? Poate prin contactul dintre cetăţenii 
diferitelor state europene. Astfel, project-manageri, beneficiari ai fondurilor 
structurale europene, studenţi şi profesori plecaţi prin diferite programe de 
cooperare, oamenii care muncesc în străinătate reprezintă cu toții lideri de 
opinie în mediul lor național şi pot disemina informaţii cu privire la 
evenimentele, procesele, transformările care au loc la nivelul Uniunii 
Europene. Mulţi dintre aceştia folosesc diferite portaluri şi bloguri pentru a 
împărtăşi celorlalți impresiile şi punctele lor de vedere. Prin urmare, cu cât 
oamenii călătoresc în afara țării mai mult şi întâlnesc oameni noi, cu atât mai 
mult vor înţelege cum trăiesc şi cum gândesc ceilalți. Românii care lucrează în 
străinătate pot fi consideraţi agenţi ai schimbării, în măsura în care ei se mai 
întorc în tara. 

Baisnée înţelege prin imaginar social modul prin care oamenii îşi înţeleg 
existența socială, se corelează cu alți semeni, felul în care evoluează existența 
lor în raport cu ceilalți, aşteptările pe care le au şi noțiunile normative şi 
imaginile care stau la baza acestor aşteptări. (Baisnée, 2007: 498-499) 

O sferă publică bazată pe valori şi interese europene, ar trebui să implice 
un dialog transnational şi dezbateri publice pe subiecte de interes european 
intre cetateni din state diferite ale UE. Din aceasta perspectiva, se poate afirma 
că sfera publică europeană reprezintă un pilon important în cadrul procesului de 
transformare europeană. Cele două instituţii care cercetează sfera publică 
europeană sunt Serviciul de presă al UE si Eurobarometrul. Prima instituție 
oferă informaţii despre UE, iar cea de a doua face sondaje de opinie publică. 
Acestea sunt două elemente obligatorii atunci când se discută despre sfera 
publică europeană (Baisnee, 2007: 497). 

În acest context, Rabier consideră că ,,.. „prin crearea şi dezvoltarea unei 
comunităţi cu un scop politic a avut nevoie şi încă mai are nevoie de un anumit 
nivel al consensului între cetăţenii acestei comunități pentru ca obiectivele să 
poată fi atinse; să fim clari, informaţia instituțională nu este neutră şi nici nu 
poate fi neutră: ea transmite un mesaj şi contribuie la formarea unei 
legitimitáti" (Rabier, 1999: 5). Jacques-René Rabier este persoana care a creat, 
în anul 1955, Serviciul de Presă şi Informare al comunităţilor europene. Încă 

din primele sale zile de existenţă, obiectivul principal al acestei instituții a fost 
unul de ordin politic. Informarea despre politicile europene depăşea nivelul 
necesităţilor economice referitoare la datele despre oţel şi cărbune. Era, în fond, 
o modalitate de a contribui la proiectul european. Eurobarometrul a fost creat 
tot de către Rabier în anul 1973, cu scopul de a cunoaşte mai bine opinia 
publică (http://ec.europa.eu/public opinion/docs/entretien rabier.pdf. Accesat 
la 10.07.2011). Acest lucru conduce cátre formarea unei conexiuni 
comunicationale intre cetáteni, dar si cátre orientarea informatiilor corelate cu 
politicile adoptate. 

Motivele-cheie care stau la baza construirii unei organizații supra- 
naționale precum UE sunt asigurarea păcii şi a coeziunii între statele Europei, 
dorinţa de a deveni un puternic actor economic şi politic în economia globală, 
oferirea unei alte perspective în relaţiile internaţionale ca replică la hegemonia 
americană (Wessels, 2008: 29-31) etc. Cu toate acestea, nu există încă o 
identitate europeană sau un discurs pan-european. În plus, publicul este foarte 
segmentat şi selectiv social şi poate include actori care nu locuiesc în mod 
necesar în granițele continentului. Întrunind aceste caracteristici, sfera publică 
europeană suferă tocmai prin incongruenta acestor aspecte. Europenizarea este 
un proces extrem de complex atât în ceea ce priveşte problemele fundamentale 
cu care se confruntă Europa, valorile culturale, cât şi în ceea ce priveşte 
dezvoltarea unui mediu comunicational care să permită angajamentul comun 
pentru rezolvarea intereselor europene. 

Apariţia unei sfere publice europene a fost impulsionată de globalizarea 
mass-media. Istoria ne arată că media transnationale nu reprezintă un fenomen 
nou în Europa. Încă din secolul al 18-lea s-au pus bazele unei reţele europene 
de publicaţii care facilita accesul a numeroase ziare internaţionale în saloanele 
şi cafenelele de pe întreg continentul (Habermas, 2005: 51). Odată cu apariția 
statelor-natiune, cu centralizarea națională a puterii şi a administraţiei în secolul 
al 19-lea, sfera publică europeană s-a rarefiat din cauza preeminentei sferelor 
publice naţionale. De-abia după cel de al Doilea Război Mondial se resimte 
necesitatea definirii unei sfere publice europene în partea de Vest a Europei ce 
funcţionează ca un mecanism de legitimizare şi control în statele-natiune 
europene. În această perioadă, mass-media au evoluat la nivel naţional, 
atingând apogeul în anii '80. 

Trei decizii majore au condus la dezvoltarea sistemului media 
transnationale. În primul rând, introducerea staţiilor private de televiziune. 
Apoi, dorința politică a Uniunii Europene şi a membrilor ei de a introduce 
dreptul de proprietate în media, ce a contribuit ulterior la deschiderea pieţei 
media, unde concurau actori europeni la scară globală. Exceptând aspectele 

economice, interesul principal era de a promova o sferă publică europeană care 
să genereze o identificare civică cu Uniunea Europeană. A treia decizie majoră 
a avut în vedere inovațiile tehnologice: s-a introdus satelitul de difuzare 
(broadcasting), iar lansarea CNN International, în 1985, a inaugurat o nouă eră 
a comunicării transnationale. Apogeul acestei decizii a fost atins în anii '90, 
odată cu apariţia Internetului, World Wide Web (Slaatta, 2006: 10-11). 

Cercetările despre sfera publică europeană au început în anii '90 cu 
scopul de a găsi răspunsuri la distanța existentă între instituțiile Uniunii 
Europene şi cetăţenii europeni. Comisia Europeană a iniţiat chiar şi o politică 
de informare şi comunicare pentru dezvoltarea unei sfere publice europene. 
Aceasta a fost initial concepută ca o viziune asupra unui forum deschis între 
cetățeni şi elitele politice în problemele de importanță comună care transced 
graniţele statelor europene. După cum spune şi Habermas, sfera publică euro- 
peană nu este un mare forum de discuţii, ci mai degrabă o reţea de forumuri 
(Habermas, 2005: 55). 

Sfera publică este alcătuită din zone interconectate de comunicare a pu- 
blicului. Aceste zone, formate din oameni interconectati in diverse moduri, de- 
numite forumuri, se deosebesc în funcţie de mărime: oamenii care se întâlnesc 
pe stradă reprezintă cea mai mică unitate de analiză, în timp ce mass-media 
sunt singurele forumuri care se adresează unui public larg. Din acest motiv, 
studiile despre mass-media sunt foarte relevante pentru cercetarea empirică a 
sferelor publice. Un alt criteriu de diferenţiere este gradul de institutionalizare. 
Eriksen distinge între publicuri slabe (weak publics) şi publicuri puternice 
(strong publics). De exemplu, Parlamentul este considerat drept o sferă publică 
puternică deoarece deciziile acestuia se concretizează imediat în legi (Eriksen, 
2004: 7). Nancy Fraser introduce în loc de publicuri slabe, conceptul de sfere 
publice blânde/uşoare (soft public spheres). Bland se referă la gradul de 
institutionalizare şi nu la absenţa puterii, deoarece aceste forumuri au putere 
discursivă (Briiggemann, 2009: 694). Este foarte important pentru dezvoltarea 
democraţiei ca aceste două tipologii de sfere publice să coexiste într-un dialog 
continuu. 

De asemenea, o atenție sporită trebuie îndreptată asupra conceptului de 
sfere publice transnationale. Acesta poate fi corelat cu dezvoltarea mediei 
transnationale, reprezentând acele media care se adresează unei audiențe ce 
depăşeşte graniţele naţionale. În literatura de specialitate dedicată comunicării 
la nivel european pot fi identificate patru tipuri de media transationale 
(Bruggemann, 2009: 696-698): 

1. Media nationale cu o misiune transnationalá: această categorie se 
adreseaza unei audiente din afara granitelor nationale, avand in centru un scop 

politic definit de guvernele nationale. Se urmăreşte comunicarea cu expatriatii 
şi diseminarea valorilor țării către alti cetăţeni. În România, un exemplu clasic 
este TVR România Internaţional. În aceeaşi situaţie se află TV 5, în Franţa, şi 
BBC World, în Marea Britanie; 

2. Media între natiuni/inter-nationale (inter-national): se adresează unei 
audienţe compusă din două sau mai multe naţiuni, deoarece organizațiile media 
din două sau mai multe tari cooperează cu scopul de a promova buna-intelegere 
(mutual-understanding) între cetăţenii membrilor participanţi; 

3. Media pan-regionale: această categorie se adresează unei audienţe 
localizată într-o anumită regiune a lumii (Europa, Arabia Saudită, America de 
Nordetc). De asemenea, şi perspectiva este unidirectionalá, deoarece contează 
doar problemele de interes pentru respectiva regiune. La acest capitol, putem da 
ca exemplu Euronews şi Al Jazeera. 

4. Media globale: in acest caz, audiența nu este definită în funcție de 
granite sau de regiune, ci de interesele specifice ale cetățenilor, oameni 
interesaţi de economie, de muzică pop ori de ştiri internaţionale. În general, 
limba utilizată de un asftel de canal de comunicare este engleza, pentru a putea 
fi accesibil unui public cât mai larg. 

În Europa, media globalizată se raportează la caracteristicile trans- 
nationale şi la audientele urmărite. În prezent, cele mai importante canale care 
au o audienţă semnificativă în Europa şi au programe politice importante sunt: 
BBC World, CNN International, Euronews, Sky News, CNBC Europe, 
Deutsche Welle TV, TV 5, France 24, Al Jazeera English. Merită precizat 
faptul că CNN are pentru SUA o variantă complet diferită de ceea ce văd 
europenii, CNN International, cu alti prezentatori, alte ştiri, alte programe. 


2. SFERA PUBLICĂ EUROPEANĂ SI TELEVIZIUNEA 


Deficitul de democraţie şi nivelul scăzut de participare al cetăţenilor la 
procesul politic reprezintă două probleme majore pe care UE doreşte să le 
rezolve. Publicul european nu are încredere în sistemul instituţional european 
întrucât totul pare extrem de sofisticat, aproape de neînțeles. În acest context, o 
soluție poate fi o sferă publică europeană funcţională care va contribui la 
construirea unei identități europene şi la un dialog constructiv între cetățeni şi 
politicieni. În concepţia autorului Monroe E. Price, fiecare stat întreţine o 
conversaţie cu cetăţenii săi pentru a-şi câştiga legitimitatea (Price, 1995: 37). 
Spaţiul social în care această conversaţie are loc se numeşte sfera publică. 
Chiar dacă UE nu reprezintă un stat, aceasta are un cvasi-guvern, reprezentat de 
Comisia Europeană, şi un parlament, care este chiar Parlamentul European. În 
plus, Uniunea Europeană mai are un atribut specific unui stat clasic, moneda 

unică. Nevoia de dialog la nivel european se simte din ce în ce mai acut, mai 
ales în situaţii de criză, cum este criza economică. Datorită experienţei 
acumulate de mass-media în Vest, unde audiovizualul a contribuit substanţial la 
construirea identitatilor nationale, se poate deduce faptul că această experiență 
se poate aplica şi actorului UE. 

În concepția autorilor Fiske şi Hartley, „televiziunea este una dintre cele 
mai centralizate instituţii din societatea modernă. Acest lucru nu este doar un 
rezultat al monopolului comercial ori al controlului guvernamental, 
televiziunea mai reprezintă un răspuns al nevoii culturii de a avea un centru 
comun la care mesajele difuzate de televiziune să se refere. Centralizarea sa 
comunică tututor membrilor societăţii noastre fragmentate”. (Fiske, Hartley, 
2003: 48) 

În Europa, televiziunea este una dintre cele mai importante instituții ale 
sferei publice europene, oferind cetăţenilor informaţii esenţiale şi un repertoriu 
cultural complex. În acest context, Swantje Lingenberg distinge trei direcții în 
abordarea teoretică a sferei publice europene: 

O sferă publică europeană adecvată presupune condiţii similare cu cele 
ale sferelor publice naţionale: o limbă comună, un sistem media european şi 
cetăţeni cu identitate europeană. 

Se poate vorbi de existenţa unei sfere publice europene doar atunci când 
sferele publice naționale asigură infrastructura necesară în care să se dezbată 
problemele europene dintr-o perspectivă europeană. 

Sfera publică europeană este un ansamblu pluralist de probleme orientate 
către public, care există atunci când aceleaşi aspecte sunt discutate simultan în 
aceeaşi schemă orientativă (Lingenberg, 2006: 126-128). 

Se deduce din prima definiţie că nu există şi nici nu va exista în viitorul 
apropiat o sferă publică europeană deoarece UE nu are o limbă comună, iar 
cetățenii nu au încă sentimentul unei identități europene. A doua variantă ne 
conduce tot către o concluzie negativă atât timp cât datele empirice ne 
demonstrează că majoritatea aspectelor europene sunt discutate dintr-o 
perspectivă naţională, deci limitată, restrictivă. În final, ultima definiţie este 
singura care ne conduce către o concluzie favorabilă existenţei unei sfere 
publice europene, datorită faptului că include posibilitatea dezbaterilor unor 
teme europene la nivel naţional. 

Televiziunea este cel mai bun mediu de comunicare atunci când se 
doreşte informarea sutelor de milioane de cetățeni cu privire la cum gândesc şi 
trăiesc ceilalți semeni ai lor din Europa. Tocmai pentru a promova cooperarea 
între tari şi o libertate a schimbului de materiale informative între organizații 
media din teritorii diferite, Comisia Europeană a înființat, în 1950, cea mai 

mare asociaţie de organizaţii media naţionale din lume, European Broadcasting 
Union (http://www.ebu.ch/en. accesat la 30.10.2011). Aceasta este alcătuită din 
74 de membri activi din 56 de tari din întreaga lume, in special Europa, şi 
însumează o audiență săptămânală de 650 de milioane de telespectatori. 
Obiectivele principale ale EBU pentru 2011 sunt: 

1. creşterea suportului public şi politic pentru serviciile publice de 
media; 

2. susținerea membrilor pentru a se distinge cât mai mult şi a deveni din 
ce în mai relevanti; 

3. susținerea membrilor pentru a-şi lărgi aria de acoperire şi impactul 
(http://www.ebu.ch/CMSimages. Accesat la 30.11.2011). 

Un exemplu foarte bun extras din activitatea EBU este Concursul 
Eurovision, care atrage anual aproximativ 40 de milioane de telespectatori din 
circa 40 de tari. De asemenea, EBU supervizează Eurosport, cea mai 
importantă companie din Europa de transmisie prin satelit şi cablu, destinată 
sportului. În 1993, EBU a lansat Euronews, cel mai important canal de ştiri, 
care are în prezent o cota de piaţă superioară CNN, CNBC şi BBC World. 

Potrivit lui Karol Jakubowicz „ţările post-comuniste au fost nevoite să-şi 
adapteze întreg procesul de evoluţie al sistemului media şi să-l schimbe în doar 
câteva decenii”. (Jakubowicz; 2004: 60) 

Consiliul European din iunie 2007 a accentuat necesitatea stabilirii unei 
comunicări mai bune cu cetăţenii europeni. Aceştia trebuie să fie implicați într-un 
dialog permanent şi să aibă acces la toate informaţiile despre UE. (Wheeler, 
2004: 351) În acest context, televiziunea şi radioul au un rol cheie deoarece 
reprezintă principalele canale media folosite de cetățeni. De asemenea, 
creşterea numărului de programe cu caracter transnational va contribui la 
dezvoltarea unei sfere publice europene şi la o mai bună înţelegere reciprocă. 

Unul dintre factorii care subminează informarea clară a cetăţenilor cu 
privire la Uniunea Europeană este difuzarea unui număr restrâns de informaţii 
de către televiziuni. Această lipsă de interes din partea televiziunilor este 
contrară dorinţei publicului, deoarece, potrivit unui sondaj de opinie din aprilie 
2008, majoritatea europenilor sunt interesați de ştiri despre UE. 
(Communication, 2008) Aceştia preferă să primească informaţii pe canalul de 
televiziune favorit şi pe canalele de radio. Cu toate că publicul doreşte 
informaţii despre UE, mai puţin de 10% dintre reportaje cuprind ştiri 
informative despre UE. Prin urmare, Comisia Europeană propune măsuri 
concrete pentru a ridica gradul de informare al europenilor despre problemele 
europene, prin intermediul audio-vizualului. Aceste măsuri sunt incluse în 

strategia audiovizuală a Comisiei Europene din anul 2008, desfăşurată pe trei 
paliere principale (Communication, 2008): 

- Facilitarea unei expuneri mai mari a problemelor europene pe 
platformele audiovizuale existente, cât şi pe altele noi, oferindu-le gratis 
profesioniştilor media material audiovizual brut, cu informaţii de calitate. 

- Încurajarea profesioniştilor din media să creeze rețele audiovizuale pe 
care să se difuzeze materiale despre Uniunea Europeană, păstrându-şi 
independenţa editorială. 

- Creşterea producției şi diseminarea de materiale video şi documentare 
ale Comisiei în care să se explice politicile Uniunii. 


Principalele acțiuni concrete ale Comisiei, regăsite în planul din 2008, 
sunt măsurile concrete luate de Comisia Europeană pentru a pune în aplicare 
strategia de informare a cetăţenilor europeni au fost următoarele: 

1. Creşterea conţinutului de ştiri al canalului Europe by Satelite, dublarea 
capacităţii acestuia. EbS, serviciul de televiziune de informaţii al Uniunii 
Europene, a fost lansat în 1995 şi oferă profesioniştilor media material 
audiovizual specializat: conținut instituțional de la Comisia Europeană, 
Parlamentul European, Consiliul de Miniştri, Banca Central Europeană şi alte 
instituţii. Sunt acoperite cu transmisii directe conferințele de presă şi şedinţele 
informative ale instituțiilor, sesiunile plenare ale Parlamentului European, 
Consiliul European etc. (http://ec.europa.eu/avservices. Accesat la 18.11.2010) 

2. Continuarea oferirii de sprijin pentru reţeaua europeană de radio 
EURANET. Aceasta este alcătuită din 16 staţii radio care cooperează în scopul 
producerii de materiale informative despre UE. Reţeaua de radio prezintă 
evenimente de pe întreg continentul dintr-o perspectivă transnationala. 

3. Înfiinţarea unei reţele de televiziune pe Internet, care să faciliteze 
producerea şi distribuirea de programe despre UE. Acest proiect va fi similar 
cu EURANET, însă adaptat la caracteristicile specifice unei televiziuni. Astfel, 
cetăţenii vor avea acces la informaţii în limba naţională despre acțiunile ce au 
loc în UE, însă dintr-o perspectivă europeană. În fond, scopul acestei rețele este 
de a ajuta la dezvoltarea sferei publice europene. 

4. Maximizarea rolului bibliotecii audio-vizuale a Comisiei şi a 
portalului audio-vizual încât acestea să devină puncte de informare pentru 
cetățeni şi profesioniștii din media. Biblioteca audiovizuală a CE formează 
memoria acestei instituţii, pentru că aici găsim şi materiale (video, audio, 
fotografii) istorice referitoare la evoluţia tuturor instituţiilor europene. 

5. Creşterea producţiei proprii de conţinut informativ audio-vizual şi 
îmbunătățirea distribuirii acestuia prin diferite platforme tehnologice, precum 
este EUTube. 

6. Comisia va continua să asigure suportul pentru dezvoltarea Euronews, 
în sensul extinderii ariei de acces şi acoperire în mai multe limbi. 

7. Comisia Europeană asigură şi suportul pentru dezvoltarea serviciului 
EuroNews în limba arabă. Scopul acestui proiect este de a netezi o cale 
eficientă de schimb de idei şi puncte de vedere între arabi şi europeni. 
Bineînţeles, acest serviciu, fondat în întregime din bani de la Comisia 
Europeană, îi ajută pe arabi să înţeleagă mai bine politicile şi misiunile 
europene. Şeful delegaţiei Uniunii Europene la Cairo afirma necesitatea acestui 
serviciu, explicând că „lumea în care trăim este, pe lângă frumuseţea sa, un 
mediu complex cu foarte multe neintelesuri". Tot potrivit acestuia, difuzarea de 
ştiri şi schimbul de informaţii joacă un rol major în societate atât timp cât 
acestea sunt bazate pe fapte reale şi nu sunt modalităţi de amplificare a 
disensiunilor. (http://www.eurojar.org. Accesat la 23.10.2010) 

8. Lansarea calendarului de evenimente al UE la 1 iunie, în fiecare an, 
care va permite persoanelor interesate să acceseze informații (texte de 
background, materiale video, cifre relevante) despre evenimente cu câteva 
săptămâni/luni înainte ca acestea să aibă loc. 

Toate aceste acțiuni sunt necesare cetățenilor pentru a le asigura o 
informare democrată cu privire la acţiunile liderilor politici. 

România a anunţat deja implementarea completă a directivei serviciilor 
media audiovizuale la un an după intrarea în vigoare a noii directive europene. 
Aceasta înseamnă constituirea unei pieţe unice pentru toate serviciile media 
audiovizuale, care sa ofere întreprinderilor certitudine juridică şi 
telespectatorilor programe mai variate şi de mai bună calitate. Comisia va 
verifica dacă aceste modificări implementează complet directiva Uniunii 
Europene din 2007. (www.cna.ro. Accesat la 24.10.2010) Celelalte 26 de state 
membre ale UE, precum şi statele membre ale Spaţiului Economic European 
(Islanda, Norvegia si Liechtenstein) şi ţările candidate (Croatia, Fosta 
Republica lugoslavă a Macedoniei şi Turcia) sunt încă în plin proces de 
implementare a noilor norme. 

Progresul este lent în multe state membre: unele guverne nu au organizat 
consultări publice cu privire la modul în care normele UE vor funcţiona în tara 
lor (Danemarca, Germania, Italia, Slovenia, Slovacia şi Spania). În Belgia, 
Republica Cehă, Finlanda, Irlanda, Letonia, Olanda şi Portugalia, proiectele 
noilor norme sunt gata pentru procedurile parlamentare care vor fi demarate în 
2009. Luxemburg a afirmat că a implementat o parte din norme, mai ales pe 

cele despre publicitate. Austria a făcut acelaşi lucru în ianuarie 2009. În Franţa, 
un proiect de lege a fost înaintat Adunării Nationale în decembrie 2008. 

Noile norme europene facilitează accesul producătorilor şi furnizorilor 
de programe TV la finanţare prin noi forme de publicitate audiovizuală : publi- 
citatea pe ecran partajat (split screen) sau plasarea de produse care sunt permise 
în toate programele, cu excepţia ştirilor, a filmelor documentare şi a progra- 
melor pentru copii. Posturile de televiziune pot întrerupe programele mai uşor 
datorită suprimării normei care impunea o perioadă de douăzeci de minute între 
pauzele publicitare. Se vizează consolidarea sectorului TV şi audiovizual eu- 
ropean prin reducerea reglementărilor şi crearea unor condiţii echitabile pentru 
serviciile media audiovizuale „fără frontiere". (www.ec.europa.eu/Románia. 
Accesat la 20.07.2011) 


3. TELEVIZIUNEA PUBLICĂ ÎN SUA 


În acest capitol destinat argumentării importanţei televiziunii publice în 
Europa şi în România, nu putem ocoli televiziunea publică americană. Apariţia 
acesteia este inversă, din punct de vedere cronologic, televiziunilor publice 
europene: televiziunea publică americană a apărut după ce au apărut marile 
reţele comerciale americane. Faptul că, în patria televiziunii private, s-a simţit 
nevoia unei televiziuni publice şi a unui radio public spune foarte mult despre 
importanţa acestui serviciu de informare publică. 

Serviciul public de televiziune din SUA, PBS, este un serviciu public 
non-profit, care numără 354 staţii TV membre în Statele Unite, plus staţii mem- 
bre care emit atât prin rețeaua de cablu, cât şi în afara ei, aflate în Canada. PBS 
a fost fondat în 1969, în acel moment preluând multe dintre funcţiile predece- 
sorului său, National Educational Television (NET) (care a fuzionat cu postul 
WNDT Newark, New Jersey pentru a forma WNET). (http://www.pbs.org/) 

PBS a început să emită pe cont propriu în data de 5 octombrie 1970. În 
1973, a fuzionat cu Educational Television Stations. PBS este o corporatie 
privată, non-profit, deţinută în comun de către staţiile sale membre. Cu toate 
acestea, activitatea sa este susținută financiar de către Corporation for Public 
Broadcasting, o entitate separată finanțată de guvernul federal al Statelor Unite. 
Acest aspect este foarte important pentru că banii donati de diferite corporaţii 
pentru producţiile realizate şi difuzate de PBS nu sunt donati direct, ci printr-o 
entitate similară unei fundaţii, prin care se evită o eventuală condiţionare a 
finanţării de difuzarea anumitor programe. Este o precauţie care asigură 
independenţa editorială a televiziunii publice americane. Deşi piaţa americană a 
audiovizualului este dominată de cele trei mari reţele, NBC, ABC şi CBS, la 
care se adaugă televiziunile de ştiri CNN (de orientare democrată) şi FOX 

NEWS (de orientare republicană), autoritățile americane au înţeles că este 
necesară şi o televiziune publică care să realizeze acele programe educative 
care nu ar fi fost interesante pentru televiziunile comerciale. Mai mult decât 
atât, dezbaterea din campania prezidenţială din 1992, între Bill Clinton, Rose 
Perrot şi George Bush senior s-a desfăşurat la televiziunea publică. Sediul 
central al PBS este în Arlington, Virginia. Asta înseamnă că stațiile membre 
PBS au o mai mare libertate în programarea locală decât componentele lor 
comerciale. Programarea serialelor distribuite de către PBS poate varia foarte 
mult de la o piaţă la alta. Aceasta poate fi o sursă de tensiune deoarece staţiile 
caută să păstreze caracterul lor local şi PBS se luptă să câştige la nivel naţional 
o aliniere pe piață. Cu toate acestea, PBS are o politica de „traseu comun” care 
cere ca majoritatea staţiilor să alinieze programele nationale din prime time 
după un program comun, în aşa fel încât să poată fi mai eficace supuse 
strategiilor de marketing, în funcţie de condiţiile la nivel naţional. Spre 
deosebire de componenta sa radio, National Public Radio, PBS nu are o 
direcţie centrală de programe sau department de ştiri. Toate programările sunt 
făcute de către PBS, dacă ştirile, documentarele sau divertismentul sunt create 
împreună cu (sau în majoritatea cazurilor produse sub contract cu) alte parti, 
cum ar fi staţiile membre individuale. WGBH in Boston este unul dintre cei mai 
mari producători de programe educative. Programele de stiri sunt produse de 
către WETA-TV în Washington, D.C. şi WPBT în Miami. Cyberchase, show-ul 
interviu Charlie Rose, şi Nature vin de la sau prin WNET, în New York. O dată 
ce un program este oferit şi acceptat de către PBS pentru distribuire, PBS (şi nu 
stația membră care a furnizat programul) retine drepturile exclusive pentru 
redifuzare în perioada pentru care astfel de drepturi sunt acordate. Stațiile PBS 
sunt în mod obişnuit folosite de organizaţii non-profit, agenţii de stat, autorități 
locale (de exemplu consilii municipale pentru educaţie), sau de universități în 
comunitatea în care li s-a acordat licenţa. În unele state, staţiile PBS pot fi 
organizate în tot statul într-o singură ,,sub-retea” regională (de exemplu 
Alabama Public Television). PBS nu deţine niciuna dintre stațiile care îi 
transmit programele. Aceasta se datorează partial chiar originii staţiilor PBS şi 
partial problemelor istorice legate de licență. În piața modernă a 
transmisiunilor, această structură organizațională este considerată demodată de 
către unii critici media. O propunere obişnuită de restructurare este să se 
reorganizeze rețeaua în aşa fel încât fiecare stat să aibă PBS afiliat pentru a 
transmite pe toată suprafaţa statului. Cu toate astea, această propunere este 
controversată pentru că ar reduce conectarea comunităţii locale la programele 
PBS, în mod special luând în considerare modul în care stațiile PBS sunt în 

mod semnificativ mai orientate către comunitate, în funcție de amplitudine, mai 
degrabă decât părţile comerciale. ( The Washington Times, 2007) 

PBS nu este singurul distribuitor al programelor televiziunii publice 
către stațiile membre. Alti distribuitori au apărut din rădăcinile vechilor 
companii care tinusera fără stricteţe stațiile publice regionale de televiziune în 
anii '60. American Public Television, cu sediul în Boston (vechile denumirii 
includ Eastern Educational Network şi American Program Service), este al 
doilea după PBS la distribuirea programelor către staţiile non-comerciale din 
Statele Unite. 

Un alt distribuitor este NETA (fost SECA), ale cărui proprietăţi includ 
The Shapies şi Jerry Yarn. 

Relaţia strânsă dintre reţele şi statii-client presupune ca afiliatii să 
plătească o anumită taxă pentru fiecare program difuzat, primit de la rețeaua 
publică. Costul total al programului se împarte la numărul de afiliati care îl 
difuzează. Rezultă astfel o taxă diferită pentru fiecare program, în funcţie de 
numărul de statii-client care plătesc, fără a se tine cont de similaritatea 
programelor în natură şi în durată. În România, posturile teritoriale ale 
televiziunii publice primesc în fiecare zi un anumit timp de emisie pe spaţiul 
televiziunii naţionale, pe care îl umplu cu programele proprii. 

O cantitate considerabilă de programe vine de la surse străine. Mult mai 
multe au această proveniență decât programele posturilor comerciale. De 
exemplu, rețeaua publică americană PBS difuzează multe programe primite de 
la BBC. Cunoscătorii peisajului mass-media american consideră ironic că 
prescurtarea PBS înseamnă „Primarily British Shows” (Vane, Gross, 1994: 65- 
67). Un fenomen întâlnit şi în televiziunea publică este coproductia, despre care 
s-a făcut referire şi la televiziunile comerciale. 


4. PUBLIC ŞI PRIVAT ÎN AUDIOVIZUALUL DIN ROMÂNIA 


Situaţia particulară a României din decembrie 1989 impune existența 
unei televiziuni publice puternice, care să fie în egală măsură un etalon de 
calitate al producţiilor audiovizuale şi o şcoală de televiziune pentru cei care 
lucrează în acest domeniu. 

Politica Uniunii Europene a urmărit şi urmăreşte încă încurajarea 
producţiilor audiovizuale care prezintă elementele de identitate naţională, 
moştenirea comună europeană şi valorile europene ale economiei de piață. 
Audiovizualul public din ţările europene trebuie să servească unor scopuri 
sociale, culturale şi politice, fără a omite obiectivele economice (Harrison, 
Woods, 2007: 4). În ţările europene, audiovizualul public coexistă cu cel privat, 
care nu are în vedere, ca prim obiectiv, binele public, ci profitul. 


110 


Diferenţa care se face între audiovizualul public şi cel privat în cadrul 
Uniunii Europene se bazează pe distincția existentă între conceptele de 
consumator şi cetățean (Harrison, Woods, 2007: 5). Dacă ne raportăm la 
audiovizual din perspectiva consumatorului, telespectatorii sunt priviţi ca nişte 
consumatori individuali, care — la rândul lor — privesc produsul audiovizual la 
fel ca difuzorii privați, o marfă care este produsă pentru a fi vândută. Pentru 
audiovizualul privat, informaţia nu este neapărat o resursă publică care trebuie 
difuzată în numele binelui public, este o proprietate privată care trebuie 
exploatată pentru profit. Cetăţenii se raportează la conţinutul producţiilor 
audiovizuale din perspectiva valorilor sociale şi civice pe care acestea le 
promovează. De aici provine diferența substanţială între conţinutul programelor 
de televiziune difuzate de televiziunile publice şi cele private. Această diferență 
de abordare permite şi unghiuri de tratare diferite ale jurnalelor de ştiri produse 
de cele două categorii de televiziuni. Dăm un exemplu de tratare diferită a unei 
ştiri difuzate în România în luna decembrie 2009. Cu ocazia decorării la Palatul 
Cotroceni (sediul Presedintiei) a unui fost deţinut politic, Vasile Paraschiv, 
acesta a refuzat decorația şi a avut un schimb de replici cu preşedintele 
României. Vasile Paraschiv a refuzat decorația, motivând că nu o primeşte de 
la un Preşedinte fost comunist. Preşedintele a replicat că este o reparaţie târzie 
din partea statului român şi nu contează persoana care o înmânează. Canalul de 
ştiri Realitatea TV a difuzat doar replica preşedintelui. Doar în jurnalul 
televiziunii publice a fost difuzat tot dialogul, ceea ce a reprezentat o abordare 
etică corectă a acestui eveniment. Politica editorială a televiziunilor oscilează 
între serviciul în interesul public şi interese economice, profit, în funcție de 
televiziune, publică sau privată. 

Polarizarea politică şi economică a audiovizualului privat este vizibilă şi 
în România. Putem considera acest lucru o consecinţă firească a economiei de 
piață, efect al globalizării audiovizualului. Această polarizare şi concentrare 
aproape exclusivă pe profit, face ca mass-media private să nu fie întotdeauna o 
scenă ideală şi necondiționată pentru dezbateri publice. În opinia noastră, 
audiovizualul din România a parcurs, din 1989 până în 2010, următoarele 
etape: etapa copilăriei, până în anul 2000, etapa dezvoltării şi a identității, până 
în 2007, şi etapa polarizării politice şi economice, după 2007. 

Libertatea necondiționată are şi aspecte negative, prin faptul că, la un 
moment dat, un anumit grup poate controla fără limite societatea. Televiziunea 
publică este locul în care pot fi cel mai bine respectate cele cinci etaloane de 
evaluare a performanţelor jurnalistice enunțate de Comisia americana pentru 
libertatea presei, încă din anii '40 (van Cuilenburg, Scolten, Noomen, 1998: 
245), şi care sunt valabile şi astăzi, mai ales în România postcomunistă: 

- relatarea veridică, coerentă şi inteligibilă a evenimentelor curente, relatare 
căreia i se dă o semnificaţie; 

- forum pentru comentarii şi discuţii critice; 

- reflectarea proporțională a diverselor grupuri care constituie societatea; 

- prezentarea şi explicitarea obiectivelor şi valorilor pe care le are societatea; 

- accesul deplin la informaţiile curente. 

În cadrul Uniunii Europene, o preocupare constantă a fost aceea de a 
defini televiziunea publică, ce înseamnă serviciul public de televiziune 
(acronimul în limba engleză este PSB — Public Service Brodcasting) (Harrison, 
Woods, 2007: 33). Pe scurt, valorile centrale ale televiziunii publice din tarile 
Uniunii Europene sunt considerate urmatoarele: 

- oferirea populatiei, fara restrictii economice sau tehnice, a accesului universal 
la emisiuni; 

- programe din toate genurile; 

- o înaltă calitate a tuturor programelor (în Uniunea Europeană, televiziunea 
publică este sinonimă cu ceea ce se presupune a fi calitatea în audiovizual); 

- capacitate de inovare, asumarea riscurilor pentru anumite producţii, origina- 
litate; 

- informarea, educarea si „distrarea publicului”, îmbogățirea vieţii sociale a 
audienței; 

- susținerea coeziunii şi integrării sociale; 

- reflectarea şi menţinerea identităţii culturale şi naţionale; 

- dezvoltarea de programe regionale pentru menţinerea identităţii culturale a 
minorităţilor; 

- programe de ştiri independente; 

- programe factuale pentru a avea cetăţeni bine informati. 

Autorii Born şi Prosser (2001: 675-678) au condensat aceste valori de 
bază ale televiziunilor publice europene în trei valori fundamentale: 
- atitudinea cetateneasca (citizenship), 

- universalitate (universality), 
- calitate (quality). 

Dintre valorile enunțate anterior, este evident că dimensiunea civică a 
televiziunii publice reprezintă totul. Raportul Han din 1984, Report on Radio 
and Television Broadcasting, este considerat începutul unei politici comune în 
domeniul audiovizualului la nivelul Uniunii Europene (Hahn: 1984). 
Parlamentul European a iniţiat, începând de atunci, o serie de dezbateri 
referitoare la pluralism, protecția diversităţii de opinie şi necesitatea de a 
proteja acesta valori într-un mediu dominat din ce în ce mai mult de comercial. 
Televiziunile publice sunt considerate o soluţie la aceste tendinţe. Instituţiile 

europene au recunoscut televiziunea publică ca fiind o importantă instituție 
națională. Protocolul de la Amsterdam privind televiziunile publice a 
recunoscut importanța acestor instituții pe care le priveşte în echilibru cu 
nivelul in care activitatea acestora ar putea afecta piaţa audiovizualului. În 
acelaşi timp este evaluat şi riscul ca interesele telespectatorilor să fie afectate 
de lobby-ul sectorului industrial atunci când trebuie protejate interesele 
companiilor respective (este cazul clasic al situaţiilor în care mediul este poluat 
sau cazul companiilor farmaceutice). 

În Uniunea Europeană, televiziunile publice sunt încurajate prin 
documentele EBU, transmise periodic membrilor săi!. Acestora li se cere să 
urmeze calea internetului, să se adapteze cât mai rapid la paradigma digitală. În 
acest sens, televiziunea publică trebuie să ofere conţinut şi servicii atât 
grupurilor mici cu nevoi bine individualizate, cât şi publicului larg. 

Dezvoltarea tehnologiei digitale a generat o supra-ofertă mediatică, care 
a avut drept consecință segmentarea publicului şi dispariția publicului larg, 
specific televiziunii anilor '70. Televiziunea publică din România a urmat 
această tendință de segmentare a publicului, ca urmare a influenţei tehnologiei 
asupra editorialului, prin înfiinţarea unor canale specializate pe lângă cele două 
generaliste. Astfel, TVR se adresează publicului intern gi extern prin 
următoarele canale: TVR 1, TVR 2, TVR Cultural, TVR 3 (care are ca model 
France 3), TVR Info (care se doreşte a fi un canal de ştiri, dar care nu are 
deocamdată o identitate editorială clară) şi TVR Internaţional. 

Principala acţiune a televiziunii publice în privinţa europenizării 
societății româneşti de jos în sus ar putea fi producția şi difuzarea de filme 
documentare, filme artistice, seriale şi chiar telenovele despre viaţa de zi cu zi a 
cetățenilor din diferite tari europene, a românilor care au plecat la muncă în 
Europa în număr foarte mare. Aceste producţii ar putea fi utile şi publicului din 
celelalte tari europene care ar înțelege mult mai bine specificul unei tari 
ortodoxe într-o Europă unită, majoritar catolică şi protestantă. 
europenizarea societăţii româneşti, am realizat un interviu cu persoane cu 
funcții de răspundere in SRTV. Obiectivele cercetării au fost: 

Studiul măsurii în care top-manageri din televiziunea română participă la 
europenizarea societăţii româneşti. 


' EBU — European Broadcasting Union este asociaţia televiziunilor publice din 
Europa, cea mai mare asociaţie a televiziunilor publice din lume. În Asia, echivalentul 
EBU este The Asia-Pacific Broadcasting Union (ABU). 

Analiza modului în care poate fi influențată promovarea unor teme 
europene sau a unor programe europene în sensul europenizării societății 
româneşti. 

Cunoaşterea categoriilor de programe care contribuie la abordarea unor 
teme specifice spațiului european. 

Examinarea opiniei specialiştilor din televiziunea publică cu privire la 
implementarea unei politici de accelerare a procesului de europenizare. 

Aflarea părerii specialiştilor din televiziunea publică cu privire la 
semnificaţia termenului de europenizare a societăţii româneşti. 

Am intervievat 3 persoane cu funcţii foarte importante în cadrul 
televiziunii române, cu posibilități de decizie: redactor-şef al redacției pentru 
subiecte sociale, politice şi economice, director al departamentului film al TVR 
şi director al TVR Info. Selecția intervievatilor a avut in vedere trei categorii 
importante de producții de televiziune asupra cărora aceştia îşi pot exercita 
prerogativele decizionale: producţii editoriale, reportaje, documentare (prima 
categorie), filme (a doua categorie) şi ştiri (a treia categorie). Interviurile au 
avut loc în luna mai 2011. Intervievatii au fost relativ reticenti în a exprima 
poziţii tranşante. 

Discuţiile s-au desfăşurat pe baza unui plan ce a urmărit explorarea unor 
variabile precum percepția, atitudinea, intențiile persoanelor intervievate cu 
privire la subiectul menţionat. Interviurile au constat într-o discuţie liberă de 
aproximativ 30 de minute şi au avut loc la sediul Televiziunii Publice din 
Bucureşti. Interviurile au fost înregistrate pe un reportofon. Pe parcursul 
discuţiei au fost formulate anumite întrebări de aprofundare construite prin 
dezvoltarea din răspunsul anterior pentru a obţine informaţii cát mai detaliate 
despre subiectul în cauză. Din acest motiv, interviurile au fost diferenţiate pe 
baza evoluţiei conversatiei. Vârsta persoanelor intervievate este cuprinsă între 
40 şi 45 de ani. Au fost intervievaţi doi bărbaţi şi o femeie. Cele nouă întrebări 
care urmează au puse celor trei intervievaţi: 

Concluziile care rezultă din acest interviu sunt următoarele: 

Întrebarea 1: Cu ce vă ocupați şi de când practicati această meserie? 

Doi dintre intervievaţi practică meseria de jurnalist după 1989, o singură 
persoană are experiență jurnalistică din 1987. 

Întrebarea 2: Cum consideraţi că televiziunea publică participa la 
europenizarea societății româneşti din poziția managerială pe care o aveți? 
Intervievatul responsabil de emisiunile sociale, economice şi politice apreciază 
că televiziunea publică din România participă modest la europenizarea 
societății româneşti. Deşi autorităţile de la Bruxelles pun la dispoziţia 
jurnaliştilor o cantitate uriaşă de informaţii, tocmai acest exces creează 

respingere, pentru că necesită un efort de documentare şi de sinteză foarte 
mare, care depăşeşte de cele mai multe ori posibilitățile jurnaliştilor. Acelaşi 
intervievat apreciază că includerea ştirilor despre Europa la ştiri externe, în 
cadrul redactiilor, nu este benefică selecţiei ştirilor din acest domeniu. 
Intervievatul care este director de achiziţii editoriale a apreciat că televiziunea 
publică participă la europenizarea societăţii româneşti pe două paliere: prin 
participarea la EBU (European Broadcast Union) şi la alte organizaţii europene 
şi prin încercarea de a respecta directiva europeană prin care televiziunile 
publice şi cele private europene sunt obligate să difuzeze în grile 40% producţii 
europene. 

Intervievatul care este directorul canalului de ştiri al SRTV apreciază că 
echilibrul emisiunilor difuzate de SRTV este principala contribuție la 
europenizarea societăţii româneşti. 

Întrebarea 3: Cum puteţi influenţa programele de televiziune ín sensul 
europenizării societății româneşti? 

Intervievatul responsabil de emisiunile sociale, economice şi politice încearcă 
să influenţeze introducerea subiectelor legate de Comisia Europeană, în special 
a informaţiilor care presupun dezbateri publice în cadrul emisiunilor difuzate 
de SRTV din aria sa de responsabilitate. 

Intervievatul care este director de achiziţii editoriale consideră că, prin selecția 
programelor achiziționate, care promovează valori europene, influenţează 
europenizarea societăţii româneşti. 

Intervievatul, care este directorul canalului de ştiri al SRTV, consideră că, prin 
mărirea spațiului de emisie alocat problemelor europene, influențează 
europenizarea societăţii româneşti. 

Întrebarea 4: Care sunt categoriile de programe care consideraţi că contribuie 
la abordarea unor teme specifice spaţiului european? (a fost pusă celor trei 
intervievaţi) 

Răspuns: ştirile şi emisiunile specializate, documentarele achiziționate si 
difuzate de SRTV. 

Întrebarea 5: Dacă aveți posibilitatea să influenţaţi promovarea unor teme 
europene sau a unor programe europene, cum o faceți? 

Răspuns: O fac, prin selecţia documentarelor şi prin difuzarea ştirilor despre 
UE adaptate pentru publicul românesc. 

Întrebarea 6: Dar atunci când apar teme care ar putea fi tratate punctual în 
emisiuni specializate, aveți in vedere să sugerati promovarea acestor teme in 
emisiunile respective, nu neapărat într-o emisiune dedicată? 

Răspuns: 

1. Da, promovez temele noi în cadrul singurei structuri editoriale a SRTV care 
permite acest lucru, la întâlnirea săptămânală a redactorilor şefi, prin selecția 
ştirilor şi a programelor. 

2. Da, îi caut loc în grila TVR Info. 

3. Nu am putere de decizie decât în domeniul achiziţiilor. 

Întrebarea 7: Deci TVR nu are măcar o politică vizibil promovată de la vârf, 
comunicată tuturor? 

Direct sau indirect, răspunsul a fost: SRTV nu are o politică editorială coerentă 
şi declarată la vârf privind europenizarea societății româneşti. 

Întrebarea 8: Credeţi că televiziunea publică trebuie să influenţeze societatea 
românească în sensul accelerării europenizării? 

La această întrebare există un singur răspuns afirmativ, cert, celelate două 
răspunsuri au fost mai degrabă nefavorable acestei misiuni explicite a 
televiziunii publice. 

Întrebarea 9: Ce intelegeti dumneavoastră prin europenizarea societății 
româneşti? 

Răspuns: 

1. „Să muncim mai bine, să fim competitivi”. 

2. „Aş promova valori care se referă la schimb de cultură, identitate, situaţia 
religiilor, chestiuni ce tin de zona politică şi economică”. 

3. „Înţeleg o păstrare a identităţii naţionale şi o aliniere la anumite reguli, 
norme, principii, funcționalități şi economice, şi politice legate de Europa”. 

Din celelalte întrebări, care nu au fost comune şi au derivat din 
răspunsurile puctuale ale intervievatilor, rezultă cá ineficienta societăţii 
româneşti în ceea ce priveşte integrarea şi relația cu Bruxellesul este rezultatul 
unor schimbări politice permanente la nivelul funcţionarilor publici. Lipsa de 
audienţă a ştirilor SRTV este cauzată de incompetenta redactorilor şi lipsa de 
atractivitate a ştirilor externe, care nu aduc bani şi notorietate jurnaliştilor. 
Lipsa de atractivitate a ştirilor despre UE este explicată prin faptul că sistemul 
de informare al Parlamentului European este considerat greoi, inclusiv motorul 
de căutare pe Internet, deşi abundența informaţiilor de pe paginile de web ale 
instituţiilor europene este recunoscută de jurnalişti. Din interviuri a mai rezultat 
că SRTV nu are o politică editorială declarată cu parametri care pot fi evaluati 
periodic. O contribuţie la europenizarea societăţii româneşti o are departamen- 
tul de sport prin transmisiile sportive ale evenimentelor care se desfăşoară în 
Europa, deşi nici la acest departament nu putem vorbi de o politică editorială 
coerentă de reflectare a sportului european. Nu există o orientare explicită de 
achiziționare a drepturilor pentru transmisia unor evenimente sportive care se 
desfăşoară în spaţiul european. 

Deşi Direcția de ştiri a televiziunii publice nu are o politică declarată a 
ştirilor europene (sunt reflectate doar evenimentele care sunt preluate oricum şi 
de televiziunile comerciale), canalul de ştiri al televiziunii publice, TVR Info, 
acordă o atenţie mult mai mare subiectelor europene. Orice se întâmplă în 
spaţiul european şi este subiect de interes ajunge şi în emisiunile postului. În 
plus, există şi emisiuni care sunt preluări sau produse pentru canalele 
generaliste şi care sunt difuzate aici. De asemenea, creionarea unei 
retrospective a evenimentelor interne, dar şi externe, care se referă la 
evenimentele ce au loc în Europa sunt difuzate de TVR Info. Jurnalele de ştiri, 
componenta lor externă şi dezvoltarea unor subiecte pe aceste tronsoane 
informative sunt lucruri uzuale. 

Dacă ar fi să rezumăm contribuţia televiziunii publice la europenizarea 
societății româneşti, putem concluziona că nu există o politică coerentă a 
acestei instituții. Totuşi, există emisiuni care promovează valorile europene, de 
multe ori formal, fără să reuşească să transforme temele europene în teme 
interne, deşi deciziile de la Bruxelles îi influențează direct şi uneori imediat pe 
cetăţenii români. 


4.1. Europa, concentrarea mass-media şi 

trusturile internationale prezente în România 

Datorită extinderii Uniunii Europene şi a ariei problemelor comunitare, la 
nivelul instituţiilor comunitare a apărut o „specializare” a acestora. De problema 
drepturilor omului se preocupă în acest moment, în special Consiliul Europei. 

Raportul pe care Consiliul Europei l-a redactat în anul 2004 arată că 
noile condiţii în care evoluează mass-media la nivel european şi internațional 
oferă telespectatorilor şi consumatorilor un număr mai mare de emisiuni şi 
canale de televiziune, fără a putea spune acelaşi lucru despre diversitatea 
conținutului acestor emisiuni. „De exemplu, în televiziune, programele ieftine 
şi şablonate, serialele tind să domine grilele multor canale, fiind oferite în 
condiții similare in mai multe tari europene. Prin dezvoltarea tehnologiei 
digitale, activitățile gatekeeper-ilor (decidentii, cei care hotărăsc emisiunile 
care intră în grilă) conduc la reducerea pluralismului şi a diversităţii, ridicând 
semne de întrebare asupra modului în care este garantat liberul acces la mass- 
media şi asupra persoanelor care decid conţinutul programelor difuzate de 
rețelele prin cablu, a reţelelor terestre şi a programelor difuzate prin satelit. 
Fără a fi adaptate, conţinutul programelor difuzate de mass-media transnatio- 
nale vor deveni mai puţin locale, vor conţine mai puţine subiecte controversate 
şi de investigaţie şi vor fi mai putin informative. Funcția de „paznic al 

democrației va fi redusă, prin reducerea atenţiei asupra cunoaşterii problemelor 
locale”. (www.monde-diplomatique. Accesat la 10.10.2010) 

In raportul Transnational media concentrations in Europe din anul 2004, 
Consiliul Europei propune opt recomandări, dintre care cele mai importante se 
referă la: 

- monitorizarea la nivel european a concentrarii transnationale a mass-media si, 
dacă este necesar, la declanşarea unor acţiuni care să prevină impactul negativ 
al acestui fenomen asupra libertăţii de expresie, a pluralismului şi a diversității; 
- includerea în licenţele de autorizare a unor obligaţii referitoare la asigurarea 
libertăţii de expresie şi de informare, a pluralismului de opinie — atunci când 
companiile media solicită autorizaţia de funcționare; 

- întărirea în țările europene a separării între autorităţile politice şi media şi 
asigurarea transparenţei tuturor deciziilor luate de autoritățile publice care 
privesc mass-media; 

- adoptarea de către organizațiile media a unor mecanisme autoregulatorii care 
să asigure independenţa editorială. 

Conform aceluiaşi raport al Consiliului Europei (Council of Europe: 
2004, 4), care a făcut o analiză a principalelor companii europene ce au în 
structura lor atât activităţi de presă scrisă, cât şi canale de televiziune în mai 
mult decât o singură tara, situația se prezintă în felul următor: 

Grupul RTL. Cu baza în Luxembourg, RTL Group este cel mai mare operator 
european în domeniul audiovizual. Deţine 24 de canale tv şi 24 de staţii de 
radio dispersate în noua tari; 

Modern Times Group este o companie suedeză cu activităţi internaționale în 
domeniul audiovizualului, în mai multe tari europene: Suedia, Norvegia, 
Finlanda, Estonia, Lituania, Ungaria, Rusia; 

SBS Broadcasting este o companie multinațională cu capital american, care 
deţine la nivel european 10 canale tv în şapte tari (în România — Prima TV) şi 
53 de canale radio în cinci tari. In România, SBS mai deţine o rețea radio şi o 
serie de publicaţii tipărite. După 2005, SBS a vândut unui trust german canalul 
de televiziune pe care-l deţinea în România; 

Central European Media Entreprises (CME). Această companie, înființată în 
anul 1994 de magnatul american Ronald Lauder, este înregistrată în insulele 
Bermude (Council of Europe: 2004, 39). CME operează opt canale de 
televiziune în cinci tari din Europa Centrală şi de Est. In Romania CME deţine 
grupul MediaPro, dintre care cele mai cunoscute canale de televiziune sunt 
ProTv, ProCinema şi Acasă. Pe lângă aceste canale de televiziune, din grupul 
MediaPro mai fac parte o reţea de stații de radio FM (ProFM), o agenție de ştiri 
(Mediafax) şi mai multe publicaţii tipărite; 

Lagardere Active Radio International S.A. este o componentă a grupului 
Lagardere, unul dintre cele mai importante grupuri industriale din Franţa, cu 
realizări deosebite în industria armamentului. Ca o curiozitate, amintim ca 
racheta Exocet, lansată de argentinieni, care a scufundat crucişătorul britanic 
Shefield în războiul insulelor Malvine, a fost fabricată de grupul Lagardere. 
Compania deţine stații de radio în Germania, Cehia, Africa de Sud, Rusia, 
Slovacia, România, Ungaria şi Polonia. În România, grupul Lagardére deţine 
cea mai importantă reţea de radio privată, Europa FM. Compania Lagardère a 
fost înfiinţată de Jean-Lucien Lagardere, fiind o companie deţinută de o singură 
familie; 

Bertelsmann AG. Istoria acestui grup a început în 1835 când Carl Bertelsmann 
a înființat o editură. În 1947 compania a fost reînființată după ce a fost închisă 
o scurtă perioadă din cauza trecutului nazist. A cincea generație din familia 
Bertelsmann, reprezentată de Reinhard Mohn, a decis să reinfiinteze compania 
în 1947, pe baza unei fundații nonprofit. (Pe acelaşi principiu al fundaţiei 
nonprofit funcționează şi trustul Intact din România, deţinător al Antenelor.) 
Conform statisticilor (Council of Europe: 2004, 36), grupul Bertelsmann este 
din anul 2002 a şasea companie media din lume, cuprinzând cel mai mare grup 
audiovizual privat european, o editură (Random House), zeci de publicaţii, 
servicii de distribuție, multimedia, tipografii etc. Este o companie multi- 
națională de familie, adică proprietarul majoritar este familia Bertelsmann. 
Această companie este cea mai mare companie media din afara SUA 
(http://www.ejc.net/media_landscape/article/germany/. Accesat la 19.10.2010); 
WAZ. Westdeutsche Allgemeine Zeitung (WAZ) a intrat pe piata din Romania in 
martie 2001, ca acţionar la cotidianul „România liberă”. După extinderea 
Uniunii Europene, grupul WAZ, axat pe tipărituri, al treilea trust de presă 
scrisă din Germania, a câştigat o poziţie semnificativă în Europa Centrală şi de 
Est. Cea mai cunoscută publicație deţinută în România este cotidianul 
„România liberă”. În Croatia, WAZ a investit masiv in Europa Press Holding, 
cel mai important editor croat, care deţinea 30% din piaţa cotidienelor şi cel 
mai important săptămânal de politică internă şi externă. Modelul investiţional 
al WAZ presupune cumpărarea a 50% din capitalul societăţii vizate şi „acţiunea 
de aur”, ceea ce permite controlul total al societății; 

Ringier Group, cu sediul central în Elveţia, este specializat în publicații tipărite. 
După 1989, a preluat numeroase cotidiane şi periodice din Europa Centrală şi 
de Est. În România, cele mai cunoscute publicaţii pe care le-a deținut, până în 
2005, sunt „Evenimentul Zilei”, ,,Libertatea” şi un cotidian de sport: „Pro 
Sport”. 

Investiţiile străine în media din România au avut în vedere toate cele trei 
tipuri de media: tipărituri, radio şi televiziune. Analiza originii capitalului arată 
că, majoritar, este e vorba capitalul european, însă investiţiile americane în 
media sunt mai influente, afirmaţia putând fi susținută prin audiența cumulată a 
canalelor de televiziune din trustul MediaPro în comparaţie cu audiența celor- 
lalte canale de televiziune private. (www.intern.tvr.ro. Accesat la 10.01.2011) 
Însă, piaţa radio este dominată de capitalul francez. 

În ceea ce priveşte concentrarea media în Europa, se observă un fenomen 
interesant. Multe companii care s-au dezvoltat în sectoare economice 
tradiționale (construcţii, industrie de armament) au început să investească în 
domeniul comunicării. „În Franţa, Martin Bouygues, proprietarul celei mai 
mari companii de construcţii, a cumpărat TF 1, Jean Luc Lagardere, preşedinte 
director general al producătorului de armament Matra, a cumpărat grupul 
Hachette. Dintre primii 12 miliardari în euro din Franţa, jumătate dintre ei 
(Bernard Arnault, Serge Dassault — fabricantul avioanelor Mirage, Jean Claude 
Decaux, Martin Bouygues şi Vincent Bollore) au investit masiv în domeniile 
comunicații, media şi publicitate. În Italia, după ce a făcut avere în domeniul 
imobiliar, Silvio Berlusconi a profitat de sfârşitul monopolului televiziunii 
publice (RAI) şi a construit un imperiu media, bazat pe mai multe canale de 
televiziune, cu ajutorul cărora a devenit prim-ministru. La nivel mondial, 
grupurile media sunt din ce în ce mai mult implicate în politică. În Venezuela, 
canalele de televiziune private au luat parte, în anul 2002, la o lovitură de stat 
nereușită împotriva preşedintelui Hugo Chavez. În Brazilia, puternicul grup 
media Globo, care controlează o mare parte din presa scrisă, televiziunea prin 
cablu şi industria publicităţii, restrânge veleitatile progresiste ale preşedintelui 
Lula da Silva” (www.monde-diplomatique. Accesat la 13.12.2010) Acest feno- 
men al preluării grupurilor media de către companiile care s-au dezvoltat în alte 
domenii se observă şi în SUA, însă la scară mai mică. Una dintre cele trei mari 
reţele de televiziune, NBC, aparţine companiei General Electric. 

Pe măsură ce companiile multinaționale se dotează cu grupuri media, 
politice, pentru a le favoriza interesele economice, fenomen a cărui consecinţă 
este degradarea calităţii informaţiei, tabloidizarea ştirilor. Logica creşterii la 
maxim şi cu orice pret a profitului influențează negativ concurența şi 
pluralismul în domeniul jurnalismului. „Din cauza presiunii audienței, care 
înseamnă în ultimă instanță bani, reportajele despre delincventa, pedofilie, şi 
crimă difuzate în SUA au crescut cu 700% între 1993 şi 1996, deşi numărul 
faptelor de acest gen înregistrate de statistici s-au diminuat cu 20% în aceeaşi 
perioadă.” (www.monde-diplomatique) 

Cazul Nicholas Sarkozy este cea mai bună ilustrare a noilor reguli ale 
puterii în epoca globalizarii mass-media. Timp de aproape zece ani, Sarkozy a 
fost rasfatatul trusturilor de presă ale miliardarilor francezi prezentaţi anterior. 
Mai mult, fiind prieten cu Arnaud Lagardère, a obținut în iunie 2006 destituirea 
directorului revistei „Paris Match”, Alain Genestar, pentru că a publicat pe 
coperta revistei o fotografie cu soția lui Nicholas Sarkozy împreună cu iubitul 
acesteia din momentul respectiv. „Revista Paris Match aparţine grupului 
Lagardere şi acest incident demonstrează limitele libertăţii de exprimare în 
trustul respectiv”. (Benilde, 2006: 1) 

În societatea contemporană, deciziile majore capătă imediat o dimensiu- 
ne mediatică esenţială. Scena politică şi deciziile politice, deciziile din dome- 
niul economic şi cultural se constituie într-o imensă scenă publică pentru mass- 
media care, la comanda proprietarilor şi a altor centre de putere, mai mult sau 
mai puţin vizible pentru public, caută să obţină sprijinul cetăţenilor sau, în alte 
cazuri, să atenueze ostilitatea acestora. O demonstraţie a acestui mod de acțiune 
a mass-media din România este felul în care au fost prezentate personalităţile 
care erau potențiali candidaţi în cele 45 de zile care au precedat alegerea noului 
Patriarh al României: dezvăluiri care nu dezvăluiau nimic pentru că 
informaţiile erau în esență vechi şi ar fi putut fi difuzate cu mult timp în urmă. 
În acelaşi timp, informaţiile despre moartea în condiții dubioase a fostului 
Patriarh Teoctist au fost evident atenuate. Aceasta este însă doar partea vizibilă 
a aisbergului. Influența cea mai importantă pe care mass-media o exercită 
asupra factorului politic nu constă în ceea ce se publică, ci în ceea ce nu se 
publică, se omite cu gratie sau chiar se ascunde, se trece sub tăcere şi eventual 
se publică atunci când factorul politic iese din proiect sau trebuie să iasă din 
scenariu şi nu acceptă că i s-a terminat partitura repartizată. Aşa apar 
„dezvăluiri” despre faptele unor persoane publice petrecute cu multi ani în 
urmă, deşi ele erau cunoscute în redactii chiar din momentul întâmplării lor. În 
televiziunile din România circulă o butadă: cameramanii sunt plătiți pentru 
ceea ce nu se vede pe ecran nu pentru ceea ce se vede. Uneori publicul este 
consultat asupra informaţiilor difuzate prin deschiderea unor linii telefonice sau 
prin SMS-uri. Se creează astfel iluzia că se tine cont de părerea publicului. Însă 
se sondează ceea ce s-a arătat publicului, nu ceea ce i s-a ascuns. Influența 
mass-media asupra publicului se bazează pe o regulă simplă: în conştiinţa 
publicului există doar ceea ce mass-media difuzează. Necesitatea de a exista 
mediatic pentru a exista politic creşte dependenţa puterii politice de puterea 
economică. Altfel spus, nu există activitate politică fără un corespondet în 
construcția mediatică a acestei activități şi accesul în mass-media depinde în 
acest caz de relațiile existente între mediul politic şi proprietarii media. Un 

exemplu în acest sens este cazul deputatului de Iasi, Tudor Ciuhodaru, analizat 
în perioada martie-noiembrie 2011. Atâta vreme cât a acceptat să fie membru al 
Partidului Conservator, Ciohodaru a fost mediatizat obsesiv în calitate de 
medic de urgenţă, la Iasi. Când a decis să nu mai facă parte din Partidul 
Conservator, a dispărut total din ştirile difuzate de Antena 3, deşi deputatul 
Tudor Ciuhodaru este în continuare medic de urgenţă, în acelaşi spital. În 
anumite cazuri, se întâmplă ca oamenii politici să devină practic purtătorii de 
cuvânt ai oligarhilor media. Dacă un proprietar al unui trust media îşi propune 
să facă politică, puţini i se pot opune, întrucât combinația între puterea 
economică şi puterea mediatică aproape că nu are contraputere. Exemplul cel 
mai elocvent este cel al lui Silvio Berlusconi, care a ajuns prim-ministru al 
Italiei cu sprijinul decisiv al imperiului său mediatic, format din trei mari reţele 
de televiziune (Canale 5, Italia I şi Rete Quattro), la care se adaugă un cotidian, 
o editură (Mondatori) şi o mare agenţie de publicitate (Publitalia). În calitate de 
prim-ministru, Berlusconi a avut posibilitatea să influențeze editorial şi 
serviciul public de televiziune RAI. Dorind să elimine orice formă de critică la 
adresa sa, Berlusconi a intiat modificarea legii audiovizualului în Italia, cu 
scopul de a anula pragul antitrust, care limita detineile în mass-media la 20%. 
Legea a fost respinsă vehement de preşedintele Italiei de atunci, Carlo Azelio 
Ciampi. La acest conflict s-a adăugat şi interzicerea unor emisiuni din grila 
RAI, care criticau guvernarea sa. În această situaţie, organizaţiile profesionale 
ale jurnaliştilor italieni împreună cu International Federation of Journalists au 
investigat cazul şi au întocmit un raport despre criza din mass-media din Italia, 
considerată „de o dramatică importanță pentru Europa şi având trei dimensiuni 
importante: 

- Relaţiile între jurnalişti şi guvernanti; 

- Independenţa editorială a jurnaliştilor; 

- Conținutul conceptului de interes public în audiovizual şi presa scrisă”. 
(European Federation of Journalists, 2003) 

Necesitatea pentru politicieni de a fi mereu prezenţi în relatările media a 
influențat şi strategiile campaniilor electorale. James Carville, consultant 
media, unul dintre artizanii victoriei lui Bill Clinton în 1992, declara după ale- 
geri: „cred că noi vom putea să alegem în viitor ca preşedinte pe oricare actor 
de la Hollywood cu condiţia ca acesta să aibă o poveste de spus, o poveste care 
le spune oamenilor cum este tara şi cum vede el evoluţia ţării”. (Salmon, 2006: 
18-19) Această idee este întărită de Evan Cornog, profesor de jurnalism la 
universitatea Columbia. „Cheia leadership-ului american este, într-o mare 
măsură, storytelling-ul — tehnica povestirii.” (Salmon, 2006) Această tendință a 
apărut după 1980, în timpul preşedinţiei lui Ronald Reagan, atunci când 

poveştile au început să se substituie argumentelor raționale şi statisticilor în 
discursurile oficiale (Polletta, 2006: 68). Storytelling-ul a ajuns să domine 
comunicarea politică în SUA odată cu primul mandat al lui Bill Clinton, în 
1992. Această tehnică a discursului public reprezintă, după părerea noastră, 
adaptarea comunicării politice la specificul televiziunii, la supraoferta media- 
tică existentă, la ritmul alert de redactare a ştirilor. Evenimentele importante 
sunt tratate ca fapt divers şi singurul lucru care contează este punerea în scenă, 
povestea. Totul este construit pentru a emotiona, pentru a banaliza, pentru a 
împiedica analiza critică. 

Pentru a completa peisajul media din România, acestor grupuri media 
internaționale mai trebuie să adăugăm şi grupurile cu capital românesc: trustul 
Intact, al cărui proprietar nu a clarificat încă public rolul său în cadrul 
aparatului puterii coercitive, înainte de 1989, trustul Realitatea TV, al cărui fost 
proprietar nu şi-a clarificat rolul în cel mai mare „tun” financiar de după 1989 
(afacerea FNI) şi nici natura relaţiilor cu oamenii care au aparţinut tot puterii 
coercitive de dinainte de 1989, şi trustul Naţional, proprietatea a doi frati care 
au apărut miraculos în afacerile din România, veniți din Suedia. Putem 
identifica câteva caracteristici comune ale acestor trusturi media: 

- ele sunt deţinute de persoane care au făcut afaceri în alte domenii decât 
media; 

- trusturile respective au apărut din necesitatea de a apăra afacerile 
proprietarilor, ulterior fiind angrenate în luptele politice; 

- campaniile de presă apar şi dispar, aparent din senin, fără să existe 
întotdeauna o legătură cu agenda publicului, identificată prin diverse sondaje 
de opinie. De foarte multe, ori campaniile de presă au rolul de a abate atenţia de 
la evenimente şi fenomene importante pentru cetăţeanul român. Un exemplu 
este campania dosariada, care s-a încheiat la fel de brusc cum a apărut, fără a 
dezvălui nume importante. 


4.2. Naşterea unei industrii: mass-media din România după 1989 

Titlul acestui capitol parafrazează titlul filmului lui Griffith „Naşterea 
unei naţiuni”, pentru că industria media din România s-a dezvoltat după 1989 
plecând de la câteva cotidiene, o televiziune şi un radio public, o agenție de 
ştiri, pentru a deveni o industrie în care lucrează mii de angajaţi. Pentru a 
înțelege cum funcţionează mass-media din România, trebuie să ne întoarcem în 
1989 şi să urmărim cum s-au transformat cele patru puteri în stat: puterea 
politică, puterea economică, puterea coercitivă şi puterea simbolică. Am 
preferat această distincție analitică a puterilor într-un stat, evocată de John B. 

Thompson pentru că, după părerea noastră, permite o înţelegere foarte bună a 
ceea ce a urmat după 1989. 

Înainte de 1989, în perioada comunistă, cele patru puteri erau proiectate 
într-o interdependenta clară: puterea politică, partidul comunist, avea in 
subordine şi controla celelalte trei puteri, puterea economică, puterea coercitivă 
(puterea militară, indiferent de culoarea uniformelor) şi puterea simbolică. 
Aparent aşa era, însă de-a lungul timpului puterea coercitivă, în special o parte 
a acesteia, serviciile de informaţii grupate sub denumirea de Direcţia Securităţii 
Statului, a căpătat o putere economică considerabilă şi o anumită autonomie, 
ceea ce a dus la dorinţa de a depăşi statutul de instrument al puterii politice şi a 
deveni puterea însăşi. A fost o evoluţie naturală, o competiţie pentru putere, cu 
nimic diferită de competiția permanentă care există în economia de piaţă între 
diferite companii. Diferenţa este însă fundamentală: in economia de piaţă unele 
companii dau faliment, pentru că aşa se detensionează sistemul. În sistemul 
comunist, nici partidul, nici serviciile de informaţii nu puteau să dea faliment, 
deci sistemul nu se putea detensiona pe această cale. Astfel, încă de la 
instaurarea comunismului în România, s-a dezvoltat în interiorul sistemului 
comunist competiția între puteri fără posibilitatea autoreglării. Fără autoreglare, 
sistemul urma să se pulverizeze la momentul oportun. 

După 1989, cele patru categorii de putere anterioare şi cele renăscute sub 
zodia libertăţii au fost amestecate între ele în proporţii diferite, un fel de „supă 
primordială” a democraţiei româneşti, rezultând din acest amestec un nou câmp 
de putere, în care cele patru puteri căpătau caracteristici noi în noul regim, 
păstrând inevitabil unele caracteristici anterioare. Putem considera acest mod 
de renaştere socială un caz tipic de reciclare a elitelor. Ceea ce este deosebit de 
important de subliniat este faptul că şi înainte de 1989, şi după 1989 puterea 
simbolică a fost şi este strâns legată de celelalte trei puteri, asigurându-le 
legitimitatea in fata cetăţenilor. „Mai mult, exercitarea puterii de către 
autorităţile politice şi religioase a fost întotdeauna strâns legată de compararea 
şi controlarea informaţiei şi a comunicării, ilustrate de rolul scribilor în secolele 
timpurii şi de cel al diverselor agenţii — de la organizațiile care alcătuiesc 
statisticile oficiale până la funcționarii din domeniul relaţiilor cu publicul — în 
societăţile noastre de astăzi.” (Thompson, 1994: 18) 

Mass-media, parte a puterii simbolice, au avut în România, după 1989, cea 
mai spectaculoasă evoluţie dintre cele patru puteri, pentru că, fiind foarte puţin 
dezvoltate, au absorbit un număr foarte mare de persoane fără nici o experienţă în 
domeniu. Însă mass-media din România au început să se dezvolte într-o perioadă 
în care, la nivel internațional, se ajunsese deja la companii multinaționale, într-o 
perioadă în care jurnalismul traditional era pe cale de dispariție în țările 

occidentale odată cu schimbarea statutului jurnaliştilor. Dacă, până în anii '80, 
jurnaliştii considerau că lucrează în slujba binelui public, în general, fiind un fel 
de „cavaleri ai dreptăţii”, astăzi, în trusturile media, jurnaliştilor li s-a restrâns 
aria binelui în numele căruia lucreză la binele companiei, al interesului 
acţionarilor. Activitatea lor trebuie să aducă profit imediat şi cine nu înţelege 
acest lucru este eliminat, ca fiind ineficient pentru organizație. Una dintre cele 
mai mari transformări care s-au produs în viata individului in România, după 
1989, este relata individului cu societatea şi instituţiile publice. Autoritatea şi 
responsabilitatea instituțiilor publice s-au diminuat în favoarea organizaţiei, a 
companiei, iar propaganda s-a transformat în relaţii publice. Astăzi, viata 
individului depinde in mare măsură de compania la care lucrează. Competența 
este un parametru valabil doar în interiorul organizaţiei. 

Mass-media din România şi jurnaliştii au sărit practic peste o perioadă 
istorică parcursă de presa occidentală, epoca marii libertăţi profesionale. 
Afirmăm acest lucru pentru că iată care au fost condiţiile în care a renăscut 
presa franceză după cel de-al doilea război mondial: „Presa nu este un 
instrument de profit comercial. Este un instrument de cultură. Misiunea sa este 
de a oferi informaţii exacte, de a apăra ideile, de a servi cauzei progresului 
uman. Presa nu-şi poate îndeplini misiunea sa decât în libertate şi pentru 
libertate. Presa este liberă atunci când nu depinde nici de guvern, nici de 
puterea banilor, ci doar de conştiinţa jurnaliştilor şi a publicului” 
(http://www.observatoire.? Accesat la 24.10.2010). Acestea erau prevederi din 
legea Bichet, legea presei franceze adoptată în data de 2 aprilie 1947. Prevederi 
similare au existat în toate ţările occidentale. După 1989, mass-media din 
România au renăscut, sărind direct din epoca propagandei în epoca 
consumerismului, fără ca societatea românească, inclusiv jurnaliştii, să aibă 
timp să sedimenteze valorile şi experiențele libertăţii şi ale democraţiei. Pentru 
că schimbarea socială trebuie să se facă mai repede decât în conformitate cu 
experiența biblică a traversării deşertului, adică 40 de ani, pret de două 
generaţii, modelul social impus de agenții schimbării, prin mass-media, a fost 
acela corespunzător dictonului francez «la raison de plus fort est toujours la 
meilleure» (dreptatea celui mai puternic este întotdeauna cea mai bună). 
Evident că dreptate au avut întotdeauna agenții schimbării. 

Începând cu anul 2007 putem vorbi de o polarizare clară a mass-media 
din România, care s-a produs rapid, după alegerile din 2004, şi s-a accentuat 
după 2008. Atât interesele economice, cât şi interesele politice şi relaţiile cu 
centrele de putere externe sunt vizibile chiar şi pentru omul obişnuit. Tematica 
maniheistă, lupta între bine şi rău între democrați şi comunişti si securisti este 
pe cale de dispariţie şi putem considera acest lucru un semn de maturitate a 

societății româneşti. Persoanele care au aparținut celor 4 puteri înainte de 1989 
(partidul comunist, armată şi securitate, masa directorilor cu putere de decizie 
economică şi mass-media) au reuşit să transfere puterea membrilor de familie. 
Noile persoane publice nu mai au complexul apartenenţei la establishment-ul 
comunist, ceea ce reprezintă o altă formă de reciclare a elitelor comuniste. 
Acesta este un model de schimbare care s-a făcut fără ocuparea ţării de către 
trupe străine, aşa cum s-a întâmplat în 1944. Diversele dezvăluiri făcute de-a 
lungul timpului, inclusiv campania dosarelor, au arătat că, după 1989, 
amestecul celor patru puteri din societatea comunistă: puterea politică, puterea 
economică, puterea coercitivă şi puterea simbolică a făcut ca păcatul originar să 
fie distribuit democratic. (Păcatul originar fiind nelegitimitatea regimului 
comunist instaurat sub ameninţarea trupelor de ocupaţie.) 


CONCLUZII PRIVIND ROLUL TELEVIZIUNII PUBLICE 
ÎN EUROPENIZARE 


Comportamentul proprietarilor trusturilor media din România nu este cu 
nimic diferit de cel al omologilor lor din alte tari. Ei au puterea să impună 
liderii care să le susţină interesele sau să-i împiedice pe cei care nu le sunt 
apropiaţi să acceadă la putere. Liderii politici din România, ca şi alti lideri din 
alte tari, sunt din ce in ce mai mult produsul unui mecanism complex de inte- 
rese economice şi geopolitice. Evolutiile politice din Grecia din perioada 1-10 
noiembrie 2011, demisia guverului Papandreu, avertismentele liderilor euro- 
peni sunt argumente foarte recente în susţinerea acestei afirmații. 

Concentrarea mass-media reduce inevitabil pluralitatea punctelor de 
vedere. Aceiaşi comentatori, aceiaşi experți apar la aproape toate televiziunile, 
nelăsându-i publicului nicio şansă pentru alte puncte de vedere. Problemele 
omului obişnuit au dispărut în cea mai mare parte din agenda media. Poate 
pentru că nu aduc audiență, poate pentru că jurnaliştii sunt din ce în ce mai 
grăbiţi şi nu au timpul să transpună informaţia într-o poveste atrăgătoare. Ştirile 
au devenit o marfă ca oricare alta, fără coloratură socială. 

Mass-media din întreaga lume sunt din ce în ce mai polarizate, mai 
angajate politic. Adevărul organizației din care faci parte este mai presus de 
binele public, concept specific anilor '70-'80, anii de glorie ai mass-media 
occidentale. Ceea ce contează astăzi este pluriformitatea, posibilitatea publi- 
cului de a se informa. 


Televiziunea publică din România nu este un canal de comunicare 
suficient de activ pentru promovarea europenizării societăţii româneşti, pe 

măsura resurselor pe care le deţine. Până la un punct, conceptul de 
europenizare poate fi asimilat cu cel de modernizare. 

Temele europene sunt promovate necoordonat, fără un proiect clar care 
să definească o politică editorială la nivelul corporației. De cele mai multe ori, 
informatile despre Europa sunt promovate formal sau pe baza unor relații 
personale ale jurnaliştilor care primesc „ponturi” de la diverse surse. 
Televiziunea publică nu participă programat la dezbaterea unor teme propuse 
de Comisia Europeană şi de Parlamentul European, teme care se transformă 
ulterior în legi şi directive. 

Televiziunea publică nu a produs niciun documentar care să poată fi 
vândut pe piaţa europeană a audiovizualului, care să ofere publicului aspecte 
din realitățile societăţii româneşti, fără accente de propagandă. 

Televiziunea publică nu a produs niciun serial pentru piaţa internă din 
categoria telenovelă, care să propună teme şi valori europene, care să arate ce 
trebuie să se schimbe în România. 

Televiziunea publică dispune de resursele necesare pentru a accelera 
europenizarea societăţii româneşti. 

IDENTITATEA EUROPEANĂ SI TELEVIZIUNEA 


Valeriu Frunzaru, Mădălina Botan' şi Nicoleta Corbu 


IDENTITATEA: UN CONCEPT AMBIVALENT 


Este foarte problematică o definire a Europei din punct de vedere istoric 
şi cultural, dat fiind că Europa este, în fond, o entitate geografică vagă, cu gra- 
nite încă neclare. Totuşi, dacă rămânem la definirea Europei ca fiind o unitate a 
diversitatilor şi contradictiilor sale nu vom face mari progrese în încercarea de 
a repera o anumită formă de identitate europeană (chiar şi emergentă). 

În prezent, ne aflăm în fața mai multor proiecte ale Europei care variază 
în funcţie de două dimensiuni. Prima se referă la aspectele politice legate de 
Europa, care poate deveni fie un nou super-stat, fie doar o asociere de state- 
națiuni. A doua dimensiune se referă la regiunile care ar trebui implicate în 
construcţia Europei. Dincolo de aspectele geopolitice şi de impactul acestora 
asupra unei identități europene, definirea identităţii implică o serie complexă de 
aspecte politice şi instituționale. Explorarea ideii de identitate europeană nu 
implică doar analiza a ceea ce s-a întâmplat din punct de vedere istoric, ci şi 
lămurirea chestiunilor identitare, mai concret, răspunsul la întrebarea „ce vreau 
să fiu?”, împreună cu evaluarea şanselor de a realiza un astfel de proiect. 

Există, în momentul de față, trei proiecte oarecum contradictorii legate 
de viitorul Europei în cadrul instituțional asigurat de Uniunea Europeană. Pri- 
mul îşi propune ca Europa să redevină un factor important de decizie la nivel 
mondial. Al doilea, în opoziție parțială cu primul, descrie o Europă socială, a 
drepturilor umane şi a democraţiei. Un al treilea, în opoziție cu primele două, 
încearcă să apere statele naționale existente sau chiar să le întărească. Actuala 
construcție a Uniunii Europene, realizată prin intermediul unor tratate ca cel de 
la Roma sau, mai recent, de la Maastricht sau Amsterdam, a întrunit câteva din- 
tre cerințele enunțate de primul proiect, fără a-l exclude complet pe al doilea. 
Astfel de proiecte contradictorii influenţează dezvoltarea identităţii europene. 


' Mădălina Botan este beneficiara unei „Burse doctorale pentru dezvoltarea 
societății bazate pe cunoaştere” (BDSC), finanțate prin Fondul Social European, 
Programul Operational Sectorial Dezvoltarea Resurselor Umane 2007-2013, 
POSDRU/88/1.5/S/63181. 

Eforturile de a construi o identitate europeană urmăresc primele două pro- 
iecte dedicate viitorului Europei, accentuând necesitatea formării unei noi super- 
puteri, pe de o parte, dar şi a garantării drepturilor cetăţeneşti, pe de altă parte. 

Pentru a explora problematica identității europene este necesară intelege- 
rea contextelor naționale, totuşi, identitatea nu poate fi definită într-o manieră 
statică, doar ca rezultat al unui proces istoric. Aşa cum accentuează numeroşi 
autori, pentru a permite crearea unei sfere publice europene coerente, trebuie să 
fie consolidată o formă de identitate europeană, iar cetăţenii europeni trebuie să 
îşi asume responsabilitatea pentru chestiunile de interes comun (Heller şi 
Renyi, 2007: 184). Noţiunea de identitate trebuie însă tratată cu precauţie şi cu 
toleranță, la fel ca şi criteriile de includere sau excludere pe care aceasta le 
subsumeazá, mai ales în contextul actualelor predicții pesimiste legate de viito- 
rul Uniunii Europene, care pare să traverseze cea mai severă criză din istoria sa. 

Actuala criză economică poate duce la o disponibilitate scăzută a cetă- 
tenilor de a se considera europeni. Europa este un punct de referință comun 
pentru majoritatea cetăţenilor europeni, cu toate acestea, gradul de europenizare 
a societăților membre variază în mare măsură (Koopmans şi Statham, 2010: 3). 
În pofida eforturilor de comunicare ale Uniunii Europene, se pare că există un 
decalaj constant între schimbările structurale şi percepțiile publice. Anumiți au- 
tori accentuează faptul cá UE trebuie să depăşească handicapul absenței unei 
identități pre-existente (Fossum şi Schlessinger, 2007: 29). Dat fiind că lipseşte 
sentimentul unei identități comune, predicțiile legate de existenţa unei sfere pu- 
blice europene sunt cel puţin rezervate. În plus, nu există niciun consens în pri- 
vinta valorilor şi intereselor comune, iar limbile nationale diferite, ca şi cultu- 
rile naţionale disparate fac aproape imposibilă formarea unei opinii publice co- 
mune. Dezbaterile publice, care pot conduce la consolidarea procesului de for- 
mare a unei identități comune, lipsesc din păcate din sfera publică a multor tari. 

Pentru ca Uniunea Europeană să devină o instituție funcțională şi capabi- 
lă să unească 27 de tari, trebuie să fie îndeplinite mai multe condiţii. Restructu- 
rarea politică şi instituțională este vitală, însă trebuie luate în considerare şi 
aspectele cognitive şi atitudinale (Heller şi Renyi, 2007: 169). Milioanele de 
cetăţeni europeni trebuie să ajungă la o formă de identitate comună. Totuşi, o 
perspectivă critică se leagă de atragerea atenţiei asupra faptului că un „noi” 
colectiv nu este o formă reală de identitate, fiind construit din diverse categorii 
sociale care pot uni sau, dimpotrivă, separa indivizii. Ceea ce este mai degrabă 
necesar în contextul actualelor controverse europene este crearea unei 
„identități reflexive” care să recunoască şi diferenţele (Eriksen, 2007: 31). 

Sentimentul identităţii îi ajută pe indivizi să se simtă mai implicaţi în ca- 
drul comunităţii, să acumuleze o zestre culturală, un sentiment al apartenenţei 

şi anumite tipare comportamentale (Heller şi Renyi, 2007: 169). Noţiunea de 
identitate este, de asemenea, strâns legată de cea de cetăţenie şi de formarea 
unei solidarității europene comune. Identitatile sunt strâns legate de tradiţiile 
culturale, istorice, religioase şi sociale, dar şi de elemente cognitive şi emo- 
tionale individuale, generate de experiențe personale (Eriksen, 2007: 32). 
Identitatile colective şi individuale sunt un construct, fiind flexibile, dar şi 
schimbătoare şi instabile. Rolul lor social este de a defini şi reprezenta ,,sinele” 
pe scena socială (Heller şi Renyi, 2007: 171). Identitatea joacă un rol crucial în 
definirea europenitatii, iar identitățile nationale sunt cele mai importante 
constructe care pot influenţa dezvoltarea viitoare a Europei. 

Dacă ultimele decenii au adus cu sine activarea unor forme diverse de 
identitate (religioasă, etnică, naţională) în contextual integrării europene, 
România reprezintă un caz aparte, dat fiind că românii au valorizat constant — si 
nu doar în ultimii douăzeci de ani — Vestul, Europa Occidentală. Chiar şi scena 
politică, altfel extrem de divergentă, a fost întotdeauna consensuală în privința 
aderării la Uniunea Europeană. Totuşi crearea unei identități europene este mult 
mai controversată, chiar dacă atitudinile publice legate de integrare au fost şi 
sunt în continuare preponderent pozitive. 


IDENTITATEA CIVICĂ EUROPEANĂ 


Europa vestică a fost pentru români, cel puţin de la mijlocul sec. XIX, un 
model din punct de vedere politic, economic şi cultural. Mai mult, din perspec- 
tiva teoriei grupurilor sociale, Europa Vestică a însemnat grupul de referință, 
grupul din care dorim să facem parte şi care implicit ne oferă criteriile de 
evaluare ale comportamentelor noastre. Adoptarea instituţiilor, normelor şi 
valorilor „europene” a reprezentat şi reprezintă probabil principala problemă în 
istoria modernă a României, dezbătută de oameni de cultură în general şi de 
sociologi în particular. 

Aderarea României la Uniunea Europeană a însemnat luarea unei decizii 
istorice prin care s-a depăşit vechea dilemă reprezentată de abordările celor 
două mari personalități culturale Titu Maiorescu (1868/1971) şi Eugen 
Lovinescu (1924/2007). Între dezvoltarea organică susținută de Maiorescu şi 
introducerea formelor fără fond (care în timp pot crea fondul), România a ales, 
spunem noi, a doua variantă. Calitatea de Stat Membru a Uniunii Europene se 
poate dobândi doar dacă se respectă aşa numitele „criterii de la Copenhaga” 
stabilite în luna decembrie a anului 1993 de Consiliul European. Pentru a fi 
acceptată în Uniunea Europeană, România a trebuit să dovedească că este un 
stat democratic, că are o economie de piaţă funcțională si are capacitatea de a-şi 

asuma obligaţiile de stat membru, în special prin adeziunea la obiectivele 
uniunii politice, economice şi monetare. 

Aderarea României a însemnat şi acceptarea aquis-ului comunitar, prin 
urmare acceptarea întregului set de norme şi valori care stau la baza Uniunii 
Europene. Faptul că multe legi au fost adoptate în perioada negocierilor de 
aderare pentru a aduce legislația românească la nivelul legislaţiei comunitare, 
acceptarea de către partenerii de negociere europeni a amânării punerii în 
practică a unora dintre legi şi nerespectarea literei şi spiritului unor noi astfel de 
reglementări sunt argumente pentru teza că aderarea la Uniunea Europeană a 
însemnat acceptarea modelului lovinescian. Un exemplu în acest sens este 
domeniul sănătăţii şi securităţii în muncă unde legislația europeană a fost 
adoptată şi pe alocuri chiar tradusă în legislaţia românească. În anul 2006, deci 
imediat înainte de aderarea la Uniunea Europeană, a fost adoptată noua lege 
privind sănătatea şi securitatea în muncă (319/2006) şi alte 19 hotărâri de 
guvern cu privire la acest domeniu. lar comitele privind securitatea şi sănătatea 
în muncă, instituţii care se bazează pe ideea participării echilibrate a reprezen- 
tantilor angajatorului şi angajaţilor în elaborarea politicilor de securitate şi 
sănătate în muncă, sunt prezente în multe situații doar în actele instituţiei 
(lucrătorii nu au cunoştinţe despre aceste instituţii), prin urmare sunt doar 
forme fără fond (Frunzaru, 2010). 

Dorinţa de a ne alătura grupului de tari dezvoltate ale Europei vestice în 
condiţiile unei permanente tendinţe de adoptare sau adaptare a instituţiilor, 
normelor şi valorilor occidentale trebuie luată în considerare atunci când 
punem problema definirii identităţii europene a românilor. Dificultatea acestui 
demers este cu atât mai mare cu cât există cercetători care neagă chiar existența 
identității europene, afirmând că nu putem vorbi decât de o uniune politică 
artificială care împărtăşeşte un spaţiu geografic comun. În acest sens, Emanuel 
Todd afirma că „tratatul de la Maastricht este o operă de amatori, necunoscători 
ai istoriei şi ai vieţii societăților” sau, mai mult, „În ideologia unificării există o 
dorință de a trece peste realitățile umane şi sociale care aminteşte, în mod 
ciudat dar incontestabil, de marxism-leninism” (Todd, 1995/2002: 8-9). 

Construcţia identităţii europene stabilită ca obiectiv politic la summitul 
de la Copenhaga din 1973 pare mai degrabă să nu aibă rezultatul dorit. 
Ruxandra Trandafoiu (2006) afirmă că oamenii de ştiinţă par să fie împreună 
de acord cu privire la insuccesul construcţiei identității europene. lar cauzele 
pentru această situație sunt multiple, „de la deficitul democratic creat de 
funcţionarea înceată a birocrației Uniunii Europene, respectiv de la Euroscep- 
ticismul răspândit, până la absența unei sfere publice europene din cauza 
incapacității media de a vinde « idea » europeană”. (Trandafoiu, 2006: 92) Mai 

mult, Monica Sassatelli subliniază că identitatea culturală europeană a fost 
ignorată nu numai de politicieni, ci şi de oamenii de ştiinţă, care s-au focalizat 
pe temele legate de viaţa politică şi economică, şi mai puţin pe dimensiunea 
culturală a Uniunii Europene: 


... focalizarea oamenilor de ştiinţă a fost pe identitatea politică şi pe 
Europa ca polity. Teme ca cetăţenie, demos şi deficit democratic au 
dominat scena, prin abordarea politicilor principale (economice şi de 
securitate în primul rând) şi a actorilor (preferând actorii naționali şi 
negocierile interguvernamentale). Aceasta a dus, printre altele, la negli- 
jarea identității culturale europene şi a politicilor culturale care au fost in- 
troduse progresiv, începând cu anii 1980, cu scopul de a merge dincolo 
de integrarea legală şi economică, prin trasarea în linii mari, chiar dacă 
imprecise, a fundamentelor culturale. (Sassatelli, 2006: 3-4) 


Sanna Inthorn (2006) spune că nu sunt dovezi clare care să arate că cetă- 
tenii Europei au adoptat identitatea europeană până la nivelul în care aceasta să 
devină principalul factor al integrării europene. Cetăţenii Uniunii Europene 
rămân ancorati în contextul local şi national şi îşi exprimă identitatea euro- 
peană doar în raport cu noii veniţi, când se dezvoltă sentimentul de NOI şi EI 
(Inthorn, 2006: 72). De asemenea, autoarea pune problema în ce măsură putem 
vorbi de o identitate europeană care să prezinte aceleaşi caracteristici pentru 
toti cetățenii Uniunii Europene, în condiţiile în care, de exemplu, Germania a 
realizat integrarea europeană ca parte integrantă a identității sale după război, 
iar Marea Britanie şi-a exprimat în mod repetat îngrijorarea în ceea ce priveşte 
pierderea suveranităţii către Uniunea Europeană (Inthorn, 2006: 77). Conti- 
nuând ideea lui Sanna Inthorn, ne putem întreba în ce măsură românii se 
consideră europeni aşa cum se consideră europeni cetăţenii marilor State 
Membre care au stat la baza construcției Uniunii Europene: Franţa, Germania şi 
Italia, sau cetăţenii unor noi State Membre ca Cipru, Polonia sau Lituania. 

Michel Bruter (2009: 1500) subliniază faptul că identitatea este ceva care 
se exprimă spontan şi se manifestă în conformitate cu aşteptările pe care 
persoana în cauză crede că le are ascultătorul. De exemplu, dacă un londonez 
este întrebat: „De unde eşti?”, acesta i-ar răspunde „din Marea Britanie” unui 
german, „din Londra” unui britanic şi „din Hackney” unui londonez. Putem 
astfel spune că o persoană se poate identifica cu mai multe unităţi politice, prin 
urmare putem vorbi de o identitate civică. Dacă identitatea culturală înseamnă 
o identificare doar cu comunitatea, identitatea civică presupune faptul că 
individul se identifică cu un sistem politic. Identitatea culturală este specifică 

națiunii aşa cum a fost ea privită din perspectivă „organică”, ca rezultat a unei 
evoluţiei istorice „naturale” a unei comunități (Smith, 1998/2002, 154). Am 
putea spune că identitatea civică ar corespunde perspectivei moderniste cu 
privire la naţiune, şi anume cu cea a unei comunități imaginate. Anthoni D. 
Smith afirmă că: 


Inainte de epoca modernă, naţiunile erau mai puţin cunoscute, iar ființele 
umane se caracterizau printr-o mulţime de loialitati colective. Comuni- 
tatile religioase, oraşele, imperiile sau regatele erau principalii actori 


colectivi dincolo de nivelul statului şi vecinatatii imediate, şi majoritatea 
oamenilor avea o perspectivă strict locală (Smith, 1998/2002: 154). 


Putem vorbi prin urmare de existența unei identități civice care, aşa cum 
afirmă Michel Bruter (2009), reprezintă identificarea cu o structură politică, adică 
cu un set de instituţii, drepturi şi reguli prezente în viața politică a unei societăți. 

Înainte de a trece la analiza relaţiei dintre identitatea europeană şi 
fenomenul europenizáni, ar trebui subliniată relaţia dintre fenomenul 
globalizării şi construcţia identităţii europene. Globalizarea a dus atât la un 
cosmopolitism care imbrátiseazá diversitatea culturală, cát şi la reacții de 
respingere a identităţii sau interpretării multiple, adică la fundamentalism 
(Giddens, 2002: 48-49). Construcţia Uniunii Europene este un produs al globa- 
lizării, dar un produs al tolerantei, care se bazează pe sloganul devenit simbol: 
„Unitate în diversitate”. Visul unităţii europene este vechi, dar momentul 
potrivit pentru punerea lui în practică a fost după cel de-al Doilea Război 
Mondial. În perioada interbelică, Dimitrie Gusti, întemeietorul şcolii de 
sociologie românească, afirma că, dacă Europa nu se organizează, „va pierde 
primatul civilizaţiei”. Europa unită trebuie construită pe principiul dezvoltat de 
Sfântul Augustin, care afirma „Unire unde este necesar, libertate unde este 
îndoială, şi în toate iubire” (Gusti, 1930/2003: 115). Nu ştim câtă iubire se află 
la construcția europeană, dar putem spune că la baza Uniunii Europene sunt 
obiectivele comune (asociate cu interese comune), libertatea şi unirea. După 70 
de ani de la publicarea articolului scris de Dimitrie Gusti, Romano Prodi, fostul 
preşedinte al Comisiei Europene şi primul ministru al Italiei, afirmă că „Europa 
trebuie să recucerească acel leadership care i-a adus faima de-a lungul atâtor 
secole de istorie — leadership productiv şi tehnologic, intelectual şi cultural” 
(Prodi, 1999/2001: 36). Plecând de la aceste afirmaţii, putem spune că 
identitatea europeană este „o soluţie de recuperare a puterii statului național în 
contextul globalizării” (Trandafoiu, 2006: 106). 

În concluzie, putem vorbi de existenţa unei identități civice europene, ca 
rezultat al identificării cetăţenilor statelor membre cu Uniunea Europeană, nu 
neapărat din iubire, cum spunea Sfântul Augustin, ci din necesitate, pentru a nu 
pierde „primatul civilizației” sau (după ce acesta a fost pierdut!) pentru a 
recuceri leadership-ul de care s-a bucurat atâta timp Occidentul. 

Din acest motiv, identificarea cu Uniunea Europeană este una prag- 
matică. Dacă în 1961 Erns B. Haas (1961) afirma că putem vorbi de construcţia 
identităţii europene la nivelul elitelor, în anul 2009 Adrian Favel subliniază 
rolul mobilităţii europenilor în cadrul statelor membre, acest fapt fiind „la baza 
eforturilor Comisiei Uniunii Europene de a construi Europa prin intermediul 
politicilor care încurajează mobilitatea populaţiei” (Favel, 2009: 178). Putem 
spune că programele de mobilitate ale studenţilor şi profesorilor de tip Erasmus 
sau Marie Curie au, pe lângă funcţia manifestă de a împărtăşi cunoştinţe 
ştiinţifice, funcţia latentă a cunoaşterii şi acceptării „celuilalt”. Neil Fligstein 
subliniază şi el că principalii beneficiari ai integrări europene tind să se 
identifice mai mult cu Uniunea Europeană. Aceştia sunt persoanele tinere, 
educate, care vorbesc una sau mai multe limbi străine, care au un venit mai 
ridicat şi care au oportunitatea de a călătorii şi interactiona cu persoane similare 
din alte State Membre (Fligstein, 2009: 133-145). Wil Arts si Loek Halman 
(2009: 189), în analiza rezultatelor barometrelor de opinie publică realizate la 
nivelul Uniunii Europene, iau în considerare încă două caracteristici socio- 
demografice, genul şi religia. Ei afirmă că bărbaţii mai mult decât femeile, iar 
romano-catolicii şi protestanții mai putin decât celelalte denominatii sau 
persoane nereligioase se identifică cu unități geografice mai mari. Cei doi 
cercetători afirmă în final că este prematur să vorbim despre construcția unui 
Stat sau a unei Federatii Unite Europene (Arts şi Halman, 2009: 194). Noţiunea 
de „Europă a statelor” dezvoltată de Charles de Gaulle rămâne pentru majori- 
tatea europenilor viziunea preferată a „Europei”. 

Pe baza consideraţiilor teoretice şi a rezultatelor cercetărilor de până 
acum putem dezvolta un model teoretic care să explice identificarea cetățenilor 
români cu Uniunea Europeană (Figura 1). Observăm că dincolo de caracte- 
risticile socio-demografice (vârstă, educație, gen, venit, mediu de rezidenţă şi 
etnie) luăm în considerare ca variabile independente opinia dacă România are 
avantaje că face parte din Uniunea Europeană şi dacă respondentii au vizitat 
sau nu un alt Stat Membru. Vom testa dacă persoanele mai tinere, cu nivel de 
educaţie mai ridicat, de gen masculin, cu venit mai ridicat, din mediul urban, de 
etnie maghiară, care consideră că România a beneficiat în urma aderării la 
Uniunea Europeană şi care au vizitat un alt Stat Membru se identifică în mai 
mare măsură cu Uniunea Europeană. 

Figura 1. Model ipotetic al explicării identităţii europene 

IDENTITATEA CIVICĂ EUROPEANĂ SI EUROPENIZAREA 


Termenul ,europenizare" ne trimite la continentul Europa şi nu la 
Uniunea Europeană, de aceea poate că ar fi fost mai potrivit să vorbim despre 
UE-izare. Cu toate acestea, termenul ,,europenizare" a intrat în limbajul cerce- 
tătorilor care abordează relația Uniunea Europeană — state membre/state 
candidate. Una dintre cele mai cunoscute definiții a „europenizării” este cea a 
lui Claudio M. Radaelli, care afirmă: 


Europenizarea constă într-un proces de (a) elaborare, (b) răspândire şi (c) 
institutionalizare a regulilor, procedurilor, paradigmelor politice, stilu- 
rilor, «modalitátilor de a face anumite lucruri», normelor şi convingerilor 
formale şi informale, care au fost în primul rând definite şi consolidate în 
procesul politic al UE şi apoi încorporate în logica discursului, 
structurilor politice şi politicilor publice (nationale si subnationale). 
(Radaelli, 2003: 30). 


Din această definiţie reiese că europenizarea este un proces complex care 
nu se reduce la adoptarea de către statele membre/candidate a acquis-ului 
comunitar. Europenizarea presupune atât elaborarea în cadrul unui proces 
politic al Uniunii Europene a ceea ce urmează a fi implementate de statele 
membre/candidate, cât şi existența un limbaj comun, respectiv răspândirea unor 
„modalităţi de a face anumite lucruri”. În aceeaşi ordine de idei, Claudio M. 
Radaelli şi Romain Pasquier (2008/2007: 38) vorbesc de europenizare atât ca 
proces vertical (transpunerea şi implementarea de legi produse de Bruxelles), 

cât şi ca proces orizontal (al socializării, convergentei de idei, învăţării comune, 
a interpretării paradigmelor politice). 

Principalele întrebări cu privire la fenomenul europenizării sunt: (1) cine 
este agentul europenizării (instituţiile Uniunii Europene sau/şi statele membre), 
(2) în ce domenii se produce europenizarea (doar în cele legate de reglemen- 
tările obligatorii sau şi în ceea ce priveşte recomandările, ideile, limbajul, 
modul de acţiune etc.) (3) cum se produce europenizarea (care sunt mecanis- 
mele de influențare) şi (4) care este impactul europenizării (aici se ridică o serie 
de probleme metodologice). 

Dacă în cadrul Uniunii Europene am putea vorbi despre un proces biuni- 
voc al europenizării, statele membre punându-şi amprenta asupra normelor, poli- 
ticilor şi limbajului comunitar, pentru ţările candidate, europenizarea presupune o 
relaţie de putere asimetrică prin faptul că aceste tari îşi dezvoltă instituţiile şi isi 
construiesc politica interna plecând de la acquis-ul comunitar. Heather Grabbe 
(2008/2006: 90) scoate în evidenţă cinci mecanisme de influențare a statelor 
candidate de către Uniunea Europeană: oferirea de modele legislative şi 
instituționale, oferirea de ajutor financiar şi asistență tehnică, evaluarea compa- 
rativă şi monitorizare, consiliere şi înfrățire instituţională, controlul accesului la 
negocieri şi la etapele avansate ale procesului de aderare. Prin urmare influenta- 
rea statelor candidate s-a produs pe diverse căi, nu doar pe cele legate de obligati- 
vitatea adoptării directivelor, reglementărilor şi deciziilor Uniunii Europene. 

În cazul aderării României la Uniunea Europeană, europenizarea a avut 
loc doar pe verticală, de la Bruxelles la nivelul statului naţional, în primul rând 
prin alinierea legislaţiei româneşti la acquis-ul comunitar. Care este impactul şi 
cum pot fi măsurate schimbările produse de europenizare sunt probleme cu 
care se confruntă cercetătorii acestui fenomen. Claudio M. Radaelli (2003: 38) 
pune problema dificultății măsurării empirice a rezultatelor europenizării, 
inclusiv datorată distinctiei greu de făcut între adaptare şi transformare. Heather 
Grabbe afirmă că: „în termeni metodologici, politica de aderare a Uniunii 
Europene reprezintă variabila independentă, iar variabila dependentă este 
gradul de europenizare atins în diferite domenii” (Grabbe, 2008/2006: 69). În 
ciuda acestui limbaj „metodologic”, abordarea lui Heather Grabble este mai 
degrabă descriptivă, iar referitor la impactul europenizării, ea afirmă că 
influența Uniunii Europene nu poate fi măsurată, ea este ambiguă pentru că şi 
obiectivele ei au fost ambigue (Grabbe, 2008/2006: 63). Mai mult, în analiza 
transformărilor dintr-un anumit stat trebuie să luăm în calcul şi alti actori, cum 
ar fi instituţiile financiare internaționale (de exemplu, Fondul Monetar Interna- 
tional şi Banca Mondială). Putem conchide că europenizarea este un fenomen 
complex, greu de măsurat, întrucât la factorii europeni (aquis comunitar, actori 

politici şi instituții ale Uniunii Europene) se adaugă alti factori internaţionali şi 
evident aspectele ce tin de viata domestica a unei tari. 

Europenizarea nu poate să nu aibă efecte asupra identităţii cetățenilor 
Statelor Membre. Transmiterea şi împărtăşirea de norme, proceduri, convingeri 
formale sau informale duc la identificarea europenilor cu un sistem politic 
comun care are la bază acest corpus de norme şi valori comune. Scopul 
europenizárii nu este uniformizarea (se încurajează unitatea în diversitate), sau 
uneori chiar armonizarea legislativă sau a politicilor. De exemplu, în domeniul 
ocupării forței de muncă, Tratatul de la Amsterdam specifică faptul că la 
nivelul Consiliului European se pot adopta măsuri care să încurajeze 
cooperarea dintre state, dar „aceste măsuri nu includ armonizarea legilor şi 
reglementărilor statelor membre” (art. 109r). 

Europenizarea este un proces prin care identitatea europeană se constru- 
ieste sau ar trebui să se construiască prin implicarea cetăţenilor europeni în 
luarea deciziilor cu privire la construirea şi funcționarea acestui sistem politic 
cu care aceştia se identifică. 


IDENTITATEA CIVICĂ EUROPEANĂ ŞI SFERA PUBLICĂ 


Jostein Gripsrud (2007) afirmă că Uniunea Europeană îşi doreşte ca cetă- 
tenii săi să se implice mai mult în viata politică a comunității, să se diminueze 
astfel „deficitul democratic” existent. O sferă publică funcţională europeană 
este văzută atât ca o soluţie cât şi ca un instrument de producere a identității 
europene, iar acesta din urmă va duce la o mai ridicată participare la viata 
politică şi culturală a Uniunii Europene (Gripsrud, 2007: 479). În acest sens, un 
loc central îl joacă televiziunile care au fost o componentă cheie în sfera 
publică a statelor vestice începând cu anii 1950. Contribuţia televiziunii la 
construirea sferei publice europene, spune Jostein Gripsrud, va fi o importantă 
sursă a sentimentului european de apartenență (Gripsrud, 2007: 491). 

Dar televiziunea nu ,,vinde” doar ideea europeană, ea este şi un loc în 
care se manifestă identitatea naţională în raport cu identitatea europeană, adică 
un loc de definire şi redefinire a identităţii civice. Shannon Jones şi Jelena 
Subotic (2011) afirmă că anumite evenimente culturale prezentate în media, în 
special de televiziuni, sunt un prilej de manifestare a dorinței de putere şi de 
egalitate în spaţiul European: 


Când se află în fata inegalitatilor structurale de putere, reale sau 


percepute, din sfera publică europeană, statele din Europa periferică 
folosesc practicile culturale de zi cu zi — ca festivalurile de muzică şi 

evenimentele sportive — ca «transcripuri ascunse» prin care se proiec- 
tează fanteziile de putere şi egalitate (Jones şi Subotic, 2011: 546) 


În condiţiile în care spaţiul politic al „Europei estice” este o invenţie a 
vestului, stând la baza identităţii „Europei vestice” (nu există „Europă” fara 
corespondentul estic), prin aceste evenimente culturale, statele din Europa estică 
trimit mesaje de tipul „Noi suntem europeni” şi „Arătăm şi ne manifestăm ca 
europeni” sau chiar „Noi ştim ce vor europenii să fim, dar noi încă suntem noi 
înşine, identitatea noastră este protejată” (Jones and Subotic, 201 1: 545-546). 

Observăm că aceste idei susţinute în sfera publică europeană pleacă de la 
definirea Europei ca fiind limitată la Europa vestică, iar țările din Europa estică 
îşi manifestă dorinţa de a face parte din grupul de referință al ţărilor vestice, 
adică vor şi ele să fie ,europene". Acest fapt explică de ce vorbim de 
europenizare, valori europene, integrare europeană în condiţiile în care ne 
raportăm la Uniunea Europeană adică la Europa vestică, iar după extinderile 
din 2004 şi 2007, şi la o parte din ţările Europei estice. 

Holly Case (2009: 115) sustine că în Europa estică sunt autori care susţin 
că ţările din acest spațiu „au aparţinut întotdeauna Europei, au protejat, apărat, 
prezervat sau reprezentat cultura şi valorile europene” (Case, 2009: 115). 
Lucian Boia confirmă teza lui Holly Case, vorbind despre mitul conform căruia 
românii s-au sacrificat pentru a proteja civilizaţia occidentală. El îl citează pe I. 
C. Brătianu, care afirma în Cameră în 1879: 


Noi am fost antegarda Europei de la al 13-lea secol până mai deunăzi; 
noi am fost bulevardul Europei contra tuturor invaziilor asiatice de 
atunci. Statele europene au putut să se dezvolte în acel timp, căci erau 
alţii care se sacrificau spre a se adăposti. Din această cauză — afară de 
rămăşiţele străbune ale civilizației române — abia de ieri am intrat şi noi 
pe calea civilizaţiei moderne” (citat de Boia, 2005: 255-256). 


Concursul de muzică Eurovizion este, în opinia lui Shannon Jones şi 
Jelena Subotic (2011), un bun moment de manifestare a brandului de tara sau a 
statusului acesteia în cadrul Europei. Faptul că publicul din multe tari votează 
cu reprezentanţii statelor vecine sau/şi prietene dă o dimensiune politică acestui 
eveniment, creând oportunitatea pentru statele estice de a se simți egale si 
„europene” ca şi statele vestice. Un exemplu de manifestare directă a acestui 
sentiment este cel al reprezentantul Lituaniei, InCulto, la concursul Eurovizion 
din anul 2010, ai căror versuri susțin egalitatea dintre Est şi Vest: 

Da, domnule, suntem legali, deşi noi nu suntem legali ca tine, 

Nu, domnule, noi nu suntem egali, deşi suntem împreună în UE 

Vă construim casele şi vă spălăm vasele 

Vă ţinem mâinile moi şi curate 

Dar într-o zi vă veţi da seama că Europa Estică vă este în gene” 
(citat de Jones and Subotic, 2011: 552). 


Acest text ne aminteşte de „Mesajul către Europa” al formaţiei de hip hop 
Paraziţii din România, care susţine că imaginea de persoane cu un nivel scăzut 
de educaţie, care cerşesc şi fură în Europa (vestică) nu corespunde realității 
româneşti: 


Facem facultăţi şi dám pe cărţi ultimul ban, 
N-o să fim vreodată gunoieri la Amsterdam. 
Vorbim trei limbi şi vă putem conduce avioanele, 
Dar nu putem socializa cu tomberoanele. 
Fortám uşi închise, trăim cu vise nepermise 
Şi muncim legal pentru un pumn de fise. 

(Paraziţii, Mesaj către Europa) 


Putem conchide că sfera publică nu este doar un spaţiu de manifestare a 
ideilor, normelor şi valorilor Uniunii Europene, ci şi un loc de definire a 
identitatilor nationale şi europene prin raportare la „celălalt”. Europa Vestica, 
conform unor autori, se identifică cu Europa prin delimitarea de Europa Estică, 
iar cea din urmă se identifică cu Europa având uneori sentimentul de exclu- 
ziune, de rudă săracă sau mai puţin educată care doreşte să facă parte din 
grupul ţărilor civilizate din vest. 


METODOLOGIE 


Pentru testarea modelului ipotetic al explicării identității europene şi 
pentru cunoaşterea relaţiei dintre identitatea europeană şi consumul mediatic, 
am realizat o anchetă sociologică reprezentativă la nivelul populaţiei adulte a 
României (N=1199) în perioada 15-30 mai 2011. Am utilizat o eşantionare 
stratificată, tristadială, proporţională cu structura populaţiei pe tipuri de lo- 
calități şi zone de dezvoltare, iar eroarea maximă de eşantionare este de + 2,8% 
la un coeficient de încredere de 95%. 

Pentru construirea instrumentului de cercetare, am luat în considerare 
atât literatura de specialitate referitoare la problematica cercetării, cât şi chesti- 
onarele folosite in eurobarometre. Am adaptat sau preluat unele dintre 

întrebările din eurobarometrul realizat în mai 2010 şi publicat în noiembrie 
2010 pentru a beneficia de experienţa Eurostat în cercetarea acestui subiect şi 
pentru a permite compararea unora dintre rezultatelor cercetării noastre cu cele 
oferite de Comisia Europeană (Comisia Europeană, 2010). 

Am măsurat identitatea europeană a românilor folosind aceeaşi întrebare 
ca în eurobarometre, dând posibilitatea respondentilor să se identifice ca 
români, români şi europenei, europeni şi români sau doar europeni. Dincolo de 
posibilitatea comparării cu alte date din celelalte State Membre ale Uniunii 
Europene, această modalitate de măsurare a identităţii europene corespunde 
conceptului de identitate civică, întrucât permite respondentului să se identifice 
cu două structuri politice, România şi Uniunea Europeană. Mai mult, alterna- 
tiva „român şi european” — „european şi român” permite o anumită ierarhizare 
a identificării la nivel national şi supra-national. 

Pentru o măsurare cu un grad de variaţie mai ridicat al nivelului de 
cunoaştere a Uniunii Europene, am folosit scala din Eurobarometrul din mai 
2004, la care am adus câteva schimbări. Am folosit această scală deoarece are 
10 itemi, pe când scala din eurobarometrul din mai 2010 are doar 4 itemi. 
Respondenţii trebuie să spună dacă fiecare din afirmaţiile din scală sunt 
adevărate sau false, obținând un scor care poate varia de la 0 la 10, unde „0” 
înseamnă ca nu au dat niciun răspuns corect, iar ,,10” înseamnă că au dat toate 
răspunsurile corecte. Prin urmare, cu cât scorul sumativ la această scală este 
mai ridicat, cu atât gradul de cunoaştere a Uniunii Europene este mai ridicat. 

Pentru a adapta scala la prezent, am realizat câteva schimbări. De 
exemplu, afirmaţia „Uniunea Europeană are 12 de state membre” a devenit 
„Uniunea Europeană are 15 de state membre”, iar afirmaţia „Următoarele 
alegeri pentru Parlamentul European vor avea loc în anul 2006” a devenit 
„Următoarele alegeri pentru Parlamentul European vor avea loc în anul 2012”. 


IDENTITATEA EUROPEANĂ 


Marea majoritate a românilor au susținut aderarea României la Uniunea 
Europeană, dar în timp a scăzut procentul de persoane care susțin faptul cá 
apartenența la această comunitate politică este un lucru bun. Conform 
eurobarometrelor din perioada 2007-2010, în anul 2007, 71% dintre românii au 
spus că, la modul general, calitatea de stat membru este un lucru bun, procent 
ce a scăzut la 64% în anii 2008 şi 2009, şi 55% în anul 2010. În cercetarea 
noastră, doar 49,4% mai susțin faptul cá este un lucru bun că România face 
parte din Uniunea Europeană. Plecând de la aceste date, ne aşteptăm ca doar o 
minoritate a românilor să se identifică cu Uniunea Europeană. Rezultatele 
cercetării noastre arată cá 61,2% dintre respondenţi se simt doar români, iar 

33,7% în primul rând români şi apoi europeni, 1,4% în primul rand european si 
apoi român şi doar 0,4% doar europeni (Figura 2). 


Figura 2. În prezent, vă simtiti: 


E numai român 
E în primul rând român şi 
apoi european 


8 în primul rând european 
şi apoi român 

E numai european 

= altceva 


= nu stiu 


* nu raspund 


Pentru o mai uşoară exprimare, vom denumi ,,europeni” persoanele care 
s-au declarat ca fiind „români şi europeni”, „europeni şi români” şi „doar 
europeni”, chiar dacă marea majoritate a „curopenilor” (95%) au afirmat că 
sunt „români şi europeni”. 

Conform eurobarometrului din luna mai 2010, 50% dintre români se iden- 
tificau doar cu România, mai puţini ,,europeni” fiind cetăţenii din tari ca Marea 
Britanie, Lituania, Republica Cehă sau Irlanda, unde respondentii s-au declarat ca 
identificându-se cu statul național în proporție de 70%, 60%, 59% respectiv 58%. 
(Comisia Europeană, 2010: 114). Din punct de vedere socio-demografic, anali- 
zele oferite de Eurostat arată că persoanele care nu se identifică cu Uniunea 
Europeană sunt mai în vârstă, şi au un nivel de educaţie şi venit mai scăzut. 

Rezultatele cercetării noastre arată că vârstă medie a ,,europenilor" din 
România este de 41 de ani, iar a celor care se identifică doar cu statul naţional 
este de 48 de ani, diferenţa dintre cele două valori fiind semnificativă (t = 
6.190, p<.001). De asemenea, conform aşteptărilor, persoanele care au studii 
superioare, comparativ cu persoanele care nu au absolvit o facultate, se 
identifice în mai mare măsură cu Uniunea Europeană (7°=49,899, df.=1, 
p<.001). Astfel, sunt 58% ,,europeni" în rândul persoanelor cu studii superioare 
şi doar 32% ,europeni" în rândul celorlalte persoane. În ceea ce priveşte 
venitul, există o relaţie pozitivă între aprecierea veniturilor familiei şi 

identificarea cu Uniunea Europeană (Figura 3). Dacă 80% dintre persoanele 
care spun că au tot ce le trebuie fără să se restrângă de la ceva se consideră 
„europene”, doar putin peste 30% dintre respoendentii care au cel mult venituri 
pentru strictul necesar se identifică cu Uniunea Europeană. 


Figura 3. Procentul persoanelor „europene” în funcţie de veniturile familiei 

Literatura de specialitate subliniază identificarea cu Uniunea Europeană 
a cetățenilor care obişnuiesc să viziteze alte state membre, deci care se bucură 
de mobilitatea în spațiul european şi de posibilitatea de a intra în contact cu 
ceilalți cetățeni ai Uniunii Europene. Sentimentul de NOI este mai ridicat 
atunci când există un contact nemijlocit între oameni care istoric au făcut parte 
din grupuri diferite, de multe ori aflate într-un conflict aparent ireconciliabil. 
Rezultatele cercetării noastre arată că există o relație semnificativă între 
identitatea europeană şi vizitarea unui alt stat membru (x=45,177, df.=2, 
p<.001). Doar 31,6% dintre respondentii care nu au vizitat o altă tara a Uniunii 
Europene s-au declarat „europeni”, procent ce creşte la 52,2% pentru 
respondentii care au vizitat o dată, respectiv 58,7% pentru cei care au vizitat de 
mai multe ori un alt stat membru în ultimile 12 luni. 

Respondentii care locuiesc în mediul rural se identifică într-un procent 
mai scăzut cu Uniunea Europeană decât respondentii care locuiesc în mediul 
urban (y’=9,874, df=1, p<.01). O posibilă explicaţie pentru faptul că 40,7% 
dintre orăşeni şi doar 31,5% dintre locuitorii comunelor şi satelor din România 
se declară ,,europeni" este aceea că românii din mediul rural sunt mai apropiați 

de identitatea culturală (prin identificarea cu comunitatea) decât de identitatea 
politică (prin identificarea cu sistemul politic). 

Plecând de la relaţia dintre identitatea europeană şi avantajele percepute 
ca rezultând din apartenenţa României la Uniunea Europeană, putem vorbi de o 
identificare pragmatică cu Uniunea Europeană. Astfel, respondentii care consi- 
deră că aderarea României aduce beneficii sunt semnificativ în mai mare 
măsură „europeni” decât respondentii care consideră că aderarea României nu 
aduce beneficii (y’=13,687, df.=1, p<.001) (Figura 4). 


Figura 4. Identificarea cu Uniunea Europeană în funcţie de avantajele ce decurg 
din calitatea de Stat Membru a României 


beneficiază de avantaje 


0% 20% 40% 60% 80% 100% 


m doarromân  W,european" 


Nu există o relație semnificativă între variabila dependentă „identitatea 
europeană” pe de o parte şi variabilele independente „gen” (7’=0,005, df.=1, 
p<.496) şi „etnie” (°=0,872, df=1, p<.211), pe de altă parte. Menţionăm in 
cazul variabilei „etnie” am luat în considerare doar respondentii români 
(codificati cu ,,1”) şi maghiari (codificati cu ,,0”) datorită numărului mic de 
persoane de altă etnie din eşantion. 

Putem conchide în urma analizelor făcute cá ,,europenii" sunt persoanele 
tinere, cu un nivel de educaţie mai ridicat, cu venituri mai mari, din mediul 
urban, care beneficiază de pe urma aderării României la Uniunea Europeană şi 
care au vizitat alte State Membre. Pentru a testa relaţia dintre variabilele 
independente şi variabila dependentă în cadrul unui model explicativ, am 
realizat o regresie logistică transformând variabilele nominale în variabile 
dummy. Variabila dependeta „identitate europeană” poate lua valoarea ,,1” 
pentru ,europeni" şi „0” pentru „români”. Variabila independentă „nivel de 

educaţie” poate lua valoarea ,,1” pentru „persoane cu studii superioare” şi ,,0” 
pentru „persoane fără studii superioare”. Am codificat variabila „venit” cu ,,1” 
pentru persoanele care fac parte din familii ale căror venit le permite un trai 
decent şi cu „0” pentru situaţia în care venitul familiei le permite să-şi cumpere 
cel mult strictul necesar. 

De asemenea, am codificat cu ,,1" pentru fiecare din situaţiile în care 
respondentul este din mediul urban, a vizitat un alt Stat Membru sau consideră 
că România are beneficii în urma aderării la Uniunea Europeană. În consecință, 
am codificat cu ,,0” situaţiile în care respondentul este din mediul rural, nu a 
vizitat un alt Stat Membru sau consideră că România nu are beneficii în urma 
aderării la Uniunea Europeană. 

Regresia logistică arată că atunci când ţinem constante toate celelalte vari- 
abile independente, variabilele „gen”, ,,rezidenta” şi „etnie” un un impact semni- 
ficativ asupra variabilei independente (Tabel 1). În urma analizelor anterioare ne 
aşteptam ca variabilele „gen” şi „etnie” să nu aibă un impact semnificativ în 
ecuaţia de regresie. Nu acelaşi lucru îl aşteptam de la variabila independentă 
,rezidenta”. Atunci când scoatem din ecuaţie variabilele „nivel de educație” si 
„venit”, variabila „rezidenţă” devine semnificativă. Prin urmare persoanele din 
mediul urban comparativ cu persoanele din mediul rural se identifică într-un pro- 
cent mai ridicat cu Uniunea Europeană deoarece nivelul de educaţie şi venitul 
sunt mai ridicate în oraşe decât in comune sau sate. De exemplu, respondentii din 
mediul urban au afirmat în proporţie de 35,4% că au venituri care le permit să se 
bucure de cel puţin un trai decent, pe când acelaşi nivel de trai poate fi întâlnit 
doar la 17,6% dintre persoanele din mediul rural. De asemenea, 27,3% dintre 
persoanele din mediul urban au studii superioare, pe când în mediul rural 
procentul scade la 7,5%. 


Tabelul 1. Model explicativ al identităţii europene 


B SE. Wald df Sig.  Exp(B) 


Vársta -,010 „005 4,452 1  ,035 ,990 
Nivel de educatie ,690 ,190 13,163 1  ,000 1,994 
Gen -,009 ,150 ,004 1 „952 „991 
Venit 5721 ,170 18,078 1 ,000 2,057 
Rezidenta ,169 „158 1,144 1 285 1,184 
Etnie -,204 „310 „435 1 „510 „815 
Romaniaa Penehictap ii Umia. aga cati, edges v] AVON: 1500 
aderării la Uniunea Europeană 

A vizitat un alt Stat Membru 41 „181 8,949 1  ,003 1,718 
Constant -,733 „482 2,313 1  ,128 „480 


Nagelkerke R Square = 0,16 

Putem vedea că şansa de succes de a fi ,,european", adică probabilitatea 
de a fi „european” raportată la probabilitatea de a nu fi „european”, creşte cu 
99,4% pentru persoanele care au studii superioare. De asemenea, creşte 
probabilitate cu 105,7% de a fi „european” în rândul persoanelor cu venituri 
ridicate comparativ cu probabilitatea de a fi european în rândul persoanelor cu 
venituri scăzute. Conform modelului nostru explicativ, şansa de succes de a fi 
„european” scade cu 40% odată cu creşterea vârstei respondentilor de la 20 de 
ani la 60 de ani. 

Testul Wald arată că cele mai semnificative variabile în model sunt 
„venitul”, „nivelul de educație” şi „vizita unui alt Stat Membru”. Acest lucru 
arată că identificarea cu Uniunea Europeană se realizează atât pragmatic, 
beneficiarii aderării se simt în mai mare măsură „curopeni”, cât şi şi la un nivel 
mai puţin pragmatic, persoanele tinere, cu studii superioare, indiferent de venit, 
se consideră într-un procent mai ridicat „europeni”. Aceste două categorii de 
persoane nu sunt exclusive, întrucât, de regulă, persoanele cu studii superioare 
au un venit mai ridicat (7°=70,944, df=1, p=<.001) sau au vizitat un alt stat 
membru (7°=65,095, df=1, p<.001). Dar putem vorbi de o motivaţie prag- 
matică a identificării cu Uniunea Europeană şi de o motivaţie pe care o putem 
numi simbolică a identificării. 

O altă dovadă a motivatiei pragmatice a identificării este scăderea 
identificării cu Uniunea Europeană în ultimii trei ani de criză economică. 
Conform eurobaromtrelor, dacă în anul 2007, 42% dintre respondentii 
europenei se identificau doar cu statul national, în anul 2010 acest procent a 
crescut la 46% (Comisia Europeană, 2010, vol. 2, 113). 


IDENTITATEA EUROPEANĂ ŞI CONSUMUL MEDIATIC 


Cât de informaţi sunt cetățenii români cu privire la Uniunea Europeană şi 
care sunt sursele informării în această privință? Există diferenţe semnificative 
între „europeni” şi celelalte persoane cu privire la atenţia acordată informaţiilor 
despre Uniunea Europeană oferite de televiziunile româneşti, în special de către 
canalele televiziunii publice? Alfel spus, în ce măsură putem vorbi de o euro- 
penizare a societăţii româneşti prin intermediul televiziunii publice? 

,Europenii" consideră in mai mare măsură decât ceilalţi respondenţi ca 
în prezent” în Uniunea Europeană lucrurile merg în direcţia corectă (y’=34,225, 
df.=3, p<.001). Diferenţa semnificativă se păstrează între cel două grupuri şi cu 
privire la modul in care ei consideră că merg lucrurile în România (77=6,430, 


? Reamintim că ancheta sociologică a fost realizată în luna mai a anului 2011. 

df.=2°, p<.001). Numărul de persoane care au ales varianta de răspuns „nu ştiu” 
a fost mult mai mare la întrebarea referitoare la Uniunea Europeană (20,1%) 
decât la întrebarea referitoare la România (5,88%). Cu toate acestea, patru din 
cinci respondenţi şi-au exprimat o opinie cu privire la direcţia corectă sau 
greşită în care merge Uniunea Europeană. 

Dincolo de opinii exprimate, care prin definiţie nu sunt corecte sau 
greşite, am măsurat şi gradul de cunoaştere de către cetăţenii români a Uniunii 
Europene. Distribuţia nivelului de cunoaştere a Uniunii Europene pe o scală de 
la 0 la 10 a fost una normală, excepţie făcând procentele celor care nu au dat 
nici un răspuns corect (9,2%) sau toate răspunsurile corecte (2,9%) (Figura 5). 
Cele mai multe răspunsuri corecte au fost cu privire la faptul că steagul 
european este albastru cu stele galbene (74,4%), membrii Palamentului 
European sunt aleşi direct de cetăţenii Uniunii Europene (58,5%), în fiecare an 
se sărbătoreşte ziua Uniunii Europene (54,3%), iar sediul Parlamentului 
European nu este la Paris (54,2%). Observăm cá cele mai multe cunoştinţe 
despre Uniunea Europeană sunt obținute prin experineta directă dată de 
vizibilitatea steagului european, care este prezent la toate instituţiile publice, şi 
de participarea la vot în cadrul alegerilor europarlamentare. 


Figura 5. Gradul de cunoaştere a Uniunii Europene pe o scală de la 0 la 10 
(total=100%) 

Existá o corelatie pozitivá semnificativá intre nivelul de cunoastere si 
nivelul de autoevaluare a cunoaşterii Uniunii Europene (r=0,19, p<.001). Cei mai 
mulţi respondenţi au afirmat că au auzit de Parlamentul European (Tabelul 2), 


? Sunt doar două grade de libertate pentru că am scos din calcul varianta de 
răspuns „nu ştiu/nu răspund” din cauza numărului mic de cazuri (7). 

fapt confirmat prin rezultatele obţinute în urma aplicării scalei cunoaşterii 
Uniunii Europene. Cele mai puţin cunoscute instituţii sunt organele consultative 
Comitetul Regiunilor şi Comitetul Economic şi Social, deşi acestea ar trebui să 
creeze o legătura între cetățeni şi instituţiile politice ale Uniunii Europene. Dacă 
există diferenţe mari în ceea ce priveşte cunoaşterea instituțiilor europene, nu 
acelaşi lucru îl putem spune cu privire la opinia respondentilor referitoare la rolul 
jucat şi la încrederea acordată acestor instituţii. Observăm totuşi că instituțiile de 
care respondentii spun că au auzit în mai mare măsură joacă în opinia lor un rol 
mai important şi se bucură de un nivel de încredere mai ridicat. Prin urmare noto- 
rietatea este asociată cu importanţa şi încrederea acordată instituțiilor europene. 


Tabelul 2. Cunoaşterea, importanţa şi încrederea 
acordată instituțiilor Uniunii Europene (%) 


Bus UR 

E 8S5 g 

S oss £8 

£ S& 35 

E 25 AE 
1. Parlamentul European 88,8 80,7 54,1 
2. Comisia Europeană 80,9 79,1 51,8 
3. Consiliul de miniştri al UE 54,8 78 49,1 
4. Curtea de justiție a Comunităţilor Europene 57,9 79,9 52,9 
5. Avocatul Poporului European (Ombudsman) 49,9 78,8 52,5 
6. Banca Centrală Europeană 64 80,6 48,3 
7. Curtea de Conturi Europeană 53,6 76,9 47,4 
8. Comitetul Regiunilor (al UE) 30,6 73,6 45,2 
9. Comitetul Economic şi Social (al UE) 31,3 72,8 45,3 


Respondentii ,,europeni" au un nivel de cunoaştere mai ridicat cu privire la 
Uniunea Europeană decât celelalte persoane (t=4,653, p<.001). Acest lucru este o 
consecință a faptului că nivelul de educaţie al „europenilor” este mai ridicat decât 
în cazul persoanelor care se identifică doar cu România, iar persoanele cu un 
nivel de educaţie mai ridicat au şi un nivel de cunoaştere mai ridicat referitor la 
Uniunea Europeană (Speraman rho = 0.19, p<.001). Astfel media obținută la 
scorurile care măsoară cunoaşterea Uniunii Europene de persoanele care au 
absolvit şcoala primară a fost 2,67, şcoala generală 3,52, şcoala profesiona- 
lă/liceul neterminat 4,39, liceul 4,62, studii postliceale 4,71 şi facultatea sau 
studii postuniversitare 4,78. 

Informaţiile despre Uniunea Europenă sunt obținute de către români in 
primul rând de la televizor, indiferent dacă sunt „europeni” sau nu (Tabel 3). 

Diferențe semnificative între cele două grupuri exsită în ceea ce priveşte folosirea 
ca surse de informare cu privire la Uniunea Europeană a presei scrise (y’=7,986, 
df=1, p<.01), revistelor (32713,299, df=1, p<.001), internetului (y’=24,203, 
df=1, p<.001), cărţilor, brosurilor sau fluturaşilor (y’=13,299, df=1, p<.001), 
centrelor de informare ale Uniunii Europen (5°=20,107, df.=1, p<.001), ONG- 
urilor (°=4,454, df=1, p<.05) sau blogurilor tematice (y’=20,606, df=1, 
p<.001). Observăm că diferenţele semnificative sunt cu privire la surse de infor- 
mare care presupun un acces mai limitat sau costuri mai mari, adică surse mai 
accesibile persoanelor cu venit şi nivel de educație mai ridicat. Foarte important 
este faptul că există o diferență semnificativă între „europeni” şi persoanele care 
s-au declarat ca identificându-se doar ca români în ceea ce priveşte dezinteresul 
pentru informaţii referitoare la Uniunea Europeană (y’=23,859, df.=1, p<.001). 
Prin urmare gradul de cunoaştere mai ridicat cu privire la Uniunea Europeană se 


datorează şi unui interes mai mare pentru a obține informaţii în această privință. 


Tabelul 3. Când căutaţi informaţii despre Uniunea Europeană, instituţii, 
politici etc. ce surse folosiți? (răspunsuri „Da” in %) 


Ed europeni 
Discutii cu rude, prieteni, colegi 51,1 49,1 
Presa scrisă (ziare in forma tipărită) 43,5 53 
Reviste 25,4 36,6 
Televiziune 79,8 76,7 
Radio 48,1 45 
Internet (inclusiv ziare online) 34,7 51,2 
Cărţi, broşuri, fluturasi 18 28,6 
Centre de informare ale Uniunii Europene 5,5 14,2 
Birouri de informare guvernamentale naționale sau regionale 4,1 5,3 
Sindicate sau asociații profesionale 3,2 4,5 
Alte organizații (ex: ONG-uri) 5 8,6 
Un membru (sau mai multi) al Parlamentului European (în mod direct) 2,9 3,6 
Alţi politicieni (în mod direct) 1,4 3,9 
Bloguri tematice 4,5 12,7 
Nu am căutat niciodată informaţii, nu m-au interesat 15 8,6 

Deşi principala sursă de obţinere a informaţiilor cu privire la Uniunea 
Europeană sunt canalele TV, în mică măsură sunt urmărite emisiunile infor- 
mative (ştiri, dezbateri, reportaje) care abordează un astfel de subiect. 
Rezultatele anchetei noastre arată că 32,3% dintre românii urmăresc în mare 
măsură şi în foarte mare măsură emisiuni informative despre Uniunea 
Europeană la ProTV, 29,5% la Antena 1 şi doar 19,8 la televiziunea publica 
TVRI. Telespecatorii arată un interes şi mai mic pentru emisiunile informative 
referitoare la Uniunea Europeană ale celorlalte canale de televiziune publice 
TVR2 (12,5%), TVR3 (9,3%) şi TVRinfo (8,3%). În fapt interesul pentru 
emisiunile informative despre Uninea Europeană este similar cu interesul fata 
de emisiunile informative în general ale canalelor de televiziune. 

„Europenii” şi ceilalți respondenţi au arătat că nu acordă în mod 
semnificativ diferit importanță emisiunilor de ştiri oferite de principalele canale 
de televiziune din România, excepţie făcând interesul pentru canalele publice 
de televiziune TVR2 şi TVR3 (Tabel 4). Nu există diferente semnificative între 
„europeni” şi „doar români” nici în ceea ce priveşte interesul pentru emisiuni 
despre Uniunea Europeană ca „Europa mea” de la TVRI (37-6,094, df.—4, 
p=.165), „Împreună in Europa" (y2=6,493, df.=4, p=0,165), „Uliţa spre Europa” 
(3/—9,196, df.=1, p=.056) şi „Ferma” (y’=4,355, df=4, p=.360) de la TVR2, 
respectiv „Întâlniri in Europa" de la TVR Cultural (771,771, df.=4, p=.778). 

Tabelul 4. Diferente între „europeni” şi „doar români” în ceea ce priveşte 
H "m . . v 2 
consumul de informații referitoare la Uniunea Europeană (y^) 


În ce măsură În general, credeti În general, credeti că 
urmăriți cá postul TV [...] postul TV [Antena1] 
emisiunile vorbeste despre UE vorbeşte despre UE 
informative prea mult, cât în termeni prea 
la [...]? trebuie sau prea negativi, corecti sau 
puţin? prea pozitivi? 
Antena 1 6,604 3,458 0,916 
Antena 3 3,871 1,671 0,350 
Prima TV 1,584 1,058 1,396 
Pro TV 8,090 1,395 0,563 
Realitatea TV 3,407 0,970 1,603 
TVR Cultural 2,696 1,914 0,192 
TVRI 5,809 0,478 1,614 
TVR2 10,039* 1,631 0,873 
TVR3 9,803* 1,898 1,167 
TVRinfo 4,864 1,130 3,194 


* Seminificativ pentru p<0,05 

Persoanele care se identifică cu Uniunea Europeană comparativ cu 
persoanele care nu se identifică cu Uniunea Europeană au opinii similare în 
ceea ce priveşte măsura în care posturile de televiziune luate în considerare 
vorbesc prea mult, cât trebuie sau prea puţin despre Uniunea Europeană. Nu 
există diferente semnificative între cele două grupuri nici în privința modul în 
care acestea apreciază că televiziunile vorbesc despre Uniunea Europeană în 
termeni prea negativi, corecti sau prea pozitivi. 

Putem conchide că, deşi există diferenţe semnificative în ceea ce priveşte 
gradul de cunoaştere cu privire la Uniunea Europeană între „europeni” şi ceilalți 
respondenţi, acest lucru nu se datorează consumului în mai mare sau mai mică 
măsură de emisiuni informative cu privire la acest subiect oferite de televiziuni în 
general şi de canalele publice de televiziune in particular. Mai mult, „europenii” 
nu îşi doresc mai multe informaţii sau ştiri mai critice sau mai puţin critice la 
adresa Uniunii Europene. Diferența semnificativă care trebuie menţionată aici 
este aceea că persoanele care se identifică doar cu România prezintă un 
dezinteres mai mare pentru informaţii referitoare la Uniunea Europeană 
comparativ cu persoanele care se identifică (şi) cu Uniunea Europeană. 


CONSIDERAȚII FINALE 


Eforturile de a construi o identitate europeană sunt susținute de comuni- 
carea şi informaţiile disponibile în fiecare dintre ţările membre. Cu toate 
acestea, fluxul de informaţie care promovează instituţiile europene sau tema- 
ticile europene pot conduce adesea la idei confuze legate de identitatea euro- 
peană. Acesta este motivul pentru care în cadrul anchetei realizate am încercat 
să identificám opinia publică legată de Europa, permițându-le respondentilor să 
se autodefinească drept europeni, fără a limita „europenitatea” la o listă pre- 
definită de caracteristici. Ancheta a încercat, finalmente, să măsoare „identitate 
europeană”, ținând cont de faptul că aceasta este încă o entitate hibridă. 

Identitatea europeană a fost şi este, cu atât mai mult odată cu aderarea 
României la Uniunea Europeană, o problemă aflată în strânsă legătură cu însăşi 
identitatea națională. Ne-am dorit să facem parte din grupul țărilor civilizate 
din vestul Europei, am preluat şi, eventual, adaptat norme, valori şi instituții 
specifice acestor tari, având mereu ca punct de reper standardele lor de viata. 
Aderarea României la Uniunea Europeană în anul 2007 a însemnat depăşirea 
vechii dileme: forme fără fond sau forme care să atragă ulterior fondul. Am 
acceptat aquis-ul comunitar, strategiile şi obiectivele Uniunii Europene, dar şi 
simbolurile sale: steagul, imnul, ziua Europei şi sloganul „Unitate în diver- 
sitate”. Integrarea în Uniunea Europeană este un proces mai de durată care 

presupune adoptarea acquis-ul comunitar, respectiv adoptarea sau adaptarea 
strategiilor şi obiectivelor Uniunii Europene la specificul nostru. 

Decalajul dintre litera şi spiritul reglementărilor europene şi realitățile 
româneşti este privit de multe ori cu un spirit autocritic exagerat în condiţiile în 
care există şi la nivelul statelor membre variații cu privire la adoptarea sau 
adaptarea la cerințele Uniunii Europene. Din punctul de vedere al lui Gerda 
Falkner et al. (2005: 321-341), pot exista trei lumi ale compliantei statului 
national la cerințele Uniunii Europene: lumea respectării legii (world of low 
observance), lumea politicii domestice (world of domestic politics) şi lumea 
Finlanda prin preocuparea ridicată pentru adoptarea rapidă a legilor Uniunii 
Europene. În a doua situaţie se află Germania (alături de Olanda şi Marea 
Britanie) unde partidul de guvernământ, atunci când nu a fost de acord cu o 
directivă, a manifestat rezistență şi a amânat punerea ei în practică. Tari care 
neglijează cerințele UE sunt Grecia şi Portugalia care întârzie să adopte şi să 
implementeze legile europene. 

În cazul celor două state din sudul Uniunii Europene, logica adaptării la 
cerinţele europene nu este a corespondenţei culturale, aşa cum se întâmplă în 
țările nordice, sau a urmăririi intereselor politice ca în Germania, ci a intere- 
selor din interiorul administraţiei. În aceste tari adoptarea legislaţiei europene 
este târzie şi „pro forma” (G. Falkner et a/., 2005, 322). lată că ceea ce noi 
numim forme fără fond cu privire la punerea în practică a legislaţiei Uniunii 
Europene există şi în alte state membre care fac parte din ceea ce Gerda 
raportarea la Europa vestică a fost un proces continuu, neîncheiat, cu formele 
instituționale şi cu fondul vechi, fapt ce l-a determinat pe Constantin Schifirnet 
(2011) să vorbească despre o modernitate tendentialá. Acţiunile şi ideile 
specifice nu sunt finalizate, modernitatea reprezintă mai mult o aspirație, un 
obiectiv care nu este atins în întregime (Schifirnet, 2011: 220). 

De asemenea, este comun cu alte state din Europa Estică şi complexul 
rudei sărace care doreşte să facă parte din grupul de referință al statelor 
occidentale. Unii autori vorbesc de identitatea Europei Vestice construită în 
raport cu Europa Estică, prin urmare dorința de aderare a statelor din est la 
Uniunea Europeană reprezintă, dincolo de interesele politice şi economice, o 
modalitate prin care se manifestă dorinţa de a le fi acceptată identitatea 
europeană. Desi Europa nu se confundă cu Europa Vestică vorbim despre 
valori europene, identitate europeană, europenizare făcând o trimitere implicită 
la Uniunea Europeană, adică la o construcţie politică a vestului civilizat la care 
au aderat şi state din Europa Estică. 

În contextul în care unii autori neagă identitatea europeană, alți autori 
vorbesc despre modalităţi diferite de raportare a cetăţenilor fiecărui Stat Mem- 
bru la Uniunea Europeană, sau chiar despre un eşec al construcţiei identității 
europene stabilită ca obiectiv politic la summitul de la Copenhaga din 1973, am 
realizat o anchetă sociologică prin care am măsurat identitatea civică euro- 
peană. Dacă identitatea culturală se referă la identificarea cu o comunitate 
umană, identitatea civică presupune identificarea cu o comunitate politică. 

Obiectivele cercetării noastre au fost să testăm un model ipotetic 
explicativ al identităţii europene şi să răspundem la întrebarea referitoare la 
rolul televiziunii, în special al televiziunii publice, în europenizarea societății 
româneşti. Rezultatele cercetării au confirmat faptul că persoanele mai tinere, 
cu nivel de educaţie mai ridicat, cu venit mai ridicat, care consideră că 
România a beneficiat în urma aderării la Uniunea Europeană şi care au vizitat 
un alt stat membru se identifică în mai mare măsură cu Uniunea Europeană. Nu 
există diferenţe semnificative în această privinţă între persoanele care provin 
din medul urban şi persoanele care provin din mediul rural, între bărbaţi şi 
femei, români sau maghiari. Putem spune că persoanele care s-au declarat 
„europene” sunt şi beneficiarii aderării la Uniunea Europeană, prin urmare 
identitatea civică este una pragmatică. Un alt argument care susține această 
afirmaţie este faptul că în ultimii trei ani de criză economică a crescut, la nivel 
european, numărul persoanelor care se identifică doar cu statul national. 

Totuşi trebuie să subliniem faptul că, în condițiile menținerii constante a 
variabilelor independente referitoare la venitul respondentilor sau la opinia ca 
România are beneficii în urma aderării la Uniunea Europeană, variabile ca 
„vârsta” şi „nivelul de educaţiei” rămân semnificative în modelul explicativ. 
Prin urmare, dincolo de motivaţia pragmatică a identităţii civice, putem vorbi 
de o motivaţie simbolică a identificării. Există români care se identifică atât cu 
România cât şi cu Uniunea Europeană (11%) considerând totuşi că România nu 
a avut beneficii în urma dobândirii calității de Stat Membru. 

Consumul mediatic a fost un ax important al cercetării, dat fiind că 
media rămâne un agent important al europenizării. În ceea ce priveşte relaţia 
concretă dintre consumul de emisiuni sau ştiri referitoare la Uniunea Europeană 
şi identitatea europeană, rezultatele cercetării au arătat că nu există diferențe 
între „europeni” şi ceilalți respondenţi. Deşi „europenii” au dovedit un grad 
mai mare de cunoaştere a Uniunii Europene, ei nu au arătat un interes 
semnificativ mai mare fata de ştirile europene oferite de principale canale TV, 
publice sau private. O posibilă explicaţie este acea că „europenii”, persoane cu 
un nivel de educaţie mai ridicat, obțin informaţii şi din alte surse decât 
televiziunea, cum ar fi Internetul, ziarele sau revistele. 

Sintetizând, putem spune că media, oricât de eficiente ar fi, nu pot totuşi 
reuni cetățenii din Uniunea Europeană sub umbrela unei identități europene 
comune. Datele obținute confirmă faptul că o informare adecvată a cetățenilor 
în legătură cu Uniunea Europeană este o condiţie necesară, însă insuficientă a 
procesului de creare a unei identități comune. Dorinţa de a aparţine Vestului a 
fost o constantă în spaţiul public românesc în ultimele două decenii, iar 
eurobarometrele recente indică un optimism şi o deschidere spre Europa 
superioare în rândul românilor. Cu toate acestea, cetățenii români tind să 
devină tot mai pragmatici în evaluarea statului lor de cetăţeni europeni. 

Rezultatele anchetei întreprinse au demonstrat faptul că identificarea 
unei identități europene poate fi mai degrabă asociată cu anumite caracteristici 
demografice (vârstă, educaţie, venit) şi cu o atitudine pragmatică fata de UE. 
Existenţa unei pieţe libere, încurajarea libertăţii de a călători şi dreptul de a 
munci reprezintă nu doar avantaje competitive în contextual actual al 
globalizării, dar şi — cel putin pentru cetățenii români — o cale de a întări 
sentimentul unei identități şi apartenente europene. 

Pe baza acestor date, putem concluziona că obiectivul Comisiei 
Europene de a sprijini construcţia identităţii europene poate avea succes dacă se 
vor dezvolta sau încuraja în continuare, printre altele, politici şi strategii 
orientate către tineri, cum ar fi creşterea mobilităţii elevilor şi studenţilor în 
reduceri la mijloacele de transport (trenuri). O atenţie deosebită trebuie arătată 
noilor resurse de comunicare pe care Internetul ni le pune la dispoziţie. 

Prin intermediul drepturilor specific europene şi, mai ales, prin 
intermediul călătoriilor în ţările europene, se pare că poate emerge o nouă 
formă de solidaritate europeană şi un sentiment al unui viitor comun, toate 
acestea însă conştientizând atât riscurile, cât şi oportunitățile statutului de tara 
membră. Tinerii români, care sunt mai educati, mai înstăriți şi — cel mai 
important — mai dinamici în cadrul Uniunii, se consideră într-o mai mare 
măsură europeni. Ei reprezintă nucleul unei noi forme de identitate civică, 
singura, de altfel, capabilă să ţină laolaltă, asemenea unui liant social, o 
structură socială atât de complexă cum este Uniunea Europeană. 

1. ŞTIRILE ŞI CONSTRUCŢIA AGENDEI PUBLICE 


Problematica influenţei ştirilor, în general, şi în timpul campaniilor elec- 
torale, în special, a exercitat o fascinatie constantă în rândul cercetătorilor. Stu- 
diile legate de construirea agendei publice, în special, sunt centrate pe această 
zonă privilegiată de influență, cu un accent acordat ştirilor de televiziune. 

Într-o cercetare deja clasică, Maxwell McCombs şi Donald Shaw (1972) 
au stabilit — după ce au comparat conținutul mass-mediei şi opinia alegătorilor 
privind subiectele care li se păreau importante în cazul alegerilor prezidențiale 
— că există o corelare între importanța acordată de media anumitor mize şi cea 
atribuită de alegători aceloraşi subiecte. Sintetizând, cercetările clasice dedicate 
stabilirii agendei publice (agenda-setting) concluzionează că media defineşte 
calendarul gi ierarhia evenimentelor despre care vorbeşte. Din aceasta 
perspectivă, alegătorii depind de media pentru a repera cele mai importante 
teme ale dezbaterii politice. 

Procesul de agenda-setting (stabilirea agendei publice) se referă la 
alocarea de relevanță (de semnificaţii) unui subiect, mizând pe faptul că 
audiența va semnala această atenţie sporită şi o va percepe ca atare. Cercetările 

asupra acestui proces confirmă faptul că, deşi media nu este capabilă să le 
spună oamenilor ce să gândească, are totuşi un rol major în a le transmite /a ce 
să se gândească (Cohen, 1963). 

Potrivit teoriei agenda-setting (stabilirea agendei publice), membrii audi- 
entei află despre problemele publice din mass-media şi, în acelaşi timp, deduc 
câtă importanță ar trebui să acorde unei teme sau probleme, în funcţie de impor- 
tanta pe care media o acordă respectivei teme sau probleme. De exemplu, atunci 
când relatează ceea ce spun candidații în timpul campaniei, mass-media pare că 
hotărăşte care sunt problemele importante. Cu alte cuvinte, mass-media stabilesc 
agenda campaniei, iar alegătorii depind de ea pentru a repera „punctele fierbinți” 
ale dezbaterii politice. Această capacitate de a produce efecte la nivel cognitiv 
reprezintă unul dintre cele mai importante aspecte ale puterii mass-mediei. 

Ipoteza agenda-setting (stabilirea agendei publice) a fost cercetată mai ales 
în contextul campaniilor electorale, o strategie obişnuită a campaniei electorale 
moderne tipice fiind aceea de a proiecta „imaginea” unui candidat prin asocierea 
cu anumite poziţii faţă de problemele cu care se confruntă societatea în 
momentul respectiv. Premisa este că, dacă votantii vor fi convinşi că o problemă 
este importantă, ei vor vota candidatul sau partidul care transmite cel mai bine 
impresia că pot rezolva respectiva problemă. 

Dezvoltand analiza iniţială, McCombs, Shaw şi Weaver afirmă, în lucrarea 
Communication and Democracy: Exploring the Intellectual Frontiers in Agenda- 
Setting Theory (1997), că efectul cel mai important al mass-media este „abilitatea 
de a ordona şi organiza lumea pentru noi. Pe scurt, mass-media s-ar putea să nu 
aibă prea mult succes în a ne spune ce să gândim, însă are un succes incredibil în 
a ne spune la ce să ne gândim” (McCombs, Shaw, Weaver, 1997: 66). 

Autorii americani precizează de asemenea că tendința mediei de a struc- 
tura percepțiile votantilor despre realitatea politică reprezintă un bias (atitudine 
părtinitoare): „până la un punct semnificativ, arta politică într-o democraţie este 
arta de a determina care subiecte sunt de interes major pentru public sau pot fi 
accentuate pentru a primi suport public” (McCombs, Shaw, Weaver, 1997: 71). 
Media are capacitatea de a crea agenda pentru intreaga comunitate (chiar daca 
fiecare individ in parte are o agenda diferita), iar aceasta capacitate este cea mai 
importanta la nivel macrosocial. 

O temă, pentru a deveni publică, trebuie să îndeplinească următoarele 
condiții: a. să fie obiectul unui proces de negociere între actori sociali cu interese 
şi resurse diferite, fiecare dintre aceştia încercând să impună în spaţiul public 
propria definiţie; b. să devină obiectul unor practici de comunicare, deci să 
capteze atenţia publicului şi c. să aparțină unei teme familiare publicului 
(McCombs, 2004). 

În ceea ce priveşte construcţia agendei publice prin intermediul ştirilor, 
unii autori (Gans, 1980) susțin că agenda mediatică este determinată de impe- 
rative editoriale, organizaționale şi comerciale, care ar putea deturna publicul 
de la problemele „reale” cu care se confruntă națiunea; chiar dacă redactorii 
ştirilor susțin că difuzează „imagini-oglindă” ale realităţii, acoperirea media a 
subiectelor de interes național ar putea contrazice această afirmaţie. 

Studiile legate de funcţionarea mediei şi de practicile jurnalistice indică 
faptul că ştirea nu poate fi conceptualizată ca un material predefinit, produs la 
inițiativa sursei şi asupra căruia jurnalistul nu intervine decât prin selecția 
operată. Cercetătorii din domeniu sunt unanimi în a considera că ştirile nu sunt 
selecționate, ci construite, şi că această construcţie este opera comună a jurnali- 
ştilor şi a surselor. 

Anumiți cercetătorii s-au aplecat şi asupra actorilor şi factorilor care 
influențează agenda mediatică. Astfel s-a născut teoria agenda-building (cons- 
tructia agendei publice), conform căreia agenda mediatică este o co-constructie 
realizată de media, public şi surse (Charron, 1995). Însă agenda-building 
rămâne încă o noţiune vagă: oare cei trei actori se găsesc într-un raport simetric 
de influență? Este posibil ca agenda mediatică, departe de a fi o co-constructie 
între public sau surse, să nu fie decât un releu al agendelor acestora din urmă? 

Şi în spaţiul francez, cercetările au mobilizat modelul agenda-setting. Un 
studiu realizat de Jean-Louis Missika şi Dorine Bregman, cu ocazia alegerilor 
legislative din 1986, punea în evidenţă importanța pe care o au decalajele dintre 
agenda mediatică, cea politică şi cea a opiniei publice. Contrar unor opinii 
curente, această analiză, bazată pe un corpus enorm de date, subliniază 
adecvarea relativă a agendei politice la aşteptările publicului (în privinţa unor 
chestiuni specifice: şomajul, criza etc.). 

Datorită ramificatiilor politice ale agenda-setting şi ale proeminentei 
televiziunii ca sursă demnă de încredere pentru informarea politică, nu este 
surprinzător că o cantitate însemnată de cercetări s-a îndreptat către sondarea 
efectelor de impunere a agendei de către ştirile de televiziune. 

Aceste cercetări au avut rezultate variate. Confuziile legate de puterea 
televiziunii de impunere a agendei se pot datora pur şi simplu limitărilor de 
ordin metodologic. Cea mai adecvată strategie este căutarea efectelor mediei 
de-a lungul timpului, pe măsură ce acoperirea mediatică şi preocupările publi- 
cului evoluează. Studiile longitudinale dedicate fenomenului agenda-setting, 
deşi puţin numeroase, relevă faptul că schimbările la nivelul atenţiei acordate 
de media anumitor subiecte produc într-adevăr schimbări în preocuparea 
publicului fata de subiectele respective. 

Cercetătorii americani Gladys Engel Lang şi Kurt Lang (1983) au propus 
extinderea conceptului de agenda-setting la cel de agenda-building, în studiul 
consacrat rolului mediei în afacerea Watergate. Initial, modelul McCombs-Shaw 
mergea pe ideea influenţei dintre agendele mediei publice şi politice, media 
având mai mult funcţia de a selecta teme din agenda politică, iar actorii politici 
fiind cei de la care plecă informaţia. Agenda-building evidenţiază cele şase etape 
necesare pentru a aduce un subiect pe agenda publică şi faptul că este vorba de 
un proces interdependent ce necesită timp. Actualitatea mediatică este rezultatul 
unei strategii în care intră numeroase elemente din interiorul mediei, dar şi din 
afara acesteia, ea fiind consecinţa unei construcţii (building). 

Pentru o bună înțelegere a fenomenelor de agendă, Dearing şi Rogers 
(1996) insistă asupra faptului că este însă necesar să distingem între mai multe 
tipuri de efecte: cele determinate de public agenda-setting (stabilirea agendei 
publice), policy agenda-setting (stabilirea agendei de politici publice), alături 
de media agenda-setting (stabilirea agendei media). 

În anii ‘80, s-a cristalizat şi a treia variantă a teoriei agenda-setting, 
denumită şi second level agenda-setting (agenda-setting de nivel secund) sau 
agenda atributelor. Potrivit acestei teorii, mass-media nu ar mai indica publi- 
cului priorităţile momentului, ci atributele sau cadrele de interpretare a eveni- 
mentelor mediatice (frames sau cadre) (Beciu, 2009: 72). Temele intens media- 
tizate la un moment dat sunt folosite de public drept cadre de interpretare 
pentru alte teme, care fac parte din orizontul lui imediat. 

Shanto Iyengar şi Donald Kinder, unii dintre cei mai cunoscuţi autori 
americani din domeniul studiilor dedicate fenomenului agenda-setting, anali- 
zează în lucrarea News that Matters (1987) modalitatea în care oamenii îşi 
formează opiniile politice prin intermediul ştirilor de televiziune. În această 
carte, cei doi autori arată că televiziunea determină ceea ce americanii 
consideră ca fiind probleme importante prin acordarea unei atentii mai mari 
anumitor probleme şi ignorarea sau acordarea unei atentii reduse altora: „când 
ştirile de televiziune se focalizează pe o anumită problemă, prioritățile publi- 
cului sunt alterate, apoi alterate din nou, atunci când ştirile de televiziune se 
orientează asupra unor noi subiecte”. (Iyengar, Kinder, 1987: 33) 

Datorită ramificatiilor politice ale agenda-setting şi ale proeminentei 
televiziunii ca sursă credibilă şi demnă de încredere pentru informarea politică, 
nu este surprinzător faptul că o cantitate însemnată de cercetări s-a îndreptat 
către sondarea efectelor de impunere a agendei de către ştirile de televiziune. 
Aceste cercetări au avut rezultate variate. Anumiți autori susțin că ştirile de 
televiziune nu au niciun impact asupra perceptiilor audienței legate de 
subiectele tratate (Iyengar, Behr, 1985); alţii sugerează că efectele televiziunii 


161 


asupra atenţiei acordate de public anumitor subiecte sunt limitate la o categorie 
de persoane mai putin educate şi informate (McCombs, 1992). 

Teoria legată de agenda-setting rămâne un reper fundamental al cer- 
cetării în zona comunicării politice. Împreună cu studiile legate de dezvoltările 
recente ale teoriei, efectele de priming (amorsaj) şi framing (cadraj), agenda- 
setting a devenit reperul fundamental de cercetare în zona studiilor media 
legate de sfera publică. 


2. STABILIREA AGENDEI EUROPENE 


În exegeza consacrată alegerilor europarlamentare, acestea sunt consi- 
derate „alegeri naționale de rangul doi” şi, de fapt, sunt un fel de referendum 
privind performanţa guvernului național (Hobolt, Spoon, Tilley, 2009). 
Problemele europene şi naţionale referitoare la alegători şi contextul campaniei 
joacă un rol important în modelarea opţiunilor de vot. Alegerile europar- 
lamentare dau sens participării politice în UE. În continuare, vom prezenta teze, 
date şi concluzii ale unor studii despre rolul televiziunii în informarea cu 
privire la alegerile europarlamentare. Trebuie remarcată activitatea de cerce- 
tare, în acest domeniu, a unui grup de cercetători de la universităţi din Olanda. 
Cel putin până acum, nu am întâlnit studii sistematice despre aceasta temă la 
cercetători din alte tari. Una dintre cercetări a vizat analiza principalelor 
televiziuni de ştiri, în 14 tari din UE, timp de 2 săptămâni înainte de alegerile 
europarlamentare din 1999. Principala concluzie a cercetării arată o diferențiere 
între ţările UE, în ceea ce priveşte cantitatea de ştiri despre campania de la 
europarlamentare şi vizibilitatea reprezentanților UE. Emisiunile despre alege- 
rile europarlamentare sunt în număr mai mare la canalele publice, unde opinia 
elitei despre UE este polarizată, iar cetăţenii sunt nesatisfacuti de guvernele lor 
naționale (Peter, Lauf, Semetko, 2004). 

Un studiu cros-national al alegerilor europarlamentare, efectuat în Marea 
Britanie, Danemarca şi Olanda, pune în relief aspecte ale rolului managemen- 
tului editorial în modelarea ştirilor electorale (De Vreese, 2003). Un alt studiu 
cros-national comparativ face o analiză a conţinutului ştirilor despre politicile 
UE în emisiunile de ştiri ale televiziunilor din Marea Britanie, Danemarca, 
Olanda, Franţa şi Germania. S-au identificat caracteristicile fundamentale ale 
ştirilor. În majoritatea ţărilor studiate, politicile UE erau prezentate în mod 
nesemnificativ în ştirile televiziunii naționale. Ştirile de televiziune despre UE 
nu includ informaţii despre oficialii UE, ci despre politicile UE. Autorii au de- 
celat factorii care contribuie la creşterea şi pregnanta ştirilor despre UE: pre- 
zenta UE în ştirile de televiziune este mai puternică în țările cu nivel mai ridicat 
al satisfactiei fata de democraţie şi în perioada din preajma summit-urilor UE, 
iar acolo şi în acele perioade vizibilitatea oficialilor UE este mai pregnantă în 

programele de ştiri ale televiziunilor publice. Concluzia este că, în condițiile 
unei vizibilitati limitate şi fără protagonişti a emisiunilor despre UE, europeni- 
zarea emisiunilor de ştiri este mai mult o iluzie decât o realitate (Peter, De 
Vreese, 2004). 

Studiul asupra căruia stăruim este cel dedicat ştirilor despre alegerile 
europarlamentare, din 2004, organizate în cele 25 de tari ale UE. Acest studiu 
este cel mai important fiindcă se referă la primele alegeri în UE extinsă. Pentru 
cunoaşterea gradului de reflectare de către presă şi televiziune a alegerilor euro- 
parlamentare, au fost examinate, pentru fiecare ţară din cele 25 membre ale UE, 
trei ziare naţionale şi două televiziuni de ştiri în prime time, adică la o oră de ma- 
ximă audienţă (a fost vorba de un post de televiziune privat şi un post public de 
televiziune). Cercetarea a avut loc în intervalul de două săptămâni de dinaintea 
alegerilor. În ansamblu, alegerile au fost mai vizibile în cele 10 noi state membre 
decât în cele 15 vechi state ale UE. S-a remarcat prezenţa actorilor politici 
naţionali, şi nu a actorilor UE, în dezbaterile organizate. În timp ce ştirile despre 
UE, în cele 15 vechi state membre ale UE, au fost negative, în ţările noi ele au 
fost atât negative, cât şi pozitive. Din cercetare se degajă ideea că mass-media 
joacă un rol crucial in acest proces de alegere a reprezentanților fiecărei tari în 
Parlamentul European. De asemenea, UE se bazează pe mass-media pentru a-şi 
consolida în mod indirect legitimitatea prin creşterea gradului de conştientizare 
de către cetăţenii săi a apartenenţei la comunitatea europeană. Autorii subliniază 
că, în analiza asupra alegerilor europarlamentare din 1999, s-a exprimat îndoiala 
că mass-media ar putea expune problemele în mod convingător. În unele tari, in 
1999, alegerile europene au avut o relativ scăzută prioritate în ştiri, iar acestea au 
fost reflectate rar în deschiderea jurnalelor de ştiri. Gradul de reflectare a ale- 
gerilor europarlamentare a depins de asocierea lor cu prezentarea consecinţelor 
acestora în tara de origine. 

În 2004, autorii au constatat că vizibilitatea alegerilor pentru Parlamentul 
European a fost mai mare în noile 10 state membre ale UE decât în vechile 
state membre. La televiziunile de ştiri, gradul de prezentare a alegerilor din cele 
15 vechi state membre ale UE a crescut în privinţa condiţiilor de vizibilitate, 
comparativ cu alegerile anterioare pentru PE din 1999. Acest trend nu a fost 
valabil şi pentru ziare. Vizibilitatea alegerilor europarlamentare a crescut în 
unele ţări şi a scăzut în altele. Televiziunile publice au transmis mai multe ştiri 
despre alegerile europarlamentare decât televiziunea privată şi decât presa de 
scandal, situaţie valabilă atât în vechile state membre, cât şi în noile statele 
membre ale UE (De Vreese et al., 2006: 495). 

Chiar dacă mult mai putin vizibile şi cu o miză mult mai mică decât 
alegerile naționale, alegerile europarlamentare rămân ocazii favorabile pentru 
mediatizarea proeminentă a unor subiecte europene, care, altfel, ajung cu mare 

greutate pe agenda publică, problemele naționale fiind promovate cu predi- 
lecție, în primul rând datorită proximitátii imediate. 

Nou intrată în UE, România s-a confruntat, în 2009, cu prima campanie 
electorală formală (ce are loc la fiecare 5 ani) pentru Parlamentul European. A 
fost cea de a doua rundă de alegeri europarlamentare în România, după ale- 
gerile din 2007, organizată imediat după integrarea României în Uniune. 
Alegerile europarlamentare reprezintă un eveniment politic important al 
Uniunii Europene; totuşi, puţine cercetări au atins problematica acestor tipuri 
speciale de alegeri în ţările nou intgrate. În acest context, cercetarea pe care am 
realizat-o priveşte impunerea subiectelor europene pe agenda publică, în 
perioada campaniei electorale europarlamentare din România, în 2009. 


3. METODOLOGIE 


Plecând de la teoriile cu privire la agenda-setting şi de la studiul com- 
parativ cross-national realizat de Jochen Peter, Holli A. Semetko şi Claes H. De 
Vreese (2003), principalul obiectiv al cercetării a fost să cunoaştem cantitatea, 
tematica şi tipurile de intervenţii referitoare la UE în ştirile de la televiziunea 
publică, pe canalul TVR 1, şi de la televiziunile de ştiri private Realitatea TV şi 
Antena 3, respectiv în dezbaterile organizate de televiziunea publică pe canalele 
TVR 1 şi TVR 3. 

Având ca punct de plecare teoria agenda setting şi rezultatele studiului 
deja menţionat, cercetarea a avut în vedere următoarele întrebări de cercetare şi 
ipoteze: 

ICI: Care sunt temele europene cele mai vizibile (ce pot ajunge pe „agenda 
zilei”) în ştiri şi în dezbaterile electorale, în perioada alegerilor europarla- 
mentare? 

IC2: Care este ponderea şi vizibilitatea ştirilor cu privire la UE, în raport cu 
celelalte tipuri de ştiri, pe parcursul perioadei electorale? 

II: Televiziunea publică prezintă într-o mai mare măsură ştiri referitoare la UE 
decât televiziunile private. 

12: Ştirile referitoare la UE sunt mai putin proeminente decât celelalte ştiri. 

Pentru testarea ipotezelor şi aflarea răspunsurilor la întrebările pe care 
le-am enunțat mai sus, am construit trei grile de analiză de conținut, prima 
referitoare la intervențiile invitaţilor în dezbateri, a doua referitoare la inter- 
ventiile moderatorilor în dezbateri, iar a treia privitoare la ştiri. Construirea celor 
trei instrumente de cercetare a fost realizată în trei etape. Într-o primă etapă, am 
construit cele trei grile de analiză, plecând strict de la elementele teoretice. În 
etapa a doua, grilele au fost supuse testării prin realizarea unei analize de conținut 
pe un subeşantion format din patru emisiuni de ştiri şi patru dezbateri electorale. 
Fiecare emisiune de ştiri sau dezbatere a fost supusă codării de către patru 


164 


codificatori, astfel încât să obținem un feedback cât mai complex cu privire la 
instrumentele de cercetare testate. Ultimele schimbări aduse grilelor de analiză au 
fost realizate după testarea gradului de fidelitate între codificatori (intercoder 
reliability test). 

În cadrul dezbaterilor/stirilor, o interventie/stire este referitoare la UE dacă 
se referă la politici, evenimente, instituții sau luarea deciziilor în cadrul UE. 
Întrucât multe dintre intervenţii au fost de bruiere a celorlalți invitaţi în dezbateri 
(de câteva secunde), am decis să considerăm drept intervenţie orice afirmație a 
unui invitat care durează cel puţin 5 secunde. 

O singură intervenție poate aborda mai multe teme europene. Pentru a 
vedea care sunt temele referitoare la UE, prezente în intervenţiile invitaţilor şi 
moderatorilor, respectiv în ştirile TV din perioada campaniei electorale, am 
pornit de la temele propuse de Peter et al. (2003), la care am adăugat altele, asa 
cum au rezultat din testarea grilelor de analiză. În final, pentru a permite compa- 
ratia, cele trei instrumente de cercetare cuprind nouă teme europene comune, la 
care se adaugă „altele”: moneda euro şi economie; libera circulaţie a cetăţenilor 
UE în spaţiul comunitar; aspecte sociale în UE; politici ale UE; fonduri 
structurale; viitorul UE; identitatea europeană; parlamentul UE, critici legate de 
UE; altele. 

Pentru a măsura gradul de vizibilitate al ştirilor, grila de analiză cuprinde 
indicatori cu privire la poziția ştirii referitoare la UE în structura jurnalului de 
ştiri sau indică faptul că ştirea este de tip headline (care se află printre cele 3-4 
ştiri anunţate la începutul jurnalului), promo (care se află printre ştirile anunțate 
pe parcursul jurnalului şi reluate ulterior) sau, pentru TVR 1, este dezbătută la 
„Tema zilei”. 

Eşantionul pe care am realizat cercetarea constă în emisiunile de ştiri de la 
TVR. de la orele 19%, respectiv de la Realitatea TV şi Antena 3 de la ora 21, din 
perioada 8 mai — 4 iunie, perioada campaniei electorale pentru Parlamentul 
European în România. Am ales aceste emisiuni de ştiri aflate în prime time 
pentru că sunt cele mai importante pentru televiziunile naționale enumerate. Din 
aceeaşi perioadă, corespunzătoare intervalului în care s-a desfăşurat campania 
electorală pentru alegerile europarlamentare din România din 7 iunie 2009, am 
introdus în eşantion dezbaterile electorale de la TVR 1 şi TVR 3. În total, 
eşantionul cuprinde 26 de emisiuni de dezbateri electorale şi 58 de emisiuni de 
ştiri (29 de la TVRI, 16 de la Antena 3 şi 13 de la Realitatea TV). 


4. INTERVENŢIILE INVITATILOR LA DEZBATERI 


Corpusul de dezbateri analizat este compus din 26 de emisiuni, difuzate 
în perioada campaniei electorale pentru alegerile parlamentare 2009, pe canalul 
public de televiziune TVR 1 şi pe canalele publice regionale (TVR 3). Unitatea 

de analiză aleasă a fost intervenţia, fiind analizate atât intervențiile invitaţilor, 
cât şi cele ale moderatorilor. În cele 26 de emisiuni, invitaţii au avut 941 de 
intervenţii, dintre care 825 au fost referitoare la UE. Unsprezece intervenţii au 
fost referitoare la alte state, situate în afara Uniunii Europene, iar 105 au vizat 
strict probleme româneşti. 

Durata totală a emisiunilor analizate a fost de 79 865 secunde (aproxima- 
tiv 22 de ore şi 11 minute), dintre care 79,5% au reprezentat totalul interven- 
tiülor invitaţilor, iar 73,7% din timp (92,7% din totalul timpului invitaţilor) a 
fost alocat temelor europene discutate de invitaţi. 

Din punctul de vedere al afilierii politice, invitaţii au fost, în cel mai 
mare număr, membri ai partidelor PSD (18), PDL (18) şi PNL (17). UDMR a 
avut de asemenea o vizibilitate foarte bună, cu un număr de 15 invitaţi prezenţi 
în cele 26 de emisiuni. În ceea ce priveşte ponderea luárilor de cuvânt, a 
intervențiilor propriu-zise din totalul celor 26 de emisiuni, 28,1% au aparținut 
reprezentanţilor PSD-ului, 25,3% celor ai PDL-ului, iar 19,9% ai PNL-ului. 
Din nou, UDMR-ul a avut o vizibilitate foarte bună, cu un procentaj de 18,2%. 

Intervenţiile legate strict de UE au fost distribuite după cum urmează: 
219 intervenţii, reprezentând 26,5%, au aparţinut reprezentanţilor PSD, 215 
(26,1%) PDL, 169 (20,5%) PNL, 144 (17,5%) UDMR (Figura 1). 


Figura 1: Distribuţia intervențiilor legate de UE în funcție de afilierea politică 

Se remarcă o distribuţie proporţional uniformă a intervențiilor legate de 
UE. Cu alte cuvinte, niciunul dintre partide nu a abordat probleme strict 
româneşti sau, în general, nelegate de UE în mod mai evident decât celelalte. 

Majoritatea intervențiilor (75,5% din totalul de intervenţii) au acoperit, 
de regulă, o singură temă, 16,7% dintre intervenţii au abordat două teme, 5,3% 
trei teme, 1,9% patru teme, iar 0,5% cinci teme. 

Temele predilecte ale discuțiilor au fost legate de parlamentul UE 
(53,3% din totalul intervențiilor au abordat această temă) şi de politici ale 
Uniunii Europene (28,2% din totalul intervențiilor). Alte teme de interes au fost 
fondurile structurale (19,5%) şi economia (10,8%) (Figura 2). 


Figura 2: Ponderea temelor abordate din totalul intervențiilor 


Parlamentul UE II 53. $ 
Politici ale UE III (28.2% 
Fonduri structurale queue 19.596 
Economie EE 10.8% 
Social [ 4.496 

Critici legate de UE n 2.196 

Pentru temele cele mai proeminente, distribuția subtemelor indică 
preocupările majore ale invitaţilor pe parcursul campaniei electorale. În ceea ce 
priveşte tema legată de Parlamentul European, subtemele cel mai bine 
reprezentate au fost „reprezentanţii României în Parlamentul European”, altfel 
spus, „vocea României în UE” (39,6%), „alegerile din România pentru 
Parlamenul European" (32,5%), respectiv „modul de funcționare al 
Parlamentului European” (22,2%). Tema legată de alegeri are o vizibilitate 

contextuală crescută, date fiind circumstanțele legate de campania electorală. 
Tema care abordează modul de funcţionare al Parlamentului European a 
acoperit aspecte legate de modalităţile de votare, grupuri parlamentare, luarea 
deciziilor, numărul de europarlamentari etc. (Tabelul 1). 


Tabelul 1. Ponderea temelor legate de Parlamentul European 


% din totalul 


Temă 
temelor 

Alegerile din România pentru PE 32,5% 
Alegerile din alt stat UE pentru PE 2,2% 
Reprezentanții României în PE 39,3% 
Modul de funcționare al PE 22,2% 
Alte teme 3,8% 
Total 100% 


Pentru politicile Uniunii Europene, cele mai vizibile domenii au fost 
agricultura (cu 21,0% din totalul intervențiilor legate de politicile UE), justitia 
(15,1%), probleme legate de mediu, protecția consumatorului şi securitate 
alimentară (14,1%), respectiv dezvoltarea regională (12,8%). De remarcat 
poziţia privilegiată a agriculturii, care a însumat 64 de ocurente ale temei din 1 
115 intervenţii, reprezentând 5,7% din totalul temelor abordate în dezbaterile 
de pe parcursul campaniei. În plus, o anume vizibilitate a avut-o subiectul 
educaţiei şi al culturii, cu un procentaj de 29,2% din totalul subiectelor 
acoperite de subdiviziunea „altele? (care reprezintă 15,8% din totalul 


intervențiilor legate de politicile UE). 


Tabelul 2. Ponderea temelor legate de politicile Uniunii Europene 


Temă 


% din totalul 


temelor 

Agricultură 21,0% 
Securitate 7,296 
Politicá externá 5,2% 
Mediu 14,1% 
Justiţie 15,1% 
Sănătate 5,2% 
Infrastructură 3,6% 
Dezvoltare regională 12,8% 
Alte teme 15,8% 
Total 100% 

În sfârşit, în legătură cu fondurile europene, majoritatea intervențiilor 
care acoperă această temă au vizat subvenţii sau finanţări ale Uniunii Europene 
pentru proiecte româneşti (60,8% din totalul temelor legate de fondurile 
europene), urmate de acţiuni ale parlamentarilor români pentru absorbţia 
fondurilor (21,5%) si de penalitáti pentru nerespectarea condiţiilor, procedu- 
rilor, standardelor etc. (11,4%). 


5. INTERVENŢIILE MODERATORILOR 


Moderatori au avut 892 de intervenţii cu o distribuţie apropiată între 
dezbaterile de la TVRI (52,1%) şi cele de la televiziunile publice regionale 
(47,9%). Din totalul intervențiilor, 512 (57,4%) au fost referitoare la UE, restul 
constând în intervenţii de management al emisiunii sau au abordat subiecte fără 
legătură cu UE. Aproximativ una din patru intervenţii ale moderatorilor au fost 
de management al emisiunii (Figura 3). 


Figura 3. Tipul de intervenţie al moderatorilor 


= Ofertarea unei teme de 
discuţie 


8 Solicitare informatie 
suplimentará 


= Management al 
emisiunii 


Doar două din cele 892 de intervenții ale moderatorilor au făcut 
trimitere la alte state sau organizații din afara UE. Cea mai mare parte a 
intervențiilor referitoare la UE au făcut trimitere la o singură temă din grila de 
analiză (87,11%), doar 11,72% au făcut referire la două teme, iar 1,17% la trei 
teme. În ceea ce priveşte durata intervenţiei moderatorilor în emisiunile de 
dezbateri pentru alegerile europarlamentare, respectiv timpul alocat din aceste 

intervenții pentru a aborda teme referitoare la UE, putem spune că, din 
procentul de 17,8% de care au beneficiat moderatorii, 63,1% a fost alocat 
propunerii unor teme referitoare la UE. 

Din cele 10 teme cuprinse în grila de analiză, tema pe care moderatorii 
dezbaterilor dedicate alegerilor europarlamentare au pus-o în discuţie cel mai 
frecvent este cea a Parlamentului European. Acest subiect a fost abordat, singur 
sau împreună cu alte subiecte, în 54,3% dintre intervenţii (Tabelul 3). Suma 
procentelor apariției temelor raportate la totalul intervențiilor depăşeşte 100%, 
deoarece, aşa cum am menţionat, unele dintre intervenţiile moderatorilor au 
făcut trimitere la două sau trei teme referitoare la UE. Chiar dacă ne raportăm 
la totalul temelor referitoare la UE, problematica Parlamentului UE rămâne 
subiectul cu apariţia cea mai frecventă (47,6%). Alte teme cărora moderatorii 
le-au acordat o importanţă ridicată şi le-au supus spre dezbatere invitaţilor au 
fost politicile UE, prezente în 20,1% din totalul intervențiilor, fondurile 
structurale (12,1%), respectiv moneda euro şi economia (7,2%). Celelalte teme 
au avut apariții mai puţin semnificative (în mai puţin de 3% din intervenții), 
fapt ce necesită câteva comentarii. 

În primul rând, probleme de fond, precum viitorul UE şi identitatea 
europeană, nu au fost considerate de suficientă importanță pentru a fi dezbătute 
de către candidaţii pentru Parlamentul UE sau de către alti invitaţi (susținători 
ai candidaţilor sau analişti politici). Doar cinci intervenţii din 584 de intervenții 
dedicate UE au făcut referire la schimbările din cadrul instituțiilor europene sau 
la extinderea UE, iar în ceea ce priveşte identitatea europeană, doar în şapte 
intervenții moderatorii au făcut trimitere la pierderea identităţii naţionale, 
construirea unei eventuale naţiuni europene sau la federalizarea UE. 


Tabelul 3. Teme abordate de moderatori 


Teme abordate Teme abordate Teme din total 


(N) teme (%) 

Moneda euro şi economie 37 6,3% 
Libera circulație a cetățenilor UE 10 1,7% 
în spaţiul comunitar 

Aspecte sociale în UE 15 2,6% 
Politici ale UE 103 17,6% 
Fonduri structurale 62 10,6% 
Viitorul UE 5 0,9% 
Identitatea europeană T 1,2% 
Parlamentul UE 278 47,6% 
Critici legate de UE 4 0,7% 
Alte teme 63 10,8% 
Total 584 100% 

Dacă însumăm problema liberei circulații a cetățenilor UE în spaţiul 
comunitar şi aspectele sociale ale UE, incidența cumulată a acestor teme se 
apropie de 5%. Chiar şi aşa, în contextul restricțiilor temporare pe care unele 
dintre statele membre ale UE le-au impus lucrătorilor români şi al numărului 
mare de imigranți români (în special în Italia şi Spania), ne-am fi aşteptat ca 
subiectele referitoare la dreptul de a munci în alt stat membru, nediscriminarea şi 
asigurările sociale să fie dezbătute în mai mare măsură. 

Trebuie, de asemenea, să nuantám analiza cu privire la frecvențele mai 
ridicate ale temelor referitoare la Parlamentul European şi la politicile UE. În pri- 
mul rând, 55,1% din intervențiile cu privire la parlamentul UE sunt referitoare la 
alegerile din România pentru PE, iar 26,9% dintre intervenţii abordează proble- 
ma vocii României în UE prin intermediul europarlamentarilor români. Doar 
13,8% dintre intervenţii sunt referitoare strict la Parlamentul UE, şi anume la 
modul de funcţionare a PE (votarea, numărul de europarlamentari, luarea decizi- 
ilor, grupuri parlamentare etc.). Prin urmare, dacă luăm în considerare şi măsura 
în care intervenţia abordează probleme europene, propunerile spre dezbatere, 
venite din partea moderatorilor, au făcut referire atât la probleme europene, cât şi 
la probleme româneşti, dar mai puţin la probleme strict europene (Tabelul 4). 


Tabelul 4. Intervenţii ale moderatorului, referitoare la Parlamentul UE 


Teme Teme din 

Teme abordate abordate total teme 
(N) (%) 

Alegerile din România pentru Parlamentul European 172 55,1% 
(PE) 
Alegerile din alt stat UE pentru PE 1 0,3% 
Modul de funcționare al PE (votarea, numărul de euro- 43 13,8% 
parlamentari, luarea deciziilor, grupuri parlamentare etc.) 
Reprezentanții României în PE (vocea României în UE) 84 26,9% 
Alte teme 12 3,8% 
Total 312 100% 


Intervențiile numeroase ale moderatorilor, referitoare la politicile UE, pot fi 
explicate atât prin numărul mare de politici cuprinse în această temă (9), cât şi 
prin caracterul sensibil al unor teme pentru cetățenii români. Numărul mare de 
români, care trăiesc în mediul rural preponderent din rezultatele muncii din 
agricultură, face ca această problemă să fie una sensibilă din punct de vedere 
economic şi electoral. După numărul mare de intervenții legate de agricultură 
(33), urmează cele referitoare la protecția mediului, securitatea alimentară, 
modificările genetice şi protecția consumatorului (23), respectiv justiția (18) 

(Tabelul 5). Frecvența ridicată a temei ,,Justitia” poate fi explicată prin impor- 
tanta acordată corupţiei şi schimbărilor legislative necesare integrării in UE. 


Tabelul 5. Intervenţii ale moderatorului referitoare la politici ale UE 


Teme din 
Teme abordate Teme E fa 
abordate (N) (%) 
Agricultura 33 28,2% 
Securitate (inclusiv energetica — proiectul Nabuco) 10 8,5% 
Politica externa 1 0,9% 
Protecția mediului, securitate alimentară, modificări o 
genetice, protecţia consumatorului etc. aR Me 
Justitie 18 15,4% 
Sănătate 9 7,1% 
Infrastructură 2 1,7% 
Dezvoltare regională 13 11,1% 
Alte teme 8 6,8% 
Total 117 100% 


Comparând temele propuse de moderatori cu intervențiile invitaţilor, se poate 
observa o coerență a discuțiilor, de altfel previzibilă, subiectele fiind probabil 
negociate înainte de emisiunile de dezbatere. 


Tabelul 6. Temele abordate de moderatori şi invitați. Tabel comparativ 


Teme Teme 

Teme abordate moderatori invitați 
(%) (%) 

Moneda euro şi economie 6,3% 8,0% 
Libera circulaţie a cetăţenilor UE în spațiul comunitar 1,7% 2,4% 
Aspecte sociale în UE 2,6% 3,296 
Politici ale UE 17,6% 20,9% 
Fonduri structurale 10,6% 14,4% 
Viitorul UE 0,9% 2,5% 
Identitatea europeană 1,2% 1,3% 
Parlamentul UE 47,6% 39,5% 
Critici legate de UE 0,7% 1,5% 
Alte teme 10,8% 6,3% 
Total 100% 100% 

Se poate observa o uşoară preferință a invitaţilor pentru temele privind 
politicile UE şi fondurile structurale şi o preferinţă a moderatorilor pentru tema 
Parlamentului European, cu accent pe misiunea europarlamentarilor, subtema 
legată în mod direct de scopul campaniei propriu-zise. 


6. ŞTIRI 


Pentru a vedea care este ponderea ştirilor referitoare la UE în cadrul 
buletinelor de ştiri de seară, am realizat analiza de conţinut a 1 271 de ştiri de la 
TVRI, Realitatea TV şi Antena 3. Dat fiind faptul că TVR 1 este un canal de 
televiziune generalist, iar Realitatea TV şi Antena 3 sunt canale specializate în 
a oferi ştiri, trebuie să subliniem limitele unor eventuale comparații între aceste 
canale TV. Din cele 1 271 de ştiri analizate, cele mai multe sunt de la TVR 1 
(740), urmate de cele de la Realitatea TV (350), respectiv Antena 3 (181). 

Din cele 1 271 de ştiri supuse codării, 186, adică 14,6%, au făcut referire 
la UE, iar 144 (11,3%) la state sau organizaţii din afara UE. Pe canale TV, în 
termeni relativi, cele mai multe ştiri referitoare la UE au fost la Realitatea TV, 
urmată de Antena 3 şi apoi de TVRI (Figura 4). 


Figura 4. Procentajul ştirilor referitoare la UE din totalul ştirilor 
pe fiecare canal 


Realitatea TV 


10% 15% 


173 


Cu privire la proeminenta ştirilor referitoare la UE în jurnalele de ştiri, putem 
sesiza un număr ridicat de ştiri pe această temă prezentate în headline (15,7%) 
sau în promo-uri (9,8%). Din cele 98 de ştiri referitoare la UE din emisiunile de 
ştiri de pe TVR 1, 10 (10,2%) au fost dezbătute şi la „Tema zilei”, fapt ce arată 
importanța deosebită arătată de televiziunea publică acestor teme în ştiri 
(Tabelul 7). 


Tabelul 7. Procentajul ştirilor prezentate în headline, promo-uri 
sau la „Tema Zilei”, la TVR 1 


Vizibilitate ştiri (tipuri de ştiri) N % 

Ştiri despre UE prezentate în headline 33 15,7% 
Total ştiri prezentate în headline 210 100% 
Ştiri despre UE prezentate în promo-uri 9 9,8% 
Total ştiri prezentate în promo-uri 92 100% 
Ştirea este la Tema Zilei (doar la TVR1) 10 10,2% 
Total ştiri Tema zilei la TVRI 98 100% 


În acelaşi timp, dacă vom compara ponderea ştirilor europene de tip headline şi 
promo din totalul ştirilor europene fata de ponderea ştirilor de tip headline şi 
promo din totalul ştirilor non-europene, observăm o mai slabă reprezentare a 
ştirilor europene pentru ambele tipuri de ştiri (Tabelul 8). În ceea ce priveşte 
„Tema zilei” (TVR 1), din totalul celor 29 de emisiuni analizate (există o 
singură ştire de tip „Tema zilei” per jurnal de ştiri), 10 au abordat teme 
europene şi 19 teme non-europene. Totalul de 34,5% ştiri europene (10 din 29) 
la „Tema zilei” reprezintă o pondere mult mai mare față de ponderea totală a 
ştirilor europene (13,2%), fata de ştiri non-europene (86,8%), din numărul total 
de ştiri difuzate de canalul TVR 1. 


Tabelul 8. Proeminenta ştirilor europene fata de ştirile non-europene 


Total ştiri non-europene Total ştiri 


europene 
Headline 27,6% 17,6% 
Promo 28,8% 14,5% 

Un alt indicator al proeminentei ştirilor cu teme europene este dat de locul 
acestor ştiri în structura buletinelor de ştiri. Am împărțit fiecare buletin de ştiri 
în trei parti, pentru a vedea care este poziţia ştirilor referitoare la UE, având ca 
reper două puncte de tăiere (cur points): 33,33 şi 66,67. În prima treime a 
emisiunilor de ştiri de pe cele trei canale TV din eşantion, s-au plasat 27,6% 
din ştirile referitoare la UE, pentru ca în primele două treimi procentul să se 
ridice la 63,26%. Dacă luăm în calcul doar TVR 1, procentul ştirilor dedicate 
UE, plasate în prima treime a ştirilor, se ridică la 36,36%, iar în primele două 
treimi la 61,5%. Putem spune că, deşi la TVR 1 sunt mai puţine ştiri dedicate 
UE decât la Realitatea TV sau Antena 3, acestea sunt mai proeminente, pentru 
că sunt plasate într-o mai mare măsură în prima treime a emisiunii (Figura 7). 


Figura 7. Plasarea ştirilor referitoare la UE în buletinele de ştiri 

Comparativ cu cele cinci state membre ale UE studiate de Peter er al. (2003: 
314—315), putem spune cá în România ştirile dedicate temelor europene sunt 
mai puţin proeminente. Conform acestui studiu, ştirile cu teme europene erau 
plasate în prima treime a emisiunilor de ştiri în proporție de 40% în Olanda şi 
de peste 50% în Danemarca, Franţa, Germania şi Marea Britanie. 

Din 225 de teme referitoare la UE, prezente în 186 de ştiri, cea 
referitoare la Parlamentul UE este cea mai numeroasă (37,3% din teme), fiind 
urmată de cele referitoare la moneda euro şi economie (12%), fondurile 
structurale (11,6%), politicile UE (10,7%) şi identitatea europeană (9,3%) 

(Tabelul 9). Din cele 26 de teme codate la „Alte teme” (care reprezintă 11,6%), 
şase erau referitoare la Ziua Europei. 

Trebuie subliniată diferenţa mare dintre distribuţia apariţiei temelor în 
jurnalele de ştiri de la TVR 1 şi cele două televiziuni de ştiri private, Realitatea 
TV şi Antena 3. La televiziunea publică au fost în mai mare măsură prezentate 
teme ca moneda euro şi economia sau politicile UE. În schimb, la Realitatea 
TV şi Antena 3 au fost mai prezente problemele identităţii europene şi ale 
Parlamentului European. 


Tabelul 9. Distribuţia apariţiei temelor referitoare la UE în jurnalele de ştiri 


a Total TVR1 Realitatea si 
Teme stiri 


(90) (90) Antena 3 (96) 

Moneda euro si economie 12,096 14,496 8,6% 
Libera circulaţie a cetăţenilor UE în spaţiul 1,8% 3,0% 0,0% 
comunitar 

Aspecte sociale în UE 2,1% 4,5% 0,0% 
Politici ale UE 10,7% 17,4% 1,1% 
Fonduri structurale 11,6% 12,1% 10,8% 
Viitorul UE 1,3% 2,3% 0,0% 
Identitatea europeană 9,3% 3,0% 18,3% 
Parlamentul UE 37,3% 28,8% 49,5% 
Critici legate de UE 1,8% 2,3% 1,1% 
Alte teme 11,6% 12,1% 10,8% 
Total 100% 100,0% 100% 


Deşi comparatia între televiziunea publică generalistă şi canalele private 
specializate în flux de ştiri are limitele ei (legate de tipul de canal TV, în primul 
rând), ea ne permite o evaluare aproximativă a diferențelor, în termeni de vizi- 
bilitate a temelor, între postul public şi canalele private, în general. 


6. INTERPRETAREA REZULTATELOR ŞI CONCLUZII 


Înainte de a trage concluzii cu privire la testarea ipotezelor şi la 
răspunsul dat întrebărilor de cercetare, trebuie subliniate două aspecte. În 
primul rând, prezența în eşantion a jurnalelor de ştiri de la TVR 1, alături de 
cele de la Realitatea TV şi Antena 3, face dificilă o comparaţie între o 
televiziune publică generalistă şi două posturi de televiziune private de ştiri. 
Luând în considerare acest aspect, putem discuta rezultatele la care am ajuns, 
având în vedere şi contextul politic (electoral) din România anului 2009. 

În ceea ce priveşte vizibilitatea temelor europene, primele patru cel mai 
des menţionate teme, în cadrul ştirilor, sunt, în ordine, Parlamentul UE, politici 


176 


ale UE, fondurile structurale şi moneda euro şi economie (ultimele două în 
ordinea arătată, pentru dezbateri, şi în ordine inversă, pentru stiri). 

Putem sesiza, în Tabelul $, un grad ridicat de similaritate între frecven- 
tele temelor europene din intervenţiile invitaţilor la dezbaterile pentru alegerile 
europarlamentare şi temele ştirilor de la TVR 1. Se remarcă similaritatea atitu- 
dinii, la moderatori şi invitaţi deopotrivă, pentru că invitații au dezbătut teme 
propuse de moderatori, probabil negociate înainte de emisiune. 

Singura diferenţă semnificativă între temele abordate de invitaţi şi cele 
prezentate le ştirile principalului jurnal de ştiri de la TVR 1 (de la ora 19%) este 
în cazul temei „moneda euro şi economia”, unde există o diferenţă de peste 6%. 
O posibilă explicație ar consta în faptul că invitații, candidaţi sau susținători ai 
candidaților în alegerile europarlamentare, au abordat într-o măsură mai mare 
teme cu miză electorală sporită, cum ar fi cele referitoare la Parlamentul 
European sau fondurile structurale. 


Tabelul 10. Procentele temelor referitoare la UE în intervențiile invitaţilor şi 
moderatorilor sau din jurnalele de ştiri (%) 


Invitaţi — Moderatori Ştiri TVRI 


Parlamentul UE 39,5% 47,6% 28,8% 
Politici ale UE 20,9% 17,6% 17,4% 
Fonduri structurale 14,4% 10,6% 12,1% 
Moneda euro şi economie 8,0% 6,3% 14,4% 
Alte teme 6,3% 10,8% 12,1% 
Aspecte sociale în UE 3,2% 2,6% 4,6% 
Viitorul UE 2,5% 0,9% 2,3% 
Libera circulaţie a cetățenilor UE 2,4% 1.796 3,0% 
în spațiul comunitar 

Critici legate de UE 1,5% 0,7% 2,3% 
Identitatea europeană 1,3% 1,2% 3,0% 
Total 100,0% 100% 100,0% 


Teme sociale, precum libertatea de a circula, locui şi munci în spațiul comu- 
nitar, respectiv nediscriminarea cetățenilor români au fost în mică măsură 
abordate în dezbateri (şi chiar în jurnalele de ştiri de la TVR 1). 

Cea de-a doua întrebare de cercetare a urmărit vizibilitatea ştirilor 
referitoare la UE în raport cu alte ştiri. Rezultatele analizei de conținut arată cá 
ştirile referitoare la UE sunt plasate în poziţii mai puţin proeminente decât 
celelalte ştiri. La televiziunea publică, doar 36,36% dintre ştirile referitoare la 
UE sunt plasate în prima treime a ştirilor, procent ce se află mult sub cel situat 

în Danemarca, Franţa, Germania şi Marea Britanie, unde mai mult de jumătate 
din ştiri cu temă europeană sunt în prima treime a jurnalelor de ştiri. Totuşi, 10 
din cele 98 de ştiri europene de la TVR 1 sunt dezbătute şi la emisiunea „Tema 
Zilei” (în 10 buletine de ştiri din cele 29 difuzate pe TVR 1 în campania 
electorală). Cu alte cuvinte, un jurnal din trei a dat prioritate unei ştiri europene 
ca ştire principală a zilei. 

Ponderea ştirilor de tip european, fata de cele non-europene, în ştirile de 
tip headline, promo şi „Tema zilei”, arată o predilecție a canalului public TVR 
1 pentru vizibilizarea temelor europene, fata de celelalte canale, ceea ce 
confirmă parțial ipoteza a doua. 

Timpul alocat ştirilor referitoare la UE în cadrul jurnalelor de la TVR 1 
din eşantion este similar cu cel din Olanda, Franţa, Germania, Marea Britanie. 
Timpul alocat ştirilor cu teme europene la TVR 1 (16,6% din timpul total al şti- 
rilor TVR 1) este comparabil cu cel din Danemarca (14,7%), care se afla într-o 
situație similară în ceea ce priveşte prezenţa unei tematici europene importante 
pentru cetăţeni: în Danemarca se dezbătea introducerea monedei euro, iar în 
România alegerea eurodeputatilor. 

În ansamblu, în contextul alegerilor europarlamentare, informaţiile cu 
privire la temele europene ajung pe agenda publică într-o logică similară cu cea 
din ţările în care se dezbate o problemă europeană importantă (exemplul 
Danemarcei). Există câteva teme predilecte, prezente atât într-un număr 
semnificativ de ştiri, cât şi în dezbaterile electorale: Parlamentul UE, politici 
ale UE, fondurile structurale şi moneda euro şi economie. În ceea ce priveşte 
vizibilitatea ştirilor despre UE, televiziunea publică privilegiază în mai mare 
măsură acest tip de teme, față de televiziunile private, prin sublinierea 
importanţei temei în ştirile de tip dezbatere „Tema zilei”. 

DEZBATERILE ELECTORALE TELEVIZATE CA 
SURSE DE STABILIRE A AGENDEI PUBLICE 


Mădălina Botan’, Nicoleta Corbu, Valeriu Frunzaru 


Dezbaterile sunt o componentă importantă a oricărei campanii electorale, 
având adesea o valoare simbolică. Dezbaterile contin o contradicţie inerenta: 
sunt în acelaşi timp cele mai imprevizibile, dar şi cele mai ritualice evenimente 
ale campaniei. Indiferent câte măsuri de precauţie şi-ar lua atât producătorii, cât 
şi participanții, o „dezbatere televizată nu poate fi niciodată complet 
domesticită” (Schroeder, 2000: 215). 

În lucrarea sa clasică The Image. A Guide to Pseudo-Events in America, 
Daniel Boorstin a remarcat faptul că dezbaterea Kennedy — Nixon a reuşit într- 
un mod remarcabil să „reducă subiectele de interes naţional la o dimensiune 
trivială” (apud. Schroeder, 2000: 222). Boorstin consideră dezbaterile un 
„exemplu clinic” a ceea ce el denumeşte „pseudoevenimente”. Pseudoeve- 
nimentele conduc la accentuarea pseudo-calificărilor. Este vorba despre o 
adevărată profeție care se autorealizează. Dacă viitori aleşi sunt evaluati în 
funcţie de telegenie şi performante mediatice, atunci vor fi aleşi exact aceia 
care întrunesc astfel de condiţii. În prezent, realitatea se conformează 
pseudoevenimentelor. Natura imită arta (Boorstin, 1964/1961: 43-44, apud. 
Schroeder, 2000: 223). 

Dezbaterile au adesea în centru conflictul: conflict între candidați, între 
candidați şi moderatori, conflict între aşteptările publicului şi performanța 
candidaților sau conflict între susținătorii candidaţilor. Conflictul însă 
polarizează, confirmând statutul dezbaterilor de momente privilegiate ale 
campaniilor electorale. În mod evident, dezbaterile sunt evenimente provocate, 
puse în scenă, fiind atent regizate şi foarte putin spontane; cu toate acestea, 
dezbaterile reprezintă moment cheie în care candidaţii îşi pot livra nemijlocit 
mesajele electoratului. Chiar dacă experiența poate fi una artificială — un 

artefact mediatic — impactul emoţional la nivelul privitorilor este o resursă 
extrem de prețioasă. 


1. EFECTELE DEZBATERILOR ELECTORALE: 
EVALUAREA CANDIDAȚILOR — 
COMPETENTA SAU PERSONALITATE 


Contrar credințelor şi practicilor curente, pentru o foarte lungă perioadă 
cercetarea academică a ignorat impactul pe care media şi campaniile politice 
l-au avut asupra rezultatului alegerilor (ex. Lazarsfeld et al., 1944/1994). Abia 
din 1990 au început să fie la modă studiile de comunicare politică care furni- 
zează dovada influenţei exercitate de ştiri, de dezbaterile televizate, de campa- 
niile electorale sau de advertisingul politic asupra deciziei votantilor 
(Ansolabehere et al., 1993; Ansolabehere si Iyengar, 1995; Zaller, 1992). Ma- 
joritatea acestor studii se concentrează însă asupra conținutului mesajului 
electoral şi asupra temelor promovate, considerându-le factorii esentiali ai 
deciziei de vot. 

Există o vastă literatură de specialitate, de dată recentă, dedicată 
efectelor dezbaterilor. Majoritatea studiilor sunt dedicate influenței expunerii la 
dezbateri asupra celor care le urmăresc. Rezultatele multora dintre cercetări 
sunt însă contradictorii, existând însă un consens legat de faptul că efectele 
dezbaterilor depind de dinamica fiecărei campanii şi de caracteristicile celor 
care le urmăresc. Spre exemplu, cercetările dedicate campaniei electorale 
desfăşurate SUA, în 1996, au relevat faptul că telespectatorii dezbaterilor au 
aflat foarte puţine informaţii noi şi că dezbaterile finale au schimbat intenţia de 
vot a unui număr foarte mic de cetăţeni, ținând cont că foarte multi americani 
luaseră decizia de vot înainte de începerea dezbaterilor (Kaid, Holtz-Bacha, 
2008: 162). În altă ordine de idei, cercetarea a contrazis o ipoteză foarte larg 
răspândită în domeniu (încă de la cercetările clasice ale echipei coordonate de 
Paul Lazarsfeld, în anii ‘50, în America), anume aceea că mesajele de campanie 
au o influență semnificativă asupra celor interesaţi de campanie şi încă indecişi. 
De asemenea, dezbaterile au o influență mică asupra votantilor putin interesaţi, 
dar şi asupra susținătorilor fideli, care nu văd în dezbateri decât un prilej de a-şi 
confirma preferința pentru unul dintre candidați. 

O cercetare realizată de McKinney şi Carlin (2004) a comparat studiile 
dedicate campaniilor electorale atât din anii cu dezbateri, cât şi din anii fără 
dezbateri, ajungând la concluzia că, în anii în care au existat dezbateri, subiecţii 
au fost mult mai bine informaţi în legătură cu temele de campanie. În plus, 
ipoteza expunerii selective a fost contrazisă, cercetătorii negăsind suficiente 
dovezi ale respingerii unui anumit tip de mesaje de către votantii partizani. 

Dimpotrivă, faptul că dezbaterile prezintă puncte multiple de vedere îi face pe 
privitori mai putin circumspecti, raportând niveluri asemănătoare în privința 
informaţiilor obţinute atât de la candidații favoriţi, cât şi de la contracandidati 
(McKinney, Carlin, 2004: 212). 

Alţi doi autori, care au încercat să lămurească ierarhia factorilor care au 
cel mai mare impact asupra comportamentului de vot, au fost Stephen C. Craig 
şi David Hill. Aceştia au analizat, în studiul lor dedicat campaniei electorale 
din SUA, din 2008 (Craig, Hill, 2010), impactul situaţiei economice din 
momentul campaniei, al afilierilor partizane şi al conținutului propriu-zis al 
mesajelor electorale. Concluzia principală a fost aceea că alegerile sunt extrem 
de volatile şi că, de fiecare dată, altul este mixul de factori care garantează 
succesul. Dincolo de dovezile empirice, cei doi autori americani includ în 
lucrarea lor şi interviuri cu specialişti în marketing politic, tocmai pentru a oferi 
o viziune cât mai completă asupra campaniilor electorale. 

Un alt capitol important al cercetărilor dedicate dezbaterilor electorale se 
leagă de prevalența imaginii candidaților în raport cu temele/subiectele 
discutate. Pe scurt, ideea larg răspândită este aceea că telespectatorii sunt 
influențați, într-o proporție considerabilă, în evaluarea imaginii candidaţilor, 
fără însă a obţine (sau a retine) prea multe informaţii în legătură cu principalele 
teme de campanie. Aceste aspecte depind foarte mult de strategiile urmărite de 
staff-urile de campanie, dat fiind că, de cele mai multe ori, acestea accentuează 
antinomia dintre candidați, punându-l în valoare pe propriul candidat şi 
creându-i o imagine negativă adversarului său. Rivalitatea dintre issues (subi- 
ecte discutate) şi images (imaginea candidaţilor) în cadrul dezbaterilor pare să 
fie încă un mister nerezolvat, dat fiind că rezultatele multor studii sunt 
contradictorii în această privinţă (Kaid, 2004). Ceea ce trebuie însă reţinut este 
importanța deosebită a dezbaterilor atât în obţinerea informațiilor, cât şi în 
evaluarea candidaților (indiferent că este vorba despre personalitatea acestora, 
despre poziţiile adoptate sau punctele de vedere exprimate). 

Potrivit profesorului de la University of Kansas, Diana Carlin, care a 
condus numeroase cercetări dedicate efectelor dezbaterilor asupra audienței, 
apariţiile în oglindă ale candidaţilor oferă mai multe avantaje privitorilor. În 
primul rând, dezbaterile le permit alegătorilor să îi compare pe candidaţi. În al 
doilea rând, pentru că participanţii răspund la acelaşi set de întrebări, se pot 
face comparații punctuale legate de poziţiile candidaţilor în legătură cu aceleaşi 
teme. În al treilea rand, privitorii îi pot evalua pe candidati într-un context mai 
larg, nu într-unul fragmentar, un decupaj realizat de media, cum se întâmplă de 
obicei pe parcursul campaniei (Schroeder, 2000: 221). Evident, toate aceste 
aspecte implică un public activ, implicat în evaluarea dezbaterilor urmărite. În 

absenţa întâlnirilor fatá-in-fatá dintre candidati şi alegători, dezbaterile functi- 
onează pe baza unui mecanism de substituție, permițându-le privitorilor să facă 
evaluări legate de candidaţi; şi nu doar referitoare la poziţiile acestora, ci şi la 
semnalele non-verbale — expresiile faciale şi limbajul corporal. 

Este însă de reţinut imperativul adaptării instrumentelor de cercetare la 
specificul dezbaterilor electorale, iar un instrument care încă nu a fost pe deplin 
valorificat este observaţia. Există în America o întreagă direcţie de cercetare 
care încearcă să revendice observația ca fiind cea mai adecvată cale pentru 
obținerea unor date calitative legate de cum şi cu ce efecte sunt consumate 
dezbaterile electorale. Într-un articol recent, Jens Hainmueller (2011) 
sintetizează datele colectate într-o cercetare bazată pe observaţie, accentuând 
faptul că, în cadrul studiilor observationale, pot fi delimitate cu precizie 
efectele cauzale ale dezbaterilor. 

Sintetizând, legat de efectele dezbaterilor electorale, acestea functi- 
onează mai mult în direcția consolidării intentiilor de vot, facilitând obținerea 
de informaţii despre poziţiile candidaţilor pe diverse teme de interes şi că 
urmărirea dezbaterilor influenţează percepţia asupra imaginii candidaţilor şi a 
personalităţii acestora. 


2. EFECTELE COGNITIVE ALE DEZBATERILOR 


Deşi abordările cognitiviste au o îndelungată tradiție de cercetare, ele 
reprezintă doar o anexă a cercetării dedicate campaniilor electorale. Există 
numeroase studii care scot în evidenţă rolul emoțiilor în cadrul evaluării mesa- 
jelor politice (Castells, 2009; Marcus, 2002). Plecând de la descoperirile din 
domeniul neurostiintei şi al psihologiei cognitive, Marcus (2002) a demonstrat 
conexiunea dintre emoţii şi gândire în procesul de luare a deciziilor politice. 
Analiza constantă a procesului electoral din SUA, în perioada 1980-1996, 
demonstrează cum două treimi din votanti au ales pe baza a două variabile: 
sentimentele față de un anumit partid şi sentimentele față de un anumit 
candidat, în timp ce problemele politice şi platformele electorale au cântărit 
mult mai putin în deciziile votantilor. Subiectele politice capătă importanță 
doar atunci când stârnesc reacții emoţionale între votanti. 

Dată fiind popularitatea şi capacitatea lor de a reuni milioane de votanti 
în fata micilor ecrane, dezbaterile pot directiona atenţia publicului spre 
subiectele considerate relevante la un anumit moment dat şi, adesea, de a le 
indica şi cum să se raporteze la acestea. Emotiile conflictuale cresc atenția fata 
de anumite informaţii şi simultan diminuează percepția fata de cele noi, 
contradictorii. Cercetările efectuate asupra acestui subiect sunt fără echivoc: 
oamenii votează candidatul care stârneşte emoţiile potrivite şi nu candidatul 

care oferă cele mai bune argument, iar atunci când nu au sentimente foarte 
puternice fata de un anumit candidat renunţă la demersul electoral sau adoptă 
cinismul politic (Castells, 2009: 453). 

Demersurile de cercetare din comunicarea politică arată recurenta emo- 
tiilor ca element central al campaniilor electorale. Câteva din aceste emoţii 
joacă un rol important în procesul politic: frica şi speranța. Speranţa implică o 
proiecție şi este acompaniată de frica de a rata împlinirea. Speranţa este un 
ingredient fundamental în activarea hărților mentale care motivează comporta- 
mentul politic orientat spre atingerea unui nivel de bunăstare în viitor ca o 
consecinţă a acțiunilor din prezent. Aşadar speranţa este o componentă cheie a 
mobilizării politice. Dar speranţa este de asemenea amestecată cu frica de 
eşecul candidatului preferat. Speranţa şi frica se combină în procesul politic, iar 
mesajele de campanie sunt adesea direcționate tocmai pentru a stimula speranța 
sau a insinua frica. Atât frica, cât şi speranţa îi încurajază pe oameni să caute 
informaţii în susținerea deciziilor lor (Castells, 2009: 150). 

Candidaţii exploatează din plin resorturile emoționale, iar dezbaterile 
televizate le oferă prilejul perfect pentru a valorifica latura afectelor. Emotiile 
funcționează ca un „detector al relevantei". Emotiile oferă mai multă forță 
argumentelor, nu atât prin faptul că le fac mai convingătoare, ci, mai degrabă, 
prin faptul cá redirectioneazá atenţia şi motivează trecerea de la gândire la ac- 
tiune. Emotiile sunt cele care transmit semnalul „Asta e important!” (Castells, 
2009: 185). Aşadar emoţiile încadrează înţelegerea mesajelor electorale şi 
mobilizează acțiunea în conformitate cu acestea. 

Cercetarea în domeniul comunicării a identificat trei procese esenţiale 
care intervin în circuitul media — opinia publică, cu atât mai relevante în 
context electoral. Procesul de agenda setting se referă la alocarea de relevanță 
unui subiect sau unei probleme în particular, mizând pe faptul că audiența va 
semnala această atenție sporită şi o va percepe ca atare. Cercetările asupra 
acestui proces indică faptul că opinia publică asupra anumitor subiecte, în 
special cele de relevanţă politică, este corelată cu gradul de acoperire în media 
a acestor subiecte (cu cât un subiect este mai discutat în spaţiul media, cu atât 
se regăseşte mai mult în opinia publică) (Iyengar, Kinder, 1987). 

Priming-ul survine atunci când ştirile sugerează audienţelor lor că tre- 
buie să folosească anumite standarde (referinţe) pentru a evalua performanțele 
liderilor sau ale guvernelor. Cel mai adesea efectul de priming este analizat ca 
o extensie a procesului de agenda setting. Revenind la subiectul dezbaterilor, 
acestea, pozitionand anumite subiecte ca fiind de o importanţă capitală, pot 
sugera ce anume ar trebui să ia alegătorii în considerare atunci când îi eva- 
lueaza pe candidaţi (Scheufele, Tewksbury, 2007: 11). 

Cadrarea sau framing-ul este procesul de „selectare şi evidentiere a 
anumitor fațete ale evenimentelor sau subiectelor şi conectarea acestora în aşa 
fel încât să denote o anumită interpretare sau o anumită soluţie” (Entman, 
2004: 5). Framing-ul este un mecanism fundamental de activare a minţii pentru 
cá el conectează direct structura narativă propusă de media cu rețelele 
neuronale din creier. Doar cadrele care au puterea de a conecta mesajul media 
cu cadrele pre-existente în mintea oamenilor devin active. Entman (2004) 
argumentează că framing-ul cu cea mai mare rezonanţă culturală are cel mai 
mare potential de influențare: cuvinte şi imagini uşor de înţeles, memorabile şi 
încărcate de emoție. Framing-ul creşte în magnitudine odată cu repetiţia. Cu 
cât mesajele sunt mai rezonante şi mai dese, cu atât se generează sentimente 
mai puternice pentru o audienţă cât mai mare. 

Dezbaterile au exact rolul de a multiplica mesajele de campanie şi de a le 
face cât mai vizibile. Ceea ce este însă cel mai important de reţinut este faptul că 
dezbaterile electorale au o caracteristică proprie, care le face un instrument unic 
în cadrul comunicării politice. Dezbaterile implică o triplă agendă: a staff-urilor 
de campanile, a jurnaliştilor şi a publicului. Este posibil ca fiecare dintre cele trei 
parti să fie preocupate de chestiuni diferite, în cadrul acestui „trialog” (Schroeder, 
2000: 215), însă fiecare are ceva de câştigat din experiența dezbaterilor. 


3. DEZBATERILE ŞI CAMPANIA ELECTORALĂ 
PENTRU ALEGERILE EUROPARLAMENTARE DIN ROMÂNIA 


În ultimii ani, în peisajul media românesc, dezbaterile politice au ajuns 
să rivalizeze cu ştirile în ceea ce priveşte capacitatea de a construi agenda 
publică. Principalele dezbateri politice de televiziune au devenit în timp 
referințe pentru reperarea evenimentelor zilei, iar moderatorii au devenit de 
multe ori figuri publice mai cunoscute decât politicienii înşişi. De aceea, mai 
ales în timpul campaniilor electorale, importanța dezbaterilor este una accen- 
tuată, nu numai din punctul de vedere al construirii agendei, dar şi din punctul 
de vedere al principalelor „ieşiri pe scenă” ale candidaților la diferite funcţii 
publice. Apariţia în principalele dezbateri TV a devenit echivalentă, în termeni 
de vizibilitate, cu apariţia în ştirile din prime time. 

În acest context, campania electorală pentru alegerile europarlamentare 
din România s-a sprijinit pe doi piloni mediatici cheie, în televiziune: ştirile din 
prime time şi dezbaterile electorale. Aparițiile televizate la canalul public de 
televiziune, TVR, rămân, în perioadele electorale, modalitatea de a atinge un 
număr cât mai mare de alegători, din toate zonele ţării, fiind cu precădere 
dominantă în zonele rurale, acolo unde concurenţa canalelor private este mult 
diminuată. De aceea, am ales să analizăm, pentru perioada alegerilor 

europarlamentare 2009, dezbaterile televizate difuzate, pe parcursul campaniei, 
pe canalul public TVR 1 şi pe canalele regionale TVR 3. 

Punctele cheie urmărite au fost legate de agendă (temele dominante de-a 
lungul campaniei), vizibilitatea candidaților, echitatea în termeni de afiliere poli- 
tică şi sex, precum şi rolul pe care îl joacă moderatorii în dezbaterile electorale. 


3.1. Metodologie 


Metoda de cercetare folosită a fost analiza de conținut, având drept 
unitate de înregistrare intervenția, iar ca unitate de context emisiunea de 
dezbateri. Corpusul de dezbateri analizat este compus din 26 de emisiuni 
(însumând 22 de ore şi 11 minute), difuzate în perioada campaniei electorale 
pentru alegerile europarlamentare din 2009, pe canalul public de televiziune, 
TVR 1 şi canalele publice regionale TVR 3. 

Un număr total de 941 de intervenţii ale invitaţilor şi 892 de intervenţii 
ale moderatorilor au fost codate de 4 studenți ai Facultăţii de Comunicare şi 
Relaţii Publice, SNSPA. Fidelitatea codificatorilor a fost estimată între 0,66 şi 
0,82, utilizând formula lui Holsti (apud Wimmer, Dominick, 2000: 151), 
Fidelitatea = 2M / (N1 + M2), unde M reprezintă numărul de decizii de codare 
asupra cărora doi codificatori se pun de acord, în timp ce NI, respectiv N2 
reprezintă numărul deciziilor de codare ale primului, respectiv ale celui de-al 
doilea codificator. 

Întrebările de cercetare care au ghidat analiza au fost următoarele: 

ICI. Care sunt temele europene dominante în dezbaterile televizate? 

Această primă întrebare porneşte de la premisa, enunțată anterior, cá 
dezbaterile politice concurează cu „şanse” egale principalele ştiri ale zilei în 
construirea agendei publice, cu precădere în perioade electorale. 

IC2. Care este gradul de vizibilitate al reprezentanţilor diferitelor partide 
politice? 

Canalul public de televiziune are menirea, prin însuşi statutul său, de a 
apăra echidistanta şi reprezentarea corectă a tuturor formațiunilor politice în 
cadrul campaniilor electorale. Legea audiovizualului, precum şi deciziile 
Consiliului National al Audiovizualului, precizează în termeni foarte clari 
menirea şi atribuţiile canalelor publice de televiziune. În acest context, 
chestiunea echidistantei şi a reprezentării corecte a tuturor formațiunilor 
politice devine o sursă importantă de controversă. 

IC3. Care este gradul de vizibilitate media al femeilor candidat la funcția 
de europarlamentar în perioada electorală? 

Problema egalităţii de gen a devenit una din ce în ce mai vizibilă în 
discursurile publice ale ultimilor ani. Deşi mult subreprezentate pe scena 
politică, femeile şi-au găsit drum spre o din ce în ce mai mare vizibilitate în 

spaţiul public, multe dintre ele devenind figuri publice îndelung mediatizate. 
Cu toate acestea, vizibilitatea femeilor politicieni, mai ales în campaniile 
electorale, rămâne una redusă. Ne punem problema, cu atât mai mult, a 
şanselor pe care femeile le au din punctul de vedere al accesului la mediatizare 
televizuală în campania electorală. 

IC4. În ce măsură moderatorii stabilesc agenda de priorități a temelor de 
campanie? 

Prin această întrebare de cercetare s-a avut în vedere convergenta 
temelor de discuție impuse de moderatori cu cele aduse în discuţie de invitati. 
Deşi, de cele mai multe ori, temele importante de discuţie se stabilesc înaintea 
aparițiilor televizate, există multe situații în care fie moderatorii impun sau 
„acaparează” o temă, fie invitaţii îşi transmit repetitiv şi insistent propriile 
mesaje, impun propriile teme, revenind recurent la punctele lor de interes, fără 
a tine seama, de multe ori, de întrebările de pe agenda moderatorilor. În acest 
context, ne-a interesat în mod special gradul de convergenţă a celor două tipuri 
de agendă tematică. 


3.2. Teme europene pe agenda dezbaterilor 

pentru alegerile europarlamentare 

Tematica legată de Uniunea Europeană, abordată în cadrul dezbaterilor, 
acoperă nouă teme principale (cu subteme): economie, libera circulație în UE, 
social, politici ale UE, fonduri structurale, viitorul UE, identitate europeană, 
parlamentul UE şi critici legate de UE. Problemele care nu s-au regăsit în 
această clasificare au fost grupate într-o temă distinctă, „altele”. O singură 
intervenţie a putut acoperi una sau mai multe teme. Majoritatea intervențiilor 
(75,5% din totalul de intervenţii) au acoperit, în general, o singură temă. Un 
procentaj de 16,7% dintre intervenţii au abordat două teme, 5,3% trei teme, 
1,9% patru teme, 0,5% cinci teme. 

Temele predilecte ale discuţiilor au fost legate de Parlamentul Uniunii 
Europene (53,3% din totalul intervențiilor au abordat această temă) şi de 
politici ale Uniunii Europene (28,2% din totalul intervențiilor). Alte teme de 
interes au fost fondurile structurale (19,5%) şi economia (10,8%). 

Raportat la totalul temelor abordate, respectiv 1115 teme în 825 de inter- 
ventii referitoare la Uniunea Europeană, ponderea cea mai mare au avut-o te- 
mele legate de parlamentul european (39,5%), politici ale UE (20,9%) şi fon- 
duri structurale (14,4%). O altă temă de interes a fost domeniul economic (8%). 

Figura 1. Vizibilitatea temelor europene abordate în dezbateri de către invitaţi 


Parlamentul UE E E O 39.5% 
Politici ale UE DE 20.9% 
Fonduri structurale NN 14.49, 
Economie MEM 8.096 
Social MM (3.2% 
Viitorul UE (æ 2.5% 
Libera circulatiein UE EE 24% 
Critici legate de UE PI 1.5% 


Identitate europeană BI 1.3% 


Altele MS 23% 

Pentru temele cele mai proeminente, distributia subtemelor indica preocuparile 
majore ale invitatilor pe parcursul campaniei electorale. In ceea ce priveste 
tema legată de parlamentul european, subtemele cel mai bine reprezentate au 
fost „reprezentanţii României în Parlamentul European”, adică ceea ce s-a 
numit „vocea României în UE” (48,6%), „alegerile din România pentru 
Parlamenul European" (40,296), respectiv „modul de funcționare al 
Parlamentului European” (27,5%). Tema legată de alegeri are o vizibilitate 
contextuală crescută, date fiind circumstanţele legate de campania electorală. 
Tema care abordează modul de funcţionare al Parlamentului European a 
acoperit aspecte legate de modalităţile de votare, grupuri parlamentare, luarea 
deciziilor, numărul de europarlamentari etc. 

Figura 2. Ponderea temelor legate de Parlamentul European 


Reprezentanţii României în PE (vocea ea ae | 

Modul de functionare a Parlamentului EI 
European 27.5% 


Alegerile din alt stat UE pentru PE B 2.796 


Altele Ml 4.7% 

Pentru politicile Uniunii Europene, cele mai vizibile domenii au fost 
agricultura (cu 27,5% din totalul temelor legate de politicile UE), justiţia 
(19,7%), probleme legate de mediu, protecţia consumatorului, securitate 
alimentară etc. (18,5%), respectiv dezvoltarea regională (16,7%). De remarcat 
poziţia privilegiată a agriculturii, care a insumat un total de 64 de ocurente ale 
temei, din totalul de 1115, reprezentând 5,7% din totalul temelor abordate în 
dezbaterile de pe parcursul campaniei. Temele legate de securitate, sănătate, 
politică externă, educație, infrastructură au avut o vizibilitate mai scăzută, 
niciuna nedepăşind 10% din totalul temelor legate de politicile Uniunii 
Europene. 

Figura 3. Ponderea temelor legate de politicile Uniunii Europene 


Agricultură DEEE 27,5% 

Justitie LL 19.7% 

Protecţia mediului 18.5% 
Dezvoltare regională 16.7% 

În sfârşit, în legătură cu fondurile europene, majoritatea intervențiilor care 
acoperă această temă au vizat subvenţii sau finanţări ale Uniunii Europene 
pentru proiecte româneşti (70,2% din totalul temelor legate de fondurile 
europene), urmate de acţiuni ale parlamentarilor români pentru absorbţia 
fondurilor (24,896) si de  penalitáti pentru nerespectarea condiţiilor, 
procedurilor, standardelor etc. (13,0%). 

Figura 4. Ponderea temelor referitoare la fondurile structurale 


Subvenţii, finanţări ale UE pentru EET III 
proiecte româneşti 70.2% 

Importanța acordată temelor legate de Uniunea Europeană este distribuită 
relativ uniform pe sexe. Diferenţele privesc tema economică, care pare mai 
frecvent abordată de invitaţii de sex masculin (12,4% din totalul temelor 
abordate de invitaţii de sex masculin, fata de 4,7% din totalul temelor abordate 
de invitaţii de sex feminin), respectiv fondurile structurale (21,6% din totalul 
temelor abordate de invitaţii de sex masculin fata de 11,7% din totalul temelor 
abordate de invitații de sex feminin) 

Figura 5. Distribuţia importanţei acordate temelor în funcţie de sex 

Un aspect important, în cadrul temelor abordate, este atitudinea invitaţilor fata 
de Uniunea Europeană, pe parcursul intervențiilor lor. Din totalul celor 825 de 
intervenţii legate de Uniunea Europeană, 14,4% au fost favorabile, 2,4% 
nefavorabile, 6,8% atât favorabile, cât şi nefavorabile, iar 76,3% neutre, ceea ce 
indică o preocupare mai degrabă legată de dezbaterea problemelor europene 
decât de critica sau apologia Uniunii. Dacă analizăm ponderea atitudinilor 
favorabile, respectiv nefavorabile, putem observa că există un entuziasm 
general legat de oportunităţile deschise de aderarea la Uniune (85% dintre 
opiniile care exprimă o opţiune ne-neutră (favorabilă sau nefavorabilă) sunt 
favorabile Uniunii europene) şi puţine critici. Temele criticilor sunt diverse, o 
distribuţie tematică fiind totuşi irelevantá, totalul intervențiilor negative 
ridicându-se la 20 din cele 825. 

Figura 6. Atitudinea faţă de Uniunea Europeană 

Pentru a concluziona, temele cele mai vizibile în dezbaterile electorale au fost 
legate de Parlamentul European, politici ale Uniunii Europene şi fondurile 
structurale, iar atitudinea invitaţilor fata de Uniunea Europeană a fost relativ 
neutră, cu un accent mai degrabă pozitiv decât negativ. 


Vizibilitatea reprezentanţilor partidelor politice în dezbaterile electorale 

În cele 26 de emisiuni, invitaţii au avut un număr de 941 de intervenții, 
dintre care 825 au fost referitoare la Uniunea Europeană. Unsprezece inter- 
ventii s-au referit la alte state, din afara Uniunii Europene, iar 105 au vizat 
strict probleme româneşti. 

Durata totală a emisiunilor analizate a fost de aproximativ 22 de ore şi 11 
minute (79865 secunde), dintre care 79,5% au reprezentat totalul intervențiilor 
invitaţilor, iar 73,7% din timp (92,7% din totalul timpului invitaţilor) a fost 
alocat temelor europene discutate de invitați. 

Din punctul de vedere al afilierii politice, invitaţii au fost în cel mai mare 
număr membri ai partidelor PSD (18), PDL (18) şi PNL (17). UDMR a avut de 
asemenea o vizibilitate foarte bună, cu un număr de 15 invitaţi prezenţi în cele 
26 de emisiuni. 

Figura 7. Distribuţia invitaţilor în funcţie de afilierea politică 

Majoritatea invitaţilor din rândul partidelor au fost candidati pentru 
alegerile parlamentare europene, cu puţine excepții. În cazul PSD, 11 din cei 18 
invitaţi au fost candidaţi pentru Parlamentul European, în cazul PDL, 13 din 
18, al PNL, 14 din 17, iar al UDMR, 14 din 15. Remarcăm că, în cazul PSD, au 
fost prezente într-o măsură semnificativă şi alte persoane din cadrul partidului 
(7 din 18). 

În ceea ce priveşte ponderea luárilor de cuvânt, a intervențiilor pro-priu- 
zise în totalul celor 26 de emisiuni, 28,1% au aparţinut reprezentanţilor PSD- 
ului, 25,3% celor ai PDL-ului, iar 19,9% ai PNL-ului. Din nou UDMR-ul a 
avut o vizibilitate foarte bună, cu un procentaj de 18,2%. 

Figura 8. Distribuţia intervențiilor în funcţie de afilierea politică 

Interventiile legate strict de Uniunea Europeaná au fost distribuite dupá 
cum urmează: 219 intervenții, reprezentând 26,5%, au  apartinut 
reprezentanţilor PSD, 215 (26,1%) PDL, 169 (20,5%) PNL, 144 (17,5%) 
UDMR. 

Se remarcă o distribuţie proportional uniformă din totalul intervențiilor si 
a celor legate de Uniunea Europeană. Cu alte cuvinte, niciunul dintre partide nu 
a abordat probleme strict româneşti sau în general nelegate de Uniunea 
Europeană în mod mai evident decât celelalte. 

În termeni de timp de antenă, distribuţia intervențiilor în funcţie de 
afilierea politică urmează aproximativ aceleaşi proporţii (vezi Figura 9). PDL şi 
PSD au primit cei mai multi timpi de antenă (27,3%, respectiv 26,5% din 
totalul timpului invitaţilor în cadrul dezbaterilor), în timp ce candidaţii PRM- 
PNG, PNTcd sau independentii au fost clar subreprezentati (4,0%, respectiv 
1,0% şi 1,0%). 

Figura 9. Timpii de antenă în funcţie de afilierea politică 

În ansamblu, se remarcă o lipsă de echitate în asigurarea dreptului de 
participare al candidaţilor diferitelor formaţiuni politice, atât în termeni de 
timpi de antenă, cât şi ca număr de intervenţii. Evident, favorizate, din acest 
punct de vedere, au fost partidele cotate cu şansele cele mai mari de a ocupa un 
număr important de scaune europarlamentare (PDL şi PSD), urmate de 
partidele cu şansa a doua (PNL, UDMR), pentru ca celelalte partide şi 
independentii să fie foarte putin vizibili în dezbaterile electorale. 


Vizibilitate media şi diferenţe de gen în dezbaterile electorale 

Problema diferenţelor de gen în viata politică este una din ce in ce mai 
des invocată în studiile dedicate comunicării politice. În timpul campaniilor 
electorale, dincolo de reprezentarea politică apare problema vizibilitatii feme- 
ilor în media, atât în termeni absoluti, cât si în funcţie de candidaturile femeilor 
la ocuparea unor funcţii politice in stat sau la nivelul Uniunii Europene. 
Campania pentru alegerile europarlamentare ridică o asemenea problemă, mai 
ales în măsura în care, pentru unele formaţiuni politice, femeile ocupă locuri 
fruntaşe pe listele candidaţilor. În 2009, au existat câteva cazuri în distribuţia 
locurilor cu şanse de eligibilitate, în care femeile au ocupat locuri fruntaşe pe 
listele electorale şi, ulterior, au ocupat funcţia de europarlamentar, însă 
reprezentarea lor mediatică a fost una relativ redusă. Tabelul 1 prezintă situația 
distribuţiei primelor 15 locuri pentru fiecare partid în parte, în funcţie de gen. 

Tabelul 1. Distribuţia pe genuri a candidaților pe listele electorale, 
pentru primele 15 locuri (în roşu — locurile efectiv ocupate de candidati 
după alegerile europarlamentare) 


Locuri PSD- 
mu [me [n [em [ime 
| i [M | M | s 
— BI II 


| M 
| M | M | 
Se poate remarca o prezență feminină dominantă pe locurile cu şanse de 
eligibilitate pentru Partidul National Liberal, respectiv alianţa PSD-PC. În 
general, bărbații sunt mult mai bine reprezentaţi în candidaturile pentru locurile 
în Parlamentul European, pentru majoritatea formațiunilor politice. 

În ceea ce priveşte vizibilitatea candidaţilor, distribuţia pe sexe a tim- 
pului alocat temelor europene arată o dominație foarte accentuată a prezentelor 
masculine în emisiuni, cu 81,3% din timp aparţinând invitaţilor de sex 
masculin şi numai 18,7% din timp invitaţilor de sex feminin. 

Vizibilitatea femeilor în dezbaterile televizate legate de UE din perioada 
electorală a fost redusă. În funcţie de distribuţia partidelor politice, au fost 
invitate la dezbateri câte 3 femei de la PSD, respectiv PDL, 4 de la PNL şi o 
candidată independentă. 

Figura 10. Distribuţia pe sexe a invitaţilor în emisiunile de dezbatere electorală 

Subreprezentarea femeilor în emisiunile de dezbateri se regăseşte şi în timpii de 
antenă alocati candidaţilor, în funcţie de afilierea politică şi sex. Se pot remarca 
timpi de antenă ceva mai ridicaţi pentru candidatele PNL (30,0%) şi pentru 
candidata independentă (Elena Băsescu), insă este evident că există o domi- 
nație masculină clară în termeni de timpi de antenă dedicati reprezentanţilor 
partidelor politice. 

Figura 11. Distribuţia timpilor de antenă pe sexe, în funcţie de afilierea politică 

În ceea ce priveşte temele abordate, există o pondere relativ similară a temelor 
europene atât în rândul bărbaților, cât şi al femeilor. (vezi subcapitolul Teme 
europene pe agenda dezbaterilor pentru alegerilor europarlamentare, Figura 5). 

În ansamblu, există o distribuție neegală în funcție de sexe atât a 
candidaturilor, cât si a vizibilitatii în termeni de timpi de antenă acordati 
invitaţilor, chiar pentru cazurile în care femeile se află pe locuri fruntaşe pe 
listele electorale. 


Agenda invitaţilor vs. Agenda moderatorilor 

Moderatorii au avut 892 de intervenţii cu o distribuţie apropiată între 
dezbaterile de la TVRI (52,1%) şi cele de la televiziunile publice regionale 
(47,9%). Din totalul intervențiilor, 512 (57,4%) au fost referitoare la UE, restul 
fiind intervenţii de management al emisiunii sau care au abordat subiecte fără 
legătură cu UE. Aproximativ una din patru intervenţii ale moderatorilor a fost 
de management al emisiunii (Figura 12). 

Figura 12. Tipuri de intervenții ale moderatorilor 

Cea mai mare parte a interventiilor referitoare la UE au făcut trimitere la o 
singură temă din grila de analiză (87,11%), doar 11,72% au făcut referire la 
două teme, iar 1,17% la trei teme. În ceea ce priveşte durata intervenţiei 
moderatorilor în emisiunile de dezbateri pentru alegerile europarlamentare, 
respectiv timpul alocat din aceste intervenţii pentru a aborda teme referitoare la 
UE, putem spune că, din procentul de 17,8% din timpul de antenă de care au 
beneficiat moderatorii, 63,1% a fost alocat propunerii unor teme referitoare la 
Uniunea Europeană. 

Din cele 10 teme cuprinse în grila de analiză, tema pe care moderatorii 
dezbaterilor dedicate alegerilor europarlamementare au pus-o în discuţie cel 
mai frecvent este cea a Parlamentului European. Acest subiect a fost abordat, 
singur sau împreună cu alte subiecte, în 49,3% dintre intervenţiile 
moderatorilor). Alte teme, cărora moderatorii le-au acordat o importanţă 
ridicată şi le-au supus spre dezbatere invitaţilor, au fost politicile UE, care au 
fost prezente în 18,5% din totalul intervențiilor, fondurile structurale (10,3%), 
respectiv moneda euro şi economia (46,2%). 

Figura 13. Distribuţia temelor europene în intervenţiile moderatorilor 
(din totalul temelor europene) 

Celelalte teme au avut apariții mai puțin semnificative (mai puțin de 3% dintre 
temele abordate), fapt ce necesită câteva comentarii. În primul rând, probleme 
de fond, ca viitorul UE şi identitatea europeană, nu au fost considerate impor- 
tante pentru a fi dezbătute de către candidații pentru parlamentul UE sau de 
către alți invitați (susținători ai candidaţilor sau analişti politici). Doar patru 
intervenţii, din 633 de intervenţii dedicate UE, au făcut referire la schimbările 
în cadrul instituţiilor europene sau la extinderea UE, iar — în ceea ce priveşte 
identitatea europeană — doar în şapte intervenţii moderatorii au făcut trimitere 
la pierderea identităţii nationale, construirea unei eventuale națiuni europene 
sau la federalizarea UE. 

Comparativ, discutând în termeni de agendă, invitaţii au accentuat 
anumite teme, cum ar fi fondurile structurale sau politicile UE, pe când 
moderatorii au insistat în ofertarea temelor legate de Parlamentul European. 

Figura 14. Comparaţie între ponderea temelor ofertate de moderatori şi 
ponderea temelor abordate de invitați 


Parlamentul UE (aaa 
Politici ale UE e, 
Fonduri structurale | A 4% 
Economie BEL. ^5. 


Social 3 200 

Viitorul UE Le 95, 

Libera circulatie in UE 2 496 
CriticilegatedeUE y 72, 


Identitate europeaná 4.306 


096 10% 20% 30% 40% 50% 60% 


= Moderatori 9 Invitaţi 


În ansamblu, însă, agendele coincid, convenţia dezbaterilor fiind în mare 
respectată: temele propuse şi temele dezbătute au coincis în foarte mare 
măsură. Temele europene cele mai dezbătute rămân cele legate de Parlamentul 
European, politici ale Uniunii Europene, respectiv fondurile structurale. 


CONCLUZII 


Informaţiile privind Uniunea Europeană au rareori vizibilitate crescută în 
media vizuale. Evenimentele europene, în special alegerile europarlamentare, 
sunt prilejuri care ridică substanţial gradul de pătrundere a subiectelor europene 
pe agenda publică. În 2009, campania electorală pentru locurile în Parlamentul 
European a fost o astfel de ocazie, care a impus teme europene în prim-planul 
mediatic. 

În România anului 2009, temele europene dominante în campanie au fost 
legate de Parlamentul European (cuprinzând subteme legate de „vocea 
României în UE”, cu alte cuvinte chestiuni legate de activitatea 
europarlamentarilor români, informaţii privind modul de funcţionare al 
Parlamentului European sau probleme legate strict de campania electorală), 
politici ale Uniunii Europene (în prim-plan situându-se agricultura, justiția, 
mediul şi dezvoltarea regională) şi fonduri structurale (cu un accent pe 
subventiile, finantárile UE pentru proiecte româneşti). 

Reprezentanţii diferitelor formațiuni politice nu au fost egal reprezentaţi 
în campania electorală, televiziunea publică alocând spaţii privilegiate de 
emisie în dezbaterile electorale partidelor cotate cu şansele cele mai mari, 
respectiv PSD-PC, PDL, PNL, UDMR. 

Vizibilitatea femeilor candidat la un loc de europarlamentar sau a 
figurilor marcante feminine din rândurile politicienilor a fost una redusă, chiar 
în cazurile în care acestea ocupau primele locuri pe listele de vot. 

În ceea ce priveşte gestionarea emisiunilor de dezbateri, temele de pe 
agenda propusă de moderatori au coincis în mare măsură cu cele abordate de 
invitați, convenţia unui asemenea format de emisiune fiind respectată în foarte 
mare măsură. 

În ansamblu, dezbaterile electorale prilejuite de alegerile europarlamen- 
tare din 2009 au constituit un punct important de lansare a subiectelor euro- 
pene, devenind, alături de ştirile din prime-time, importante surse de construire 
a agendei publice cu privire la tematica legată de Uniunea Europeană. 

INVERSAREA FUNCŢIONALĂ ÎN RELAȚIA UE- 
ROMÂNIA. O PERSPECTIVĂ ASUPRA ALEGERILOR 
EUROPENE DIN 2007 SI 2009 


Arthur Suciu! 


Articolul pune în evidență un fenomen de inadecvare a României la 
spaţiul european, după aderarea la Uniunea Europeană (UE). În prima parte a 
articolului, voi defini două concepte explicative ale comportamentului electoral 
al partidelor româneşti la alegerile europene din 2007 şi 2009: inversarea 
funcțională şi multiplicarea ofertei. Aceste concepte pot fi integrate în 
dezbaterea mai largă privind deficitul democratic al relaţiilor dintre cetăţeni 
(via Parlamentul European) şi UE. Ele pot fi utile şi în analiza alegerilor din 
alte state, în special a celor din Est. În partea a doua, voi ilustra cele două 
concepte prin analiza comparativă a tematicilor prezentate de grupurile politice 
europene, apoi de partidele româneşti, în documentele electorale si în 
campaniile electorale propriu-zise. 


INVERSAREA FUNCȚIONALĂ SI MULTIPLICAREA OFERTEI 


În 2007, anul aderării la Uniunea Europeană (UE), România era cea mai 
euro-optimistă dintre Statele Membre. Cu doar câteva luni înaintea primelor 
alegeri europene, 63% dintre români aveau o imagine pozitivă despre Parla- 
mentul European (PE) (Eurobarometrul 68.2/2007). Euro-optimismul este, 
aproape fără excepţie, şi o trăsătură a discursului politicienilor români. Această 
corespondență între baza electorală şi reprezentarea politică nu are însă 
consecinţe în participarea la vot. Rata de participare (29,47%), în 2007, a fost 
printre cele mai scăzute prin comparație cu alegerile europene desfăşurate, în 
2004, în celelalte State Membre (45,47%). Acest fenomen a putut fi remarcat 
pentru prima dată în 2004, când ţările din fostul bloc comunist, care tocmai 
aderaseră la UE, au înregistrat cotele cele mai scăzute ale prezenţei la urne. 
Diferenţa majoră între atitudinea față de UE şi, în particular, fata de PE şi cea 


' Arthur Suciu este doctorand gsi beneficiar al unei burse POSDRU, Proiect 
cofinantat din Fondul Social European prin Programul Operational Sectorial 
Dezvoltarea Resurselor Umane 2007-2013. 

față de scrutinul în care au fost aleşi reprezentanţii românilor în PE are 
explicaţii multiple, care tin atât de contextul politic european, cât şi de cel 
intern. 


DE LA DEFICITUL DEMOCRATIC 
LA INVERSAREA FUNCȚIONALĂ 


PE este singura instituţie europeană ai cărei membri sunt aleşi prin vot 
direct. Bazându-se pe puterea de reprezentare, de-a lungul timpului, PE a 
devenit dintr-un for cu rol mai mult consultativ o instituţie cu atribuţii clare şi 
importante. Totuşi, acestă întărire instituţională nu a modificat substanţial 
percepțiile europenilor şi, în consecință, nu a condus la creşterea participării lor 
electorale. În ciuda reformelor instituţionale, distanţa între birocraţia de la 
Bruxelles şi cetăţenii europeni a rămas mare sau chiar a crescut. Problema cea 
mai acută este aceea a deficitul democratic (Weiler, Haltern, Mayer, 1995; 
McNamara, 2009). 

Astăzi, ca şi în trecut, deciziile luate la nivel naţional prezintă cel mai 
mare interes pentru cetăţeni. Această judecată nu trebuie interpretată ca o 
închidere a participării electorale în interiorul spaţiului naţional. Dimpotrivă, 
chiar şi pentru euro-sceptici, votul privind reprezentarea la nivel naţional este o 
formă mai adecvată şi, în orice caz, mai eficientă de participare la deciziile 
luate în cadrul UE. Deşi parlamentarii europeni sunt organizați în grupuri 
politice şi nu în grupuri naţionale, percepţia majorităţii cetățenilor este că 
aranjamentele europene depind în mare măsură de statele naționale. Conform 
Eurobarometrului 68 din toamna anului 2007, 44% dintre cetățenii UE cred că 
deputații sunt grupaţi în funcţie de naţionalitate, 33% în funcţie de afinitátile 
politice şi 23% nu ştiu. Cetăţenii considera că națiunea rămâne factorul-cheie in 
luarea deciziilor la nivel european. Percepția”, în aparență greşită, are totuşi o 
bază reală solidă, dacă ne gândim la felul în care se iau deciziile în cadrul UE: 


Exista (...) un sentiment general (şi justificat) în rândul europenilor că, 
dintre toate instituţiile UE, cei 732 de membri aleşi ai Parlamentului 
European sunt cei mai putin importanți. Puterea revine de fapt Comisiei, 
numită de guvernele naţionale, şi Consiliului de Miniştri, format din 


? În realitate, problema deficitului democratic este mult mai profundă. Pentru 
cazul deja enunțat, se poate constata că deciziile guvernelor nationale privind politicile 
europene pot fi luate adesea inclusiv cu ignorarea rolului parlamentelor naţionale. A se 
vedea in: Andrea Follesdal, Simon Hix, "Why There is a Democratic Deficit in the EU: 
A response to Majove and Moravesi”. In Journal of Common Market Studies 3, Vol. 
44, (2006), pp. 533-562. 

reprezentanţii aceloraşi guverne. Prin urmare, cruciale sunt opţiunile de 
la scrutinul naţional (Judt, 2008: 666-667). 


Cazul cetăţenilor români, ca şi al cetăţenilor din alte state recent 
integrate, este însă mai complicat. Euro-optimismul lor este generat de dorința 
de a se integra în Uniunea Europeană, din motive cum ar fi accesul la securitate 
sau la bunăstare. El nu urmăreşte atât cucerirea unor poziţii de putere în cadrul 
Uniunii, cât integrarea deplină, discretă, în spațiul occidental. Cetăţenii din 
fostele tari comuniste sunt în favoarea integrării în Uniunea Europeana mai 
mult decât cetăţenii din statele fondatoare ale UE, care datorită sărăciei lor 
relative îi determină să fie susținători ai integrarii (Garry, Tilley, 2007: 182). 


Euro-optimismul are însă ca substrat neîncrederea în capacitatea 
autorităților naţionale sau a partidelor de a influența în vreun fel politica UE şi 
de a realiza, în plan intern, obiectivele care rezultă din integrare. Potrivit 
Eurobarometrului 71.3 din 2009, gradul de simpatie al românilor pentru 
partidele politice este mult sub media europeană (26%, față de 43% la nivelul 
UE). Cultura politică într-o democraţie recentă, cum este România, are, aici, un 
cuvânt de spus, mai ales în ceea ce priveşte relaţia dintre partide şi cetățeni. 
Aşa cum a explicat Mark N. Franklin, o cauză a prezenţei scăzute la vot în 
țările post-comuniste este legătura insuficient consolidată între partide si 
electorat, spre deosebire de țările din vestul Europei, unde această legătură este 
mult mai strânsă (Franklin, 2007: 59). 

O relație asemănătoare, la următorul nivel, este aceea dintre grupurile 
politice europene şi partidele româneşti. Această relaţie nu avea cum să fie 
consolidată înaintea participării directe a reprezentanţilor români la activitatea 
PE. De o asumare doctrinară la nivel european nu poate fi, aşadar, vorba la 
formațiunile din România. Tematica electorală, marcată de ambiguitate doctri- 
nara, obturează mai degrabă decât să clarifice relaţia cu grupurile politice euro- 
pene, dar mai ales cu electoratul (Iatu, Serban, 2009). 

Din acest motiv, legitimarea interna a partidelor ca partide europene, ca 
reprezentari nationale ale unor curente doctrinare europene este dificil de 
realizat. Partidele se revendica doctrinar de la grupuri politice internationale, 
dar, in interior, aceasta nu are nici consecinte teoretice, nici practice. 

Cadrul institutional dublează inadecvarea politică. Multi cetăţeni din 
tarile vestice vad structura supra-statala a UE mai mult sau mai putin ca pe o 
piedică în exprimarea sau dezvoltarea politicii nationale si a practicilor 
cotidiene autonome. Pentru români şi alţii ca ei, ea înseamnă însă o şansă de a 
realiza obiectivele legate de integrare (securitatea, bunăstarea etc.). A influenţa 

politica europeană pare a fi un scop mult prea ambițios, având in vedere cá 
subiectul acestei influenţe, statul naţional, nu are nici disponibilitatea, nici 
puterea de a-l realiza. Nu are puterea, în raport cu marile democraţii din Vest, 
care conduc în mod real Uniunea Europeană. Nu are nici disponibilitatea, con- 
vergenta membrilor corpului politic, care reprezintă statul, în raport cu 
obiectivele urmărite de România, în calitatea sa de membru al UE, fiind slabă. 
Un exemplu este nominalizarea primului comisar european din România, în 
vara anului 2007, eveniment care a stârnit un imens scandal politic intern. 
Urmarea a fost alocarea, de către Comisia Europeană, a unui mandat mai putin 
important decât ar fi fost de dorit pentru a şaptea tara ca mărime din UE, cum 
este România. 

Spre deosebire de marile state din Vest, unde națiunea este văzută ca 
factorul principal de influențare a politicii Uniunii, în România, cetăţenii cred 
că UE, prin instituţiile ei, poate să determine o schimbare internă. Potrivit 
Eurobarometrului 66, în 2007 românii aveau o încredere mai mare în instituţiile 
UE decât în propriul Guvern în ceea ce priveşte rezolvarea problemelor de pe 
agenda publică. Nu este, în aceste condiţii, nimic ieşit din comun ca, printr-o 
inversare funcțională tipică, aşteptările privind realizarea obiectivelor de 
integrare (bunăstarea, în primul rând) să fie asociate cu instituţiile europene. Se 
poate vorbi despre inversare, cu deosebire după aderarea la UE, când formula 
top-bottom a europenizári continuă să fie dominantă, nefiind înlocuită cu 
formula bottom-top. (Matei, Matei, 2010). Distorsiunea este una specifică. Ea 
se manifestă sub forma inadecvării la cadrul instituţional şi politic european şi 
constă într-o incapacitate, reală sau percepută, de a realiza o deschidere către 
abordarea europeană şi către atingerea unor obiective europene”. 

În raport cu această aşteptare, care le depăşeşte, partidele au conceput 
strategii de atragere a electoratului. Fireşte, optimismul pro-european al 
majorităţii românilor a fost susținut fără rezerve: la alegerile europene din 
România nu a existat nici un candidat euro-sceptic sau, măcar, unul care să 
propună o viziune mai realistă în relaţiile cu UE. În schimb, atenţia a fost 
orientată către conflictul politic intern. 


? România este un membru nou, neexperimentat, dar acest statut nu explică în 
totalitate poziţionarea deficitară în cadrul UE. State devenite membre în 2004, precum 
Cehia şi Polonia, s-au remarcat imediat printr-o îndrăzneală sporită în susţinerea 
propriilor interese naţionale în cadrul UE. 

O SOLUȚIE ELECTORALĂ: MULTIPLICAREA OFERTEI 


În logica instituțională a PE, deputaţii europeni sunt „reprezentanţi ai 
popoarelor statelor reunite în Comunitate”. Deputaţii europeni sunt aşadar 
responsabili de o parte a puterii delegate de Statele Membre către UE. De 
asemenea, parlamentarii europeni sunt reuniți în grupuri politice distincte, 
primele trei grupuri ca pondere parlamentară (popularii, socialiştii şi liberalii) 
corespunzând, chiar în această ordine, principalelor formaţiuni politice 
parlamentare din România. Plecând de la tematica europeană, cu ajutorul 
instrumentelor sale instituționale (co-legislator, competenţe bugetare, control 
democratic asupra tuturor instituţiilor europene), PE, prin grupurile politice, 
adoptă politici specifice, pe care le aduce la cunoştinţa publicului, inclusiv prin 
documente electorale. Temele europene sunt toate acele teme a căror 
reglementare a fost delegată dinspre Statele Membre către instituțiile UE, fapt 
care presupune, fireşte, adoptarea unui punct de vedere european, nu doar 
național. Punctul de vedere european, în cazul PE, este votul exprimat de 
majoritatea parlamentară — şi el devine decizie. 

Există însă şi o altă logică, cea electorală, care conduce inevitabil la 
multiplicarea ofertei partidelor şi la schimbarea cadrului dezbaterii. Deputaţii 
europeni fiind aleşi la nivel național, logica electorală a alegerilor europene 
tinde în mod natural să se integreze în logica alegerilor naţionale. Prin 
multiplicarea ofertei înţeleg fenomenul de diversificare pe mai multe paliere a 
mesajelor, astfel încât, din motive electorale, mesajul central (european, în 
cazul de față) este pus în umbră. Aflate în lupta pentru voturi, formațiunile 
politice sunt obligate să exprime, pe lângă valorile, principiile şi politicile 
grupurilor europene din care fac parte, o ofertă de teme naţionale, bifurcată: 1. 
către susținerea intereselor naţionale în Europa (de exemplu, apărarea 
drepturilor românilor plecaţi la munca în străinătate); 2. către tematica strict 
internă. Multiplicarea ofertei tine, fără îndoială, atât de problema deficitul 
democratic, cât şi de încrederea cetăţenilor în partide. În ambele cazuri, 
partidele se văd obligate să recupereze deficitul, propunând o tematică de 
interes intern; ele trebuie să mobilizeze la vot electoratul, privilegiind tematica 
urgentei şi a proximitatii. Alegerile europene, neavând consecinţe in politica 
Uniunii, ajung simple instrumente de evaluare electorală pentru politica 
internă. Conceptul de multiplicare a ofertei vine în continuarea teoriei, potrivit 
căreia alegerile europene sunt "second order national elections” (Reif, 


* Decizia Parlamentului European din 28 septembrie 2005 de adoptare a 
Statutului deputaţilor în Parlamentul European, preambul, http://eur-lex.europa.eu/ 
LexUriServ/LexUriServ.do?uri- CELEX:32005Q0684:RO:NOT, accesat 14.11.2011. 

Schmitt, 1980). Înțelegerea felului in care s-au desfăşurat primele alegeri 
europene în România presupune în primul rând cunoaşterea dinamicii politicii 
interne, în timp ce ofertele, ca şi dezbaterile pe marginea lor, evidențiază mai 
degrabă inadecvarea la cadrul instituțional european.” 


ANALIZA OFERTELOR SI A TEMATICII ELECTORALE 


Alegerile europene, în care sunt implicate grupurile politice europene, 
partidele româneşti, electoratul românesc etc., reprezintă o cale de înţelegere a 
raportării României la Uniunea Europeană. Încadrarea teoretică este, de aceea, 
deosebit de importantă. Putem lua în considerare, spre analiză, emisiunile 
radiofonice şi televizate, în care candidaţii şi reprezentanţii partidelor îşi expun 
programele politice şi electorale. Din această perspectivă, este clar că o 
dezbatere europeană sau, cel puţin, o prezentare a temelor aflate pe agenda 
grupurilor europene a existat în România. Corespondenta relativă între tematica 
înscrisă în ofertele electorale şi cea abordată în dezbaterile televizate nu trebuie 
totuşi să ne ducă în eroare. Suntem departe de a fi asistat, în 2007 şi în 2009, la 
o dezbatere europeană adresată cetățenilor. Din acest punct de vedere, ne-am 
confruntat mai degrabă cu un “deficit al problematizării” (Beciu, 2007), 
perpetuat din perioada de pre-aderare. Este nu o concluzie trivială, ci o premisă 
că talk-show-urile televiziunilor — care, având o audiență mult mai mare decât 
emisiunile electorale, stabilesc cadrul şi agenda dezbaterilor- au abordat mai 
ales problematica internă, care a şi contat în campanie. Această situație tine, ea 
însăşi, de fenomenul multiplicării ofertei, întrucât, prin încadrarea în structura 
generală a dezbaterii electorale (după regula: nu se discută teme europene decât 
la emisiunile electorale), tematica europeană devine inevitabil marginală. Deşi 
formațiunile politice dispun, în mare, de o ofertă europeană şi, probabil, si de 
politicieni capabili să o susțină, cel putin din perspectivă teoretică, este clar cá 
accentul cade pe oferta internă şi pe expunerea mediatică a liderilor din prima 
linie ai partidelor. Profilul candidaţilor înşişi a ținut cont de canoanele 
alegerilor interne. (Gherghina, Chiru, 2009). Logica alegerilor europene din 
România nu ar putea fi, la drept vorbind, înţeleasă calculând strict raportul 
dintre oferta electorală a partidelor, prezentată în emisiunile electorale sau prin 
alte forme de publicitate, şi rezultatul electoral. Pentru a ilustra cele două 
concepte — inversarea funcțională şi multiplicarea ofertei —, am realizat o 


? În legătură cu actualitatea tezei: "second order elections”, a se vedea: Hermann 
Schmitt, "The European Parliament Elections of June 2004: Still Second-order?". In 
West European Politics (2005) or http://www.mzes.uni-mannheim.de/publications/ 
papers/HS_EP ParElec 2004.pdf., accesat 12.12.2010. 

analiză comparativă a programelor electorale ale grupurilor politice europene şi 
ale partidelor româneşti. În plus, am completat această analiză, prezentând 
tematicile principale din timpul campaniilor electorale. Analiza evoluează 
astfel de la ofertele-model ale grupurilor europene către coflictul intern, trecând 
prin oferta partidelor româneşti (şi nu către dezbaterea electorală propriu-zisă 
din emisiunile de radio şi televiziune). 


2.1. Analiza ofertelor electorale 


Prin felul în care au abordat alegerile europarlamentare, partidele 
româneşti nu au generat, desigur, o situație singulară, unică la nivel european. 
Însă, din perspectiva accentului pus pe tematica internă, şi mai ales pe tematica 
urgentei şi a proximitátii, ele au atins fără îndoială o anumită limita. 

Importanța scăzută pe care partidele o acordă propriilor platforme 
electorale este relevată, înainte de toate, de dificultatea de a le identifica pe site- 
urile lor de pe Internet. Nici unul dintre partidele mari din România nu dispune, 
on line, de o arhivă completă a documentelor. Greu de găsit, aceste platforme 
au, în plus, un conţinut neclar, sunt incomplete sau insuficient elaborate. În 
plus, partidele nu dispun de documente de poziţie privind modalitatea în care 
România ar trebui să se implice în dezbaterea europeană, pe diverse teme. 
Dincolo de unele declaraţii de principii, nu există decât arareori documente 
care atestă implicarea în dezbaterea de zi cu zi a UE. 

Comparând ofertele-program ale grupurilor politice din PE cu ofertele 
electorale ale partidelor, constatăm că întreaga tematică europeană fie este 
adoptată mecanic, într-un document fără relevanţă electorală sau politică, fie 
este disimulată sau adaptată pentru publicul intern. Distincția între tematica 
europeană şi cea internă nu este relevantă în sine, dar ea devine astfel din cauza 
inadecvării la perspectiva europeană. 

Tabelul 1. Compararea ofertelor electorale® 


Prioritatile grupurilor Oferta partidelor Oferta partidelor 
politice europene 2009 2007 2009 

PSD Grupul Alianţei -salarii mai mari -relansarea 
Progresiste a Socialiştilor şi -acces egal la sănătate economiei 
Democraților -şcoli moderne şi -acces la sănătate 
-relansarea economiei si sigure şi educație 
prevenirea crizelor financiare -familia şi creşterea -modernizarea 
noi copiilor agriculturii şi 
-transformarea Europei într-o -mai mulți bani satului 
forță conducătoare globală europeni în România -drepturi depline 
împotriva schimbărilor pentru români în 
climatice UE 
-apărarea egalității de şanse -egalitatea reală 
între femei şi bărbați între femei şi 
-dezvoltarea unei politici de bărbaţi 
migraţie pentru Europa 
-consolidarea rolului Europei 
ca partener pentru pace, 
securitate şi dezvoltare 

PD-L Grupul Partidului Popular -îmbunătățirea -program anti- 
European (Creştin- condițiilor de viață şi criză 
Democrat) de muncă -administrarea 
- revenirea cât mai rapidă la -crearea de noi locuri fondurilor 
creştere economică şi de muncă, în paralel cu europene 
realizarea de noi locuri de măsuri adecvate pentru -îmbunătățirea 
muncă, ca singura cale combaterea şomajului justiției 


durabilă pentru prosperitate 
- lupta împotriva 
terorismului, a crimei 
organizate, a traficului cu 


-recunoaşterea 
dreptului la cooperare 
şi responsabilitate în 
economie; 


-libertatea muncii 
în UE 

-adoptarea 
monedei euro 


* Tabelul contine, sintetic, punctele cele mai importante înscrise în programele 
electorale ale principalelor grupuri politice europene şi partide româneşti. Am extras 
din documentele oficiale ale partidelor doar temele prioritare, excluzând motivaţia şi 
argumentarea aferente, diferite de la un partid la altul. În 2007, nu au existat alegeri la 
nivelul UE, prin urmare am comparat ofertele partidelor româneşti, la ambele alegeri, 
cu oferta grupurilor europene din 2009. Această comparaţie este relevantă, în măsura în 
care distanţa dintre cele două alegeri, care au avut loc în România, este de doar doi ani. 
Documentele au fost solicitate şi obţinute de la sediile partidelor, în perioada 
1.02.2010-15.03.2010. Ofertele grupurilor europene au fost extrase din ofertele parti- 
delor româneşti. O parte a documentelor a putut fi comparată cu documentele postate 
de partide pe Internet (PD-L: http://www.euro-pdl.ro/partidul-popular-european, PSD: 
http://europene2009.psd.ro/, http:/Awww.europsd.ro/, UDMR: http://www.udmr.ro/ 
europarlamentare2009.php, PNL: http://www.pnl.ro/ Activitate Europarlamentari.html, 
accesate la 12.03.2010). 

fiinţe umane, a imigrației 
ilegale, precum şi în 
securizarea surselor şi rutelor 
de aprovizionare cu energie 
-combaterea efectelor 
schimbărilor climatice; 
-adoptarea de politici 
adecvate la provocările 
demografice; 

-îmbunătățirea capacității UE 
pentru a acţiona pe plan 
mondial 


-promovarea şi 
dezvoltarea măsurilor 
de training vocational, 
de training anticipativ 
şi de re-training 
-oportunitati egale si 
drepturi egale pentru 
femei şi bărbaţi 
-protectie eficientă 
împotriva discriminării 
rasiale; 

-mişcarea liberă a 
lucrătorilor şi 
cetăţenilor, mişcarea 
liberă a furnizării de 
servicii; 


PLD (Nu a făcut parte din nici o -absorbtia fondurilor (a fuzionat cu PD, 
grupare politică europeană.) comunitare vezi PD-L) 
-respectarea intereselor 
României în luarea 
deciziilor comunitare 
-readucerea Republicii 
Moldova pe agenda 
UE 
PNL Grupul Alianţei Liberalilor -libertatea de circulație -libertatea de 
şi Democraților pentru a persoanelor circulație 
Europa -dezvoltarea rurală -politica 
-promovarea păcii, prin -structura bugetului energetică şi de 
intermediul unei Uniuni care european, finanţe şi protecţie a 
respectă valorile federale monedă mediului 
tradiționale -viitorul UE -fonduri europene 
-transformarea UE într-un -politica energetică şi şi încurajarea 
actor global, prin reducerea mediu IMM-urilor 
decalajului între dimensiunea -sprijinirea 
sa economică şi cea politică Republicii 
-deschiderea şi Moldova spre un 
democratizarea Uniunii drum european 
Europene -afaceri externe, 
-garantarea drepturilor securitate şi 
fundamentale pentru toti apárare 
cetăţenii europeni -protectia 
-promovarea educaţiei la consumatorului 
toate nivelurile 
PRM -nu are corespondent -atragerea fondurilor -inlaturarea mafiei 


european 


europene 
-apararea interesului 
national in UE 

UDMR Grupul Partidului Popular -unitatea reprezentării -protecția 
European (Creştin- maghiare în Europa minorităților şi 
Democrat) autonomia 
-revenirea cât mai rapidă la -dezvoltarea 
creştere economică şi regională 
realizarea de noi locuri de -economia şi 
muncă, ca singura cale turismul 


durabilă pentru prosperitate 
- lupta împotriva 


-tineret, protecția 
familiei şi politică 


terorismului, a crimei ocupationala 
organizate, a traficului cu -învățământ şi 
fiinţe umane, a imigrației cultură 


ilegale, precum şi în 
securizarea surselor şi rutelor 
de aprovizionare cu energie 
-combaterea efectelor 
schimbărilor climatice; 
-adoptarea de politici 
adecvate la provocările 
demografice; 

-îmbunătățirea capacității UE 
pentru a acţiona pe plan 
mondial 


O temă pe care aproape toate partidele o abordează, sub diverse 
formulări (a se vedea Tabelul de mai sus) în campaniile electorale este 
„reprezentarea demnă” în Uniunea Europeană („drepturi depline pentru români 
în UE”-PSD, „respectarea intereselor României în luarea deciziilor comunitare” 
— PLD, „apărarea interesului national în UE”-PRM). Abordarea ia diferite 
forme, dar, în esenţă, „reprezentarea demnă” este o expresie, speculată afectiv, 
a inadecvării identitare, echivalând cu o perspectivă tradiționalistă asupra 
integrării. Se pleacă de la supoziţia că, în relaţia cu UE, România suferă de o 
formă de indignitate şi că, înainte de orice, este nevoie de o recuperare statutară 
sau chiar morală. 

La fel de utilizată ca tema demnităţii este tema, mult mai concretă, a 
accesării fondurilor europene, exprimată prin promisiunea deschisă, având atât 
componenta de inversare funcţională (banii vin de la UE), cât şi cea de multi- 
plicare a ofertei (partidele promit să îmbunătăţească, la nivel guvernamental, 
rata de accesare a fondurilor). Cu toate acestea, rata de accesare a fondurilor 
europene continuă să rămână foarte scăzută. 

Din perspectiva grupurilor europene, temele majore sunt: lupta împotriva 
terorismului, problema migrației şi combaterea schimbărilor efectelor 
climatice. Aceste teme se subsumează unei preocupări esenţiale, aceea a 

impunerii Uniunii Europene ca actor global. Dezbaterea, ca atare, are loc într- 
un context specific, acela al crizei economice internaţionale. De cealaltă parte, 
programele partidelor româneşti promit, în esenţă, ridicarea standardului de 
viata, fie prin creşterea veniturilor şi a numărului locurilor de muncă, fie prin 
măsuri economice şi sociale privind, în mod special, educaţia şi sănătatea. Între 
opţiunile grupurilor europene şi cele ale partidelor româneşti există o diferență 
de anvergură, dar până la urmă şi de obiective. 

O preocupare a partidelor româneşti, relevată de tematicile abordate în 
ofertele electorale, este aceea a drepturilor. Ea vizează, intern, egalitatea dintre 
bărbați şi femei (fără consecințe politice, căci majoritatea candidaţilor la 
Parlamentul European sunt bărbaţi) şi, extern, egalitatea pe piața muncii 
europene. 

Tema naţională nu lipseşte nici ea. O prioritate a partidelor româneşti 
este introducerea Republicii Moldova pe agenda UE, în timp ce UDMR se 
doreşte a fi un promotor al intereselor minorității maghiare în Europa. 

Din analiza tematicilor electorale, se poate trage concluzia că ofertele 
sunt orientate către realizarea procesului de reformare şi modernizare, relaţia cu 
UE fiind văzută prin raportare la anumite exigente şi standarde care trebuie sa 
fie atinse. Astfel, oferta partidelor se circumscrie mai degrabă conceptului de 
continuare a integrării decât de asumare a statutului de membru cu drepturi 
depline. Deşi unele dintre prioritățile UE sunt asumate electoral, ele nu-şi 
găsesc expresia într-o viziune proprie a partidelor româneşti şi, probabil, nu 
sunt înțelese de electorat. 


2.1. Tematica electorală 

După perioada 1999-2007, când autoritățile române şi partidele au fost 
orientate prioritar către realizarea obiectivului general de integrare a ţării în 
structurile euro-atlantice, a urmat o nouă şi totuşi neaşteptată închidere în 
politica internă. Astfel, din tematica la zi a partidelor aproape a lipsit 
continuarea procesului de integrare, asumarea unei viziuni de dezvoltare pe 
termen mediu şi lung. A lipsit, de asemenea, o asumare doctrinară clară, menită 
să realizeze o legătură mai strânsă cu grupurile politice europene. 

Istoria alegerilor europarlamentare în România a început cu o amânare. 
Iniţial, scrutinul trebuia să fie organizat imediat după aderare, în primăvara 
anului 2007. Din cauza conflictului politic intern, care a condus la suspendarea 
preşedintelui României şi la excluderea de la guvernare a Partidului Democrat, 
alegerile au fost organizate abia pe 25 noiembrie. Primul scrutin european 
(înainte de 2007, europarlamentarii români erau desemnaţi de partide şi aveau 
statut de observatori) poartă în întregime amprenta acestui conflict. După 

parlamentarele şi prezidentialele din 2004, alegerile europene din 2007 au fost 
primele dintr-o serie de cinci desfăşurate în aproximativ doi ani. Ele au avut ca 
obiectiv testarea, dacă nu chiar schimbarea ponderii electorale a partidelor, în 
perspectiva alegerilor locale şi parlamentare din 2008. 

Acuzat fiind, de către opozantii săi politici, de repetate încălcări ale 
Constituţiei (neconfirmate de Curtea Constituţională), preşedintele Traian 
Băsescu a fost suspendat de către Parlament şi, în aceeaşi logică, Partidul 
Democrat, care îl susținea, a fost exclus de la guvernare. Guvernul liberal 
minoritar, din care a mai făcut parte UDMR, a primit confirmarea susținerii 
parlamentare după ce o moţiune de cenzură inițiată de PSD, în toamna lui 
2007, a căzut la vot. Românii s-au opus, prin referendum, demiterii preşedinte- 
lui, care, simțind suportul popular, a intrat într-un conflict deschis cu majorita- 
tea parlamentară. Rezultatul a fost organizarea, chiar în ziua alegerilor europe- 
ne, a unui referendum privind alegerea parlamentarilor prin votul uninominal. 

Conflictul politic intern a impus logica unei campanii electorale 
neinteresante, pe care referendumul a tins s-o acopere imagologic, dar la fel de 
adevărat este că, în aceeaşi perioadă, teme care aveau legătură cu Uniunea 
Europeană, mai precis cu statutul încă firav al României de membru al UE, 
erau prezente pe agenda publică. Tensiunile dintre România şi Italia pe tema 
românilor aflaţi la muncă pe teritoriul italian au împărțit clasa politică în tabere 
distincte. Comisia Europeană a decis amânarea activării clauzei de salvgardare 
pe agricultură şi au fost exprimate avertismentele oficialilor europeni în 
problema taxei de primă înmatriculare a autovehicolelor. Un eveniment 
important al campaniei electorale, care a reactivat tema corupției, a fost 
prezentarea pe canalele Tv şi pe Internet a unei înregistrări, din care reieşea că 
ministrul liberal al Agriculturii, Decebal Traian Remeş, a luat mită. Legat de 
aceeaşi temă, ambasadorul SUA în România, Nicholas Taubman, a criticat dur 
unele modificări aduse de Parlament Codului de Procedură Penală. 

Prin organizarea referendumului în ziua alegerilor europarlamentare, 
preşedintele a devenit un actor al campaniei electorale. Deşi nu a fost validată 
printr-o prezență majoritară la vot, opţiunea pentru votul uninominal a fost 
împărtăşită de 80% dintre votanti. 

Rezultatul alegerilor” a condus într-adevăr la reconfigurarea ponderii 
electorale a partidelor. Partidul Democrat, formațiunea care l-a susținut pe 
preşedinte, a obţinut un procent de 28,8%, întrecând în premieră Partidul Social 


7 Conform datelor furnizate de site-ul oficial al Autorităţii Electorale Perma- 
nente, http://www.roaep.ro/ro/section. php?id=66&12=75 &ids=1, accesat 15.11.2009. 

Democrat, care a coborât la o cotă istorică de 23,1%. Partidul Liberal 
Democrat, înfiinţat de către foşti liberali, ca Theodor Stolojan şi Valeriu Stoica, 
şi susținător al preşedintelui a câştigat 7,78% din voturi’, în timp ce liberalii din 
PNL 13,4%. Comunitatea maghiară şi-a putut trimite reprezentanți în Parla- 
mentul European, mulțumită rezultatului de 5,52%, întregistrat de UDMR, dar 
şi scorului de 3,4%, realizat de candidatul maghiar independent Laszlo Tókes. 
În schimb, partidele naţionaliste, PRM şi PNG, nu au atins pragul electoral. 

Eurobarometrul publicat în aprilie 2009, dar realizat în toamna anului 
precedent, remarca deja schimbarea survenită pe agenda cetăţenilor europeni. 
Criza economică a devenit o problemă pentru toti şi, în acelaşi timp, fundalul 
alegerilor europarlamentare de pe 7 iunie 2009. Desfăşurarea, fără amânare, 
simultan în toate cele 27 State Membre, nu a mobilizat în vreun fel electoratul 
românesc. Dimpotrivă, rata de participare a fost cu două puncte procentuale 
mai scăzută decât la alegerile din 2007: 27,67% (faţă de o medie europeană de 
43%). Criza a alimentat discursul critic la adresa clasei politice, responsabilă de 
situația vulnerabilă în care se află ţara. 

Clasa politică şi-a văzut însă în continuare de propriile obiective şi 
strategii, în speranța că va aduce la vot măcar electoratul captiv. De asemenea, 
ea a utilizat prilejul unui nou scrutin fie pentru a expune măsuri sociale (cum ar 
fi adoptarea de către Guvernul Emil Boc a Programului „Prima casă”), fie 
pentru a-şi promova candidaţii la alegerile prezidenţiale din toamna aceluiaşi 
an (Mircea Geoană pentru PSD şi proaspătul preşedinte al PNL, Crin 
Antonescu). Alegerile europarlamentare au reprezentat astfel un moment de 
evaluare şi de intensificare emoţională în tranziția de la parlamentarele 
desfăşurate in 2008 şi prezidentialele care urmau: 


Mai multi observatori ai precampaniei şi campaniei electorale pentru 
alegerile europarlamentare din 2009 au observat şi comentat doi factori 
de distorsiune a sensului şi logicii alegerilor europene: miza alegerilor 
prezindentiale din 2009, care a transformat întreaga perioadă într-o 
precampanie prezidenţială; miza posibilelor schimbări din cadrul puterii 
executive şi a coaliției guvernamentale, în funcţie de modul de 
desfăşurare a campaniei prezidenţiale şi mai ales de rezultatul alegerilor 
pentru Palatul Cotroceni. Pus initial în dificultate de obiecțiile partial 
întemeiate venite dinspre societatea civilă, Traian Băsescu a avut 
inspirația să-şi transfere „brandul” în campania europarlamentară dusă de 
fiica sa, Elena Băsescu. În faţa acestei situații, principalii competitori ai 


* La scurt timp după alegeri, PLD a fuzionat prin absorbţie cu PD, ceea ce a 
condus la formarea unui nou partid: PD-L. 

lui Băsescu la funcția de Preşedinte al României, Mircea Geoană şi Crin 
Antonescu, au preferat să eclipseze campania pentru europarlamentare a 
propriilor partide, în scopul de a-şi testa popularitatea şi atractivitatea 
electorală. (Pavel, 2009: 7) 


Pe fondul atacurilor tot mai puternice la adresa preşedintelui Traian 
Băsescu şi persoanelor asociate cu acesta (politicieni ca Elena Udrea sau 
membri ai familiei, ca fratele sau fiica preşedintelui), au avut loc două 
evenimente ce au modificat într-o oarecare măsură configuraţia rezultatelor 
alegerilor. Mai întâi, arestarea finantatorului echipei Steaua, George Becali, a 
generat un val de simpatie populară fata de acesta. Preşedintele PRM, Corneliu 
Vadim Tudor, a profitat de momentul favorabil, înscriindu-l pe George Becali 
pe listele PRM pentru europarlamentare. Rezultatul a fost obţinerea de către 
PRM a unui scor foarte bun: 8,65% (3 mandate). Din cauza slabei participări 
la vot la nivel national, UDMR a obținut un rezultat mai mare decât baza sa 
electorală (8,92% si trei mandate). Cel de-al doilea eveniment a fost 
candidatura independentă a fiicei preşedintelui, Elena Băsescu. Prin 
caracteristicile sale de personalitate, ca şi prin tematica abordată (legalizarea 
drogurilor uşoare), Elena Băsescu a dat culoare campaniei electorale, obținând 
un mandat în PE, fiind votată de 4,22% dintre alegători. Alegerile au fost 
câştigate de PSD, cu 31,07% din voturi, urmat de PD-L, cu 29,71% şi PNL, cu 
14,52%, confirmând trendul ţărilor mai mici din UE, ca Portugalia sau 
Danemarca, unde a rezultat un echilibru relativ între stânga şi dreapta. În ţările 
mari însă, ca Germania, Franţa sau Italia, dreapta s-a impus, iar Partidul 
Popular European a câştigat, în final, categoric în fata socialistilor. 


Consecințele unui cerc vicios 

Comparând ofertele grupurilor politice europene cu cele ale partidelor 
româneşti, constatăm că există, între ele, o diferență de principiu. În timp ce 
primele sunt subordonate ideii afirmării Uniunii Europene ca actor global, 
ultimele susțin atingerea obiectivului de integrare la nivel naţional (în mod 
special realizarea bunăstării). Diferenţa atestă următorul fapt: înainte de a-şi 
asuma implicarea în dezbaterea la nivel european, România trebuie să 
dobândească un statut consolidat în cadrul Uniunii. Or, acest statut depinde de 
realizarea bunăstării. Pentru o tara cu statut deja consolidat, accentuarea 
agendei interne nu are aceeaşi semnificație. Dimpotrivă, ea poate să însemne o 


? Conform datelor furnizate de site-ul oficial al Autorităţii Electorale Perma- 
nente, http://www.roaep.ro/ro/section. php?id=66&12=75&ids=1, accesat la 15.11.2009. 

opoziţie fata de Uniunea Europeană, apărarea prioritatilor nationale, de grup 
sau personale în faţa celor europene. 

Conform datelor prezentate de eurobarometre, românii, reprezentând 
cel mai euro-optimist grup national din UE, speră ca, prin integrare, să atingă 
obiectivul bunăstării țării lor. Dezbaterea propriu-zisă a problemelor care im- 
plică realizarea obiectivului a avut loc în cadrul emisiunilor electorale, dar ea a 
luat o nouă formă, de această dată conflictuală, după transferarea ei în centrul 
dezbaterii publice. Astfel, de la abordarea problemelor privind integrarea sau 
privind creşterea nivelului de trai al românilor s-a trecut la chestiunea corupției 
(cazurile Remeş şi Becali) şi a necesității reformării clasei politice. Atât la 
alegerile din 2007, cât şi la cele din 2009, reformarea clasei politice sau schim- 
barea conducătorilor se află în topul agendei publice. Or, este greu de crezut că 
o clasă politică lipsită de credibilitate şi supusă în permanenţă sarcinii auto- 
reformării îşi poate asuma obiective de afirmare în cadrul Uniunii Europene. 

La alegerile europene organizate în România, tematica europeană a fost 
pusă în umbră prin strategia de multiplicare a ofertei. Mai întâi, obiectivul 
prioritar european a fost înlocuit cu un obiectiv prioritar naţional, apoi acest 
obiectiv a fost adus în centrul dezbaterii publice sub forma unei urgente 
prealabile, aceea a reformării clasei politice şi a diminuării corupţiei. 
Raționamentul este următorul: clasa politică trebuie să urmărească obiectivele 
României în Uniunea Europeană, dar ea nu poate să realizeze această sarcină, 
întrucât statutul României este deocamdată unul neconsolidat. Pentru 
consolidarea statutului, este necesar ca România să devină o societate prosperă. 
Aşadar, clasa politică trebuie să-şi asume, înainte de toate, acest obiectiv. Ea, 
însă, nu şi-l asumă, deoarece este o clasă politică coruptă. În concluzie, soluţia 
este schimbarea clasei politice. Această concluzie face însă imposibilă orice 
încercare a clasei politice de a stabili o relaţie credibilă cu Uniunea Europeană 
şi, în plus, blochează dezbaterea în imediatul conflictului politic (tematica 
urgentei şi a proximitatii). 


3. CONCLUZII 


Articolul a pus in evidență două fenomene specifice manifestate, in 
România, cu prilejul primelor alegeri europene (2007 şi 2009). Este vorba 
despre inversarea funcțională a relației dintre un Stat Membru şi Uniunea 
Europeană şi despre multiplicarea ofertei electorale, în aşa fel încât tematica 
internă devine prioritară. Chiar dacă, din mai multe puncte de vedere, există 
asemănări între alegerile din România şi alegerile din celelalte State Membre, 
motivațiile absenteismului la vot, ca şi ale construcţiilor ofertelor sunt diferite. 

Inversarea funcţională dezvăluie inexistența unei mize româneşti în 
cadrul UE. România nu poate influenţa politica europeană, apartenența sa la 
structurile UE fiind deocamdată mai mult formală. O apartenenţă reală, activă 
pare a fi un deziderat chiar şi după aderare, motiv pentru care atingerea 
standardelor europene a rămas adevărata ţintă. Se manifestă aici 
tendentialitatea ca o caracteristică a modernizării spaţiului românesc 
(Schifirnet, 2007) Electoratul vede în integrare o soluţie pentru accesul la 
bunăstare şi, în general, pentru realizarea celorlalte obiective legate de integrare 
(securitate, acces la piaţa muncii etc.). Situaţia este însă dificilă pentru partidele 
politice, lipsite de putere în plan european şi de credibilitate în plan intern. 

O trecere în revistă a acțiunilor politice şi imagologice ale partidelor 
pentru atingerea propriilor obiective arată gradul ridicat în care tematica internă 
a determinat rezultatele alegerilor europene din 2007 şi 2009, în dauna agendei 
europene. Cele mai eficiente acțiuni s-au dovedit a fi atacurile politico- 
electorale centrate pe tematica internă (corupţie, ineficientá guvernamentală), 
atacuri prezentate în emisiunile cu cea mai mare audienţă. De un interes ridicat 
s-au bucurat temele referitoare la politica internă (nivel de trai, reformă 
instituțională), în timp ce tematica europeană a ocupat mai ales spațiul 
emisiunilor electorale cu audienţă scăzută. 

Scrutinurile din 2007 şi 2009 puteau juca rolul major de a deschide 
dezbaterea europeană, favorizând integrarea mai rapidă a României. Conflictul 
politic intern, desfăşurat dramatic pe o perioadă de mai multi ani, a făcut 
imposibilă această deschidere. Astfel, discursul european şi abordarea temelor 
europene a rămas în mare parte un fenomen limitat la emisiunile electorale şi la 
puţinele dezbateri de profil, a rămas în umbra discursului public. 

EUROPENIZAREA ÎN EDIȚIILE ONLINE 
ALE ZIARELOR DINTR-O SOCIETATE 
A MODERNITĂȚII TENDENTIALE! 


Constantin Schifirnet 


INTRODUCERE 


Articolul studiază europenizarea în ediţiile online ale ziarelor. 

În prima parte, analizez europenizarea, în special efectele ei asupra 
societății româneşti. Accentuez ideea că mass-media sunt modalităţi importante 
de informare despre Europa şi, în acelaşi timp, ele pot modela comportamentul 
românilor privind europenizarea. 

În partea a doua discut despre relaţia dintre internet şi mass-media 
tradiționale, precum şi particularitatile edițiilor online ale ziarelor româneşti. 
a reuni canale multimedia. 

Partea a treia studiază prezenţa europenizării în edițiile online ale două 
ziare româneşti: ,,Adevarul” si „Cotidianul”, din perioada 2-7 aprilie 2009. 
Analiza lor subliniază ideea că atenţia cititorului depinde de tipul de ziar şi de 
tipul de ştire. 

Deşi au avut loc evenimente importante în Europa în perioada studiată, 
în ediţiile online şi în cele tipărite ale celor două ziare cea mai importantă ştire 
şi cele mai multe articole au discutat despre scandalul legat de arestarea unui 
cunoscut om de afaceri. Această conduită jurnalistică este o ilustrare a moder- 
nitátii tendentiale, caracteristică societăţii româneşti. 


În prima parte studiez conceptul de europenizare, cu efectele sale asupra 
societății româneşti. Subliniem ideea că mass-media sunt mijloace importante 
în difuzarea informațiilor despre Europa şi, în acelaşi timp, ele pot modela 
comportamentele publicului fata de europenizare. 


' Acest capitol a fost publicat in Revista Română de Comunicare şi Relaţii 
Publice, nr. 16/2009, pp. 89-101. 

1. CONCEPTUL DE EUROPENIZARE 


Aderarea la UE este însoțită obligatoriu de procesul de europenizare a 
întregului spaţiu al noii entităţi. Acesta înseamnă o nouă modernitate. În spaţiul 
Uniunii Europene se desfăşoară acte de modernizare întruchipate de procesul 
de europenizare. Efectele europenizării se produc asupra politicilor interne, 
structurilor, normelor, relaţiilor stat-societate şi constitutiilor interne din Eu- 
ropa. Există mai multe expresii ale europenizării (Olsen, 2002). 

Procesul de europenizare influențează direct sau indirect societăţile nati- 
onale. Europenizarea, de pildă, nu se construieşte doar după un plan stabilit la 
Bruxelles, ci şi conform cerinţelor locale ale fiecărei tari din UE. 

Se distinge între europenizarea directă — impactul intenționat al unei 
initiative a UE — şi europenizarea indirectă — un impact neintentionat al unei 
inițiative a UE (Bache, Marshall, 2004). Există o europenizare voluntară şi o 
europeanizare coercitivă. Prima se referă la adoptarea promptă a deciziilor UE 
dintr-un anumit domeniu, iar a doua are în vedere adoptarea practicilor şi/sau 
politicilor din alt domeniu. Europenizarea coercitivă impune o schimbare insti- 
tutionalá forțată sau spontană în societățile din spaţiul UE, şi acesta este 
motivul pentru care o putem considera ca o modernitate tendentialá, o moder- 
nitate derivată dintr-o evoluţie decisă dintr-un anumit centru de putere. Nu puti- 
ne sunt cazurile de europenizare coercitivă regăsite în acţiuni din ţările UE. 

Si in tari cu democraţii consolidate există un deficit de europenizare, 
după cum există limite ale europenizării din cauza constrângerilor locale. 
Politicile naţionale sunt modelate şi modificate datorită integrării europene 
(Featherstone, Radaelli, 2003). Indiscutabil, aceste limite sunt determinate de 
modernitatea tendentiala, realitate care explică europenizarea într-o varietate de 
contexte locale de evoluţie a capitalismului. Aceste politici nu au luat în 
considerare, până în prezent, faptul că europenizarea este, într-o mare măsură, 
un proces determinat de modelele culturale interne din fiecare societate. 

Însuşi discursul politic din fiecare țară europeană accentuează, în măsură 
nesemnificativă, conştiinţa identității europene. Aşa cum relevă o analiză de 
conţinut a discursurilor politice din ziarele de calitate (3.000 de articole) din 
cinci state membre ale UE (Austria, Danemarca, Franţa, Germania, Marea 
Britanie) modelul principal de transnationalizare îl reprezintă europenizarea 
segmentată. Cercetătorii au ajuns la concluzia că în fiecare sferă publică apar 
indicii nesemnificativi privind dezvoltarea europeană treptată a conştiinţei de 
„noi” si nu se dezvoltă nici un discurs comun in Europa si nici un sens 
semnificativ al apartenenţei la aceeaşi comunitate de comunicare (Brüggemann 
et al., 2006: 25). 

Cetăţenii din ţările recent integrate in UE sunt incă modelati de propria 
lor istorie şi lume socială care continuă să perpetueze mentalități şi conduite 
care nu sunt compatibile cu tipul de cultură al modernității europene. Moder- 
nitatea tendentialá exprimă destul de exact dualitatea gândirii şi acţiunii din 
țările recent integrate în UE. Transformările instituționale de nivel european se 
pot realiza de sus, dar modernizarea societăţii duce la europenizare numai în 
măsura în care ea este însuşită ca mod de viata cotidiană pentru fiecare individ 
şi grup social. Modernitatea tendentialá se produce ca schimbare de sus, deci de 
la minoritatea educată în spiritul modernității şi orientată spre transformări 
moderne către o majoritate indiferentă sau ostilă schimbării. Modernitatea 
europeană armonizează principiile şi normele rationalitatii instituţiilor cu 
conduitele individuale şi de grup. Avem în vedere profunzimea modernității 
într-o societate, care înseamnă aderarea spontană, organică la aceleaşi valori, 
conduite, moduri de gândire, stiluri de viață moderne de către toate categoriile 
de populaţie (Schifirnet, 2008). 


2. FORMA ONLINE A ZIARELOR 


Întâi, câteva remarci despre impactul internetului asupra societăţii 
contemporane. Creşterea utilizatorilor de internet produce multe efecte in viata 
individului şi în activităţile cotidiene (Nie, Erbring, 2002: 280). 

Există o competiţie între presa tipărită şi ediţiile online ele ziarelor. Edi- 
torii ziarelor au înțeles că rapida comunicare a informației este facilitată de in- 
ternet. Se discută despre mediatizarea internetului şi internetizarea mediilor 
tradiționale (Fortunati, 2005: 27-28). Internetizarea mediilor tradiționale este 
mai mică fiindcă ediţiile online ale ziarelor depind de ziarele printate. Caracte- 
risticile jurnalismului online sunt convergenta, interactivitatea, adaptarea 
conținutului la public şi hipertextualitatea (Bardoel, Deuze, 2001: 91). 

Un mare număr de websituri oferă gratuit ştiri online. Companiile folo- 
sesc tehnologia internet pentru a crea piețe electronice şi site-uri de joburi 
(Wurff, 2005: 107). Website-ul unui ziar promovează jurnalismul multimedia 
care integrează diferite parti ale procesului de crearea a ştirilor (audio, video, 
text, imagini, grafică, marketing, vânzări, publicitate) (Deuze, 2004: 140). 
Ediţiile online permit transmiterea articolelor pe e-mail. 

Cititorul poate de asemenea să urmărească prezentarea şi interpretarea 
unei teme în toate ediţiile online, fapt mult mai greu de realizat în ediţiile 
printate. Noile website-uri se adaptează rapid la cerinţele cititorilor (Thurman, 
2008: 139). 

Internetul creează un spaţiu public virtual diferit de spațiul monolitic 
dominant al mass-media tradiționale. El oferă o interactivitate mai puternică, şi 

generează, prin creşterea numărului de forumuri online, o fragmentare a 
spațiului public. Controlabilitatea şi buna comunicare sunt motive pentru care 
oamenii aleg comunicarea online (Peter, Valkenburg, 2006: 213). 

Impactul internetului are influență asupra ziarului şi „îl schimbă în forme 
interesante” (Nerone, Barnhurst, 2003: 122), îl transformă într-un artefact, iar 
ziarul devine mai mult un portal. De exemplu „versiunea Web Times nu este 
citită de publicul de elită national, aşa cum acesta face cu ediția tipărită” 
(Ibidem). Spre deosebire de ediția tipărită, cititorii edițiilor online citesc mai 
puţine articole şi cu mai mică plăcere. 

Forma online este de dată recentă. În 17 mai 1991 Institutul de cercetare 
CERN de la Geneva a lansat World Wide Web standard. În mai 1992, Chicago 
Tribune a înființat Chicago Online, primul serviciu online al unui ziar din SUA. 
(D.E. Carlson, "Online timeline", apud Deuze, 2001). Toate ziarele din ţările 
occidentale au o ediţie online (Schoenbach, de Waal, Lauf, 2005: 246). 

În România, ediţiile online ale ziarelor apar după anul 2000. Astăzi toate 
ziarele importante din România au o variantă electronică. Ediţiile online au mai 
multi cititori decât ediţiile tipărite. 

Interactivitatea dintre cititor şi mass media online are loc pe forumuri de 
comentarii şi discuții. Ziarele online devin mai atractive pentru că permit 
postarea şi accesarea de comentarii, imediat, sub impulsul lecturii. În ediția 
printată a ziarului cititorul nu are posibilitatea de a comunica reacţia sa, dar are 
timp de reflecţie şi poate reveni asupra lecturii. La ediţia online se poate reveni 
la opinia exprimată, poate fi corectată în dialogul cu ceilalți sau chiar în 
comunicarea cu autorul articolului. 

Forumurile online au anumite funcţii: informare, clarificare, dialog, comu- 
nicare, cunoaştere, interactivă, ludică. Trebuie subliniat că unele funcţii aparțin 
comunicării însăşi, pentru că orice forum este un cadru şi mijloc de comunicare. 

Comentariile şi dezbaterile pe forumuri sunt făcute de cititorii acelui 
ziar, de unde rezultă un anumit profil al acelui public. Cum fiecare ziar are o 
concepție editorială regăsită în toată producţia jurnalistică publicul său aderă la 
această viziune, iar comentariile cititorilor o susţin prin aprobare, sau o resping 
prin dezavuare sau corectia unor informaţii. Multe dintre comentarii din edițiile 
online sunt de fapt adeziuni exprimate, în diverse formule, la conţinutul 
articolelor. 

Prin forumuri cititorii au posibilitatea de a valida sau respinge 
informaţiile, ideile şi interpretările jurnaliştilor. Nu se poate scrie fără a ţine 
seama de cititori, care corectează informaţiile sau fac referiri la credibilitatea 
surselor de informare, falsitatea unor informaţii, zvonuri, publicitatea mascată 
(Schifirnet, 2008b). 

Dezbaterile de pe forumuri expun opinii dintre cele mai diverse, ele fiind 
în fapt expresia „vocii poporului”, cu precizarea că totul se face sub un nume 
de împrumut. Anonimatul este o reîntoarcere la anonimatul medieval când 
orice copist putea să intervină în text sau să aibă comentarii la text. Din această 
poziţie anonimă, putem vorbi de o anumită ,tátáraie", caracteristică unor 
dezbateri de pe formurile de comentarii ale edițiilor online ale ziarelor. 
Afirmarea opiniilor nu este atât reflexul atitudinii personale cât al tipului de 
gândire şi acţiune al unui grup. 


3. EUROPENIZAREA ÎN EDIȚIILE ONLINE 
ALE ZIARELOR ROMÂNEŞTI 


În această parte a comunicării analizăm reflectarea proceselor de 
europenizare de către edițiile online ale principalelor ziare româneşti de calitate 
într-un interval de timp — o săptămână —, 2-7 aprilie 2009, perioadă în care s-au 
derulat evenimente interne şi externe semnificative. Abordăm, în principal, 
ştirile, comentariile şi articolele postate de aceste ziare. 


3.1. Ediţia printată şi ediţia online 

În continuare prezentăm un studiu privind raportul dintre media lunară a 
cititorilor ziarelor printate şi media clienţilor unici ai edițiilor online ale aceloraşi 
ziare. 

Comparatia dintre cele două situaţii are in vedere datele disponibile pe 
site-ul Biroului Român de Audit al Tirajelor (BRAT), organizaţie independentă 
de măsurare a traficului site-urilor din România. BRAT realizează Studiul 
National de Audienta pune la dispoziţia industriei de publicitate date actuale şi 
compatibile cu cele europene despre cititorii de ziare şi reviste din România 
(http://www.sna.ro/index.php?page=prezentare). Studiul National de Audienta 
utilizează metoda citirii recente, punctul de referinţă în cercetarea presei scrise. 
BRAT include în zona sa de studiu şi mediul on-line. 

Deşi datele de trafic total despre ediţiile online privesc itemii: clienti 
unici, vizite şi afişări, eu examinez, în această lucrare, doar itemul „clienţi 
unici”. Un „client unic” este un calculator sau browser de pe care un site este 
accesat cel puţin o dată în perioada de raportare. Principalul criteriu de partaja- 
re a edițiilor online este numărul de clienţi unici. Potrivit metodologiei de cal- 
cul a Studiului de Audienta şi Trafic Internet (SATI), un vizitator unic este acel 
utilizator care accesează un anumit site de internet pe parcursul unei săptămâni. 

Din analiza informaţiilor rezultate din datele oferite de BRAT constatăm 
o ierarhie a edițiilor tipărite ale ziarelor după media lunară de copii difuzate pe 
apariție pe luna decembrie 2008. Ne referim la această perioadă fiindcă pentru 

anul 2009 nu există informaţii, decembrie 2008 fiind ultima perioadă mentio- 
nată de Studiul National de Audienta, până în data de 2 aprilie 2009. 

În luna decembrie 2008, pe primul loc în topul realizat în funcţie de 
media lunară de copii difuzate pe apariție este „Adevărul” cu 86.500 exem- 
plare, pe locul doi se situează „Jurnalul Naţional” cu o medie lunară de 63.508 
exemplare. Urmează în ordine, „România liberă” cu o medie lunară de 53.129 
exemplare, „Evenimentul Zilei” cu o medie lunară de 43.630 exemplare, 
„Gândul” cu o medie lunară de 21.588 exemplare, „Cotidianul” cu o medie 
lunară de 14.419 exemplare şi „Ziua” cu o medie lunară de 13.589 exemplare. 
Remarcăm poziţia de lider câştigată de ziarul „Adevărul” pe piaţa ziarelor de 
calitate după o perioadă de schimbări în acţionariat şi în managementul 
editorial. „Adevărul” a avut o creştere de peste 60% în intervalul octombrie- 
decembrie 2008, în comparaţie cu intervalul iulie-septembrie 2008 când a 
vândut circa 37.000 exemplare în medie pe zi, conform măsurătorilor făcute de 
Biroul Român de Audit al Tirajelor (BRAT). 

„Jurnalul Naţional”, deşi şi-a pierdut supremaţia pe segmentul cotidie- 
nelor quality, a crescut la 58.500 exemplare vândute în medie pe apariţie, cu 
circa 7% mai mult fata de perioada iulie-septembrie, când a vândut aproximativ 
55.000 exemplare zilnic. 

Studiul National de Audienta indică 63.508 media lunară de copii difu- 
zate pe apariţie în decembrie 2008 pentru „Jurnalul Naţional”, în vreme ce 
numerele aceluiaşi ziar din luna martie 2009 menţionează pe copertă cifra de 
695.000 de cititori în fiecare zi. 

Cel mai bine vândut cotidian din România în ultimul trimestru 2008 a 
fost tabloidul „Libertatea”, cu peste 235.000 exemplare în medie pe zi, în 
creştere cu circa 11% fata de perioada iulie-septembrie 2008. O scădere a 
mediei lunare de copii difuzate pe apariție cunoaşte „Evenimentul Zilei”, ziar 
ce face parte din trustul Ringier ca şi tabloidul „Libertatea”. 

Trecând la analiza edițiilor online ale ziarelor deja amintite, ne ghidăm 
după Studiul de Audienta şi Trafic Internet care oferă informaţii detaliate refe- 
ritoare la traficul, audiența si profilurile vizitatorilor site-urilor din România. 

Datele din Tabelul nr. 1 evidenţiază câteva aspecte. Întâi, Studiul de 
Audienta si Trafic Internet (SATI) publică informații comparabile între ediția 
printatá şi ediţia online numai pentru edițiile online „Adevărul” si „Cotidianul” 
în luna decembrie 2008. Pentru celelalte ediţii online ne-am oprit la datele pe 
luna martie 2009. 

În al doilea rând, se observă diferenţe remarcabile între media lunară de 
copii difuzate pe apariție la edițiile tipărite şi numărul de clienți unici la edițiile 
online. În cazul ziarelor „Adevărul”, „Cotidianul”, „Evenimentul Zilei”, 

„Gândul” şi „Ziua”, numărul clienţilor unici la ediţiile online este mai mare decât 
al numărului de copii difuzate pe apariţie. În schimb, la „Jurnalul National” si 
„România liberă”, situaţia este inversă, numărul de copii difuzate pe apariţie este 
mai mare decât numărul clienților unici la edițiile online ale acestor ziare. 

Numărul de clienţi unici la ediţiile online variază de la lună la lună. În luna 
iulie 2008 ediţia electronică a ziarului „Gândul” s-a plasat pe prima poziție în 
topul celor mai accesate site-uri ale cotidienelor generaliste din România, potrivit 
datelor Studiului de Audienta şi Trafic Internet (SATI). Site-ul ziarului „Gândul” 
a fost accesat de 584.654 vizitatori unici, persoane care au deschis pagina electro- 
nică a ziarului cel putin o dată. La această categorie, „Gândul” a devansat ,,Eveni- 
mentul Zilei” care a înregistrat 569.062 de vizitatori unici, „Libertatea“ cu 
565.573, ,,Cotidianul” cu 450.891 de vizitatori unici, ,Jurnalul" cu 373.714 de 
vizitatori unici, „România liberă” cu 336.341 de vizitatori unici şi „Adevărul” cu 
426.563 de vizitatori unici (cf. www.gandul.info, 13 august 2008). 

Faţă de luna august 2008, în septembrie 2008 se observă o schimbare a 
ierarhiei în ce priveşte numărul clienților unici la edițiile online. Potrivit Stu- 
diului de Audienta şi Trafic Internet (SATI) realizat de Biroul Român de Audit 
al Tirajelor (BRAT), în luna august 2008 pe primul loc se situa site-ul ziarului 
„Evenimentul Zilei” cu 577.324 de vizitatori unici. Pe locul doi se pozitiona 
site-ul ziarului „Adevărul” cu 402.643 vizitatori unici. Locul trei era ocupat de 
site-ul ziarului „Ziua” cu 351.249 de vizitatori unici (cf. www.ziua.ro, 13 
septembrie 2008). 


Tabelul 1. Media lunară a copiilor difuzate şi clienții unici 


Ziarul Ediţie tipărită Ediţie online Clienţi (utilizatori) 
Media lunară de Clienţi (utilizatori) unici 
copii difuzate pe unici 31 martie 2009 
aparitie Decembrie 2008 
Decembrie 2008 

1. Adevărul 86.500 668.409 934.629 

2. Cotidianul 14.419 672.230 903.950 

3. Evenimentul 43.630 nu exista date 115.684 

Zilei 

4. Gandul 21.588 nu exista date 74.416 

5. Jurnalul Naţional 63.508 nu există date 50.908 

6. România liberă 53.129 nu există date 39.452 

7. Ziua 13.589 nu există date 40.651 


Surse: http://www.sna.ro/index.php şi http://www.sati.ro 

Site-urile celor şapte ziare s-au modificat ca format în intervalul 2007- 
2009, de mai multe ori, fără a prezenta explicit motivele. O posibilă explicaţie 
vizează forumurile de comentarii. În anul 2007 accesul utilizatorilor pentru 
comentarii la articolele din ediţiile online era foarte facil. Din cauza numărului 
mare de comentarii cu conţinut rasist sau care foloseau un limbaj obscen s-au 
adoptat noi regulamente, care au impus respectarea unor reguli în formularea 
unor opinii. Numai site-ul ziarului „Gândul” nu indică o cerință anume. 

În continuare, prezentăm reflectarea europenizarii de către ediţiile online 
ale ziarelor româneşti de calitate cu numărul cel mai mare de clienţi unici — 
„Adevărul” şi „Cotidianul”. Avem în vedere intervalul de timp, 2-7 aprilie 
2009. Abordăm, în principal, articolele şi ştirile despre principalul eveniment 
intern — arestarea lui George Becali, comparativ cu articole şi ştiri despre 
evenimente ce au avut loc în spaţiul Uniunii Europene, întâlnirea G20 la 
Londra, Summitul NATO de la Strasbourg, Summitul UE-SUA de la Praga. 

Criteriul de analiză este numărul de afişări pentru un articol, aşa cum 
apare în ediţia online a celor două ziare. Precizám că am accesat cele două site- 
uri: www.adevarul.ro şi www.cotidianul.ro, în data de 8 aprilie 2009. 


3.2. „Adevărul” 

Ziarul publică zilnic secțiunile ,,Europa" şi rubricile „Români în Italia", 
„Români în Spania”. Este singurul cotidian românesc care postează articole şi 
ştiri variate despre spaţiul european. 

În ediţia online din 2 aprilie 2009, niciun articol de la secţiunea „Europa” 
nu atinge 500 de afişări. S-au publicat articole despre discuţiile de la G20, un 
articol fiind intitulat Planurile de relansare occidentale tratează insuficient 
schimbările climatice. Un spaţiu amplu este destinat ciocnirilor între protes- 
tatarii la manifestatia antiNATO şi poliţie la Strasbourg, locul de desfăşurare a 
Summitului NATO. Un articol în care se vorbeşte de Austria şi România ca 
parteneri strategici în UE a avut doar 271 afişări. 

Din secţiunea „Români în Italia”, din 14 articole numai două au avut un 
număr mare de afişări: Cum au cucerit compatrioții noştri Italia cu 2030 afişări 
şi articolul /talianul-asasin a încercat să cumpere tăcerea românilor cu 1.000 
de euro cu 1586 afişări. Restul articolelor au avut sub 300 de afişări. 

Din cele 20 de articole la secțiunea „Români în Spania” doar unul, 
Banca din Spania îi ia casa din România a acumulat 2086 afişări. Pe locul doi 
se află articolul Valencia: Mamele au cerut dezbrăcate, profesor de engleză 
pentru copiii lor, cu 870 afişări. 

Articolul 13.000 de muncitori sezonieri sunt aşteptaţi in Aragon a avut 
255 de afişări. 

Evenimentul intern, arestarea lui Becali, a avut parte în ediţia online din 
2 aprilie 2009 doar de o ştire, Mascatii, la poarta lui Becali, cu 255 de afişări. 

În ediția online din 3 aprilie 2009 la secţiunea „Europa”, din 19 articole 
doar două au avut un număr ceva mai mare de afişări: Un Leonardo da Vinci, 
necunoscut cu 791 afişări şi materialul video Carla Bruni Sarkozy, așteptată în 
România cu 759 afişări. La secţiunea „Români in Italia”, din 19 articole doar 
unul, Batut pentru că este român, a avut peste 500 de afişări, adică 591. La 
secțiunea „Români în Spania” din 22 de articole doar articolul Cum s-au grupat 
românii pe provincii în Spania are 1144 afişări. 

Dacă pe 2 aprilie 2009 în ediţia online a ziarului „Adevărul” arestarea lui 
Gigi Becali a trecut ca şi neobservată, în ediţia online din 3 aprilie 2009 sunt 
postate patru articole: Legea lui Gigi cu 1948 afişări, Peste 200 de susținători 
ai lui Becali se află la Judecătorie cu 1010 afişări, Latifundiarul şi mafiofii, cu 
638 afişări şi Gigi Becali s-ar fi plâns că este obosit şi că nu are televizor în 
cameră cu 680 afişări. De cel mai mare interes pentru cititorii ediţiei online a 
ziarului „Adevărul” s-au bucurat cele două materiale video: Oamenii lui Becali, 
urmărire ca în filme cu 4095 afişări şi Gigi Becali, arestat preventiv pentru 29 
de zile cu 3538 afişări. 

În ediția din 4 aprilie 2009 la secțiunea „Europa” din cele 13 articole 
doar materialul video Manifestatiile anti- NATO au degenerat la Strasbourg a 
avut 824 afişări. În rest, nici unul din celelalte articole nu atinge numărul de 
400 de afişări. 

Despre arestarea lui Becali s-a publicat un articol Gigi către judecătoare: 
„M-am lămurit“, cu 5252 afişări şi un material video Penalul Ioan Becali, pe 
urmele vărului Gigi, cu 2945 afişări. 

În ediția online din 5 aprilie 2009 la secţiunea ,,Europa” din cele 13 
articole doar materialul video Summitul NATO: promisiuni, gafe si 
demonstraţii violente are un număr mai mare de afişări — 766, iar articolul Un 
judecător britanic contestă autoritatea CEDO pentru că are membri din 
România şi Bulgaria are 429 afişări. Ca evenimente interne întâietatea o deţine 
materialul video Gigi Becali, singur cu traficanții cu 3198 afişări. Merită 
consemnat articolul CSM solicită CNA să prevină presiunile prin media asupra 
proceselor în desfăşurare cu doar 272 afişări. 

În ediția online din 6 aprilie 2009 din secţiunea „Europa” din cele 20 
articole, trei au fost citite de un mare număr de cititori: /talia: Un cutremur de 
5,8 grade zguduie centrul Peninsulei, cu 2688 afişări, Crește numărul 
victimelor cutremurului din Italia, 150 de morti şi 35 de dispăruţi, cu 3874 
afişări şi Comuniştii au câştigat alegerile în R. Moldova, cu 1404 afişări. 

Dar, capul de afiş îl deţine arestarea lui Gigi Becali cu 5 articole: 
Judecătoarea lui Gigi Becali, ameninţată cu moartea, cu 5202 afişări, Becali 
rămâne în arest pentru următoarele 25 de zile, cu 4773 afişări, Manifestatii 
pro-Becali in fata Tribunalului Bucureşti, cu 1014 afişări, Cazul Becali şi 
statul prăbuşit, cu 1968 afişări, Armata lui don Gigi, cu 1936 afişări. 

Din secțiunile „Români în Italia” şi „Români în Spania” nu se detaşează 
niciun articol cu un mare număr de afişări. 

În ediţia din 7 aprilie 2009 din secțiunile Europa, „Români în Italia” şi 
„Români în Spania” niciun articol nu a întrunit un număr semnificativ de 
afişări, fiind de remarcat un interes ceva mai mare pentru protestele de la 
Chişinău. Nici articolele despre cutremurul din Italia nu au fost citite decât de 
un grup mic de cititori. 

Un mare număr de cititori au parcurs cele trei comentarii despre Becali: 
Miron Cozma şi Gigi Becali, viruşi letali cu 1334 afişări, Efectul Becali: 
România sub narcoză, 1412 afişări, Becali şi cucoana cu cratifa, 2586 afişări. 


3.3. „ Cotidianul” 


Ziarul „Cotidianul” dispune de un alt format al ediției online decât cel al 
ziarului „Adevărul”. Nu există rubrici speciale despre Europa sau despre 
românii din Italia şi Spania. 

Principalele secțiuni din „Cotidianul” sunt: Politic, Bani & Afaceri, 
Sport, Societate, Arte & Popcult, Media, Comentatori, Internaţional, Ultima 
oră, Ştiinţă & Tehnologie, Timp Liber, Divertisment, Colecţii. Aşadar, 
problemele Uniunii Europene sunt incluse la rubrica Internaţional. 

În ediţia online din 2 aprilie 2009 Europa este prezentă în articolele: Din 
septembrie se sting toate becurile cu filament, 1504 vizualizări. Alte două 
articole reflectă depunerea de liste de candidați pentru alegerile europar- 
lamentare: Severin deschide eurolista PSD, 372 vizualizări, şi Lista PSD pentru 
Bruxelles, o mare familie social democrată, 2671 vizualizări. La secţiunea 
„Comentarii” este postat articolul Europarlamentarele nu contează? cu 878 
vizualizări. Articolul Obama i-a oferit reginei Elisabeta a Il-a un iPod 
personalizat are 1806 vizualizări, iar articolele despre evenimente europene au 
fost citite de un număr mic de cititori: Bursele europene au deschis în urcare, 
în contextul cresterilor de pe marile pieţe are 118 vizualizări; România salută 
aderarea Albaniei şi Croaţiei la NATO, a căror integrare a fost decisă la 
Bucureşti are 113 vizualizări. 

În comparaţie cu articolele despre Europa, acelea despre arestarea lui 
Gigi Becali au trezit interesul unui număr foarte mare de cititori: Becali şi idio- 
tul vigilent, cu 6870 vizualizări; Becali, ridicat de Poliţie, vila sa din Pipera 

perchezifionatá, cu 3759 vizualizări, Gigi Becali, săltat la două luni după ce s- 
a autodenuntat, 3656 vizualizări, Becali dus in cătuşe la tribunal (video), 2740 
vizualizări; Gigi Becali a fost reținut de Parchetul Capitalei, 2172 vizualizări, 
Becali a fost săltat ca să uităm de naţională, 1884 vizualizări; Cu o zi înainte 
de arest, Becali a muls oaia la PRO TV, 1763 vizualizări. Reamintim că în 
ediția online a ziarului „Adevărul” din 2 aprilie 2009 arestarea lui Becali a avut 
parte doar de o ştire Mascatii, la poarta lui Becali, 255 de afişări. 

În ediţia online din 3 aprilie 2009 Europa este prezentă, în ziarul 
„Cotidianul”, în articolele despre listele cu candidaţi pentru alegerile europar- 
lamentare PDL depune duminică la BEC listele pentru europarlamentare, 1001 
vizualizări; Sabin Cutaş numele-surpriză al PC pe eurolista PSD, 390 
vizualizări; Maria Petre va candida la Parlamentul European ca independent, 
209 vizualizări. Restul articolelor au fost vizualizate de un număr sub 200 de 
cititori: NATO sărbătoreşte 60 de ani de existenţă, un summit la Strasbourg si 
Kehl, 143 vizualizări; Summitul G20 a fost un pas decisiv, dar mai rămân 
multe de făcut, comentează presa europeană, 155 vizualizări, Comuniştii 
spanioli îl dau în judecată pe Aznar pentru că a implicat tara în războiul din 
Irak, 120 vizualizări, Preşedinţia cehă a UE se declară mulțumită de prudenta 
de care a dat dovadă G20, 121 vizualizări; Tinerii europeni vor avea acces 
gratuit, de sâmbătă, la vizitarea muzeelor din Franţa, 188 vizualizări. 

În ediţia online din 3 aprilie 2009 s-au publicat 12 articole despre 
arestarea lui Gigi Becali. Secţiunea ,,Comentatori” include patru articole, toate 
despre arestarea lui Gigi Becali: J-auzi una: Băsescu l-a arestat pe Becali!, 
10700 vizualizări, Gigi Becali, model de cooperare cu justiția, 3621 
vizualizări; DI Gigi Becali fata cu legea!, 3461 vizualizări; Latifundiarii, legea 
şi fărădelegea, 2964 vizualizări. Celelalte 8 articole sunt: Hoţii lui Becali, 
membri în clanul Geamănu (Video), 3217 vizualizări, Gigi Becali va fi cercetat 
în stare de arest (Video), 2511 vizualizări; Filmul sechestrării în cazul Becali 
(Video), 1065 vizualizări; Vadim Tudor îi oferă lui Gigi Becali locul al doilea 
pe eurolista PRM, 955 vizualizări, Camerele care au filmat altercatia din cazul 
“Becali” sunt ale Primăriei Capitalei, 952 vizualizări; Hoţii au fost răpiți din 
maşina lor de oamenii lui Becali, 792 vizualizări; Toate convorbirile îl 
disculpă pe George Becali, susține avocatul Mateuţ, 709 vizualizări, Una 
dintre presupusele victime ale lui Becali ar fi fost împuşcată în picior în timpul 
incidentului, 678 vizualizări. 

În ediţia online din 4 aprilie 2009, ediţie de sâmbătă, când ziarul 
„Cotidianul” nu are ediţie printată, toate articolele sunt vizualizate de un număr 
mic de cititori. Despre Europa se scrie în articolul Manifestantii anti-NATO au 
dat foc unui hotel din Strasbourg, 231 vizualizări. 

Despre Gigi Becali sunt postate trei articole: Becali şi Zmărăndescu au 
făcut declaraţii contradictorii in fata instanţei, potrivit motivării, 227 
vizualizări, Dosarul Becali, caz clasic de "anchetă incrucigata" a procurorilor 
bucureşteni, spun specialiştii, 154 vizualizări; Inculpatii au acționat la ordinul 
şi din dispoziția lui Gigi Becali, motivează instanța, 151 vizualizări. 

În ediţia online din 5 aprilie 2009, ediție de duminică, când ziarul 
„Cotidianul” nu are ediţie printată, la secţiunea „Comentatori”, sunt postate 
articolele: Becali le-a aplicat hotilor metoda ,,Smen“, cu 9941 vizualizări; 
Gigi, gangsterul simpatic, 5814 vizualizări, De ce Gigi? De ce nu luptafi 
pentru voi?, 4442 vizualizări; Judecătoria Sectorului 1: Becali ar fi recunoscut 
indirect faptele de care este acuzat, 1465 vizualizări; ,, Hoţii“ lui Becali, ținuți 
la secret de neamuri, 902 vizualizări. 

Un singur articol despre Europa, anume despre alegerile europarla- 
mentare, /rina Schrotter, ştearsă de pe listele PDL pentru PE, 756 vizualizări. 

În ediţia online din 6 aprilie 2009, un număr de 8 articole este dedicat 
arestării lui Gigi Becali: Depozifia lui Becali: „I-am pus să jure pe familie, 
neveste, copii, pe ce au mai drag ţiganii, şi le-am dat câte 500.000 de taxi”, 
6461 vizualizări, Becali îl bate pe Băsescu? cu 5072 vizualizări, Gigi-show la 
Tribunal, 3720 vizualizări, Avocatii lui Becali au cerut recuzarea completului 
de judecată (Video), 1613 vizualizări; Românii cred că arestarea lui Becali a 
fost o decizie cu substrat politic, 1043 vizualizări; Procesul lui Becali se reia 
cu aceeaşi magistrați, cererea de recuzare a judecătorilor a fost respinsă, 859 
vizualizări, Zeci de susținători ai lui Becali protestează deja în fata Tribu- 
nalului Bucuresti, 477 vizualizări. 

Dintre articolele despre Europa, ponderea vizualizarilor o detin articole 
despre cutremurul din Italia: Cutremur puternic in Italia, soldat cu mai multe 
victime, 3025 vizualizări; L’Aquila, oraşul italian lovit de cutremur, a rămas o 
ruină, 2331 vizualizări, Seismul din L'Aquila, anunțat de un cercetător, 1304 
vizualizări. 

În ediţia online din 6 aprilie 2009 numărul cel mai mare de vizualizări îl 
deţine articolul Patruleasa pleacă de la Antena 1: ,, Nemultumirile mele existau 
de mai multă vreme”, 8387 vizualizări. Aşadar ştirea despre o vedetă de tele- 
viziune întrece ca interes ştirile despre evenimente cu largă implicare socială. 

În ediţia din 7 aprilie 2009 întâietatea o deţine articolul Proteste violente 
la Chişinău (Video) cu 7762 vizualizări; urmat de articolul Patru români morti 
în cutremurul din Italia, 1312 vizualizări. 

Despre Becali a fost postat doar un singur articol: Cazul Becali aduce 
rating televiziunilor, dar şi amenzi, 581 vizualizări. 

3.4. Comentarii 


Studiul evidențiază diferențe cu privire la articolele despre Europa 
comparativ cu articolele despre evenimente interne, publicate în ediţiile online 
ale celor două ziare cu numărul cel mai mare de clienti (utilizatori) unici, 
„Adevărul” şi „Cotidianul”. Primul are secțiuni zilnice despre Europa şi românii 
din Italia şi Spania. În ziarul „Cotidianul”, asemenea teme sunt incluse la 
secțiunea „Internaţional”. 

Pentru ambele ziare putem remarca o audiență mai mică pentru proble- 
mele europene în comparaţie cu cele interne. Evenimente desfăşurate in Europa 
în perioada 1 aprilie-5 aprilie 2009 au fost nesemnificativ prezentate. În cele 
două ziare nu a fost publicat, în intervalul 2-7 aprilie 2009 niciun comentariu 
despre aceste evenimente: întâlnirea G20 la Londra, Summitul NATO de la 
Strassbourg, Summitul UE-SUA de la Praga, reuniuni soldate, conform agentii- 
lor de presă internaţionale, cu rezultate importante privind ieşire din criza fi- 
nanciară şi economică. 

Este de reținut că nici televiziunile, inclusiv cele de ştiri nu au reflectat a- 
ceste evenimente decât sub aspectul manifestatiilor de protest organizate în ora- 
şele unde au avut loc aceste întâlniri, dar au transmis continuu în perioada 2-7 
aprilie ştiri şi comentarii despre arestarea lui Gigi Becali. 

Din datele analizate decurg două aspecte: 1. reflectarea nesemnificativă a 
evenimentelor ce au avut loc în spaţiul european, şi interesul scăzut al citito- 
rilor față de ele; 2. acordarea unui spaţiu larg unui eveniment intern — arestarea 
lui Gigi Becali asociată cu interesul puternic al cititorilor pentru acest subiect. 
Avem un paradox al spaţiului public mediatic exprimat într-un interes exagerat 
al mass-media pentru o persoană care a afişat constant un comportament 
arogant şi desconsiderare fata de mass-media, în special fata de managerii şi 
proprietarii de media. Paradoxul se explică prin exploatarea maximă, de către 
presa generalistă, atingând dimensiunea tabloidizării, a unei teme legate de o 
persoană controversată, căreia îi acordă o atenţie specială publicul. 

Articolele despre Gigi Becali publicate de comentatorii cunoscuţi ai 
celor două ziare au beneficiat de una din cele mai mari cantități de vizualizări, 
din cariera lor publicistică. 

Analiza europenizării mass-media demonstrează că acest proces este 
dificil in toate țările UE, dar in special în ţările ex-comuniste. Temele despre 
europenizare nu sunt prezente in agenda mass-media, inclusiv în ediţiile online 
ale ziarelor. 

Mass-media naționale contribuie la deficitul democratic din Uniunea 
Europeană. Din cauza relaţiilor existente la nivel naţional între mass-media şi 
instituţiile politice naționale se accentuează pe reprezentanţii lor naționali şi pe 

grupurile politice legate de Uniunea Europeană fiindcă acestea pot aduce audi- 
enta. (Slaatta, 2006: 21). Există o diversitate de poziţii cu privire la prezența 
Europei în mass-media, ca un reflex al varietátii de opinii despre reformele şi 
politicile Uniunii Europene. De aceea, fiecare mijloc de comunicare adoptă 
propria strategie de reflectare a problemelor Europei. 

De fapt, mass-media transmit acele ştiri ce ar aduce, în opinia lor, 
audienţă. Europenitatea mass-media rezultă din respectarea de către acestea a 
principiului informării corecte despre tot ce se întâmplă în societatea româ- 
nească şi în Europa. 

Mass-media româneşti cunosc deja o criză a audienței, dar depăşirea 
acesteia ar trebui să le determine să funcționeze după standarde dintr-o ţară 
europeană (Schifirnet, 2008). 

Una din problemele mass-media româneşti este absenţa resurselor umane 
calificate. Cel puţin astăzi nu există jurnalişti calificaţi în cunoaşterea profundă 
a instituțiilor europene şi a proceselor de europenizare (Lazar, Paun, 2006: 5). 


CONCLUZII 


Mass-media au o atitudine paradoxală fata de europenizare. Jurnalistii se 
raportează la UE ca dimensiune a actului mediatic, dar o asemenea cerință nu 
decurge din europenitatea programelor televiziunilor româneşti fiindcă le lip- 
seşte exact formatul european. Explicăm paradoxul prin modernitatea tenden- 
tiala, care decurge din rolul mass-media în susținerea unei modernitati de su- 
prafatá sau a uneia mozaicate. Evenimentele din perioada post-aderare a 
României la Uniunea Europeană au evidenţiat un deficit de democraţie, iar 
mass-media nu sunt un element de coagulare a sferei publice româneşti în sfera 
publică europeană. Mass-media fac referiri marginale la normele europene. 

Conţinutul europenizárii prezentat în mass-media, în special în ediția 
online a ziarelor, este determinat de particularitatile caracteristicilor lor sociale 
şi comunicationale. Temele despre europenizare nu sunt prezente in agenda 
mass-media, inclusiv în ediţiile online ale ziarelor. 


Notă 


Datele prezentate în acest articol sunt rezultate obținute în prima etapa 
(2009) a grantului de cercetare CNCSIS nr. 1033 „Construcţia mediatică a europe- 
nizării ca problemă publică în contextul integrării europene a societății româneşti”. 

LEGITIMÂND EUROPA, LEGITIMATI DE EUROPA: 
CONSTRUCŢIA LEGITIMĂRII CA DUBLU JOC ÎN 
DISCURSUL CANDIDAȚILOR 
LA ALEGERILE EUROPARLAMENTARE 


Alexandru I. Cârlan 


INTRODUCERE 


În prezentul studiu îmi propun ca, plecând de la teoria lui Pierre 
Bourdieu cu privire la dubla logică a câmpului politic, să analizez modul în 
care candidaţii la alegerile europarlamentare din iunie 2009 îşi construiesc 
legitimitatea prin discursul electoral. Voi arăta că jocul politic dublu de care 
vorbeşte Bourdieu are drept consecinţă, la nivelul construcției legitimitatii, o 
dublă direcţie a transferului de legitimitate: aşa cum politicienii nu doar 
vorbesc în numele unui grup pe care îl reprezintă, dar şi instituie acest grup 
prin discurs, la fel ei nu doar vor legitima Europa şi instituţiile ei prin discurs, 
ci se vor legitima pe ei înşişi vorbind pentru Europa, în numele unui grup fictiv 
a cărui adeziune pentru valorile europene este de la bun început presupusă. 
Pentru a urmări acest obiectiv, voi evidentia câteva câteva considerente 
metodologice relevante pentru analiză (secțiunea 1), voi prezenta perspectiva 
lui Pierre Bourdieu asupra logicii câmpului politic (secţiunea 2), voi clarifica, 
prin apel la diverse teorii de factură retorică, ce înseamnă „a construi audiența” 
ca un echivalent retoric al intuitiilor lui Bourdieu despre instituirea grupurilor 
prin discurs (secţiunea 3), voi discuta conceptul de legitimitate, în principal din 
perspectiva analizei critice a discursului (secțiunea 4) şi, prin intermediul 
instrumentelor teoretice astfel dezvoltate, voi analiza construcția legitimitatii şi 
transferurile de legitimitate pe un corpus de discursuri din campania electorală 
pentru alegerile europarlamentare din iunie 2009. 


1. UN STUDIU DE CAZ ATIPIC 


La alegerile europarlamentare din noiembrie 2007, în plin scandal 
Mailat, Salomeea Romanescu, poziționată ultima pe lista celor 20 de candidați 

ai Partidei Romilor, transmitea, în cadrul emisiunii Tu decizi, următorul mesaj 
electoral: 


Numele meu este Salomeea Romanescu, care înseamnă pace. 
Dragi cetăţeni, cred că avem cu toţii nevoie de pace sufletească, 
interioară, de pace între noi şi conationalii noştri, şi coetnicii nostri. 
Avem nevoie de pace între statele membre ale Uniunii Europene. 
Eu aş milita în primul rând pentru un venit minim garantat care să 
asigure o dezvoltare decentă, un trai decent. Atât pentru femeile sărace 
din oraşe şi sate, pentru tinerii săraci, pentru tinerele familii sărace, 
pentru pensionari, pentru acei care se află în nevoie şi în suferință. 
Fiind femeie, sunt sensibilă la durerile dumneavoastră, şi mi-ar plăcea să 
cred că Uniunea Europeană, care este o entitate tot feminină, bazată pe 
empatie, să empatizeze cu fiecare dintre noi, cu fiecare cetățean, şi să 
încercăm să umanizám un pic toate structurile europene, toate instituţiile 
europene. 
Aş propune o reformă de restructurare a acestor instituţii conform unui 
singur drept: dreptul de a trăi. 

(Tu Decizi, 14 Nov. 2007, Realitatea Tv) 


Discursul, într-o abordare naivă, ar putea părea cel puţin rizibil: 
programul populist („aş milita în primul rând pentru un venit minim garantat”) 
relevă condiția condiţia socială a potențialilor votanti, dar fără să menționeze 
mijloacele susceptibile de a materializa acest program. „Dreptul de a trăi”, 
formulat aici ca un drept negativ, ar trebui înțeles ca un drept pozitiv, „drept la 
un anumit tip de viaţă” — dar cine şi prin ce pârghii ar putea face redistribuirile 
necesare pentru asigurarea acestui drept nu ni se spune. Nu putem şti nici cum 
anume este periclitat acest drept (dacă îl luăm în sens negativ). În locul unor 
astfel de explicaţii şi argumente, vorbitoarea atrage atenţia că e femeie, că 
numele ei înseamnă pace, şi că în virtutea caracterului feminin al Uniunii 
Europene (doar pentru că substantivul „uniune” este feminin în limba română?) 
şi a empatiei ei, ar fi posibilă o modificare a structurilor instituționale, astfel 
încât să poată fi garantat acest drept. Numai că, cel putin formal, instituţiile 
Uniunii Europene sunt constituite plecând de la premisa respectării drepturilor, 
iar misiunea de le reforma în sensul umanizării lor este cel puţin naivă, venind 
de la un candidat situat oricum pe o poziţie neeligibilă. Bineînţeles, am putea să 
expediem discursul ca denotánd incompetentá comunicationalá, dar voi încerca 
să arăt că integrându-l în situaţia retorică ce l-a generat şi integrând o prezumție 
caritabilă în reconstrucția lui, şi, pe de altă parte, pornind de la teoria lui Pierre 
Bourdieu cu privire la puterea simbolică şi câmpul politic (Bourdieu, 1991), 

acest discurs poate ilustra în mod convingător modul în care actorii politici sunt 
integrati într-un joc dublu ce duce la o normalizare a discursului, la o atenuare 
a potenţialului său de individualizare şi la un proces în care cauzele susținute 
legitimează discursurile şi agenţii care le susțin, cel putin în aceeaşi măsură în 
care cauzele sunt legitimate de discursuri şi agenți. A ignora aceste mecanisme 
înseamnă a te pozitiona la periferia câmpului de interacţiune şi, cel putin 
potential, a-ţi reduce şansele de succes al acțiunii politice. 

Prezumptia caritabilă din punct de vedere metodologic de la care ar 
trebui să plecăm este aceea că discursul răspunde in mod oportun exigentei 
situaţiei retorice. Lloyd Bitzer, autorul american care a impus perspectiva 
teoretică asupra conceptului de situaţie retorică (1968, 1980), porneşte de la o 
abordare funcţională a actului comunicational: discursul retoric există în 
măsura în care este un răspuns la o situație, similar unui răspuns în raport cu o 
întrebare. Conform definiţiei lui, „situaţia retorică poate fi definită ca un 
complex de persoane, evenimente, obiecte şi relaţii prezentând o exigenta (sau 
problemă — n. a.) ce poate fi eliminată complet sau partial prin discursul care, 
inserat în situaţie, poate afecta decizia oamenilor astfel încât să ducă la o 
modificare semnificativă a exigentei.” (Bitzer, 1968: 6) Elementele cheie care 
structurează această definiţie sunt cele de exigenta, audienţă şi constrângeri 
situationale. Exigenta este o „imperfecţiune marcată de o urgenţă”, de exemplu 
o problemă socială sau o situaţie stringentă ce necesită o rezolvare. Exigenta 
este retorică doar în măsura în care o audienţă susceptibilă de a fi influenţată 
prin discurs poate acţiona ca mediator al schimbării, iar constrângerile 
situationale sunt cele care predetermină un anumit gen retoric (în relație cu 
exigenta) şi care indică resursele disponibile oratorului pentru elaborarea 
discursului. A transforma teoria lui Bitzer într-un principiu metodologic de 
reconstrucţie a discursului presupune ca analistul să asume, până la proba 
contrarie, că discursul este un răspuns oportun la exigenta situaţiei retorice şi 
să-l reconstruiască în raport cu situaţia ce l-a generat, pentru a face astfel 
explicite sensurile inaparente şi relațiile opace dintre text şi context, într-o 
manieră similară celei în care principiul cooperării (Grice, 1989) operează în 
pragmatică pentru a evidenția relația dintre ceea ce este rostit şi ceea ce este 
subinteles. Revenind la discursul Salomeei Romanescu, ar trebui să avem in 
vedere definirea metaforică a situaţiei („pacea” este soluţia unui „război” în 
interiorul etniei, între etnie şi cetăţenii români, între România şi alte state 
europene — războiul fiind declanşat de cazul Mailat), audiența care poate 
acționa, prin vot, ca mediator al schimbării este etnia rromă, indicată de „noi şi 
coetnicii noştri”, iar exigenta propriu-zisă este exprimată foarte oblic şi nu o 
putem explicita decât dacă admitem maxima relevanţă a enuntului altminteri 

redundant „restructurare a acestor instituţii conform unui singur drept: dreptul 
de a trăi.” De ce enunţul este aparent redundant, am explicat mai sus. El devine 
unul relevant dacă „a trăi” înseamnă „a trăi în acord cu modul tradiţional de 
viata al romilor”. Mobilitatea stilului traditional de viata, relaţiile de gen şi 
practicile de căsătorie, integrarea socială a rromilor reprezintă surse de conflict 
între presiunile societăților moderne în genere (instantiate în acest caz de 
normele europene) şi modul tradițional de viață al rromilor. Acest conflict 
reprezintă exigenta discursului, iar rezolvarea ei prin soluţia propusă 
(„umanizarea” structurilor şi instituţiilor europene în conformitate cu „dreptul 
de a trăi”) nu poate face abstracţie de contextul situational al comunicării. 
Salomeea Romanescu se adresează în principal co-etnicilor ei (ei sunt audiența 
care poate funcționa ca mediator al schimbării), dar în limba română, într-o 
emisiune de televiziune urmărită în principal de o audienţă non-romă, despre 
care admite cá e, în acel context, într-un potential conflict cu propria etnie şi 
care, probabil, nu ar fi de acord cu soluţia ei (umanizarea instituţiilor şi 
structurilor europene), ci dimpotrivă, ar miza pe forţa instituțiilor europene 
pentru integrarea rromilor. În raport cu această audiență secundară, 
poziţionarea candidatei poate reprezenta un factor amplificator de conflict, iar 
aceste constrângeri situationale se regăsesc în formațiunea de compromis pe 
care o reprezintă discursul: mesajul direct relevant pentru audiența primară este 
mascat pentru a-i atenua potențialul conflictual pentru audiența secundară, până 
la punctul în care devine neinteligibil pentru prima, rizibil pentru a doua. Din 
punct de vedere retoric, discursul ar putea fi ilustrativ pentru ceea ce David 
Zarefsky, un cercetător proeminent al retoricii politice americane, denumeşte 
discursul celor fără voce şi fără putere — în Statele Unite femeile, persoanele 
de culoare, imigranții, înainte de anii '60 — (Zarefsky, 2009: 450). Dincolo de 
eşecul retoric însă, este totuşi de observat că discursul aduce în discuţie o 
chestiune importantă şi tematizează rolul şi legitimitatea instituțiilor europene 
în raport cu un orizont problematic (persoanele de etnie romă şi problemele 
sociale în care sunt implicaţi). Discursul propune, deşi nu foarte clar, teme de 
dezbatere şi direcţii de acţiune (modificarea instituţiilor şi structurilor 
europene) într-un mod care reprezintă mai degrabă excepţia decât regula în 
mesajele cheie ale candidaților la alegerile europarlamentare atât în 2007, cât şi 
în 2009 (campania pe care o voi avea în vedere aici), întrucât problematizează, 
contestă şi solicită reformarea structurilor europene, încercând să-i facă pe 
alegători conştienţi de neajunsurile unui sistem institutional. 

2. DUBLUL JOC AL PUTERII POLITICE 


Perspectiva lui Pierre Bourdieu asupra puterii simbolice în câmpul 
politic ne poate ajuta să înțelegem mai bine acest discurs, evidențiind 
mecanismele ce duc la o normalizare a discursului politic, întrucât succesul în 
acest câmp este guvernat de un dublu joc: pe de o parte cel al poziționării 
diferite a fiecărui politician, în interiorul câmpului politic, în raport cu alti 
politicieni (logica reprezentării), dar pe de altă parte jocul mobilizării celui mai 
mare număr de susținători (alegători, în cazul nostru) pentru câştigarea puterii 
(logica mobilizării). Această logică paradoxală, contradictorie, duce la 
consecința că a vorbi în numele unui grup restrâns, cu proiecte incapabile să 
creeze grupuri largi, înseamnă a te situa la periferia câmpului politic şi a-ți 
reconfirma, prin discurs, această poziție (cum e şi cazul Salomeei Romanescu). 
Eseurile în care Pierre Bourdieu îşi expune perspectiva asupra relației dintre 
politică şi puterea simbolică sunt publicate între 1975 şi 1985 şi au fost grupate 
într-o traducere în engleză de John B. Thompson (Bourdieu, 1990), având un 
ecou foarte puternic, împreună cu alte lucrări ale sociologului francez, în 
analiza critică a discursului (Critical Discourse Analysis — CDA, vezi de 
exemplu Chouliaraki şi Fairclough, 2000). 

Prezentată într-o manieră sintetică, viziunea lui Bourdieu asupra 
câmpului politic se bazează pe perspectiva sa generală asupra relaţiei dintre 
limbaj şi putere simbolică şi este structurată pe această interacțiune paradoxală 
între un travaliu de reprezentare, prin care politicienii încearcă să construiască 
şi să impună public o anumită perspectivă asupra lumii sociale (o ideologie, un 
adevăr, un proiect politic) şi care totodată le constituie identitatea în câmpul 
politic (identitate doctrinară, de platformă, de program) şi un travaliu de 
mobilizare, de a obţine sprijinul celor pe care îi reprezintă şi pentru care vor să 
câştige puterea. În opinia lui Bourdieu, „producţia de idei despre lumea socială 
este întotdeauna subordonată logicii cuceririi puterii, care este logica 
mobilizării celui mai mare număr [de susţinători — n. A.C.]” (Bourdieu, 1990; 
181). Puterea unui discurs depinde mai putin de conținuturile sale intrinseci (de 
reprezentare), cât de puterea de mobilizare pe care o exercită, ceea ce se 
rezumă, în bună măsură, la gradul în care discursul este recunoscut şi validat de 
un grup cât mai numeros. Consider că situaţia descrisă de Bourdieu poate fi 
înțeleasă prin conceptul de „presiune normalizatoare" — a-ţi proiecta discursul 
pentru a atinge audienţe cât mai vaste înseamnă a unifica aceste audiențe prin 
intermediul discursului, ceea ce înseamnă că „travaliul de reprezentare” va 
tinde să producă discursuri similare atâta vreme cât e subordonat logicii 
mobilizării. Reversul medaliei este că, în opinia lui Bourdieu, „doar in 

aparenţă grupul îl creează pe cel care vorbeşte în numele său şi în locul lui — a 
gândi astfel înseamnă a gândi în termeni de delegare — pe când în realitate este 
mai mult sau mai puţin la fel de adevărat că vorbitorul este cel care creează 
grupul. Tocmai pentru că reprezentantul există, pentru că reprezintă (acţiune 
simbolică tipică), grupul ce este reprezentat şi simbolizat există şi, la rândul lui, 
dă existenţă reprezentantului său ca reprezentant al unui grup.” (Bourdieu, 
1991: 204). Cu alte cuvinte, grupurile sunt instituite prin discursul celui care 
vorbeşte în numele lor, ceea ce dă posibilitatea unor mobilizări în diverse 
registre şi trasează politicianului sarcina de a produce „idei capabile să producă 
grupuri” (Bourdieu, 1991: 182), o operaţiune retorică ce poate contrabalansa 
presiunea normalizatoare a câmpului politic. Astfel, „în locul unui politician 
care exprimă interesele unui grup, ceea ce se întâmplă de fapt este că 
politicianul postulează interese de grup care îi favorizează poziţia în câmpul 
politic” (letcu-Fairclough, 2008: 412). În ce măsură această operaţiune de a 
construi grupuri prin discurs face parte tot dintr-un travaliu de reprezentare şi, 
în consecinţă, atenuează granițele destul de stricte dintre cele două logici ce 
guvernează câmpul politic, Bourdieu nu ne spune, dar consider că această 
observaţia critică rămâne pertinentă, fără a periclita în vreun fel însă eşafodajul 
teoretic al lui Bourdieu. 

Rezumând teoria lui Bourdieu, Isabela Ietcu-Fairclough accentuează 
asupra dublului cadru de referință în care are loc jocul politic. Relaţia 
politicianului cu electoratul său (relaţia exoterică, externă, publică) este 
subordonată luptei interne pentru putere în cadrul sistemului politic (relația 
esoterică, internă, nevizibilă): politicianul joacă în acelaşi timp un joc în 
câmpul politic, împotriva competitorilor, şi un joc în câmpul social, în care el 
îşi reprezintă electoratul. Între cele două jocuri există diverse izomorfisme 
(eng. homologies): „o mutare bună într-unul din jocuri va fi o mutare bună şi în 
celălalt joc. Sau, dacă un politician permite să fie discreditat de un oponent 
politic, el în acelaşi timp aduce un deserviciu propriului electorat” (letcu- 
Fairclough, 2008: 411). 


3. A VORBI ÎN NUMELE GRUPURILOR -— 
CONSTRUCȚIA RETORICĂ A AUDIENŢELOR 


Ideea lui Pierre Bourdieu că politicianul este cel care instituie grupul prin 
discurs, ca formă de acţiune simbolică, reprezintă conceptualizarea în alt cadru 
teoretic a unei idei fundamentale din retorică: aceea că audiența este un 
construct al vorbitorului. Prima articulare teoretică solidă a acestei idei apare în 
lucrarea care dă naştere neoretoricii: Tratat de argumentare — noua retorică, a 
lui Chaim Perelman şi L. O. Tyteca, în 1958. Un precedent al acestei teorii în 

retorica clasică ar putea fi identificat în teoria lui Aristotel despre entimemă, ca 
argument ce se bazează pe premise implicite, general împărtăşite de audienţă. 
Legătura din perspectiva retorică asupra audienței şi perspectiva lui Bourdieu, 
dincolo de presupozitiile constructiviste pe care se bazează ambele, poate fi 
evidențiată plecând de la observaţia banală că nu orice discurs poate constitui 
grupuri şi că a constitui grupuri, în logica mobilizării celui mai mare număr de 
suporteri este, dincolo de condiţiile sociale ale producere a discursului (sau de 
echivalentul lor pragmatic, condiţiile de reuşită ale actelor de vorbire), un 
succes al invenţiei retorice — a găsi argumentele sau valorile susceptibile de a 
mobiliza suporterii în raport cu normele implicite ale funcţiei de reprezentare 
(care pot fi normele democraţiei, dezideratele bunăstării sau ale şanselor egale, 
pretenția conservării identităţii etc.). 

Considerând teoria argumentării coextensivă cu retorica şi definind-o ca 
„studiu al tehnicilor discursive ce permit inducerea sau sporirea adeziunii 
mintilor la tezele ce sunt prezentate spre asentimentul lor” (Perelman şi Tyteca, 
1969: 4), neoretorica va pune în centrul eşafodajului său teoretic conceptul de 
adeziune a audienței. Operationalizand termenul, adeziunea poate fi înțeleasă 
ca predispozitie a unei persoane de a acţiona mai degrabă într-un sens decât în 
altul. De aceea, adeziunea poate fi descrisă, în termenii lui Perelman şi Tyteca 
printr-un vector (a fi pentru sau împotriva unei teze) şi prin intensitate 
(vehement vs. moderat). Audientele vor fi clasificate drept omogene, daca 
vectorul adeziunii este împărtăşit de toti membrii ei, şi eterogene, dacă membrii 
audienței au atitudini diferite față de chestiunea în discuţie. Dincolo de 
considerentele pragmatice care vor decurge de aici (în funcție de vectorul 
adeziuni, pentru diverse audiente sunt oportune diverse strategii argu- 
mentative, iar dacá audienta este eterogená, sarcina pentru vorbitor e mult mai 
complexă decât dacă audienta este omogenă), Perelman atrage atenţia cá, prin 
selectarea anumitor enunturi ca fiind puncte de plecare în argumentare (premise 
ale argumentării) şi prin investirea lor cu efect de prezenţă (a le face saliente, a 
le accentua importanţa şi pertinenta în discuţie prin diverse figuri retorice), 
audiența este unificată, ceea ce presupune că vorbitorul îşi construieşte de la 
bun început audiența în sensul în care încearcă să impună ca saliente în 
conştiinţa membrilor audienței acele premise care sunt împărtăşite şi care sunt 
considerate necesare pentru susținerea tezei. Asta nu înseamnă, bineînţeles, că 
acest tip de construcţie este şi eficientă în toate cazurile, nici că audiența 
„reală”, câteodată cu opinii foarte puternice şi nedispusă la schimbare, nu 
există. Mai mult decât atât, imperativul retoric ,,cunoaste-ti audiența” nu şi-ar 
avea rostul într-o astfel de abordare constructivistă. Dar, aşa cum spune 
Perelman, „cunoaşterea audienței reprezintă în acelaşi timp cunoaşterea 

modalitatilor prin care aceasta poate fi condiționată, precum şi cunoaşterea 
gradului de condiționare obţinut până la orice moment dat, prin discurs” 
(Perelman şi Tyteca, 1969: 23). 

Perspectiva lui Perelman despre construcția audienței şi rolul efectului de 
prezență in acest proces poate fi înţeleasă mai bine prin reconceptualizarea 
propusă de un teoretician contemporan al retoricii, Christopher Tindale, 
plecând de la premisele cognitive ale teoriei relevantei (Sperber si Wilson, 
1995). Încercând să clarifice dimensiunile conceptului de ,,relevanta” în teoria 
argumentării şi discutând despre argumente relevante pentru o audienţă, el 
propune conceptul de „mediu cognitiv” (eng. cognitive environment) ca „un set 
de fapte şi asumptii pe care o persoană sau un grup de persoane (în cadrul 
mediilor cognitive împărtăşite) este capabilă să şi le reprezinte mental şi să le 
accepte ca adevărate (chiar dacă greşesc în acestă privință)” (Tindale, 1999: 
106). În acest decupaj teoretic şi metodologic, accentul în analiză va cădea pe 
mediile cognitive, nu pe persoane (sau audienţe). Aceste medii cognitive nu pot 
spune nimic despre ceea ce oamenii ştiu sau asumă ca fiind adevărat, ci despre 
ceea ce ne putem aştepta ca ei să ştie sau să asume ca fiind adevărat, pornind de 
la discursul investit cu relevanță maximă şi analizat în situația retorică. Un 
mediu cognitiv în care este evident care sunt persoanele care îl împărtăşesc 
reprezintă un mediu cognitiv mutual. Prin alegerile topice (alegeri strategice 
între diverse argumente pentru a susţine un punct de vedere), investite cu efect 
de prezenţă şi în jurul cărora se creează comuniune, vorbitorul creează prin 
discursul său un mediu cognitiv care, în măsura în care discursul are succes, 
poate deveni unul mutual, ceea ce înseamnă a unifica audiența prin discurs şi 
astfel a o construi. 

O a doua clasificare a audienţelor relevantă pentru perspectiva lui Pierre 
Bourdieu este cea dintre audiența particulară şi audiența universală. Distincția 
autorilor belgieni este una dintre cele mai contestate idei ale teoriei lor, dar 
pentru scopul acestei lucrări, relevante sunt doar anumite aspecte, independente 
de valabilitatea distinctiei. Conceptul de „audiență particulară” desemnează 
audiența reală, contextualizată, a oricărei situaţii retorice, cei care trebuie 
convinşi, care pot fi mediatorii schimbării. Audienta universală reprezintă un 
standard normativ prin care Perelman şi Tyteca vor să surmonteze acuza de 
relativism de care sunt pasibili. Pentru că, dacă criteriul de evaluare a 
argumentării este succesul discursului, iar succesul discursului depinde de o 
audiență particulară, atunci orice este permis atâta vreme cât are succes la 
audiența particulară. În opoziție cu această audiență particulară, Perelman si 
Tyteca vor propune conceptul de audienţă universală, o audiență imaginată, 
abstrasă din situația de comunicare şi care poate fi înţeles ca standardul de 

raționalitate al unei comunități de discurs. Însă nu precaritatea şi caracterul ad 
hoc ale conceptului de audienţă universală sunt relevante aici, ci discuţia 
autorilor asupra relaţiei dintre valori şi audienţe particulare. Vorbind despre 
punctele de plecare în argumentare (premisele împărtăşite care fac posibilă 
argumentarea), Perelman şi Tyteca le clasifică în puncte de plecare bazate pe 
sfera realului (fapte, adevăruri, prezumptii) şi puncte de plecare bazate pe sfera 
dezirabilului (valori, ierarhii, toposuri). Distincția crucială dintre ele este că în 
timp ce premisele din prima categorie pot fi admise, în principiu, de orice 
audiență, premisele bazate pe valori, ierarhii sau toposuri definesc întotdeauna 
audienţe particulare. În această privinţă, Perelman şi Tyteca nu fac decât să 
transpună la nivel retoric teoria sociologică a lui Eugene Dupréel, profesorul 
lor de la Universitatea din Bruxelles, conform căreia grupurile sociale se 
formează în jurul unor valori particulare, iar riscurile asociate relativismului 
mai sus invocat reprezintă doar reversul acestei abordări: „Perspectiva lui 
Perelman asupra rationalitatii încearcă să facă dreptate diversității de valori ce 
caracterizează realitatea socială” (Eemeren et al., 1996: 93n1). Cei doi autori 
vor clasifica, iarăşi nu foarte clar, valorile în abstracte (binele, frumosul, 
dreptatea) şi concrete — cele ataşate unei fiinţe vii, unui grup specific sau unui 
obiect particular considerat ca entitate unică. Exemplele oferite de Perelman şi 
Tyteca nu edifică însă foarte bine conceptul: Franţa, Biserica — adică instituţii 
ce instantiaza valori abstracte, sau obligaţia, fidelitatea, loialitatea — întrucât au 
întotdeauna un termen corelativ tacit, redefinit în fiecare situaţie de comunicare 
(fidelitatea față de cineva anume) — sau egalitatea între oameni, întrucât toti 
sunt fiii lui Dumnezeu — un ultim exemplu de valoare concretă, deoarece este 
situată într-un context polemic şi justificată printr-un argument ce exclude 
adeziunea ateilor, de exemplu. Deşi la prima vedere valorile abstracte par 
universale, deci nelegate de o audienţă particulară, Perelman şi Tyteca vor 
accentua că ele îşi pierd această universalitate atunci când sunt definite mai 
precis: binele este urmărit de toti, dar la o examinare mai atentă, fiecare va 
defini binele într-o manieră proprie. Diversitatea audienţelor concrete este 
accentuată când sunt aduse în discuţie ierarhiile de valori şi toposurile — 
criteriile de ierarhizare a valorilor într-un context particular. De exemplu, 
invocarea sintagmei „ce-i în mână nu-i minciună” reprezintă apelul la un topos, 
un principiu de inferentá ce justifică o ierarhie între valori într-o situaţie 
concretă: un câştig mai mic, dar sigur, este de preferat unuia mai mare, dar 
incert. lerarhizările diferite între valori în situații concrete sunt cele care dau de 
fapt eterogenitatea audienţelor, iar găsirea toposurilor împărtăşite, care să 
justifice opţiunea pentru o ierarhie de valori mai degrabă decât pentru alta 
reprezintă o altă modalitate de a construi audientele. 

Relaţia dintre valorile concrete şi valorile abstracte la Perelman şi Tyteca 
merită o atenție detaliată: după cum spuneam, valorile abstracte, în virtutea 
universalitátii lor, par să nu fie legate de adeziunea unei audiente. Pe de alta 
parte, valorile concrete nu sunt complet independente de cele abstracte: 
fidelitatea față de naţiune nu poate reprezenta o valoare a unei audiente 
particulare (nationalistii, de exemplu), decât în măsura în care fidelitatea în sine 
este acceptată ca valoare. Acesta este motivul pentru care Perelman şi Tyteca, 
citându-l pe Dupreel, vor considera valorile abstracte valori ale persuasiunii: 
„ele sunt [...] instrumente spirituale care pot fi complet separate de 
materialitatea pe care permit a o modela, anterior momentului în care sunt 
utilizate, şi rămânând intacte după această utilizare, disponibile, ca şi înainte, 
pentru alte ocazii” (Dupreel, apud Perelman şi Tyteca, 1969: 76). Această 
relație ambivalentă între valorile abstracte şi cele concrete explică şi utilizarea 
unor valori în ambele registre în acelaşi timp. Exemplele furnizate de Perelman 
şi Tyteca sunt Dumnezeu, Statul sau Umanitatea. Putem adăuga şi Europa la 
această listă — toate putând fi considerate „fie ca valori concrete de tip personal, 
fie ca rezultatul unui raționament bazat pe valori abstracte” (Perelman şi 
Tyteca, 1969: 78). În această dublă calitate ele pot atât să definească grupuri 
particulare sau să constituie grupuri vorbind în numele acestor valori — un alt 
mecanism prin care audientele sunt construite. Raportul ambivalent între 
valorile abstracte şi valorile concrete, exprimate prin acelaşi termen, poate fi 
înțeles prin intermediul conceptului de ideograf, propus de teoreticianul 
american Michael Calvin McGee. El va defini un ideograf (de ex. „poporul”, 
„naţiunea”, „domnia legii”, „libertatea”, „tirania”, „sclavia”, ,,confiden- 
tialitatea” etc.) drept un termen ce aparţine limbajului comun şi este mobilizat 
în discursul politic, o abstractiune ce reprezintă un angajament colectiv către un 
scop normativ particular, dar echivoc şi vag definit, ce garantează sau 
legitimează exercitarea puterii, justifică sau acuză opinii sau comportamente 
încadrându-le în categorii uşor de recunoscut de către o colectivitate ca 
acceptabile, lăudabile sau blamabile. Ideografii pot varia, ca sens, de la o 
cultură la alta (de ex. „egalitate” în Rusia şi în Statele Unite nu vor însemna 
acelaşi lucru în anii *70) şi fiecare membru al comunităţii este într-o oarecare 
măsură condiționat, socializat, printr-un vocabular de ideografi, ca o pre- 
condiție a ,apartenentei" la societate. Deşi sensul unui ideograf de cele mai 
multe ori nu este foarte precis, folosirile „eretice” vor fi penalizate, la fel cum 
vor fi penalizati şi cei care refuză să răspundă adecvat pretențiilor justificate 
prin aceşti ideografi (de exemplu penalizare prin excludere simbolică). Un 
ansamblu unitar de ideografi reprezintă o ideologie, iar descrierea completă a 
unei ideologii, în viziunea lui McGee presupune trei obiective: izolarea 

repertoriului de ideografi, expunerea şi analizarea structurii diacronice a 
fiecărui ideograf (evoluţia istorică a sensului său) şi caracterizarea relaţiilor 
sincronice între diverşi ideografi într-un context particular (vezi McGee, 1999: 
435-436). Descrierea modului în care Europa (ca o extensie metonimică a 
instituţiilor Uniunii Europene) funcționează ca ideograf în discursul politic 
românesc şi care sunt ceilalți ideografi împreună cu care formează repertorii 
ideologice este o sarcină dincolo de ambițiile acestei lucrări, dar relevant pentru 
moment este de subliniat modul în care ideografii reprezintă instantierea unui 
ataşament valoric sau normativ ce instituie la nivel de discurs grupuri, în 
măsura în care ei presupun deja adeziunea la valorile pe care le instantiaza. 


4. CONSTRUCȚIA DISCURSIVĂ A LEGITIMITATII 
ÎN ANALIZA CRITICĂ A DISCURSULUI 


Conceptul de legitimitate, unul cheie în ştiinţele politice, este un obiect 
de studiu relativ recent în ştiinţele limbajului, primele studii fiind coextensive 
cu primele articulări teoretice din zona analizei critice a discursului, în anii "90. 
De exemplu, Teun van Dijk remarca în 1998 că deşi problema legitimării a 
generat o imensă literatură în filosofia politică, „în analiza discursului este mult 
mai putin studiată decât politetea sau persuasiunea, deşi legitimarea este una 
din funcţiile proeminente ale utilizării limbajului şi discursului” (van Dijk 
1998: 255). La nivelul teoriei politice, legitimitatea este o proprietate a 
exercitării puterii prin diverse mecanisme şi instituţii, şi pot fi distinse abordări 
normative şi abordări descriptive ale acestei chestiuni. În comprehensiva 
sinteză întreprinsă asupra abordărilor din această arie teoretică, Isabela Ietcu- 
Fairclough arată că abordările descriptive, cum ar fi cea a lui Max Weber, vor 
considera exercitarea puterii legitimă dacă este considerată ca legitimă de către 
cetățeni (o perspectivă factuală) sau dacă este conformă cu procedurile con- 
siderate acceptate (sau legitime) de către cetăţeni (o perspectivă procedurală). 
Abordările normative pun accentul pe faptul că a considera o putere legitimă 
înseamnă a formula o judecată morală cu privire la acea putere, ceea ce 
necesită mai departe „bune temeiuri” pentru acceptarea ei. Autori ca Jurgen 
Habermas sau John Rawls vor pune accentul pe un proces de justificare 
publică, virtuală sau reală, ce dă legitimitate exercitării puterii. Fiecare din cele 
două perspective are avantaje şi dezavantaje. Un neajuns al abordărilor 
descriptive este, de exemplu, faptul că rezumând legitimitatea la opiniile reale 
ale cetăţenilor este permisă posibilitatea construcției legitimitatii prin mijloace 
de persuasiune şi propagandă, ajungând astfel să se acorde legitimitate, cel 
puţin la nivel potenţial, unui regim dictatorial eficient din punct de vedere 
propagandistic. Problema abordării normative constă în pretenția existenţei 

unui model transistoric, universalist, de legitimare, la care orice persoană 
rațională, în urma unei reflecții temeinice şi nepărtinitoare, ar trebui să 
subscrie. Urmându-l pe politologul britanic David Beetham, Isabela letcu- 
Fairclough va adopta o abordare a legitimitatii-in-context, o sinteză între cele 
două mari direcţii, ce pleacă de la premisa fundamentală că „o anumită relație 
de putere nu este legitimă deoarece oamenii cred în legitimitatea ei, ci pentru că 
ea poate fi justificată prin termenii acestor credințe” (Beetham, apud Ietcu- 
Fairclough, 2008: 401). În consecință, autoarea va considera că o putere este 
legitimă în măsura în care sunt respectate fiecare din următoarele trei condiții: 
1. este conformă cu reguli stabilite (nivel al regulilor), 2. regulile pot fi 
justificate prin referire la opiniile împărtăşite atât de cei dominanti cât şi de cei 
dominați (nivel al justificării bazate pe opinii), 3. există probe ale 
consimtámántului subordonatilor față de o anumită relație de putere (nivel al 
acțiunii). Nu-şi are locul aici o evaluare analitică a caracterului necesar şi 
suficient al acestor criterii, dar în opinia mea, perspectiva lui Beetham este 
deschisă la acelaşi tip de obiecţii ca orice abordare descriptivă, atâta vreme cât 
primul criteriu este procedural, al doilea este unul strict factual, în condiţiile în 
care asumám o coerenţă între nivelul opiniei şi nivelul acţiunii (al treilea 
criteriu) — cu alte cuvinte şi această abordare este vulnerabilă la 
contraargumentul propagandei. Avantajul teoretic al acestui model, dincolo de 
perspectiva contextualizantă pe care o propune, este că prezintă un concept 
multimodal al legitimitátii operationalizabil la nivel discursiv: acţiunile de 
legitimare (sau delegitimare, in contrapartidă) ale unui raport de putere pot fi 
justificate prin multiple strategii: conformitatea cu regulile (respectiv, 
încălcarea regulilor), justificabilitatea prin opinii şi valori împărtăşite 
(respectiv, absenţa unor opinii şi valori împărtăşite), acțiunile ce confirmă 
consimțământul (respectiv nesupunerea civică). 

Aşa cum am arătat în altă parte mai pe larg (Cârlan, 2007), la nivel 
discursiv, legitimarea poate fi văzută ca un tip de activitate verbală ce are ca 
scop producerea unei justificări pentru un enunț prescriptiv — ce ar trebui să 
facem, sau unul normativ — cum ar trebui să fie lucrurile (van Dijk 1998, van 
Leuwen 2007, Reyes 2012). Din acest punct de vedere, legimitarea este o 
activitate discursivă similară explicatiei sau argumentării, activităţi guvernate 
de criterii normative, dar este simptomatic faptul că, cu o singură excepţie 
(eţcu-Fairclough), niciunul din autorii vizibili ai domeniului nu acordă atenție 
acestor criterii. De exemplu, pentru van Dijk legimitarea este echivalentul 
instituţional al justificării din discuțiile informale cotidiene şi are o dimensiune 
interactionala, fiind un răspuns discursiv la o contestare reală sau anticipată a 
legitimitatii cuiva. Pragmatic, legitimarea este o formă a actului de vorbire de 

apărare a propriei poziţii (eng. the speech act of defending oneself), dar la fel ca 
şi argumentarea sau narațiunea, ar trebui considerată un macro-act de vorbire. 
Pentru că legitimarea este în strânsă legătură cu normele şi valorile împărtăşite 
sau contestate între diverse grupuri sociale aflate în competiţie, van Dijk pune 
în relație legitimarea cu ideologiile, iar din moment ce, în perspectiva lui, 
ideologiile sunt îndeobşte într-o competiţie discursivă pentru a obține o 
hegemonie în spaţiul public, devine evident de ce nu putem vorbi de legitimare 
fără să vorbim de delegimitare. În consecință, "legitimarea este un act social 
complex, exercitat în mod tipic prin discurs, iar strategiile de legimitare şi 
delegitimare sunt în mod similar discursive, implicând manevrele tipice de 
prezentare de sine pozitivă şi prezentare negativă a celorlalți” (van Dijk, 1998: 
260). Obiectele comune ale legitimării şi delegitimării pot fi: apartenenţa la un 
grup, acţiunile unui grup, scopurile lui, normele şi valorile, poziţia socială sau 
accesul la resurse sociale pentru membrii unui anumit grup. Van Dijk consideră 
că un caz aparte de obiect al legitimării şi delegitimării este discursul însuşi, iar 
în acest caz se apelează, în mod tipic, la strategii vizând contextul de producere 
a discursului, accesul la discurs şi folosirea lui, de exemplu prin susținerea sau 
contestarea legitmitatii participanților la actul de comunicare (cine are dreptul 
de a vorbi? pe ce temei are cineva dreptul de a vorbi în numele altora? etc.). 
Definind actul legitimării, într-o manieră similară cu van Dijk, drept un 
răspuns de tip justificativ, explicit sau implicit, la întrebarea „de ce ar trebui să 
fac asta?”, Theo van Leeuwen construieşte un cadru descriptiv pentru analiza 
modului în care limbajul poate fi folosit pentru a legitima sau delegitima (van 
Leeuwen, 2007). El distinge patru tipuri majore de strategii de legitimare, 
fiecare cu subtipuri!: 1. autorizarea: legitimare prin apel la autoritatea tradiţiei, 
cutumei sau legii, sau prin apel la o persoană investită cu un anumit tip de 
autoritate instituţională (ministru), de expert (epistemică) sau personală (tatăl 
pentru copil) ; 2. evaluarea morală: legitimarea directă sau implicită prin apel la 
un sistem de valori (e bine, e perfect, e natural să faci X) sau prin comparaţie 
(pentru că şi alţii fac X); 3. rationalizarea: legitimarea prin apel la scopuri şi 
utilizări ale acțiunii sociale institutionalizate (schema mijloc-scop) şi la 
cunoaşterea pe care societatea a construit-o pentru a le înzestra cu validitate 
cognitivă (definiții, standarde, predicții), 4. Legitimarea prin mythopoiesis: 
legitimarea prezentată prin naratiuni ale căror deznodăminte recompensează 
acțiunile legitime şi pedepsesc acţiunile non-legitime (povestea moralizatoare 
sau avertismentul). Este relevant de adăugat, referitor la această tipologie, 


' Din motive de spaţiu şi oportunitate în analiză nu voi prezenta toate subtipurile 
celor patru strategii majore, ci doar voi ilustra câteva dintre ele prin exemple. 

observaţia lui van Leeuwen că în discursul contemporan există o distanță 
reciprocă între strategiile bazate pe evaluare morală şi cele bazate pe 
rationalizare. În fapt, pe urmele lui Weber, van Leeuwen va considera că 
birocratiile moderne tind să fie caracterizate de legitimări din strategiile 
autorizării şi raţionalizării, în timp ce societăţilor premoderne le-ar fi 
caracteristice mai degrabă strategiile de legitimare bazate pe mythopoiesis şi 
evaluare morală. 

Deşi cei mai multi autori din zona analizei critice a discursului în mod 
explicit leagă legitimarea de argumentare”, a exploata consecinţele 
normativitatii specifice teoriei argumentării în discuțiile despre legitimare 
reprezintă, din nefericire, mai degrabă o excepţie decât o regulă. Isabela Ietcu- 
Fairclough reprezintă o astfel de excepţie: plecând de la perspectiva pragma- 
dialectică asupra argumentării (vezi van Eemeren & Grootendorst, 2004, van 
Eemeren, 2010), ea va încerca să coreleze în mod sistematic strategiile 
argumentative de legitimare şi delegitimare cu nivelurile conceptului de 
legitimare teoretizate de Beetham, discutând atât despre modalități de 
legitimare sau delegitimare rezonabile (în acord cu un sistem de norme) sau 
nerezonabile (încălcări ale normelor), cât şi despre eficienţa acestora în raport 
cu audiența. Plecând de la ideea lui Beetham că o putere este legitimă nu doar 
dacă este considerată legitimă de supuşii ei, ci şi dacă poate fi justificată prin 
opiniile şi valorile pe care aceştia le au, ea va arăta cá o acțiune argumentativá 
de (de)legitimare va fi puternică atât din punct de vedere dialectic (în raport cu 
sistemul de norme) cât şi retoric (eficienţa în raport cu o audienţă) nu doar în 
măsura în care se va adapta la ceea ce audiența crede şi vrea, „ci în măsura în 
care se adaptează la opinii şi valori care pot fi justificate public ca fiind demne 
de a fi împărtăşite” (Ietcu-Fairclough, 2009: 135). Însă, revenind la Pierre 
Bourdieu, această acțiune de justificare a opiniilor şi valorilor îi aparţine de 
fapt vorbitorului (de ex. politicianului) care va institui prin acest demers grupul 
definit de aceste valori, în logica mobilizării discutată mai sus. 


? De exemplu, Antonio Reyes: „Legitimarea se referă la procesul prin care 
vorbitorii acordă credit sau autorizează un anumit tip de comportament social. Din 
acest punct de vedere, legitimarea este o justificare a unui comportament (fizic sau 
mental). Procesul legitimării este transpus în acțiune discursivă prin argumentare, 
adică prin furnizarea de temeiuri care să explice acțiunile noastre sociale, ideile, 
gândurile, declaraţiile etc. În plus, actul legitimării sau justificării este corelat cu un 
scop, care în cele mai multe cazuri, poate avea nevoie de aprobarea şi chiar sprijinul 
interlocutorului. Necesitatea acordului celuilalt poate fi motivată de diverse raţiuni: 
pentru a obține sau menţine puterea, pentru a câştiga acceptare socială, pentru a 
îmbunătăţi relaţiile în comunitate, pentru a câştiga faimă sau popularitate etc.” (Reyes, 
2012: 782 s. A.C.). 


252 


Una din limitele abordărilor legitimitátii specifice analizei critice a 
discursului vine accentul acestora pe acţiunea discursivă de a (de)legitima, 
pierzând din vedere faptul că legitimarea nu este doar un proces, ci şi un 
rezultat, care are nu doar nişte beneficiari, ci şi nişte condiţii sociale de 
producere, în care legitimitatea se transferă de la produsele legitimizate la 
agenții legitimizatori. Beetham observa că „în orice sistem stabil de relații de 
putere funcţionează procese de autoconfirmare cu scopul de a-şi reproduce şi 
confirma propria legitimitate” (Beetham, 1991: 99). Există diverse dimensiuni 
ale procesului de legitimare, precum şi diverse momente ale acestui proces. 
Legitimitatea se poate obţine activ, prin intervenţii publice, dar şi dezvolta 
pasiv, în virtutea obisnuintelor şi a lucrurilor care sunt luate de bune şi merg de 
la sine. Un argument de tipul „a nu lua atitudine într-o societate în care în mod 
sistematic un grup social este nedreptăţit nu face decât să legitimeze acea 
nedreptate” scoate în evidenţă tocmai această dimensiune a legitimitatii. Dar 
despre acest din urmă tip de legitimitate, produs mai degrabă prin ceea ce nu se 
spune decât prin ceea ce se spune, abordările teoretice mai sus menţionate nu 
pot spune foarte multe lucruri. 


5. CINE PE CINE LEGITIMEAZĂ? 
CORPUS, ÎNTREBĂRI DE CERCETARE 


Analiza ce urmează se bazează pe mesajele electorale transmise de 
candidații pentru alegerile europarlamentare, sau de susţinători proeminenţi ai 
lor, în cadrul emisiunii electorale Tu Decizi, de la postul TVR 1, în campania 
electorală pentru alegerile europarlamentare, din mai-iunie 2009. În fiecare 
weekend, emisiunea a avut o ediţie specială în care formatul tipic, de interviu, 
era înlocuit cu un format de dezbatere publică, fiind invitaţi în studiou şi 
susţinătorii participanţilor. Aceste ediţii speciale au fost tematice (dedicate 
agriculturii, justiţiei, sănătăţii etc.), iar în finalul emisiunii fiecare invitat avea 
alocat un interval de timp pentru a transmite un mesaj alegătorilor, mesaj urmat 
imediat din regia de emisie de spotul electoral al formaţiunii politice 
reprezentate de vorbitor. Discursurile rostite în acest context, în cele patru 
emisiuni de acest tip (vezi transcripturile în anexa 1), sunt relevante pentru 
analiză întrucât: a. sintetizează, prin natura constrângerilor situationale, mesajul 
electoral (formatul emisiunii fiind anunţat dinainte şi convenit cu staff-ul de 
campanie, putem presupune că mesajul transmis este proiectat strategic); 
aparțin unor personalități proeminente ale politicii româneşti actuale şi unor 
candidați (sau formațiuni politice) cu şanse reale de a accede la pozițiile pentru 
care candidează; în fine, reprezintă principalele formaţiuni ale peisajului politic 
al acelui moment. 

Întrebările de cercetare, care structurează analiza, sunt: 

I.C.1. În ce măsură mesajele electorale vizează atingerea unor obiective 
specifice grupului (sau doctrinar, sau ca tip de mesaj) şi cum anume 
gestionează politicienii eventuala restrângere a potenţialului de mobilizare 
astfel produsă? Întrebarea se bazează pe distincția lui Bourdieu dintre funcţia 
de reprezentare şi funcţia de mobilizare şi vizează evidenţierea modului în care 
politicienii gestionează, la nivel discursiv, relaţia dintre cele două funcții. 
Pentru a răspunde la această întrebare voi urmări obiectivele pe care şi le 
propun politicienii şi modul în care este invocată identitatea politică a 
formaţiunii reprezentate în luarea de cuvânt. 

I.C.2. Cum sunt prezentați agenţii implicaţi în aceste alegeri şi ce tip de 
grupuri sunt instituite prin discurs când sunt invocati? Întrebarea se bazează pe 
viziunea lui Bourdieu asupra instituirii grupurilor prin discurs, ca formă de 
exercitare a puterii simbolice, iar pentru a răspunde la ea voi urmări înțelegerea 
contextuală” produsă asupra acestor alegeri în discursul candidaţilor. 

LC.3. În ce măsură argumentele avansate de politicieni pentru 
participarea la vot presupun legitimitatea structurilor europene şi în ce măsură 
ele o construiesc? Ce tip de legitimitate este construită la nivel discursiv? 
Întrebările au în vedere în principal tipologia lui van Leeuwen, iar pentru a 
răspunde la ele voi urmări argumentele avansate de politicieni pentru 
participarea la vot în sine, dar şi pentru votarea unui candidat specific. 

I.C.4. În ce mod legitimitatea se poate transfera de la instanțele ce au 
deja legitimitate către cele care câştigă legitimitate, şi cum afectează acest 
transfer construcția grupurilor? Ambitia acestei întrebări este mai degrabă 
teoretică, vizând trasarea unor legături sistematice între teoria lui Pierre 
Bourdieu despre construcţia grupurilor în comunicarea politică şi teoriile 
despre legitimitate şi sugerând un model conceptual al transferurilor de 
legitimitate. 


6. CINE PE CINE LEGITIMEAZĂ? 
O ANALIZĂ A MESAJELOR ELECTORALE 


LC.1. In ce măsură mesajele electorale vizează atingerea unor obiective 
specifice grupului (sau doctrinar, sau ca tip de mesaj) şi cum anume 


* „Înțelegerea contextuală” reprezintă un concept din cadrul criticismului retoric 
american şi desemnează „o conştiinţă particular asupra faptelor”, produsă la nivel 
discursiv prin procedee ca perspectivizare şi cadraj, catalogare şi recatalogare, registre 
stilistice şi selecții topice strategice (vezi Gill & Wheedbee, 1997: 167-169). 

gestionează politicienii eventuala restrângere a potenţialului de mobilizare 
astfel produsă? 

Este relevant de observat că în timp ce la mesajele reprezentanţilor 
UDMR funcția de reprezentare este într-un izomorfism cu funcția de 
mobilizare, în cazul tuturor celorlalți candidaţi funcţia de reprezentare este 
subsumată celei de mobilizare. UDMR vorbeşte în numele comunității 
maghiare, prezentificata în discurs: „grupul de europarlamentari romani — n. 
n.] nu este complet decât dacă între ei, între cei treizeci şi trei, se află şi 
reprezentanții celei mai puternice comunităţi minoritare din această tara, a 
comunităţii maghiare, de 1,5 milioane locuitori.” (luliu Winkler, 21 mai) 
Funcţia de reprezentare insistă pe agenda proprie (autonomie locală, 
autoguvernare, autodeterminare), care îi mobilizează pe votanti în calitatea lor 
de membri ai comunității maghiare. Nu putem vorbi, în cazul UDMR, de 
„concesii” la nivelul funcţiei de reprezentare pentru a atrage şi alte voturi decât 
cele ale comunităţii. Mesajul Partidului Social Democrat este interesant întrucât 
mobilizează electoratul prin dimensiunea identitará a mesajului politic, 
extrapolând, printr-un raţionament prin analogie, logica electorală internă la 
nivelul Uniunii Europene: „Îi rog de asemenea [pe alegătorii români — n. n.] să 
nu uite că, aşa cum la nivel national cei în nevoie, cei marginalizati, cei 
vulnerabili, au găsit totdeauna refugiu, au găsit solidaritate, sprijin, în partidele 
stângii democrate, tot aşa la nivel european, naţiunile în nevoie, naţiunile mai 
puţin dezvoltate, naţiunile, dacă vreţi dvoastră, nu sărace, dar sărăcite printr-o 
politică greşită, dusă de-a lungul deceniilor, aceste naţiuni îşi vor găsi sprijin în 
partidul stângii europene, în partidul socialiştilor europeni, în partidul social 
democrat” (Adrian Severin, 4 iunie). Sau: „Să nu uităm cá la nivel national toti 
cei la nevoie şi-au găsit întotdeauna sprijin în social-democratie. La nivel 
european naţiunile în nevoie îşi vor găsi, cu certitudine, sprijin în social- 
democraţie” (Adrian Severin, 28 mai). Este de remarcat, dincolo de sofismul 
falsei analogii (pentru că distribuțiile şi redistribuirile de resurse la nivelul 
Uniunii Europene nu sunt făcute după acelaşi tip de criterii ca în interiorul 
statelor naţionale, cum presupune argumentul avansat), faptul că funcția de 
reprezentare se bazează pe înţelegerea reductionistá a instituțiilor Uniunii 
Europene în termeni naţionali — raporturile între statele europene mai înstărite 
sau mai „sărăcite” sunt înţelese ca raporturile între categoriile sociale mai 
înstărite sau mai sărace ale unei tari. Astfel Adrian Severin mobilizează nu doar 
un electorat tradițional al Partidului Social Democrat, ci pe cetățenii români 
dispuşi să admită statutul economic inferior al României în Uniunea 
Europeană. Simptomatică pentru acest efort de mobilizare este grija de a nu 
leza imaginea audienței, marcată de epanortoza şi licenţă: „naţiunile, dacă vreți 

dvoastră, nu sărace, dar sărăcite printr-o politică greşită”. În cazul 
reprezentanților PDL şi PNL, funcția de reprezentare este mai degrabă absentă 
din discurs, care este restrâns la funcţia de mobilizare prin repertoriul 
tradițional: argumentul competenţei candidaţilor sau al rezultatelor ce 
recomandă partidul, într-o logică a diferentierii (implicit fiind că ceilalți 
contracandidati nu sunt la fel de competenţi), sau argumentul care tine de 
dimensiunea internă, a puterii, în termenii lui Bourdieu: „Vă rog să aveţi 
încredere în candidaţii pe care Partidul Democrat Liberal vi i-a propus, sunt 
oameni care vor lupta în Parlamentul European pentru apărarea intereselor 
dumneavoastră în cea mai puternică familie politică, familia politică a 
Partidului Popular European, din care astăzi fac parte cei mai importanți şefi de 
state din Europa, fie că discutăm de Franţa, Germania, Italia, Polonia şi altele, 
inclusiv România” (Theodor Stolojan, 4 iunie). De altfel, trebuie remarcat 
faptul că pe parcursul dezbaterilor, unul din argumentele recurente folosite 
pentru a elimina din discuţie subiectele ce tin de funcţia de reprezentare 
(proiecte, idei, viziuni) a fost „expunerea” modului în care se iau deciziile în 
Parlamentul European: proiectele trebuie să aibă sprijinul grupurilor politice, 
proiectele se adoptă pe baza negocierilor dintre aceste grupuri, deci este mult 
mai important să faci parte dintr-un grup puternic pentru a reprezenta interesele 
cetățenilor români decât să articulezi, prin proiecte sau viziuni politice, aceste 
interese, într-o competiție electorală, în ultimă instanță, internă. În consecință, 
relevând într-un mod strategic dimensiunea internă a jocului politic, candidaţii 
redirectioneazá dezbaterea electorală către o perspectivă „realistă”, evitând 
„promisiunile populiste”. De fapt nu e vorba decât de o altă formă de 
„populism”, în termenii lui Pierre Bourdieu, putând vorbi de un alt izomorfism, 
în care o poziţie potențială în parlamentul european devine un argument în 
repertoriul funcției de mobilizare. 


I.C.2. Cum sunt prezentați agenţii implicaţi în aceste alegeri şi ce tip de 
grupuri sunt instituite prin discurs când sunt invocati? 

Într-unul din discursurile lui Adrian Severin, alegerile europene 
reprezintă o competiţie între naţiunile Europei: „Cred că românii ştiu ce au de 
făcut, ei ştiu cum trebuie să voteze, important este să vină cu toţii la vot. Pentru 
că în aceste alegeri se vor întrece nu doar partidele, nu doar stânga şi dreapta 
europeană, ci şi naţiunile europene. Sper ca națiunea română, cu prilejul acestor 
alegeri, să dea semnalul că este respectuoasă faţă de Uniunea Europeană, astfel 
încât şi Uniunea Europeană să o respecte” (28 mai). Audienta discursului este 
construită printr-un cadraj competiţional colectivist, de parcă alegătorii români 
ar avea de câştigat o cursă pe echipe de rezultatul căreia depinde respectul 

Uniunii Europene față de români ca naţiune. Dincolo de enunturile ambigue si 
chiar false ale discursului (ce înseamnă că Uniunea Europeană respectă o 
națiune? Şi Uniunea Europeană chiar îşi respectă naţiunile ce o compun în 
funcţie de rata de participare la vot?) relevant e faptul că audiența este 
mobilizată printr-un mecanismul motivational identitar, de tipul „avem ceva de 
demonstrat” şi nu printr-un proiect care să o solidarizeze, cum e cazul 
discursului lui Iuliu Winkler: „Dorim să modelám Europa, după cum dorim sa 
modernizăm tara noastră. Dorim să construim Europa conform viziunii noastre, 
şi aceasta este Europa comunităților şi Europa regiunilor. În această Europă a 
comunităților şi a regiunilor principiul subsidiaritatii va da dreptul 
comunităţilor etnice de a se autoguverna şi autodetermina şi va da situaţia şi 
posibilitatea construirii autonomiilor, aşa cum în unsprezece state membre ale 
Uniunii Europene ele există, autonomiile pentru comunitățile şi pentru 
regiunile Europei” (21 mai). Alegătorii potenţiali ai UDMR sunt mobilizați in 
calitate de membri ai comunităţii maghiare şi de cetăţeni europeni: „Suntem o 
comunitate care are o viziune pentru această tara, care este tara noastră, şi 
pentru Uniunea Europeană.” (luliu Winkler, 2 iunie), în virtutea nu doar a unei 
agende clar definite, ci şi a unor valori comune: „Valorile Europei şi valorile 
construcţiei europene sunt şi valorile maghiarilor din România. Valorile pe care 
s-a construit Uniunea pe care trebuie de-acuma s-o modelăm împreună sunt 
valorile pe care Uniunea Democrată Maghiară din România le-a reprezentat de 
douăzeci de ani în Parlamentul României, în Parlamentul European în ultima 
perioadă, de mai puţin de doi ani de zile, şi în consiliile locale şi în consiliile 
judeţene, acolo unde este de fapt forţa şi baza activităţii noastre”. (Iuliu 
Winkler, 28 mai) La nivelul travaliului de reprezentare trebuie observată 
relevanta dialectică a acestui mesaj pentru o a doua audiență, formată din 
români: agenda autonomiei locale propusă de UDMR este prezentată ca fiind 
consonantă cu valorile europene, iar a o privi altfel (de exemplu ca o agendă 
egoistă, sau separationistá, sau chiar un atentat la adresa statului national) 
înseamnă a te exclude simbolic din comunitatea constituită printr-un set de 
valori împărtăşite, dar nenominalizate. Cu alte cuvinte, mesajele UDMR nu au 
doar funcţia de mobiliza electoratul maghiar ci şi (poate chiar predominant) de 
a legitima agenda politică a autonomiei locale în ochii unei audienţe presupus 
refractară (românii), prezentand-o ca fiind una cel putin în acord, dacă nu chiar 
justificată de valorile europene. 

Bineînţeles că nu toate discursurile vor postula un interes de grup sau un 
set de valori care să instituie grupul şi pe care să-l reprezinte (de ex. Rovana 
Plumb, Gheorghe Flutur sau Ben Oni Ardelean). O situaţie aparte este cea în 
care grupul constituit este vag definit, prin postularea unor valori morale, care 

pot fi asociate cu o miză identitară. De ex.: „Am certitudinea că pentru noi, 
Europa este şansa. Restul depinde de noi. Depinde de noi să repectăm pe cei 
din jurul nostru, depinde de noi să gândim liber şi să ne exprimăm liber. Fără 
prejudecăţi, fara prezumptii de vinovăţie la adresa unei naţiuni. Când vom avea 
încredere in noi şi vom avea respect față de noi, vom fi europeni. La vot veţi 
demonstra că cei care sunt europeni vor merge unde le este locul, în 
Parlamentul European” (Norica Nicolai, 28 mai). Sau, asociat cu o miză 
identitară: „Putem să dăm un semnal întregii Europei, prin prezenţa la vot, că 
înțelegem şi suntem mândri că suntem şi cetăţeni europeni, suntem mândri că 
România este stat membru al Uniunii Europene şi putem exprima această 
mândrie şi prin prezenţa noastră la vot” (Theodor Stolojan, 4 iunie). 


LC.3. În ce măsură argumentele avansate de politicieni pentru 
participarea la vot presupun legitimitatea structurilor europene şi în ce măsură 
ele o construiesc? Ce tip de legitimitate este construită la nivel discursiv? 

Pentru a operationaliza termenii primei întrebări, specific cá prin 
„construcția a legitimitátii uniunii Europene” am în vedere situaţia în care 
Europa sau instituțiile ei sunt reprezentate ca beneficiar simbolic al unei acţiuni 
produse de un agent legitimant. De exemplu, în fragmentul „Îi chem pe toti să 
vină şi să voteze, exprimând în felul acesta încrederea lor în proiectul european 
pe care noi, în această seară şi în luna care a precedat, ne-am chinuit să-l 
explicăm” (Adrian Severin, 4 iunie), proiectul european este beneficiarul 
acțiunii de vot, agentul legitimării este cetăţeanul, iar beneficiul (rezultatul 
acțiunii) constă în încredere. O situație opusă este cea în care legitimitatea 
Uniunii Europene este „presupusă”, iar agentul acţiunii este şi beneficiarul 
acțiunii simbolice — legitimitatea este transferată asupra acţiunii şi a agentului 
ei, ca în cazul: „iată, odată la 5 ani alegem parlamentarii noştri în Parlamentul 
European. Putem să dăm un semnal întregii Europei, prin prezenţa la vot, că 
înțelegem şi suntem mândri că suntem şi cetăţeni europeni, suntem mândri că 
România este stat membru al Uniunii Europene şi putem exprima această 
mândrie şi prin prezenţa noastră la vot” (Theodor Stolojan, 4 iunie). Cetăţenii 
sunt cei care câştigă legitimitate prin acțiunea de a vota, iar legitimitatea 
Europei este presupusă, şi în cel mai bun caz reconfirmată prin acţiune. Doar 
UDMR are un discurs consistent în care legitimitatea Uniunii Europene este 
construită, nu în sensul în care structurile ei ar fi nelegitime, ci în care ele 
câştigă o legitimitate suplimentară prin contribuția simbolică a membrilor 
UDMR. „Dorim să construim Europa conform viziunii noastre”, „Valorile pe 
care s-a construit Uniunea pe care trebuie de-acuma s-o modelăm împreună”. 

Transferul de legitimitate este invers la Norica Nicolai: „Am certitudinea că 
pentru noi, Europa este şansa. Restul depinde de noi” (28 mai). 

Revenind la tipologia lui van Leeuwen, argumentele pentru participarea 
la vot construiesc, previzibil, în cele mai multe cazuri, o legitimitate bazată pe 
rationalizare instrumentală: „orice decizie luată acolo ne priveşte in mod direct 
pe noi, românii, de aceea trebuie să mergem la vot” (Theodor Stolojan, 21 mai, 
dar acelaşi argument va fi regăsit şi la Renate Weber, Ilie Sârbu sau Kelemen 
Hunor). Ce poate fi imputat în acest context este mai degrabă acceptabilitatea 
materială a argumentului avansat, în condiţiile în care dezbaterile din cadrul 
emisiunii nu au reuşit să clarifice cum anume deciziile parlamentului European 
ne privesc în mod direct, iar în cadrul mesajelor de final singurele indicii ale 
acestor efecte imediate sunt în logica populismului: „Dacă vreţi dreptate şi 
justiţie în România, dacă vreţi ca fondurile europene să ajungă la voi” (Monica 
Macovei) sau „să nu uităm că banii pentru agricultură la tara vor veni prin 
negocieri” (Gheorghe Flutur). Alt tip de legitimizare frecvent întâlnit este cel 
bazat pe evaluare morală, ca de exemplu în: „Este important să arătăm tuturor 
celor din Uniunea Europeeană că nouă ne pasă de Uniunea Europeană” 
(Theodor Stolojan, 21 mai). 

La fel de previzibil este că tipul dominant de legitimare al candidaţilor 
este unul bazat pe autoritate de tip expert. Foarte rar însă este explicat de ce 
expertiza invocată este relevantă pentru parlamentul european. Semnificativ 
este însă faptul că pozitionárile şi identitățile astfel construite de candidati sunt 
relevante mai degrabă pentru alegerile interne decât cele pentru parlamentul 
european. De exemplu: „Pe locurile eligibile sunt candidaţi care nu au nimic în 
trecutul lor, nu au nimic în comun cu comunismul. Sunt oamenii viitorului” 
(Kelemen Humor, 4 iunie) — sensul implicit fiind „în opoziţie cu alte partide, 
care au foşti comunişti pe locurile eligibile”. Faptul cá pozitionárile astfel 
produse sunt relevante mai degrabă pentru alegerile interne decât pentru cele 
europene este uşor de explicat dacă avem in vedere că în noiembrie 2009 au 
fost alegeri prezidențiale, iar într-un caz, campania pentru europarlamentare 
este explicit subordonată campaniei pentru alegerile prezidenţiale: „Pe lista 
partidului Naţional Liberal sunt oameni competenţi, oameni care au dat dovadă 
de integritate, oameni care au performat şi consider că în această competiție 
vom câştiga alegerile, iar noul preşedinte al României, domnul Crin Antonescu, 
va avea nevoie de echipa din Parlamentul european” (Ben Oni Ardelean, 21 
mai). 

IC 4. În ce mod legitimitatea se poate transfera de la instanţele ce au deja 
legitimitate către cele care câştigă legitimitate, şi cum afectează acest transfer 
construcția grupurilor? 

Dacă privim legitimitatea ca pe un tip aparte de discurs argumentativ, 
atunci transferul de certitudine de la premise la concluzie din cadrul 
argumentării sugerează şi existența unui transfer de legitimitate la nivel 
discursiv, de la nivelul opiniilor acceptate prin care poate fi justificată opinia la 
nivelul acţiunii. Pe baza conceptelor operationalizate în anterioara întrebare de 
cercetare, putem vorbi despre trei instante ale legitimitátii, între care au loc 
transferuri simbolice: candidatul, proiectul său electoral şi poziţia pentru care 
candidează. Legitimitatea candidatului tine de poziţia sa în câmpul politic 
(prestigiu, traiectorie politică, expertiză etc.), iar la nivel discursiv vom vorbi 
de o construcţie a ethos-ului (vezi Cârlan, 2007: 78-79). Legitimitatea 
proiectului tine de modul în care el poate fi justificat prin opiniile şi valorile 
electoratului şi este la interacțiunea dintre funcţia de reprezentare şi funcția de 
mobilizare. Legitimitatea poziției vizate este de fapt legitimitatea instituției — 
nu în termeni procedurali, ci în termeni substantiali — încrederea de care se 
bucură, de exemplu, o instituţie la nivelul populației. Mai mult, aşa cum 
adeziunea, la Perelman, are o direcţie şi o intensitate, la fel transferul de 
legitimare poate viza o sporire graduală a legitimitatii (o reconfirmare), sau o 
modificare de statut (a delegitima ceea ce e considerat legitim, a legitima ceea 
ce e considerat nelegitim). Situaţia ideală ar fi probabil cea în care transferul de 
legitimitate are loc de la proiect spre candidat şi, secundar, spre instituţia cu rol 
instrumental în realizarea proiectului. În cazul Salomeei Romanescu, prezentat 
la începutul acestui articol, acesta este sensul transferului: proiectul ei de a face 
compatibil modul traditional de viaţă al rromilor cu normele Uniunii Europene 
presupune un deficit de legitimitate al instituţiilor europene ce va fi surmontat 
prin proiectul ei. Mai mult, ea însăşi îşi câştigă legitimitatea ca persoană 
politică prin intermediul proiectului susținut. Din corpusul analizat, similară 
structural este situaţia UDMR, bineînţeles, cu totul altfel gestionată la nivel 
discursiv. Însă, situaţia destul de frecvent întâlnită în discursurile analizate este 
cea în care transferul de legitimitate are loc de la instituţiile europene spre 
candidat. În pofida discuţiilor teoretice despre „deficitul de legitimitate al 
instituţiilor europene” (vezi, de ex. Beetham, 2005: 123-129), la nivelul 
discursului este asumată legitimitatea acestora, de cele mai multe ori prin 
ambiguitatea generată de extensia metonimică „Europa” (pentru instituţiile 
Europene, dar şi pentru o valoare abstractă). În felul acesta Europa devine un 
ideograf, o valoare a persuasiunii care poate fi invocată pentru a constitui 
grupul (cei care admit această valoare ca demnă de apreciat) şi a câştiga 

legitimitate prin grupul astfel instituit. În mod particular, Europa poate deveni 
un orizont de exigentá la nivelul căruia trebuie să „performezi” şi care 
funcționează ca un mecanism de excludere simbolică. Grija despre cum vom 
apărea în ochii Europei, despre ce semnal transmitem Europei, ca teme 
recurente ale discursului electoral, poate fi astfel înţeleasă. De ex.: „Am intrat 
în politică cu dorința de a da dovadă de bună practică în tot ceea ce fac şi 
proiectul major pe care l-am preluat este proiectul unei reforme morale în clasa 
politică românească, fiindcă doar în felul acesta consider că aici, acasă, vom 
putea să avem multe beneficii pentru noi toţi, şi beneficiarul final este 
cetățeanul, iar pe plan internaţional doar în felul acesta vom avea o bun 
prestație” (Ben Oni Ardelean, 21 mai, s. A.C.), sau „Putem să dăm un semnal 
întregii Europei, prin prezența la vot, că înțelegem şi suntem mândri că suntem 
şi cetățeni europeni, suntem mândri că România este stat membru al Uniunii 
Europene şi putem exprima această mândrie şi prin prezenţa noastră la vot” 
(Theodor Stolojan, 4 iunie). 


ÎN LOC DE CONCLUZII 


Rezumând discuţia, în măsura în care corpusul analizat este 
reprezentativ, putem vedea în cazul alegerilor parlamentare un joc dublu al 
legitimării: candidaţii politici sunt în poziția de a legitima Europa şi a fi 
legitimati de Europa în acelaşi timp, fiecare din ei gestionând relaţia dintre cei 
doi termeni ai binomului în mod strategic. Alegerile pentru parlamentul 
European reprezintă însă un caz aparte de configuraţie a câmpului politic, şi 
mai mult ca sigur specificul cazului este dat şi de contextul românesc. Numai în 
măsura în care Europa şi instituţiile ei sunt investite cu un grad semnificativ de 
încredere (aşa cum o confirmă şi rezultatele empirice analizate în acest volum) 
acest dublu joc al legitimitatii este posibil. În consecință, analiza întreprinsă nu 
poate fi extinsă şi asupra altor tipuri de alegeri (prezidenţiale, parlamentare) şi e 
discutabil în ce măsură poate fi folosită ca punct de plecare pentru cazul altor 
tari europene. Pe de altă parte, criza actuală relevă noi modalități de a vorbi în 
numele Europei, de a institui colectivități şi cetăţeni imaginati. În acest context, 
o declarație ca cea a lui Nicolas Sarkozy: „Europa nu mai este o opțiune, este o 
necesitate” relevă schimbări de registru şi de înţelegere contextuală ce 
reconfigurează acest ideograf în interiorul funcţiei de reprezentare, dar relevă şi 
un nou potenţial de mobilizare, noi modalități de a institui grupuri pentru 
legitimarea deciziei, şi în ultimă instanță pentru legitimarea chiar a discursului 
despre Europa. 

Anexa 1 — transcriptul discursurilor* 


Theodor Stolojan, PDL: 21 mai — Tu decizi (TVR 1) 

Doresc să rog pe toti românii, pe toti cetăţenii români, să meargă la vot pe 7 
iunie. Este o zi importantă. Parlamentul European (...) orice decizie luată acolo ne 
priveşte în mod direct pe noi, românii, de aceea trebuie să mergem la vot. Este 
important să arătăm tuturor celor din Uniunea Europeeană că nouă ne pasă de Uniunea 
Europeană, să trimitem acolo oamenii cei mai competenţi, cei mai responsabili, şi 
aceşti oameni se află pe lista propusă de Partidul Democrat Liberal. Doresc să vă spun 
că în politică, în Partidul Democrat Liberal au intrat oameni care au performat în viata 
lor profesională, în societatea civilă, cum este dl. Traian Ungureanu aici de fata, 
Monica Macovei, Cristian Preda şi alții. Suntem partidul care a dat primul ministru al 
ţării. Am luat România la greu şi o ducem la bine. De asemenea, aş mai dori un lucru: 
să-i rog pe toti românii să ştie că pot vota oriunde pe teritoriul României sau în afara 
României, unde văd o secție de vot. Nu mai este situația ca la alegerile pentru 
Parlamentul României, când puteau vota numai în localitatea unde aveau domiciliul. 


Iuliu Winkler, UDMR: 21 mai — Tu decizi (TVR 1) 

România, după 7 iunie, va fi reprezentată la Bruxelles şi la Strasbourg, în 
parlamentul European, de treizeci şi trei de parlamentari. Acest grup nu este complet 
decât dacă între ei, între cei treizeci şi trei, se află şi reprezentanţii celei mai puternice 
comunități minoritare din această tara, a comunității maghiare, de 1,5 milioane 
locuitori. Noi ne prezentăm in fata comunităţii şi in fata alegătorilor din România cu 
mesajul solidarității, care este un mesaj european şi este o valoare fundamentală a 
Europei. Dorim să modelăm Europa, după cum dorim să modernizăm tara noastră. 
Dorim să construim Europa conform viziunii noastre, şi aceasta este Europa 
comunităţilor şi Europa regiunilor. În această Europă a comunităţilor şi a regiunilor, 
principiul subsidiaritatii va da dreptul comunităţilor etnice de a se autoguverna si 
autodetermina şi va da situaţia şi posibilitatea construirii autonomiilor, aşa cum în 
unsprezece state membre ale Uniunii Europene ele există, autonomiile pentru 
comunitățile şi pentru regiunile Europei. 


Ben Oni Ardelean, PNL: 21 mai — Tu decizi (TVR 1) 

Am intrat în politică cu dorinţa de a da dovadă de bună practică în tot ceea ce 
fac şi proiectul major pe care l-am preluat este proiectul unei reforme morale în clasa 
politică românească, fiindcă doar în felul acesta consider că aici, acasă, vom putea să 
avem multe beneficii pentru noi toti, şi beneficiarul final este cetățeanul, iar pe plan 
international doar în felul acesta vom avea o bun prestație. Cred că doar atunci când 
vom avea oameni integri, oameni cu demnitate, oameni care să-şi asume 
responsabilitatea, oameni care să aibă respect pentru oameni, să nu mai mintă, doar în 


* Dat fiind că analiza întreprinsă nu are în vedere dimensiunile performative şi 
interactionale ale discursurilor, ci doar mesajul electoral, transcrierea discursurilor nu 
s-a făcut după metodologia standard folosită în analiza discursului. Doar semnul 
specific „(...)” a fost folosit, care indică aici o întrerupere în vorbire cauzată de obicei 
de intervenţia altui participant (ignorată în transcriere), motiv pentru care deseori 
semnul ,,(...)” marcheză şi un anacolut. 

momentul acela o să avem în România o viata mai bună şi o să avem o calitate ridicată 
a vieţii. Pe lista partidului Naţional Liberal sunt oameni competenţi, oameni care au dat 
dovadă de integritate, oameni care au performat şi consider că în această competiție 
vom câştiga alegerile, iar noul preşedinte al României, domnul Crin Antonescu, va 
avea nevoie de echipa din Parlamentul european. 


Rovana Plumb, PSD: 21 mai — Tu decizi (TVR 1) 

Sunt mândră că sunt româncă. Sunt mândră că fac parte din cea mai bună echipă 
pentru Parlamentul European pe care o trimite România, echipa PSD plus PC. Noi, ca 
echipă, vom alege să sprijinim comunitatea şi familia. Stânga democratică europeană 
alege să sprijine unitatea şi solidaritatea. Pe 7 iunie trebuie să alegi competenţă şi 
solidaritate. Pe 7 iunie votează echipa partidului social democrat şi partidului 
conservator. Pe 7 iunie alege bine. 


Norica Nicolai, PNL: 28 mai — Tu decizi (TVR 1) 

Am certitudinea că pentru noi, Europa este şansa. Restul depinde de noi. 
Depinde de noi să repectăm pe cei din jurul nostru, depinde de noi să gândim liber şi să 
ne exprimăm liber. Fără prejudecăţi, fără prezumptii de vinovăţie la adresa unei națiuni. 
Când vom avea încredere în noi şi vom avea respect fata de noi, vom fi europeni. La 
vot veţi demonstra cá cei care sunt europeni vor merge unde le este locul, în 
Parlamentul European. 


Iuliu Winkler, UDMR: 28 mai — Tu decizi (TVR 1) 

Valorile Europei şi valorile construcției europene sunt şi valorile maghiarilor 
din România. Valorile pe care s-a construit Uniunea pe care trebuie de-acuma s-o 
modelăm împreună sunt valorile pe care Uniunea Democrată Maghiară din România le- 
a reprezentat de douăzeci de ani în Parlamentul României, în Parlamentul European în 
ultima perioadă, de mai puţin de doi ani de zile, şi în consiliile locale şi în consiliile 
judeţene, acolo unde este de fapt forţa şi baza activităţii noastre. Grupul de parlamen- 
tari europeni, în număr de treizeci şi trei, care vor reprezenta România în Parlamentul 
European pentru următorul mandat nu poate fi complet decât dacă conţine şi reprezen- 
tantii comunității maghiare din România, reprezentanţi care vor lupta pentru interesul 
comunității lor si pentru interesul țării noastre. De aceea laleaua este aceeaşi care tre- 
buie căutată, la fel ca în ultimii douăzeci de ani, întotdeauna, cu ocazia acestor alegeri. 


Monica Macovei, PDL: 28 mai — Tu decizi (TVR 1) 

Am arătat că sunt şi suntem credibili şi serioşi, iar alegerile din 7 iunie 2009 
sunt şi despre dreptate şi justiţie şi adevăr. Dacă vreţi dreptate şi justiţie în România, 
dacă vreţi ca fondurile europene să ajungă la voi, atunci votati cu mine, votati cu PDL. 


Adrian Severin, PSD: 28 mai — Tu decizi (TVR 1) 

În aceste alegeri europene cred că important nu este să venim cu promisiuni, ci 
cu proiecte. Proiecte pe care trebuie să le realizăm împreună, uniti în România şi uniti 
în Europa. Sá nu uităm că, la nivel national, toti cei în nevoie şi-au găsit întotdeauna 
sprijin in social-democratie. La nivel european naţiunile în nevoie îşi vor găsi, cu 
certitudine, sprijin în social-democratie. Cred că românii ştiu ce au de făcut, ei ştiu cum 
trebuie să voteze, important este să vină cu toţii la vot. Pentru că în aceste alegeri se vor 

întrece nu doar partidele, nu doar stânga şi dreapta europeană, ci şi naţiunile europene. 
Sper ca națiunea română, cu prilejul acestor alegeri, să dea semnalul cá este 
respectuoasă față de Uniunea Europeană, astfel încât şi Uniunea Europeană să o 
respecte. 


Ilie Sârbu, PSD: 2 iunie — Tu decizi (TVR 1) 

Îi rog, îi implor pe români ca duminică, pe 7 iunie, să meargă la vot, fiindcă vor 
vota — pentru ceea ce înseamnă viata lor de acum înainte. Şi a copiilor lor, şi a nepoților 
lor. Nu-i o joacă. Am spus ce rol are Parlamentul European. A fost dusă în derizoriu şi 
această idee; să nu cadă în această capcană. Fiindcă am văzut ce importanţă (...) cât de 
importante sunt deciziile care se iau la Bruxelles. Să participe duminică la vot. Şi sigur, 
să voteze Partidul Social Democrat. 


Varujan Vosganian, PNL: 2 iunie — Tu decizi (TVR 1) 

Guvernul liberal a fost cel care a marcat intrarea României în Uniunea 
Europeană, de aceea cred că Partidul Naţional Liberal are o legitimitate în plus. În al 
doilea rând, în cei doi ani de guvernare liberală, România fost pe primul loc la creştere 
economică, iar anul acesta este, până acum, pe ultimul loc. Guvernarea liberală a reuşit 
un lucru care este obiectivul PNL, anume: apropierea nivelului e trai al României de cel 
al Uniunii Europene. Şi noi punem parlamentarii nostri în slujba acestui tel. De aceea a 
vota pentru noi e o şansă în plus să apropiem felul în care trăiesc românii de felul în 
care se trăieşte în România. 


Iuliu Winkler, UDMR: 2 iunie — Tu decizi (TVR 1) 

Ziua de 7 iunie reprezintă pentru comunitatea maghiară din România un mo- 
ment important şi o posibilitate pentru a reafirma faptul că suntem o comunitate care 
are o viziune pentru această tara, care este tara noastră, şi pentru Uniunea Europeană. 
Nu vom exista în Uniunea Europeană decât dacă avem un grup puternic de parla- 
mentari europeni şi o reprezentare puternică în Parlamentul European. Deci stimati 
membri ai comunităţii, stimati maghiari din România, votati duminică, 7 iunie, laleaua. 


Gheorghe Flutur, PDL: 2 iunie — Tu decizi (TVR 1) 

Dragi Români, 

Vă invit să mergeţi pe 7 iunie, de Duminica mare, la vot, să votati lista 
Partidului Democrat Liberal. Am să spun două lucruri. Mai întâi, dacă ne gândim la 
miniştrii PDL care au dus România în Uniunea Europeană, şi aici vorbesc de Monica 
Macovei, Vasile Blaga, Sulfina Barbu, Anca Boagiu, cu voia dumneavoastră şi eu, cei 
care am eliminat steguletele roşii şi am făcut ca România să intre în Uniunea 
Europeană — este o probă clară. Avem o listă competentă cu Theodor Stolojan, Monica 
Macovei şi alti oameni bine pregătiţi care să ne reprezinte cu cinste, şi să nu uităm că 
banii pentru agricultură la ţară vor veni prin negocieri. Facem parte din cea mai 
importantă familie politică europeană, familia Partidului Popular European, care 
contează mult în Parlamentul European. 


Adrian Severin, PSD: 4 iunie — Tu decizi (TVR 1) 


Mă adresez tuturor cetăţenilor României, indiferent de statutul lor social, 
indiferent de originea lor etnică, indiferent de poziţia lor în ierarhia socială, şi până la 

urmă indiferent de opţiunile lor politice. Îi chem pe toti să vină şi să voteze, exprimând 
în felul acesta încrederea lor în proiectul european pe care noi, în această seară şi în 
luna care a precedat, ne-am chinuit să-l explicăm. Îi rog de asemenea să nu uite că, aşa 
cum la nivel national cei în nevoie, cei marginalizati, cei vulnerabili, au găsit totdeauna 
refugiu, au găsit solidaritate, sprijin, în partidele stângii democrate, tot aşa la nivel 
european, națiunile în nevoie, naţiunile mai putin dezvoltate, naţiunile, dacă vreţi 
dvoastră, nu sărace, dar sărăcite printr-o politică greşită, dusă de-a lungul deceniilor, 
aceste națiuni îşi vor găsi sprijin în partidul stângii europene, în partidul socialiştilor 
europeni, în partidul social democrat. Cu aceste gânduri vă invit să votaţi nu pentru noi, 
ci pentru dumneavoastră. 


Renate Weber, PNL: 4 iunie — Tu decizi (TVR 1) 

Vreau să-i rog pe toti aceia care ne privesc la acest moment, pe toti aceea care 
vor discuta cu telespectatorii din acest moment, să vină duminică, 7 iunie, să voteze 
pentru Parlamentul European, pentru că acolo se decid foarte multe din lucrurile care le 
afectează în mod direct viaţa, şi sperăm noi, ne vor aduce bunăstarea. Sigur că îi invit 
să voteze candidaţii Partidului Naţional Liberal. Aceia dintre dumneavoastră care mă 
cunosc, ştiu că atunci când s-a pus problema să apăr drepturile cetăţenilor români care 
lucrau în Italia şi erau discriminați, am făcut-o şi de la Bucureşti, şi de la Bruxelles, şi 
de la Roma, am ştiut să atrag de partea mea grupul meu politic şi să aduc dezbaterea 
aceasta în Parlamentul European. Noi, candidaţii Partidului Naţional Liberal vom face 
acest lucru şi în viitor, vom apăra cu precădere cetăţenii români din România şi cei care 
lucrează în spaţiul uniunii Europene. 


Kelemen Hunor, UDMR: 4 iunie — Tu decizi (TVR 1) 

Din 90 încoace noi am zis de fiecare dată că maghiarii au nevoie de reprezen- 
tanti politici la toate instituţiile unde se iau decizii importante. La nivelul Parlamentului 
European se iau decizii importante, trebuie să fim acolo cu reprezentanţii noştri. Pe 
locurile eligibile sunt candidaţi care nu au nimic în trecutul lor, nu au nimic în comun 
cu comunismul. Sunt oamenii viitorului. Eu sunt convins că trebuie votati candidații 
noştri, ei vor reprezenta atât cetăţenii români cât şi cetățenii maghiari (...) cetăţenii 
români de etnie maghiară din România, vor reprezenta România, interesele generale, şi 
interesele speciale ale comunității maghiare şi sunt convins că performanţa lor va arăta 
roadele în anii care urmează. Deci votaţi lista solidarităţii, votaţi UDMR pe 7 iunie. 


Theodor Stolojan, PDL: 4 iunie — Tu decizi (TVR 1) 

Da, mă alătur şi eu rugámintii colegilor mei aici prezenți, față de toti românii de 
a merge la vot. Este important ca duminică (..) iată, odată la cinci ani alegem 
parlamentarii noştri în Parlamentul European. Putem să dăm un semnal întregii 
Europei, prin prezenţa la vot, că înţelegem şi suntem mândri că suntem şi cetăţeni 
europeni, suntem mândri că România este stat membru al Uniunii Europene şi putem 
exprima această mândrie şi prin prezenţa noastră la vot. Vă rog să aveţi încredere in 
candidații pe care Partidul Democrat Liberal vi i-a propus, sunt oameni care vor lupta 
în Parlamentul European pentru apărarea intereselor dumneavoastră în cea mai 
puternică familie politică, familia politică a Partidului Popular European, din care 
astăzi fac parte cei mai importanţi şefi de state din Europa, fie că discutăm de Franţa, 
Germania, Italia, Polonia şi altele, inclusiv România. 

EUROPEANIZATION OF THE ROMANIAN SOCIETY 
AND MASS-MEDIA 


ABSTRACTS 


Constantin Schifirnet, Europeanization of the Romanian society and 
Tendential Modernity 

The study explores a topic that has been insufficiently approached in the 
papers referring to the post communist era, i.e. the research of the 
Europeanization process of the Romanian society in the context of the 
interaction between the national society and the EU. It starts from the thesis 
that the evolution of the Europeanization process in Romania is closely 
associated with the process of accession to the European Union, finalized after 
the passing through a sinuous and difficult route. Ever since December 1989, 
right after the fall of the communist regime, Romania has turned towards the 
European values and the European integration have stated directly and 
unconditionally. Afterwards, several programmes and strategies meant to 
prepare the Romanian society for accessing to the European structures have 
been adopted successively. 

It must be said that the enlargement of the European Union materialized 
in the association of countries with different levels of economic and social 
development and, therefore, the European Community has taken over all the 
problems resulting from the disparities between its members. A local problem 
of the Europeanization has appeared and it is different from the theme of the 
general Europeanization. The analysis of the Europeanization of the Romanian 
society pursues the stages of its formation in the local context. The 
Europeanization process influences directly or indirectly the national societies. 
The Europeanization cannot be constructed only according to a plan from 
Brussels, but, also according to the local requirements of each country of the 
EU. 

Europeanization of the Romanian society is actually a type of 
modernization. If this modernization will be made only by the strict application 
of Community rules, it could generate forms without substance, as the 
modernization of pre-accession period has generated. By accesion to the 
European Union, Romania has the chance to end the successive transitions, 
partial and incomplete, giving rise to tendential modernity. 

Constantin Schifirnet, Expectations and requirements to the European 
Union 

The study presents empirical arguments about the relationship between 
Europeanization of the Romanian society and the requirements of Romanians 
about EU. Europeanization strengthens the mechanisms of development and 
implementation of policies of the European institutions, working to change 
national institutional framework. Data of Research on a national sample of 
1119 people distinguishes a group of respondents which have a favorable 
opinion about the European Union. These are predominantly young, unmarried, 
college graduates, residing in large cities, high material condition. The 
sociological survey highlighted the European Union influence on Romanian 
institutions, but the decisions of the European institutions can produce internal 
changes only if they are based on Romanians requirements about 
Europeanization of their society. 


Ion Stavre, National Public Television and European media system 

This chapter presents the media trusts in Romania after 1989, in 
connection with the changes that occurred in Europe in the media following the 
development of digital technology. It argued the need for public television in 
Romania, due to double public situations: consumer and citizen. Theoretical 
aspects are also presented concerning the existence or non existence of a 
European public sphere. Chapter contains the findings of a study based on 
interviews about the role that it should be public television in the 
Europeanization of the Romanian society. 


Valeriu Frunzaru, Madalina Botan si Nicoleta Corbu, European identity 
and television 

This chapter addresses the relationship between European identity and 
television consumption in Romania. Recent approaches on the Romanian 
historical and cultural background emphasize the dilemma of choosing between 
organic development and the import of various models without local relevance. 
Given the theoretical disputes about the existence or nonexistence of a 
European identity, we chose to measure through a sociological survey the 
"civic European identity" of Romanians, i.e. the degree of identification with 
the European Union as a political entity. People who identify with the 
European Union ("Europeans") are younger, have lower income and higher 
levels of education, are more likely to have visited other Member State and 
consider that Romania has benefited from EU membership. Although these 
individuals have a significantly higher degree of knowledge of the European 
Union, compared to people who identify solely with Romania, "Europeans" are 
not concerned about the news or programs that provide information and debate 
on European issues. We speak of a pragmatic dimension of identification with 

the European Union. To be "European" also means, to fully benefit from being 
a citizen of a Member State. 


Nicoleta Corbu, Valeriu Frunzaru, Mădălina Botan, Constantin 
Schifirnet, Setting the public agenda on the European Union: the 2009 
elections for the European Parliament in Romania 

This chapter deals with the media construction of the Europeanization 
theme in the Romanian context, starting from the theories related to agenda 
setting and from the studies conducted in this respect in older EU member 
states. We set out to find, from content analysis, which are the European 
themes that are most visible in the electoral debates and in news reports, which 
is their share of the whole range of themes under discussion, whether there are 
differences between newscasts broadcasted by the public television station and 
those broadcasted by private television stations, and what is the prominence of 
news reports related to the EU. 


Madalina Botan, Nicoleta Corbu, Valeriu Frunzaru, Televised debates as 
sources of public agenda-setting 

In the last decades, debates had become key media events during election 
campaigns. In this chapter we analyze televised debates during the 2009 
Romanian elections for the European Parliament, through content analysis of 
the debates broadcasted by the public television station. We particularly 
investigate European dominant themes, visibility of political parties, and 
gender differences in political communication. Findings show a prominence of 
topics related to the European Parliament (mainly focused on Romanian voices 
in the EP), European policies, and structural funds. Political parties are 
unevenly represented in the debates, and women are clearly underrepresented. 
Overall, election debates became important voices through which European 
topics were made visible on the media agenda. 


Constantin Schifirnet, Europeanization in online editions of newspapers in 
a society of tendential modernity 

Article examines the presence of themes about European Union in the 
online editions of newspapers and newspaper „Adevărul” and „Cotidianul”. 
While important events occurred in European Union during the period studied, 
the most important news and many articles from these two newspaper have 
spoken about the arrest of a businessman. Mass media have a paradoxical 
attitude towards Europeanization. Journalists discuss about the European 
Union, but they do not respect the principle of correct information about what 
is happening in Europe. The analysis of media Europeanization shows that this 
process is difficult in all EU countries, but especially in former communist 
countries. The topics about the Europeanization are not present in the media 
agenda. 

Arthur Suciu, Functional Reversal In EU-Romania Relationship. A 
Perspective on the European Elections in 2007 and 2009 

This article presents an analysis of European elections held in Romania 
in 2007 and 2009, in terms of offer addressed by political parties in election 
campaigns and programs. I argue that, in addition to the democratic deficit in 
the relations between the citizens and the European Union (EU), for Romania 
and probably other countries from former communist camp there is a reversal 
of functions between national authorities and EU institutions. Since the parties 
and the state cannot influence the EU policy to achieve national objectives, 
citizens expect that EU will influence national policy to achieve these 
objectives. Unreliable externally and internally, the group of parties uses 
European elections as mere instruments of the immediate political battle, the 
European thematic strategy being camouflaged by a multiplication of the 
election bid. Thus, the political action on the national and European levels 
remains suspended. 


Alexandru I. Cârlan, Legitimating Europe, legitimated by Europe: 
constructing legitimacy as a double game in the speeches of Romanian 
candidates for the European Parliament 

The aim of the study is to analyze, starting from Pierre Bourdieu’s 
theoretisation on the double logic of the political game, how the Romanian 
candidates for the European Parliament in the 2009 elections constructed 
legitimacy through their speeches. The study shows how the double game of 
politics, as accounted by Bourdieu, translates into a double direction in the 
transfer of legitimacy: politicians not only speak in the name of the group that 
they represent, but they also bring the group into existence by speaking in its 
behalf; similarly, they will not only legitimize Europe and its institutions 
through their speech, but they will also capitalize legitimacy for themselves 
speaking for Europe, in the name of a fictitious group whose adherence to the 
European values is from the very beginning assumed. To reach this conclusion, 
the study proceeds by first highlighting some methodological considerations 
relevant for analysis, illustrating them through a case study (section 1), then 
Bourdieu’s perspective on the logic of the political field is presented (section 
2), continuing with the presentation of various rhetorical theories able to clarify 
the concept of “construction of audience” as a rhetorical counterpart of 
Bourdieu’s insights on the relation between groups and spokespersons (section 
3), and with a discussion of the concept of legitimation, mainly within a critical 
discourse analysis approach (section 4), elaborating thus a theoretical 
framework for the analysis of the discursive construction and discursive 
transfers of legitimacy, on a corpus of speeches of some prominent Romanian 
candidates in the elections for the European Parliament, in June 2009. The 
conclusion is that Europe is not only a project to be legitimized through 
political action, but also a topic able to provide legitimacy to politicians who 

construct their audience as if an uncritical, submissive consensus to what 
Europe, European institutions and European values represent would have been 
granted the status of shared starting point. 

